
Gildas Bourdais 


OZN 


DEZVALUIREA 
SECRETULUI 


SECRETUL OZN-URILOR 


a 


In iunie 2000, la conferinţa anuală despre OZN-uri de la 
San Marino, colonelul Aldo Oliviero a prezentat anchetele mili- 
tare făcute timp de vreo douăzeci de ani în cadru! Aviației 
Militare din Italia. Se afla în misiune oficială, reprezentând 
statul-major, iar mesajul său a fost limpede: OZN-urile există și 
le studiem. În Franța, guvernul nu scoate o vorbă despre acest 
subiect, însă inginerul însărcinat cu anchetele din cadrul 
CNES-ului, Jean-Jeaques Velasco, recunoaște, în nume per- 
sonal, realitatea OZN-urilor. În iulie 1999, câteva personalități 
militare și civile de înalt nivel, grupate în asociaţia COMETA, 
au publicat un raport care afirma cu claritate realitatea OZN-uri- 
lor si sublinia necesitatea de a ne preocupa de ele. Alte tari au a 
atitudine de deschidere asemănătoare, oficială sau neoficială. 
Este cazul Belgiei, unde valul impresionant de observaţii din 
anii 1989-1991 a constituit ocazia unei reale cooperări între 
Aviația Militară si investigatorii particulari. Alt exemplu: Chile a 
creat în 1997 o comise de investigaţii oficiale asupra OZN-urilor, 
în urma unor numeroase observaţii care începeau să îngrijoreze 
populaţia. În China, observaţiile, care se inmulteau în decembrie 
1999 și ianuarie 2000, au fost pe larg comentate în presă, pro- 
babil cu aprobarea guvernului. Or, în Statele Unite, discursul 
oficial rămâne cel al negării totale. „Am pus capăt investigaţiilor 
în 1969”, explică Aviația Militară, de fiecare dată când este 
întrebată despre existența OZN-urilor. Dar documente nu mai 
putin oficiale indică cu claritate că investigaţiile au continuat în 
secret. Statele Unite nu sunt singura tara care studiază în secret 

OZN-urile, dar nimeni nu a menținut o atitudine atât de negativă 
fată de public. Un caz deosebit este cel al Rusiei, care a mani- 
festat o anumită deschidere cât a durat „perestroika”, dar care 
pare în ultimul timp să-și schimbe din nou discursul. În august 
2000, o declaraţie comună a reprezentanților Ministerului 
Apărării şi ai Academiei de Științe relua vechile discursuri de 
punere sistematică sub îndoială a OZN-urilor. 

Ce putem să știm despre aceste studii secrete? Misterele 
Rusiei rămân încă de nepătruns, în schimb, se pare că în Statele 
Unite, zidul secretului începe să se fisureze în mod serios. Timp 
de multi ani, investigatori particulari au cules mărturii „din inte- 
rior” sau de la persoane bine informate, iar această mișcare a 
căpătat astăzi o mare amploare. Doi foști astronauți americani au 
recunoscut realitatea acestei politici a secretului în tara lor. 
Gordon Cooper, unul dintre primii șapte astronauți, celebru pen- 
tru zborul său istoric de douăzeci si două de rotații in jurul 
Pământului la bordul micii capsule Mercury, a dezvăluit faptul 
că a văzut OZN-uri pe când era pilot militar în Germania, în anul 
1951. Şi a mai spus că, în 1957, când devenise șef de proiect la 
baza Edwards din California (unde aterizează astăzi navetele 
spaţiale), echipa lui, pregătită să filmeze o încercare pe pistă, a 
văzut aterizând în fata ei, pret de câteva clipe, un OZN superb, 
aşezat pe un trepied, pe care l-a fotografiat si filmat imediat. 
Cooper a primit ordin să developeze şi să expedieze neîntârziat 
filmul la Pentagon, ceea ce a și făcut, și nu a mai auzit nimic 
despre el. Nu a asistat la scenă, dar a văzut negativele. 

Un alt astronaut reputat este Edgar Mitchell, participant la 
zborul lunar Apollo 14, doctor în fizică aeronautică al MIT-ului, 
una dintre școlile cele mai prestigioase din Statele Unite. 
Mitchell se declară de câţiva ani sigur de existența OZN-urilor, 
precum si de prăbușirea unui OZN la Roswell, în 1947. lată ce 
declara, în octombrie 1998, publicaţiei The People: „Observațiile 
moderne asupra unor OZN-uri au început în mod real cu inci- 
dentul de la Roswell, în 1974, când un aparat accidentat, 

conținând cadavrele câtorva extratereștri, a fost descoperit in 
New Mexico. Să nu vă lăsaţi inselati, căci evenimentul de la Roswell 
a existat cu adevărat. Am văzut arhive secrete care dovedesc că 
guvernul ştia, dar a luat hotărârea să ascundă totul publicului”. 

Au dobândit americanii, studiind aceste rămășițe, cunoștințe 
despre OZN-uri, care să le confere avantaje tehnologice pe care nu 
vor să le împartă cu nimeni? OZN-urile pun o problemă de securi- 
tate, de care ei sunt mai conștienți decât ceilalți? Dezvaluirea bruscă 
a unei prezenţe extraterestre ar constitui probabil un șoc periculos 
pentru omenire, astfel că prudenta autorităților poate fi lesne de 
înțeles. În plus, unele aspecte ale dosarului OZN, precum relatările 
unor răpiri și ciudatelor mutilări de vite, care s-au manifestat mai 
ales în această țară, sunt cel putin îngrijorătoare. 

Problema studiilor secrete despre OZN-uri a fost întunecată, 
din păcate, de apariţia unor mărturii $i documente îndoielnice, cu un 
iz puternic de dezinformare. Filmul „autopsiei unui extraterestru”, 
care a produs scandal în 1995, a fost poate o astfel de operaţiune, 
realizată cu o mână de maestru, ca să protejeze secretul de la 
Roswell. Totuși, există motive să credem că există și o politică de 
divulgare progresivă a informaţiilor, dar într-un mod controlat, ca 
să se evite o ambalare excesivă. Tehnica de control ar consta în a 
pune în circulaţie informaţii adevărate, dar prezentând erori delibe- 
rate, astfel încât să lase să planeze îndoiala. E posibil să fie și cazul 
filmului autopisei... In același mod, în ultimii ani au fost dezvăluite 
sute de pagini de documente, din sursă anonimă, care poate că 
ridică voalul de pe studiile secrete legate de OZN-uri în Statele 
Unite. Aceste documente contin erori, care au fost rapid denuntate 
de sceptici. Dar ele întăresc numeroase mărturii independente. 

Dar aceste documente și mărturii, care continuă să se acumu- 
leze, vor atinge curând o „masă critică”, capabilă să facă să sară 
în aer zavorul secretului? Părerile sunt împărțite. Astrofizicianul 
Pierre Guérin, care a fost unul dintre marii pionieri ai studierii 
OZN-urilor în Franta, încă din anii cincizeci, împreună cu jurna- 
listul Aimé Michel, a devenit foarte sceptic în această privinţă. 

El își explică atitudinea în -remarcabila sa lucrare, „OVNI. Les 
mécanismes d'une désinformation”, publicată cu foarte putin timp 
înaintea morții sale, în octombrie 2000. Doresc să aduc un omagiu 
celui care a fost Pierre Guérin, un om care a apărat onoarea unei 
profesii în general indiferente sau ostile fata de această uriașă pro- 
blemă a OZN-urilor. Pierre Guérin este convins că americanii nu au 
nici cea mai mică intenţie să-şi schimbe politica, nu doar ca să prote- 
jeze secretul militar ci, mai ales, din motive sociologice si ideolo- 
gice. Dezvăluirea unei prezenţe extraterestre, cu unele compo- 
nente care ar putea să nu fie binevoitoare, ar fi prea gravă și 
destabilizatoare pentru civilizaţia noastră și, crede Pierre Guérin, 
că se va face totul ca să se evite asta. Poate că are dreptate. 
Totuși, mi se pare că ipoteza unei dezvăluiri progresive a secre- 
tului rămâne foarte plauzibilă, în ciuda acestor argumente. Pe de 
o parte, există o mişcare care s-a pornit, cu o acumulare de măr- 
turii, ce va fi descrisă în această carte. Și, să nu uităm, pe de altă 
parte, că nu suntem singuri în acest caz! 

Observările de OZN-uri, deseori foarte mari, au devenit tot mai 
multe în ultimii ani. Ce doresc acești misterioși „vizitatori”, care 
pilotează sau manipulează OZN-urile”? Prezenţa lor, din ce în ce mai 
vizibilă, dar lăsând încă loc îndoielii, înseamnă, după cum cred unii, 
că se apropie ziua în care se vor manifesta în mod public? Este o 
ipoteză pe care nimic nu ne permite să o îndepărtăm, fără să știm 
dacă trebuie să ne temem sau să sperăm realizarea ei. Deocamdată, 
tăcerea autorităţilor americane, în ciuda observațiilor care se înmul- 
tesc, a reușit să stâmească curiozitatea și neîncrederea marelui 
public. Canalul Fox News a adus la cunoştinţă, în august 2000, un 
sondaj conform căruia 70,3% din persoanele chestionate sunt con- 
vinse că guvernul lor „ascunde adevărul despre extratereștri”. Un 
astfel de procentaj n-ar trebui să lase indiferentă mass-media. De 
aceea, chiar dacă n-ar trebui să ne aşteptăm imediat la dezvăluiri 
oficiale, ar trebui să ne așteptăm să se vorbească mult despre 
OZN-uri în cursul următoarelor luni și următorilor ani, subiectul 
fiind preluat de mass-media din Statele Unite și din lumea întreagă. 


| 
Ciudata tăcere americană 


La 9 august 1997, pe la 17:00 
(ora locală), un aparat Boeing 747 August 19 97: 
al companiei Swissair survola O „cvasicoliziune” 
regiunea newyorkeză, când a lângă New York 
avut o întâlnire care a stupefiat 
echipajul. Căpitanul Phil Bobet, comandant de bord, a în- 
trerupt un anunţ adresat pasagerilor ca să semnaleze o ,,cva- 
sicoliziune” (near miss) centrului de control al traficului aerian 
de la Danbury, lângă Boston: 

„Pilot: Da, domnule, nu ştiu ce era, dar am trecut pe 
lângă ceva aflat la aproximativ două sute de picioare (60 m) 
deasupra noastră. Nu știu dacă era o rachetă sau altceva, dar 
era incredibil de rapidă, mergând în direcţia opusă. 

Controlor: În direcţia opusă? 

Pilot: Da, domnule. Era 21:07 (17:07, ora locală) și se 
deplasa prea repede ca să fie avion”. 

Pilotul confirmă obsevatia, făcută si de copilot: au văzut 
trecând un obiect alb, extrem de rapid, foarte aproape de avion 
(vezi desenul de mai jos). Şase săptămâni mai târziu, investiga- 
torii oficiali aveau să ofere o explicaţie: confuzie cu un balon 
meteorologic! Dar știm acum, îndeosebi după o anchetă apro- 
fundată, realizată timp de șase luni de către anchetatori particu- 
lari americani, că această explicaţie nu stă în picioare. Robert 
Durant, el însuși fost pilot comercial, investigator pentru 
CUFOS (Center for UFO Studies, creat de astronomul Allen 

Hynek) si Don Berliner de la FUFOR (Fund for UFO Research), 
au putut să se întâlnească cu pilotul Phil Bobet. Ei au publicat un 
raport detaliat, în care figurează documentele oficiale care le 
fuseseră furnizate. Ce se întâmplase în realitate? 


Cvasicoliziunea unui OZN cu un avion Swissair, la 9 august 1997, văzută din 
cabina de pilotaj (Mufon UFO Journal, nr 377, septembrie 1999). 


Primul punct îl constituie faptul că mărturia pilotului a fost 
luată imediat foarte în serios de autorități. Avionul trebuia să facă 
escală la Boston, înainte de a se reîntoarce în Elveţia. La aterizare, 
piloții au fost pnmiti de un „comitet”, cum rareori se întâmplă în 
aviația civilă: un anchetator oficial de la FAA (Federal Aviation 
Agency), asistat de un specialist în securitate, agenți de la FBI si 
de la NTSB (National Transportation Satety Board), care fuseseră 
imediat alertati de FAA. A doua zi, căpitanul Bobet şi secundul său 
au fost interogati separat de patru agenți guvernamentali, sub 
autoritatea NTSB-ului. Această mare nervozitate a responsabililor 
oficiali se explică prin faptul că acest incident se producea exact la 

un an si O lună după drama aparatului Boeing al Companiei TWA, 
care a făcut explozie în aer, nu departe de-acolo. Se știe că, foarte 
repede după acest accident, a apărut ipoteza unui tir militar de ra- 
chete, alimentat de un anumit număr de mărturii ale celor de la sol. 
Acum s-a renunțat la acest zvon, dar Durant s-a convins, cu ocazia 
investigației, că el era încă foarte prezent în minţile oamenilor. 

Ce văzuseră exact piloții? Raportul Biroului de Securitate aeri- 
ană precizează că șeful aeronavei, căpitanul, văzuse un obiect cilin- 
dric — fără aripi, care nu degaja fum — pret de mai putin de o 
secundă. Că nu mai văzuse niciodată un obiect trecând atât de 
aproape de un avion. Dacă ar fi trecut doar cu puţin mai aproape, ar 
fi lovit aparatul. Pilotul şi secundul erau experimentați, având 
15 000 si respectiv 7 500 de ore de zbor. Imediat după întoarcerea 
lor la Zurich, căpitanul Bobet și copilotul au fost interogati de 
responsabilii cu securitatea ai Companiei Swissair, al căror raport 
precizează mărturia inițială. Mai ales distanța atât de mică — 
100-200 picioare, atât de aproape încât copilotul a avut reflexul să 
lase capul spre genunchi, crezând că va avea loc o coliziune. 

Un alt motiv care ne face să credem că aparatul a trecut cu 
adevărat foarte aproape, prin dreapta, este faptul că descrierile sunt 
uşor diferite. Pilotul, care era în stânga, îl descrie ca pe un cilindru, 
în timp ce copilotul, care l-a văzut trecând practic din fata, l-a văzut 
mai curând sferic. Asta ar putea să ne ducă la ipoteza balonului 
meteo, dar căpitanul Bobet a înlăturat-o în mod categoric, din mai 
multe motive: mai întâi, viteza enormă, cu siguranță supersonică, 
a aparatului, aspectul său foarte alb, aproape luminos, și faptul că 
era prea mic ca să fie un balon. La acea altitudine, un balon meteo 
standard se dilată deja mult şi ar fi părut mai larg (un diametru de 
6 m la 10 000 m). Statia cea mai apropiată se afla la patruzeci de 
mile distantă, la extremitatea lui Long Island, iar baloanele meteo, 
care sunt lansate doar la șapte dimineaţa și la șapte seara, urcă rapid 
la mare altitudine, unde explodează după aproximativ o oră. Deci, 
nici o legătură cu obiectul văzut de piloţi. 

Explicația oficială se sprijină pe o observație vagă, facuta de un 
alt avion din sector, o oră mai târziu. În realitate, căpitanul Bobet 
i-a dezvăluit lui Robert Durant, cu ocazia unor convorbiri în 1998, 
că autorităţile americane abandonaseră în mod discret, în raportul 
final către Swissair, această „explicaţie”, care provocase furia pilo- 
tului. Acesta a îndepărtat și alte ipoteze: avion (nici o reperare radar, 
nici transponder, adică emițător de semnal care să identifice un 
avion) sau rachetă (nu avea aripioare, nici dard în urma ei, nici bang 
supersonic, nici reperare radar). A fost îndepărtată și explicaţia lui 
Philip Klass, sceptic american binecunoscut, aceea a unui meteor, 
care nu corespunde deloc cu observaţia făcută. Pilotul nu are nici o 


îndoială că, în acea zi, a întâlnit un OZN. 


E ușor de înţeles că autorităţile au negat acest incident ca să 
nu îngrijoreze populaţia: ce-ar deveni transportul aerian, dacă 
s-ar admite în mod public că un aparat Boeing 747 era gata să se 
ciocnească de un OZN? Și asta lângă New York și aproape de 
locul catastrofei — nici acum elucidată — a Boeing-ului 
Companiei TWA! Totuși, această politică de disimulare, de 
cover-up, nu este un fapt insolit. Ea face parte dintr-o lungă isto- 
rie de negare a OZN-urilor de către autoritățile americane, în 
ciuda a zeci de mii de observaţii cât se poate de credibile, acu- 
mulate de mai bine de o jumătate de secol, nu numai în această 
țară, ci în lumea întreagă. Explicarea OZN-urilor prin confun- 
darea cu baloane meteorologice a fost inaugurată din 1947, cu 
ocazia anunţului insolit al descoperirii unei „farfurii zburătoare”, 
accidentată, de către baza de bombardiere atomice de la 
Roswell. Dezvăluire extraordinară, dar dezmintita chiar în 
aceeași seară de către statul-major al Aviației Militare: era doar 
un balon meteo! Vom vedea mai departe, că o întreagă serie de 
martori credibili a contrazis această explicație ridicolă. Se poate 
spune că, de la acea dată de 8 iulie 1947, Aviația Militară si 
guvernul american au negat tot timpul observaţiile de OZN-uri, care 
totuși continuau să se adune, după primul val din vara anului 1947. 

Or, astăzi stim că, din acea vară, aviatorii americani au 
recunoscut în secret, în documente care au fost publicate între 
timp, realitatea acestor misterioase „farfurii zburătoare”, cum 
erau numite în acea perioadă. 


Din septembrie 1947, ca urmare ei 
a marelui val de „farfurii zburătoare”, 19 47: militar. 1l 
care avusese loc în iunie si iulie, ge- americani erau 
neralul Nathan Twining, șeful servi- deja conuinsi 
ciului tehnic al Aviației Militare, 
scria într-o scrisoare generalului 
Schulgen, la statul-major din Washington: 

„a) fenomenul raportat este ceva real, nefiind nici vizionar, 
nici fictiv; 

b) aceste obiecte, având probabil forma unui disc, au 
dimensiuni comparabile cu cele ale unui avion de con- 
ceptie umană.” 

Generalul Twining amintea apoi — mai ales — viteza lor 
ascensională foarte mare, manevrabilitatea lor, îndeosebi la 
răsturnări, și unele „manevre de evitare”, atunci când aceste 
obiecte erau reperate de avioane și de radare, evocând 
posibilitatea ca unele să fie controlate, fie manual, fie automat 
sau de la distanță. Urma o descriere precisă a misterioaselor 
aparate: suprafață metalică sau reflectând lumina; absenţa 
unor dâre, cu excepţia unor cazuri rare, în care obiectul părea 
că acţionează în condiţii de mare performanță; formă cilin- 
drică sau eliptică, cu un fund plat și un dom deasupra; după 
câteva rapoarte, „zbor în formaţie bine menținută”, reunind de 
la trei până la nouă obiecte. 

Este adevărat că scrisoarea generalului Twining devenea 
apoi destul de confuză. Pe de o parte, generalul afirma că 
construirea unui astfel de aparat ar fi extrem de dificilă și ar 
avea un cost astronomic, dar se întreba, în paragraful următor, 
dacă putea să fie un aparat „obișnuit” sau străin. Este de 

Scrisoarea generalului Schulgen de la statul-major al Aviației 
Militare câtre directorul FBI-ului, prin care îl informa, la 
5 septembrie 1947, că „farfuriile zburătoare” nu sunt aparate 
americane (document făcut public). 


neconceput ca generalul Twining, șeful serviciului tehnic al 
Aviației Militare, să nu fi avut cunoștință — el și serviciul său 
care a pregătit această scrisoare — de un astfel de aparat, dacă ar 
fi fost conceput si fabricat, cu preţul unor eforturi considerabile, 
în tara lor! De altfel, un alt document militar contrazice această 

ipoteză bizară. Generalul Schulgen, căruia îi era adresată 
scrisoarea generalului Twining, preciza, prin scrisoarea de la 
5 septembrie adresată directorului FBI-ului, că aceste farfurii 
zburătoare nu erau avioane secrete americane: 

„Ca răspuns la o întrebare a agentului vostru, domnul 
S.W. Reynolds, o trecere în revistă completă a activităților de 
cercetare arată că Aviația Militară nu are nici un proiect care să 
prezinte caracteristici similare cu cele care sunt atribuite discurilor 
zburătoare”. 

Ca o ironie, generalul Schulgen nici măcar nu așteptase 
raportul șefului serviciului tehnic, generalul Twining, care avea 
să-i sosească două săptămâni mai târziu. 


În schimb, puteau să-și pună întrebări despre ipoteza unor 
aparate sovietice? Șefii militari americani erau la curent cu 
activitatea aeronauticii sovietice, care începea în acea perioadă 
fabricarea în serie a unei copii a bombardierului american B-29, 
faimosul cvadrimotor cu elice, construit în timpul celui de-al 
doilea război mondial. Versiunea sovietică — copie fidelă a bom- 
bardierului B-29, datorată confiscării unor aparate care aterizaseră 
în Siberia la sfârșitul războiului împotriva Japoniei — tocmai par- 
ticipase la defilarea aeriană de la Moscova. Și unii și ceilalți erau 
departe de a ști să fabrice farfurii zburătoare! Această ipoteză a 
avut totuși susținători, până la sfârșitul anilor patruzeci, în rândul 
militarilor americani, dar mai curând în eșaloanele superioare 
ale ierarhiei. Acestea fiind zise, știm astăzi că nu era cazul, chiar 
dacă unii autori vor si acum să creadă în existenţa unor miste- 
rioase farfurii zburătoare provenite din prototipuri germane de la 
sfârșitul celui de-al doilea război mondial. 

Prin urmare, există în această scrisoare a generalului 
Twining o parte „convenită”, care poate că ascunde ceva. 
Ascundea oare începutul operaţiunilor ultrasecrete, consecu- 
tive recuperării unui OZN accidentat, despre care numai foarte 
puțini responsabili puteau fi incunostintati? Există în ea o 

frază, pe care scepticii o citează totdeauna, care semnala faptul 
că nu fusese recuperat nici un OZN accidentat. 


Detaliul ironic al poveștii OZN-urilor este că această scrisoare 
a generalului Twining către generalul Schulgen a fost publicată 
prima dată ca anexă a faimosului „Rapoit Condon”, în 1969, raport 
care ajungea la concluzia că nu există OZN-uri. Această scrisoare 
dovedeşte totuși contrariul! De atunci au fost dezvăluite și alte 
documente, precum Air Intelligence Report din 10 decembrie 
1948, provenind de la statul-major al Pentagonului și clasificat 
atunci „ultrasecret”, care detalia o întreagă serie de mărturii, mai 
ales ale unor piloți militari. Existau chiar și observații făcute dea- 
supra sau în apropierea unor baze aeriene. De exemplu, aceasta: 
“La 17 iulie 1948, un raport al bazei aeriene Kirtland descrie 
observarea lângă San Acacia (New Mexico) a șapte obiecte zbură- 
toare neidentificate, care zburau în formaţie de „j”, la o altitudine 
estimată de 20 000 de picioare (7 000 m). Formaţia s-a transformat 
în „L”, apoi în cerc, după ce a trecut de zenit. Au fost observate 
flash-uri, emanând din obiecte, în timp ce treceau la treizeci de 
grade deasupra zenitului. Nu aveau nici fum și nici dâre de vapori. 
Dacă estimarea altitudinii este corectă, viteza în schimb ar fi putut 
să fie de aproximativ 1 500 de mile pe oră (2 400 km/h)”. 
Acestea fiind zise, raportul Pentagonului este destul de 
comparabil cu scrisoarea generalului Twining trimisă generalu- 
lui Schulgen căci, chiar dacă descrie OZN-urile cu precizie, se 
întreabă și el dacă ar putea să fie vorba de aparate americane sau 
sovietice. Cincisprezece luni mai târziu, ca și cum nu ar fi avut 
timp să se informeze! Nu este absurd, se va spune totuși, să se 
presupună că s-ar putea ascunde lucruri într-un document clasi- 
ficat „ultrasecret”? Nu este deloc absurd, explică doctorul Bruce 
Maccabee, fizician din cadrul Marinei şi specialist în OZN-uri: 
„Subiectele cu adevărat importante sunt discutate direct 
între persoanele implicate (...) În acest caz, Twining putea 
foarte bine să-l fi informat pe Schulgen direct, presupunând că 

Schulgen ar fi fost autorizat să știe, că există niște fragmente 
de OZN, dar că nu se putea scrie asta într-un document secret 
sau chiar ultrasecret, care ar fi fost citit de oameni care n-ar fi 
avut această autorizaţie”. 

Cu adevărat absurd este faptul că serviciile statului-major, 
la un an și jumătate după marele val de OZN-uri, pot încă să se 
mai întrebe dacă erau aparate americane sau sovietice. Acesta 
este probabil motivul pentru care acest raport avea să fie anulat 
putin mai târziu, după ce a fost pusă în aplicare o politică a 
secretului din ce în ce mai draconică, începând din 1949. 

Un alt document militar, găsit în 1997 în Arhivele 
Naţionale, dovedește acest lucru. Este un raport al directorului 
serviciului de informaţii al Aviației Militare adresat celor de la 
Joint Intelligence Committee, datat 27 aprilie 1949, care face o 
trecere completă în revistă completă a problemei OZN-urilor. 
Acest raport recunoștea că unele observaţii rămân neexplicate şi 
îndepărta ipoteza unor aparate sovietice: „Este puţin probabil că 
o putere străină ar expune o armă aeriană superioară printr-o 
violare prelungită și ineficace a spaţiului aerian al Statelor 
Unite”. 

Ce înseamnă astăzi pentru noi acest document? Că obser- 
vaţiile detaliate ale unor OZN-uri, conţinute în documentele 
militare ale epocii, constituie un dosar cât se poate de convingă- 
tor despre prezenţa pe cer a unor aparate de provenienţă ne- 
umană. Un fapt de cea mai mare importanță, care nu era cazul să 
fie dezvăluit publicului. 

Pe Scrisoarea generalului 
1949-1953: politica Twining avusese, ri septem- 
secretului devine brie 1947, un efect pozitiv, 
și mai fermă ducând la crearea unei comisii 
de anchetă asupra OZN-urilor 
în cadrul Aviatiei Militare, 
numită comisia „Sign”. Or 
aceasta, formată din oameni foarte competenți, și-a luat treaba 
în serios și nu întârziat să meargă mai departe decât se aștepta 
de la ea. În cursul verii anului 1948, în urma câtorva obser- 
vaţii spectaculoase, ea a scris un raport „ultrasecret” numit 
Estimate of the Situation, care, referindu-se la originea aces- 
tor misterioase OZN-uri, se pronunţa în favoarea ipotezei 
extraterestre. Dar această ipoteză nu era deloc susținută de 
statul-major. Unii dintre membrii comisiei Sign, ca să-și 
apere raportul, au mers până la Pentagon, dar raportul a fost 
desființat de generalul Vandenberg, șeful de stat-major, care 
nu voia să audă de vehicule interplanetare și care a ordonat 
chiar distrugerea lui. 

În februarie 1949, comisia Sign a fost desfiinţată și 
înlocuită cu o nouă comisie, având numele ciudat de Grudge 
(Ranchiună), a cărei politică era trasată cu claritate: denigrarea 
tuturor mărturiilor. Pentru respectarea regulei, această echipă 
remaniată a scris raportul final al comisiei Sign, care îngropa 
Oficial” ipoteza extraterestră. Era sfârșitul anchetelor serioase 
despre OZN-uri? Deloc, căci, în realitate, alte documente 
dovedesc că anchetele au continuat, la adăpost de priviri indis- 
crete. În același timp în care comisia Sign era dizolvată și 
înlocuită cu Grudge, generalul Cabell, noul director al servi- 
ciului de informaţii din cadrul statului-major, adresa, la 
15 februarie, tuturor responsbililor serviciilor secrete, civili $i 
militari, un „Memorandum asupra nevoii de informare” 
(Intelligence Requirements) cu privire la „aparatele necon- 
vențioanle”. Acest document de șapte pagini sublinia necesi- 

Memorandumul generalului Cabell (prima pagină), din 15 februarie 1949 

către bazele aeriene, despre „nevoia de informaţii” a statului-major despie 

„Obiectele zburătoare neidentificate” sau „discuri zburătoare” (document 
fäcut public). 


tatea de a transmite, cât mai rapid posibil, rapoartele de observatie 
la cartierul general și includea o listă lungă de informatii ce tre- 
buiau furnizate. Ba chiar era recomandat, in cazul aterizării 
OZN-ului, să se facă prelevări de sol din interiorul și din exteri- 
orul „depresiunii unde aterizase obiectul” și să se facă măsurarea 

radioactivităţii la avioanele care s-ar fi aflat foarte aproape de 
ele. OZN-urile nu există, dar binevoiti să verificați dacă sunt 
cumva radioactive! 


CIA, FBI-ul şi Departamentul de Stat se aflau printre des- 
tinatarii acestui memorandum al generalului Cabell. Or, în 
1947, directorul FBI-ului, Edgar Hoover fusese enervat când 
descoperise directiva secretă a Aviației Militare, care reco- 
manda bazelor aeriene să se debaraseze de cazurile îndoielnice 
și de farse îndreptându-le spre FBI. Atunci ordonase agenților 
săi să refuze aceste anchete ridicole. Acest incident sugerea 
faptul că FBl-ul era ţinut de militari la o parte de anchetele cele 
mai secrete. Dar FBl-ul a continuat să se intereseze în mod dis- 
cret de acest subiect, dovadă numeroasele rapoarte ale unor 
agenţi înaintate conducerii, în anii patruzeci și cincizeci, 
rapoarte care au fost acum „declasificate” și făcute publice. De 
exemplu, unul dintre ele, semnat de agentul din San Antonio, 
Texas, la data de 31 ianuarie 1949, aminteşte de o reuniune cu 
colegii săi militari, unde aceştia au subliniat faptul că problema 
OZN-urilor este în continuare considerată „top secret” de către 
armată. În această împrejurare, se pare că FBI-ul, făcând 
publice, în anii nouăzeci, vreo mie șase sute de pagini de docu- 
mente despre OZN-uri, nu s-a jenat deloc să includă printre ele 
documente destul de stingheritoare pentru militari. La urma 
urmelor, nimeni nu știe cum s-ar putea întoarce lucrurile astăzi! 


Anii '50 și 60: paravanul Politica tăcerii în 


comisiei „Cartea Albastra pivina OZ ace a 
fost pusă în dificul- 


Si îngroparea OZN-urilor de tate, la începutul 
câtre „Raportul Condon” anilor cincizeci, de 
noi valuri impresio- 

nante de observaţii, care au făcut autorităţile militare să dea 
cel putin impresia, fata de public, că anchetează în mod 

serios problema OZN. Mai trebuie spus că, din 1949, numeroase 
observaţii făcute deasupra sau în apropierea instalațiilor 
nucleare şi a altor centre experimentale, atât civile cât şi mili- 
tare, suscitau îngrijorare. Mai ales în rândul oamenilor de știință, 
care s-au reunit, în 1949, ca să discute despre asta la prestigio- 
sul centru atomic de la Los Alamos, acolo unde fusese con- 
cepută bomba atomică. Ei au pornit, împreună cu militarii, 
Proiectul „Twinkle”, constând în supravegherea sistematică a 
OZN-urilor, îndeosebi a misterioaselor „sfere de foc verzi”, care 
erau văzute des în regiune. Proiectul Twinkle, controlat de mili- 
tari, a funcționat timp de un an, apoi a prezentat concluzii nega- 
tive, dar unii, precum fizicianul Maccabee, au contestat aceste 
concluzii. S-a dorit înăbuşirea problemei, chiar în sânul comu- 
nității științifice? 

O relansare a anchetelor militare a fost totuși decisă, în 1951, 
de către generalul Samford, noul director al informaţiilor secrete 
din cadrul Aviației Militare, în urma unei observații spectaculoase. 

Atunci a intrat în scenă un căpitan tânăr și vioi, Edward 
Ruppelt, care a fost numit şeful unei noi comisii numită Blue 
Book (Cartea Albastră). Timp de aproape doi ani, el a anchetat 
cu energie, îndeosebi cazul unei serii de observații foarte specta- 
culoase făcute de piloți civili şi militari și confirmate de radare, 
care au avut loc pe cerul nocturn al Capitalei două săptămâni la 
rând, în iulie 1952, sub nasul militarilor neputincioşi. O mare 
conferință de presă, ţinută câteva zile mai târziu la Washington, a 
reușit cu destulă greutate să liniştească mass-media și publicul, 
sugerând că era vorba de niște fenomene de inversie- adică 
miraje. Ruppelt a povestit mai târziu, într-o carte care a rămas 
clasică în literatura despre OZN-uri — „Raport asupra obiectelor 
zburătoare neidentificate”, cum munca sa, la început încurajată 
de Samford și ceilalți din ierarhie, a fost frânată treptat în cursul 
lunilor următoare. 


În realitate, strângerea şurubului în privința OZN-urilor 
venise din vârful ierarhiei, în toamna anului 1952. După eveni- 

mentele de la Washington, CIA a început să se intereseze de pro- 
blema opiniei publicului larg, care ar fi putut să se îngrijoreze, și 
se alăturase eforturilor Aviației Militare ca să pună la punct o 
politică de punere la îndoială a observaţiilor în mod sistematic. 
Pentru asta aveau nevoie de un gir științific de înalt nivel, pe 
care l-au obținut fără mare dificultate, înființând o comisie, în 
ianuarie 1953, la Washington. Cazuri selectate cu grijă, ca să fie 
‘putin convingătoare, au fost prezentate unei pleiade de oameni 
de știință conduși de fizicianul Robertson, al cărui nume a rămas 
legat de această comisie. La drept vorbind, acești oameni de 
știință erau foarte dispuși să fie convinși de lipsa de însemnătate a 
OZN-urilor, drept pentru care au semnat fără probleme, după 
cum vor povesti mai târziu Ruppelt si Allen Hynek, un document 
care recomanda guvernului punerea în practică a unei politici de 
denigrare sistematică, faimosul debunking al OZN-urilor, fata de 
mass-media și opinia publică. Ca o ironie, acest document a fost 
dezvăluit în 1969, ca anexă a raportului comisiei Condon, însărci- 
nată tocmai să minimalizeze problema OZN în rândul publicului. 


Această politică de demitizare a OZN-urilor, imediat pusă în 
aplicare, a avut drept consecință frânarea deliberată a comisiei 
„Cartea Albastră”. Căpitanul Ruppelt, văzând că mijloacele de 
care ar fi avut nevoie îi erau refuzate, a preferat să demisioneze, 
în 1953. Începând din acel moment, comisia „Cartea Albastră” 
avea să devină o simplă faţadă, servind în principal pentru 
linistirea opiniei publice: „Nu vă îngrijoraţi, lucrăm şi investigăm 
în mod serios”. Dar, din ce în ce mai mult, în cursul anilor șaizeci, 
mesajul a devenit: „Da, investigam dar, la drept vorbind, nu e 
nimic serios în toate poveștile astea”. 

Această politică de înăbuşire nu era chiar atât de ușor de 
aplicat căci, în toată această perioadă, se formaseră grupuri de 
anchetă private, îndeosebi NICAP şi APRO care, din ce în ce 
mai mult, se băteau cap în cap cu comisia. Aceasta angajase un 
consilier științific, astronomul Allen Hynek, care căuta cu con- 

ştiinciozitate explicații naturale pentru observaţii, dar era criticat 
din ce în ce mai mult de investigatori independenți — precum 
maiorul Donald Keyhoe, directorul NICAP și fizicianul James 
McDonald, profesor de fizică atmosferică la universitatea din 
Arizona — care erau șocați de explicaţiile sale prea facile, pre- 
cum miraje sau confuzii cu Luna, planetele, sau baloane meteo. 
O criză majoră s-a produs în 1966, cu explicaţia ridicolă a 
„gazului mlaștinilor”, explicaţie furnizată de Hynek, obligat să 
explice de urgență o observaţie deosebit de spectaculoasă din 
Dexter (Michigan). A fost un mare scandal, care a trezit opinia 
publică și l-a făcut pe senatorul Gerald Ford să ceară o anchetă. 
Aceasta, încredinţată Universităţii din Colorado și condusă de 
fizicianul Edward Condon, a redactat în 1969 faimosul „Raport 
Condon” ale cărui concluzii negative, semnate de bunul profesor, 
în pofida unor cazuri interesante conţinute în raport, vor oferi 
Aviației Militare ocazia să pună capăt comisiei „Cartea 
Albastră”. Începând din acel moment, politica Aviației Militare 
americane fata de opinia publică avea să fie pur și simplu numai 
de negare a OZN-urilor sau, mai subtil, răspunsul stereotip că 
ele nu constituie o „ameninţare pentru securitatea ţării”. 


Stim astăzi, pe de o parte datorită mărturiilor directe și, pe de 
altă parte, datorită documentelor ,,declasificate” și făcute publice 
începând din anii șaptezeci, că anchetele despre OZN-uri au con- 
tinuat în secret si că toate cazurile cu adevărat interesante scă- 
paseră totdeauna comisiei, care era doar un paravan. Un memo- 
randum semnat de generalul Bolender, care recomandase 
dizolvarea comisiei în octombrie 1969, amintea bazelor aeriene 
că trebuia să continue să furnizeze rapoarte despre cazurile 
importante, care „nu făceau parte din sistemul Blue Book”. 


De atunci existența unor anchete secrete a fost din plin confir- 
mată de atunci. Chiar și astronomul Hynek a contrazis această linie 
oficială, în câteva cărți publicate începând din 1970. Hynek a con- 

firmat realitatea OZN-urilor si, mai ales, faptul că informaţia nu 
ajungea integral la comisia „Cartea Albastră”. La fel, în 1988, 
colonelul William Coleman a mărturisit public, în fata a mili- 
oane de telespectatori, că făcuse el însuşi un raport despre 
observarea unui OZN, foarte spectaculos, pe când se afla la 
bordul unui bombardier B-25. Or, mai târziu devenise membru 
al comisiei „Cartea Albastră” și constatase absenţa raportului 
său din arhivele comisiei! Acestea fiind zise, arhivele Blue 
Book au fost, din fericire, salvate pe microtilme de Arhivele 
Naţionale și acum au fost făcute publice. Printre cele şaizeci de 
mii de pagini de arhivă se află cazuri destul de interesante, 
observaţiile unor piloți civili și militari care dovedesc pe deplin 

„realitatea OZN-urilor. Căpitanul Ruppelt prezentase deja un 
anumit număr de cazuri foarte convingătoare în cartea sa, 
Obiecte zburătoare neidentificate, publicată în 1956. După 
Allen Hynek, comisia s-a ocupat de 13 134 de rapoarte, dintre 
care 640 (4,8%) fuseseră clasificate „neexplicate”. 


Dosarul OZN, care se 


Renașterea ufologiei | Putea crede îngropat in 
si bătălia purtată Statele Unite la sfârșitul 


a A anilor şaizeci, va renaște trep- 
de FOIA MEGR ând tat în cursul anilor şaptezeci, 


din anii '60 la început datorită unor măr- 
turii ca aceea a astronomului 
Allen Hynek, care va crea un nou grup de cercetare privat, 
CUFOS (Center for UFO Studies), în 1974. Un alt grup deja 
înființat în 1969, MUFON (Mutual UFO Network), care se 
va întări tot timpul în cursul anilor următori, iar această 
renaștere va fi încurajată de dezvoltarea internațională a 
ufologiei. 
Aceste grupuri private vor asigura preluarea stafetei de 
la APRO și NICAP, aceasta din urmă fiind practic torpilată 
de CIA, care se infiltrase preluând chiar controlul, înlătu- 

Un exemplu de document de la CIA, referitor la 
o observaţie OZN, făcut public, dar foarte cenzurat. 


rându-l pe director, maiorul Keyhoe. Dar apariția unei „arme” noi 
— legea asupra libertăţii informaţiei sau FOIA (Freedom of 
Information Act) — va constitui un imbold puternic pentru investi- 
gatori și va aduce în prim plan problema secretului în Statele Unite. 

Legea FOIA, pusă în aplicare din 1975, obligă administratiile 
publice să dezvăluie, la cererea oricărui cetățean, documente 
referitoare la orice subiect, cu condiţia să nu fie secrete şi să nu 

Un document de la NSA. 


aducă atingere vieţii private. Bineînţeles, documentele clasificate 
în continuare secrete nu aveau totuși să fie accesibile. Cu toate 
acestea, legea a devenit un instrument destul de eficace, pe la 
sfârșitul anilor șaptezeci, pentru obținerea dezvaluiril a numeroase 
documente despre OZN-uri. Nu fără dificultate, căci s-a pornit o 
adevărată luptă juridică, dusă îndeosebi de William Spaulding și 
grupul său, „Ground Saucer Watch”, precum și de avocatul 
newyorkez Peter Gerstern și gruparea CAUS (Citizen Against 

UFO Secrecy). În 1979, dezvăluirea de către CIA a aproape 1 000 
de pagini de documente a fost larg comentată de cele mai mari 
cotidiene, în frunte cu New York Times si Washington Post. 
Această bătălie, care s-a derulat pe o perioadă de câţiva ani, va duce 
la „declasificarea” şi publicarea a mii de pagini despre OZN-uri, 
provenind de la armată, de la FBI (peste 1 600 de pagini), de la 
CIA și de la alte administrații. Cea mai reticentă, care nu a 
dezvăluit aproape nimic, este Agenţia Naţională de Securitate, 
NSA (National Security Agency), despre care se vorbește mult 
în ultima vreme referitor la puternica sa reţea de ascultare tele- 
fonică mondială, „sistemul Eșalon”, care nu este deloc pe placul 
europenilor. O cerere, adresată NSA în 1980, de către avocatul 
Peter Gerstern şi grupul său CAUS a fost respinsă de Curtea 
Apel în 1981, apoi de Curtea Supremă în 1982, pe motivul că 
divulgarea documentelor vizate ar aduce atingere siguranței 
Statelor Unite. Au fost furnizate doar câteva pagini aproape în 
întregime înnegrite. 


Acest refuz al celor de la NSA a indicat cu claritate limitele 
pe care serviciile secrete, civile sau militare, nu erau dispuse să 
le depășească. Nici nu putea să fie vorba de dezvăluirea celor 
mai secrete operaţiuni ale guvernului, fie că era vorba de OZN-uri 
sau de orice alt lucru. Asta nu i-a descurajat pe unii investigatori, 
care au continuat să obțină o mare cantitate de documente legate 
de OZN-uri. De exemplu, în 1997, Aviația Militară a divulgat vreo 
nouă sute de pagini despre primii ani de anchete, cele ale comisiei 
„Sign despre baza de la Wright-Patterson. Toate aceste documente 
confirmă în mod categoric că problema OZN-urilor preocupa 
foarte mult serviciile de informaţii militare și civile. 


Unul dintre aspectele cele mai remarcabile, pe care îl pun în 
lumină toate aceste documente, în special cele o mie șase sute de 
pagini de la FBI (a căror copie am obținut-o după o lungă 
aşteptare), este supravegherea tuturor instalațiilor nucleare mili- 

tare, precum bazele de bombardiere si de rachete (începând cu 
Roswell, prima bază de bombardiere atomice din istorie), dar și 
uzinele care fabricau materiile fisionabile pentru arme nucleare, 
precum Hanford, în statul Washington (fabricarea de plutoniu) 
și Oak Ridge, în statul Tennessee (îmbogățirea uraniului), fără a 
uita centrele de cercetare și de experimentare din New Mexico, 
precum White Sands, Los Alamos și complexul enorm Kirtland 
și Sandia, la periferia Albuquerque. Am prezentat deja acest 
aspect remarcabil, unul dintre cele mai solide din dosarul OZN, 
în cartea mea precedentă, OZN, cincizeci de ani de secret. Aici 
să spunem doar că aceste documente ar fi de ajuns ca să 
convingă de realitatea OZN-urilor orice persoană de bună cre- 
dință. Dar nu există surd mai surd decât cel care nu vrea să audă! 


Bătălia împotriva secretului în Statele Unite, relansată ast- 
fel cu ajutorul legii FOIA în anii șaptezeci, avea oare să facă să 
se prăbușească zidurile de beton ale secretului militar? A trecut 
un sfert de secol si zidurile încă mai rezistă, dar s-au crăpat cât 
se poate de serios, căci documentele obținute sunt deseori reve- 
latoare, după cum am văzut. În plus, mărturiile despre secret au 
devenit din ce în ce mai multe, unele dintre ele fiind cât se poate 
de convingătoare. Din păcate, unele au fost putin credibile și au 
dăunat cercetării ufologice în așa măsură încât ne putem întreba 
dacă nu au fost cumva provocări. Cei care investigau secretul au 
fost luaţi peste picior de mass-media (cu ajutorul eficace al seri- 
alului X Files, începând din 1993), astfel încât multi investiga- 
tori nu au vrut să mai audă de această problemă a secretului. Dar 
poate că ăsta si era obiectivul unor manipulări, conform unui 
scenariu pe care l-am putea numi „frauda demascată”: să îneci 
adevărul într-o mlaștină de dezvăluiri false, unde nu se mai pot 
deosebi lucrurile false de cele adevărate. 


In ciuda acestor mari dificultăți și a capcanelor întinse inves- 
tigatorilor, au fost întreprinse noi acțiuni care au avut cel puțin 

meritul de a menține presiunea $i de a atrage atenția mass-media. 
În 1998, mărturia locotenent-colonelului Philip Corso, autorul 
unei cărți răsunătoare despre cazul Roswell în 1997 (despre care 
se va vorbi mai departe), l-a determinat pe avocatul Peter Gerstern 
să revină pe baricade. El se depărtase de multi ani de problema 
OZN, lăsând conducerea organizaţiei CAUS în mâinile lui Barry 
Greenwood, care devenise din ce în ce mai sceptic în privința 
secretului. Gerstern, care devenise între timp un fel de guru „New 
Age” la Sedon, în Arizona, a preluat imediat organizaţia, înde- 
părtându-l pe Greenwood fără menajamente și lansându-se într-o 
serie de acțiuni spectaculoase în justiție împotriva diferitelor orga- 
nizatii ale guvernului. Trebuie să spunem că toate au esuat, dar 
mass-media a vorbit mult despre ele. Gerstern a încercat la 
început să obțină, în 1998, documentele despre Roswell amintite 
de Corso în cartea sa, dar moartea acestuia a pus capăt acestei acti- 
uni. În februarie 1999, Gerstern a făcut o altă acţiune în justiție, 
împotriva Ministerului Apărării, cerând informaţii despre miste- 
rioasele OZN-uri de formă triunghiulară care erau văzute din ce în 
ce mai des, precum și mărturii despre răpiri, care puteau dezvălui 
o amenințare pentru siguranţa cetățenilor. El a mai avut demersuri 
în direcția guvernatorilor unor state, cărora le-a lăsat petiții care 
cereau o acţiune pe lângă guvern. Dar — lucru deloc surprinzător — 
această acțiune a fost respinsă de Curtea Federală, însă toate 
aceste demersuri au găsit ecou în mass-media. Din păcate, stilul 
foarte „New Age” și „colorat” al lui Gerstern a dăunat într-o 
oarecare măsură credibilitatii sale. 


Au fost întreprinse și alte acţiuni, la fel de mediatizate. Un 
tânăr om de afaceri, Joseph Firmage, care făcuse rapid avere în 
Silicon Valley, s-a lansat pe terenul OZN-urilor în 1998 cu o cam- 
panie agresivă pe Internet, domeniu în care este specialist. El a 
creat o organizație cu vocaţie științifică, International Space 
Science Organization (ISSO) si a pus pe site-ul său web o carte 
plină de viziuni filozofice şi științifice legate de OZN-uri, The 

Word is Truth’. În cursul verii anului 2000, Firmage și-a reorien- 
tat acţiunea într-un mod mai clasic, asociindu-se cu Ann Druyan, 
văduva astronomului Carl Sagan, care colaborase cu el la foarte 
popularul serial de emisiuni televizate COSMOS. Firmage a 
convins-o să pună pe picioare un nou program de popularizare 
ştiinţifică numit „Proiectul Voyager”. Din păcate, se pare că ar 
fi renunţat. 


Un alt personaj foarte controversat este un medic din Virginia, 
doctorul Steven Greer, care a creat și el un grup militant, numit 
„Centrul pentru studierea inteligenţei extraterestre” (CSETI)?. Să 
nu se confunde, desigur, cu SETI, care constă în încercarea de 
detectare a semnalelor radioelectrice artificiale venite din spaţiu. 
Am avut ocazia să-l întâlnesc pe doctorul Greer, aflat în trecere 
prin Paris, și mi s-a părut sincer, chiar dacă este poate de un opti- 
mism excesiv în privinţa șanselor de succes ale acţiunii sale. Ca și 
în cazul lui Gestern şi Firmage, există si la Greer o latură „New 
Age”: el afirmă că a reușit să contacteze extraterestii prin telepatie, 
cu ocazia unor reuniuni nocturne. Dar există si o latură foarte con- 
cretă în acțiunea lui. Pretinde că a adunat peste două sute de măr- 
turii despre cercetările secrete și pregătea, la sfârșitul anului 2000, 
o mare lovitură mediatică: divulgarea grupată a acestor mărturii, 
astfel încât să protejeze martorii împotriva oricărei actiuni juridice 
$1 să provoace un efect mediatic maxim. Este însă foarte posibil ca, 
chiar dacă doctorul Greer are astfel de martori, planului său să fie 
împins la eșec într-un fel sau altul. Este lesne de imaginat că ser- 
viciile secrete nu duc lipsă de mijloace ca să reușească. 


In toamna anului 2000, aceste acțiuni încă nu reușiseră pre- 
cum trambitele din Ierihon, să facă să se prăbușească, zidurile 


' Joseph Firmage, The Word is Truth, publicată pe Internet. Site ISSO: 
http://www. isso.org 

Site CSETI (Center for Study of Extraterrestrial Intelligence): 
http://www.cseti.org. 

secretului. Dar se pare că au contribuit în mod eficace la evoluția 
opiniei publice — cel putin în Statele Unite, dacă este să ne luăm 
dupa sondajul deja citat, conform căruia 70,3% dintre per- 
soanele chestionate ar fi convinse că guvernul american ascunde 
adevărul despre extratereștri! Acesta e si cazul altor tari anglo- 
fone, începând cu Marea Britanie, unde sunt programate mereu 
numeroase emisiuni de televiziune pe această temă. Nu la fel se 
întâmplă și în Franța, unde subiectul OZN a fost expediat într-un 
minut în cadrul marii sărbători anuale a astronomiei populare, 
„Noaptea stelelor”, din 10 august 2000! 

În sfârșit, în timp ce această bătălie — cu rezultat încă nesigur 
— pentru a pune capăt secretului militar continuă, alti cercetători 
s-au străduit să redea o credibilitate științifică problemei OZN, 
adunând anchetele și cazurile solide. Problema secretului a fost 
lăsată la o parte sau abordată în mod mult mai prudent, dar acest 
demers ar putea să fie, pe termen lung, mult mai eficace. 


La sfârșitul anilor nouăzeci, în Statele Unite s-a produs o con- 
Jugare interesantă a eforturilor între grupuri ufologice, oameni de 
știință și personalități influente din lumea politică, îndeosebi 
Laurance Rockefeller (care este considerat apropiat al Casei Albe), 
pentru a determina luarea în serios a problemei OZN-urilor. 

În 1995, o primă acțiune de acest gen a fost realizată o dată cu 
redactarea — sub conducerea soției fostului ambasador în Franta, 
Marie Galbraith, și în legătură cu principalele grupuri de investi- 
gatie (MUFON, CUFOS şi FUFOR) — unui raport foarte bine făcut, 
care reunea cele mai bune cazuri mondiale. Intitulat The UFO 
Briefing Document, acest raport a fost difuzat unui număr de o mie 
de personalități şi publicat de o editură din New York în august 
2000. Trebuie subliniat că acest document nu se limitează la o 
prezentare clasică a observaţiilor unor OZN-uri. El reintroduce, cu 
prudenţă dar cu fermitate, problema secretului, demonstrând astfel 
preocuparea cel puţin a unei părți a lumii politice americane de a 
ieși din această situație imposibilă. 

În 1998 a fost divulgat în Statele Unite raportul unui grup de 
studiu științific condus de un fizician reputat, Peter Sturrock, pro- 
fesor de fizică aplicată la universitatea din Stanford. Acest grup 
fusese reunit de Laurance Rockefeller, care îl invitase la resedinta 
lui de la Pocantino, New Jersey. Acest seminar — la care au par- 
ticipat si trei francezi, printre care inginerul însărcinat cu studiile 
OZN de la CNES, Jean-Jacques Velasco — se dorea o abordare 
riguroasă și făcea apel la lumea științifică să se aplece în mod 
serios asupra problemei OZN-urilor. Era un raport foarte prudent, 
dar de o rigoare științifică putin obișnuită în ufologie, fiind publi- 
cat sub formă de carte în 1999, sub titlul The UFO Enigma. 

Vom vedea mai departe că un efort analog s-a făcut în Franța, 
cu publicarea, în iulie 1999, a unui raport al grupului COMETA, 
format îndeosebi din militari de rang înalt, raport intitulat OZN-uri 
gi Ministerul Apărării. Pentru ce trebuie să ne pregătim? Un ele- 
ment original al acestui raport era redeschiderea, de data aceasta cu 
vigoare, a problemei secretului militar american, ceea ce a provo- 
cat reacții de o anumită virulență, atât în Franța cât si în Statele 
Unite. Să sperăm că astfel de publicatii vor suscita vocatii în lumea 
științifică, intelectuală și mediatică, care rămâne încă foarte temă- 
toare, îndeosebi în Franţa! 


Fenomenul OZN, luat în ansamblu, este impresionant, dacă 
e să ne referim numai la observațiile acumulate de mai bine de 
o jumătate de secol. Să amintim doar câteva cifre, fără comen- 
tarii. După Fund for UFO Research, unul dintre organismele 
cele mai respectate din Statele Unite, baza informatică cea mai 
completă, UFOCAT numără peste o sută de mii de cazuri. 
Observațiile făcute de piloți — civili sau militari —, recenzate de 
doctorul Richard Haines de la NASA numără peste trei mii de 
cazuri. Un studiu făcut în Franța de Dominique Weinstein, în 
legătură cu Richard Haines, scoate în evidenţă numeroase cazuri 
în care observaţiile vizuale au fost confirmate de radar (489 în 
anul 1999). O altă bază de date numără cinci mii șase sute de 

urme la sol, dintre care patru mii o sută patru cu observare de 
OZN. Pe de altă parte, se cunosc peste cinci sute de cazuri de 
observații ale unor OZN-uri cu efecte electromagnetice si 
sute de cazuri de observații foarte apropiate ale unui OZN. ' 

Dacă nu este de ajuns, să amintim altele: recente și spec- 
taculoase! 


Dar ce s-a întâmplat cu OZN-urile, 
Baletul aerian în timpul acestor peripeții și necazuri 
continuă prin care a trecut ufologia? Mai sunt 
aici? Ei bine, da, nu numai că mai sunt 
aici, ba chiar dau impresia că se arată 
din ce în ce mai mult. Tăcerea încăpățânată a autorităților 
americane (mai puţin în cazul Roswell, după cum vom 
vedea) e cu atât mai insolită. În realitate, observaţiile de 
OZN-uri au devenit din ce în ce mai spectaculoase în ultimii 
ani, ca și cum misterioșii ,,vizitaton” care le pilotează sau le 
„manipulează” ar continua, fără să se grăbească, o politică de 
apariții încă furise, dar anual din ce în ce mai vizibile şi mai 
impresionante. lată un exemplu de OZN de dimensiuni foarte 
mari, văzut de o serie de martori indepedenti. 


Yukon, Canada, 1996: un OZN enorm cu multi martori 
În seara de 11 decembrie 1996, cel puţin douăzeci și doi 
de martori au observat un OZN enorm, de-a lungul drumului 


! Câteva site-uri Internet americane, care furnizează statistici şi cataloage de 

observaţii: 

Baza UFOCAT: http://www.ufocat.ch 

“U” UFO Datbase: http://www. jps.net/larryhat 

National UFO Reporting Center (NUFORC): http://www.ufocenter.com 

Project 1947: http://www. project1947.com 

Site NICAP: http://www.nicap.dabsol.co.uk 

Site MUFON: http://www.mufon.com 

Site CUFOS: http://www.cufos.org 

Site FUFOR: http://www.fufor.org 

Site-ul Society for Scientific Exploration: http://www.jes.com 

spre Klondike, in Yukon, un stat canadian apropiat de Alaska. 
OZN-ul se deplasa lent, la mică altitudine, avea o formă ovoidă, 
avea numeroase lumini și proiecta, din când în când, fascicule 
luminoase spre sol (vezi desenul). Martin Jasek, tânăr inginer 
canadian de origine cehă și ufolog reputat pentru seriozitatea sa, 
a redeschis acest dosar de observaţie, care stătea închis din 1996, 
deoarece martorii nu doreau nici un fel de publicitate. El a putut 
să găsească și să chestioneze cea mai mare parte a martorilor, 
după care și-a prezentat investigația detaliată în Mufon UFO 
journal din februarie 2000. 

_ Um aspect interesant al cazului este că martorii aveau unghiuri 
de observaţie diferite, ceea ce a permis calcularea dimensiunilor 
probabile ale OZN-ului prin triangulatie, și asta în trei locuri 
diferite: de-a lungul lacului Fox şi în regiunile Pelly și Carmacks, 
aflate la o distanţă totală de 216 km. Un alt aspect interesant este 
faptul că toate estimările de mărime făcute de martori, care au 
comparat OZN-ul cu dimensiunile unui teren de fotbal, s-au 
dovedit mai mici fata de dimensiunile calculate. Trecând cu grijă 
pe hartă locurile și axele de observație, inginerul Jasek, care este 
foarte experimentat în această privinţă, fiind specializat în resurse 
hidraulice, a găsit valori destul de concordante, situându-i diame- 
trul între 800 si 1 200 m! Era deci un aparat enorm, care i-a sur- 
volat pe martori fără zgomot, viziune impresionantă în noaptea 
glacială a nord-vestului canadian. 


lată acum și alte cazuri recente, selectate pentru anii 
1998-2000, având, în general, mai multi martori și destul de des 
înregistrări video, datorită Inmultirii camerelor video în ultimii 
ani. Se pare că regiunile cele mai afectate au fost America de 
Nord și America de Sud, precum şi, mai recent, China, dar nu a 
fost „cruțată” nici o regiune a lumii. 


Începutul anului 1998, Israel. Intensă activitate OZN, 
începută cu un an înainte, continuându-se cu incidente spectacu- 


OZN f Dezvăluirea secretului 36 


loase, înregistrate pe video. O înregistrare video arată un OZN în 
formă de disc urmărit de un avion de vânătoare F-15! 

Începutul anului 1998, Chile. Continuare a valului foarte 
important din 1997 (care a determinat crearea unei comisii oficiale 
mixte, militare și civile). În ziua de 24 ianuarie, mai multi martori 
au văzut un glob luminos și un „trabuc” lângă Santiago. 

Începutul anului 1998, Brazilia. Un glob luminos, sur- 
volând un cartier rezidenţial din Sao Paulo, a fost filmat cu o 
cameră video timp de patru minute. A fost arătat la televiziune 
în ziua de 15 februarie. 

30 ianuarie 1998, Statele Unite. Nou val de apariţii OZN în 
Florida, văzut de numeroși rezidenţi din Pensacola și Gulf Breeze, 
care au făcut fotografii și cel putin o înregistrare video. De notat că 
regiunea Golfului Breeze, situată în partea de nord-est a Floridei, pe 
partea Golfului Mexic, este de câţiva ani foarte bogată în observații. 
Dosarul este controversat, dar a fost foarte bine studiat de câțiva 
investigatori, îndeosebi de fizicianul marinei, Bruce Maccabee. 

9 martie 1998, Marea Britanie. Pe la 7:45 seara, trei martori au 
observat un OZN în formă de triunghi, de mărimea unui avion 
mare, cu lumini strălucitoare în colţuri și o lucire rosie în centru. 
Descriere foarte clasică. Dar există și ceva mai putin banal. Martorii 
au văzut când din triunghi a căzut un mic glob luminos, care a dis- 
părut în viteză spre sud. Ozn-ul l-a urmat la putin timp după aceea. 

13 aprilie 1998, Argentina. O pană de curent „inexplicabilă” 
s-a produs în orașul Bariloche, după ce noaptea au fost observate 
patru discuri luminoase. După un martor, „a avut loc un fel de 
ploaie de scântei, după care toate luminile s-au stins”. Să reamin- 
tim un incident remarcabil survenit în același oraș, la 9 august 1995, 
când un OZN a împiedicat un avion de linie să aterizeze si a stins 
toate luminile din aeroport. 

2] aprilie 1998, Ecuador. Apariţia unui OZN luminos, în 
formă de trabuc, deasupra unui teren de fotbal a provocat 
întreruperea unui meci la Guayaquil. Ozn-ul a fost filmat și ară- 
tat la televiziune a doua zi. 

Iunie 1998, Mexic. Noi observaţii OZN în regiunea vul- 
canilor mexicani, înregistrare pe video. Formatiuni ciudate alca- 
tuite din numeroase puncte luminoase care traversau lent cerul. 

16 mai 1998, Chile. Un disc enorm este observat lângă bara- 
jul hidroelectric de la Lago de Colbun, în sudul tani. Deasupra 
avea o lumină mare portocalie, iar pe marginea exterioară părea 
că se rotesc luminite. 

August 1998, Franţa. În Franţa, în primele cincisprezece zile 
din luna august, cu un apogeu în noaptea de 10 spre 11 august, au 
fost făcute numeroase observaţii OZN, îndeosebi în regiunea 
Ardenilor, dar alte observații au fost făcute cam pe întreg terito- 
riul. În Ardeni, investigatorii particulari vor aduna aproape două 
sute cincizeci de mărturii — pentru noaptea de 10 spre 11 august — 
în cursul zilelor următoare observației. Mărturiile, concordante, 
descriu un aparat de formă triunghiulară, cu marginile rotunjite, 
câte o lumină mare de un galben strălucitor la capătul „aripilor” 
şi una roșie pulsând sub aparat, putin mai în spatele centrului. 


Val de OZN-uri în Franţa, în august 1998. 

„Portretul robot” al OZN-ului triunghiular văzut de numeroşi martori 
in regiunea Ardenilor. 


OZN sau aparat militar secret? Anchetatorul principal în cazul 
valului din Ardeni, Jean-Luc Lemaire, înclină spre a doua pre- 
supunere, desi cazul nu este rezolvat definitiv. 

August 1998, Chile. Val „masiv” de observații în Chile. În 
seara de 19 august, OZN-uri sunt vazute în trei sferturi din tara: 
discuri, triunghiuri enorme si chiar un „nor luminos:”. 

4 septembrie 1998, Statele Unite. Un triunghi enorm a fost 
văzut lângă White Plains, la periferia New York-ului. Martorul, un 
bărbat de cincizeci $i cinci ce ani, a rămas in stare de soc, tremurând 
timp de câteva ore. În acest caz ne vine greu să ne imaginăm ca ar 
fi fost un simplu aparat militar, oricât de impresionant ar fi fost el. 

3 octombrie 1998, China Un martor a observat, timp de 
zece minute, împreună cu familia si a înregistrat pe video un 
OZN luminos, traversând foarte lent cerul, deasupra orașului 
Kunming. Am văzut această înregistrare video, prezentată de 
ufologul chinez Sun Shili la simpozionul de la San Marino, în 
aprilie 1999: este cât se poate de impresionantă! OZN-ul, în 
formă de lentilă foarte luminoasă, de un galben auriu, de o 
mărime aparentă mai mare decât Luna, pare că trece înadins cu 
cea mai mare nonsalanta pe cerul orașului. 

19 octombrie; 10, 11 si 14 noiembrie 1998, China. În noiem- 
brie serviciile de presă chineze au dezvăluit că un avion de vână- 
toare a urmărit un OZN la 19 octombrie. Acesta, mai întâi urmărit 
de radar, s-a depărtat cu ușurință de avion. În zilele de 10, 11 și 
14 noiembrie, după cum scrie Cotidianul Poporului (ediţia inter- 
națională din 14 noiembrie), locuitorii din Xiamen, oraș de coastă 
din sud, au văzut un OZN în formă de pară, cu o coadă luminoasă 
colorată în galben galbenă și roșu, care a fost înregistrat pe video. 

1 decembrie 1998, Franţa. Un automobilist care conducea 
mașina lângă Evreux (Eure), pe la 17:50, a văzut un OZN tri- 
unghiular zburând lent la altitudine mică (20-30 m). S-a oprit pe 
marginea drumului ca să observe mai bine obiectul, care avea o 
serie de opt „ferestre” ce emiteau lumină albă pe margine și o 
lumină roșie, rotitoare, dedesubt. Aparatul părea că se îndreaptă 
spre baza aeriană militară Evreux-Fauville. În timp ce trecea pe 
deasupra maşinii, toate sistemele electrice ale acesteia s-au 
întrerupt pret de vreo treizeci de secunde. Martorul a sunat la 
puțin timp după aceea la baza militară, de unde i s-a răspuns 
amabil că nu se știe nimic. 

Decembrie 1998 şi ianuarie 1999, Italia. În timpul acestor 
două luni, presa italiană a semnalat numeroase observaţii de 
OZN-uri în mai multe regiuni: Lombardia, Emilia, Romagna, 
Sicilia. Unul dintre incidentele cele mai impresionante este o 
întâlnire de gradul doi care a avut loc în ziua de 19 decembrie, la 

unsprezece seara, în orașul Stra, lângă Veneţia. Un tânăr șofer de 
camion, Giuseppe L., trezit de zgomotul unui motor, a văzut pe 
fereastră planând deasupra casei un obiect strălucitor cu multe 
„ferestre” și o lumină orbitoare dedesubt, care părea pe punctul 
de a ateriza. A ieșit afară și a văzut obiectul aterizat la aproxima- 
tiv treizeci de metri de el si două ființe, înalte de aproximativ un 
metru, învârtindu-se în jurul aparatului, fără să pară intersate de 
el. După o jumătate de oră au urcat din nou în OZN, care a deco- 
lat lent, apoi s-a depărtat cu mare viteză. OZN-ul a lăsat pe 
pământ o urmă circulară, cu găuri corespunzând unui triunghi 
echilateral cu latura de patru metri. Investigatorii au găsit si ei pe 
sol un material cu aspect vitros. 

26 ianuarie 1999, Statele Unite. Între orele 20:00 si 20:30, 
șapte martori au observat un OZN foarte mare în valea San Luis, 
lângă orașul La Veta, în sudul statului Colorado. Trebuie amintit 
că această vale este de ani de zile teatrul a numeroase fenomene 
stranii, îndeosebi vite mutilate. Ea a și inspirat investigatorului 
Christopher O’Brien o carte interesantă, The Mysterious Valley. 
Este vorba de același O’Brien care a raportat un caz ciudat, în care 
aparatul părea că are aripi, cu lumini strălucitoare în partea din 
față, dar apăruse martorilor „translucid”. OZN-ul, de o mărime 
estimată la aproape 180 m, emitea un duduit înăbușit. La început 
nu se vedea nici un fel de structură, apoi martorii au văzut apărând 
un fel de deschizături de culoare portocalie pe margini. Aparatul, 
care plana deasupra lacului, a emis un fascicul sau mai curând un 
„tub” luminos, care li s-a părut că „plonjează” în lac. Trebuie sub- 
liniat acest aspect translucid, deseori observat de martori, ca și 
cum realitatea fizică a apariţiei ar fi putut să fie pusă la îndoială. 
Acest gen de aspect de mare stranietate duce la speculaţii asupra 
existenței eventuale a altor „dimensiuni” si la ,,portile” prin care 
OZN-urile ar intra în spaţiul nostru. 

Februarie si martie 1999, Peru, Mexic. În ziua de 9 febru- 
arie, exact înainte de lăsarea nopții, niște pescari din portul 
Pisco, situat la 300 km sud de Lima, au văzut o lumină mare 

ieșind din ocean. OZN-ul, descris de martori ca un „vas-mamă 
(nave nodriza), s-a ridicat în aer, s-a înclinat puternic pe dreapta 
şi s-a îndreptat spre est, către coastă. A doua zi seara, locuitorii 
din Chorrillos, la periferia oraşului Lima, au observat discuri 
luminoase zburând la mică altitudine. La Jesus Maria, altă peri- 
ferie a Capitalei, locuitorii s-au adunat în piață ca să le observe 
si s-a făcut o Înregistrare video. La mai putin de o oră, escadrila 
de discuri luminoase survola oraşul portuar Callao, aflat la 
13 km vest de Lima, observată de data aceasta de vreo două mii 
de persoane, căci se răspândise zvonul despre acest val de obser- 
vații. La orele 11 seara, canalul cinci al televiziunii panameri- 
cane a prezentat spectatorilor stupefiati o emisiune neprogramată, 
de patruzeci de minute, despre acest val de OZN-uri, cuprinzând 
înregistrări video făcute la Jesus Maria si Callao. Imediat s-au 
răspândit zvonuri, preluate de ziarele de senzație, despre exis- 
tenta unei baze submarine, situată la vreo doisprezece kilometri 
de coastă. Trebuie spus că Peru, ca aproape toate țările din 
America Latină, este obişnuit de mult timp cu aparițiile de 
OZN-uri. Această interesantă problemă a unor baze secrete de 
OZN-uri, terestre sau submarine, constituie unul dintre punctele 
cele mai controversate din dosarul OZN. 

Observații au mai fost făcute si în cursul următoarelor două 
zile, apoi la începutul lui martie. Astfel, în ziua de 3 martie, dea- 
supra Limei au fost observate cinci discuri luminoase. Două din- 
tre ele au făcut diferite manevre, în timp ce celelalte trei se 
îndreptau spre est. După aceea au fost difuzate filme video pe 
canalul de televiziune Frequencia Latina. În ajun, două OZN-uri 
fuseseră filmate și ele într-o regiune depărtată, la Pucalpa, lângă 
zona amazoniană din Peru. 

23 februarie 1999, Statele Unite. Un OZN enorm, în formă 
de bumerang, foarte plat dar mare cât „două terenuri de fotbal” 
(terenul de fotbal tinde să devină unitatea de măsură a OZN-urilor 
mari!) a fost observat de o familie întreagă, trecând lent la mică 
altitudine, pe la șapte seara, deasupra casei lor, situată la 

Carpinteria, pe coasta californiană. Aparatul emitea un zbârnâit 
înăbuşit care a făcut să se cutremure casa. Apoi s-a ridicat în aer 
la un unghi de patruzeci si cinci de grade si a dispărut cu mare 
viteză. Trebuie să spunem aici că această descriere „clasică”, a 
unui OZN foarte mare, poate cu greu să fie cea a unui avion 
secret, chiar si dotat cu performanțe excepționale. Sau ar trebui 
să presupunem că americanii au dobândit un avans colosal, 
stăpânind tehnici revoluționare. 

25 februrie 1999, Statele Unite. Cu putin timp înainte de 
amiază, trei pădurari, ocupați să planteze copaci în munții statului 
Washington, nu departe de Muntele Sfânta Elena (în nord-vestul 
Statelor Unite), au văzut un OZN în formă de disc coborând fără 
zgomot în vale, cu o ușoară mișcare de oscilație. Ei au anunţat 
alti unsprezece lucrători care erau acolo și toți au observat dis- 
cul timp de trei-cinci minute. OZN-ul, nu prea mare, în formă de 
disc întrerupt în partea din spate, ca o potcoavă, se îndrepta spre 
o cireadă de elani. Aceștia, remarcându-l, au început să fugă, dar 
un elan a rămas separat. OZN-ul s-a plasat exact deasupra lui și 
a fost ridicat în aer, tractat si îmbarcat la bordul discului, sub 
ochii pădurarilor stupefiati! Martorii au avut chiar impresia că 
OZN-ul, de mărime mică, realizase această operațiune cam cu 
greutate. OZN-ul a luat altitudine și a dispărut în stratul de nori, 
iar carcasa animalului a fost găsită la sol a doua zi. Această 
poveste de necrezut este totuşi credibilă având în vedere nu 
numai numărul şi seriozitatea martorilor, angajaţi de ani de zile 
ai unei mari companii, ci și calitatea echipei de investigatori, 
îndeosebi Robert Fairfax de la MUFON și Peter Davenport de la 
National UFO Reporting Center, foarte respectaţi în mediul ufolo- 
gic american. După Fairfax, care s-a întâlnit la puţină vreme cu 
martorii, aceștia erau foarte impresionați de ceea ce văzuseră, 
astfel încât rămăseseră bine grupaţi tot restul zilei. Până astăzi, 
este încă foarte rar ca o legătură atât de flagrantă să fi putut fi 
observată între OZN-uri și fenomenul îngrijorător de mutilare a 
vitelor. Mutilările de vite, constatate în număr mare în Statele 

Unite dar si în alte țări, constituie un aspect important al dosaru- 
lui OZN. 

Februarie si martie 1999, Italia. La 27 februarie, un cilindru 
negru cu o sursă luminoasă la fiecare extremitate, a fost observat, 
timp de cinci minute, deasupra centrului comercial din Bologna. La 
Roma, la 8 martie, pe la zece dimineaţa, Alfredo DiPrinzio a obser- 
vat pe când traversa Piazza di Navona o lumină strălucitoare dea- 
supra flesei bisericii Santa Agnese. Era un obiect oval, de culoarea 
cuprului, care părea agitat de mișcări sacadate. În mai putin de un 
minut, toţi trecătorii au observat OZN-ul, apoi obiectul a dispărut 
brusc. În ziua de 13 martie, un OZN în formă de trabuc a fost văzut 
deasupra orașului Milano de către mai mulți martori. 

Sfârșitul lui februarie — martie 1999, Canada. Numeroase 
observaţii au fost raportate timp de vreo cincisprezece zile. În 
ziua de 5 martie, la Ile Bizard, Quebec, Gaetan Desjardins s-a 
simţit ca paralizat observând o lumină portocalie puternică, care 
a luat un moment forma unui OZN în formă de trabuc, apoi și-a 
reluat aparența de lumină intensă. Încă o descriere care dă 
impresia unui fenomen „de mare stranietate”. În Ontario (Blind 
River, Kingston) si în apropiere de Toronto a fost făcută o 
întreagă serie de observaţii în această perioadă: lumini nocturne 
și chiar un OZN în formă de trabuc, deasupra unei case. 

10 martie, Malawi. Există OZN-uri și în Africa. Niște cons- 
tructori care ridicau o școală în satul Siledi (districtul Mwanza) 
„au avut parte de șocul vieţii lor”, după cum scrie Daily Times of 
Blantyre, când au văzut trecând pe cer, deasupra caselor lor, pe la 
nouă seara, un obiect „semănând cu un sicriu”! Mai întâi simtisera 
un curent puternic si ieșiseră să vadă ce se întâmplase. Această 
descriere de OZN în formă de paralelipiped este destul de rară, dar 
nu singulară. Un caz remarcabil a fost observat în Franța, de 
exemplu, în cursul verii anului 1998. 

21 aprilie 1999, Statele Unite. Pe la orele 21:15, la West 
Mifflin, la periferia orașului Pittsburgh, Pennsylvania, câţiva 
martori aflați într-o mașină au văzut zburând un obiect ciudat, de 

formă triunghiulară, lângă culoarul aerian al aeroportului. Acești 
martori trăiau lângă aeroport şi cunoșteau bine avioanele. Or, 
acel aparat le era necunoscut: în formă de ,,1/8 de pizza cu partea 
semicirculară înainte”, având o serie de lumini albe care nu cli- 
peau. Acest OZN s-a plasat deasupra unui avion de linie care 
trecea, a părut că se oprește, apoi că însoțește avionul în cursa 
sa. El a emis în direcţia avionului un fascicul de lumină albă, la 
început îngust, dar care apoi s-a mărit până când l-a luminat în 
întregime, stingându-se după câteva secunde. Martorii s-au oprit 
ca să vadă mai bine dar OZN-ul se depărta deja. Să subliniem 
acea formă de bucată de pizza cu partea exterioară înainte: au 
mai existat și alte observaţii de acest tip, dar pare mai mult decât 
îndoielnic ca un avion secret să aibă o astfel de formă, fără a mai 
vorbi de manevra sa de inspectare a unui avion de linie cu aju- 
torul unui proiector puternic! 

7-8 mai 1999, Canada. În cursul week-end-ului, la White 
Rock, la sud-est de Vancouver, în Columbia britanică, au fost 
făcute câteva observaţii remarcabile. În ziua de 7 mai, pe la zece 
seara, un bărbat cuprins de panică spune că a văzut o sferă enormă 
de „plasmă albastră” traversând micul golf Semiahmoo și 
luminând marea în drumul ei. A doua zi seara, pe la 21:30, un 
cuplu, împreună cu copiii, vede un obiect mare „în formă de con” 
apropiindu-se lent la altitudine mică. Avea o lumină strălucitoare 
în centru și una albastră și roșie în părți. După o oră, două femei 
tinere văd un obiect enorm, „în formă de bumerang”, zburând 
foarte jos. Ele opresc mașina ca să observe obiectul care trecea pe 
deasupra lor. Avea între șase si opt lumini strălucitoare în fata 
(roșii, verzi și albe), care clipeau în mod nesecvential. După câteva 
secunde, obiectul a dispărut brusc. Martorii vor rămâne în stare de 
şoc timp de câteva ore. OZN sau aparat secret? Un astonom din 
Vancouver, David Dodge a atras atenţia că la 80 km de White 
Rock se află o bază navală americana. Uimitoare aparate secrete! 

Mai si iunie, Chile si America latină. Numeroase observaţii 
au fost înregistrate în aceste două luni în America Latină. 

În ziua de 23 mai, echipajul si pasagerii unui avion de linie din 
Chile au observat un OZN timp de treizeci de minute. OZN-ul a 
fost văzut și de turnul de control al aeroportului din Puerto 
Natales, în sudul țării, schimburile de replici radio cu echipajul 
fiind oferite investigatorilor. Să amintim că, în octombrie 1997, 
Chile a creat o comisie mixtă, civilă și militară (CFAA), pentru 
evaluarea numeroaselor observații. 

La drept vorbind, pe întreg continentul sud-american și în 
America Centrală, activitatea OZN s-a intensificat de câțiva ani. 
La 1 iunie, un OZN mare a fost filmat de o televiziune mexicană 
deasupra orașului Puebla, la aproximativ 100 km sud-est de 
Mexico. În zilele de 14 și 15 iunie, un OZN foarte mare a fost 
observat deasupra unei parti din Brazilia și din ţările învecinate. 
Alte observaţii au fost semnalate la începutul lui iulie în Brazilia, 
astfel încât aparițiile de OZN-uri par să devină acolo un specta- 
col permanent! Din nou în Mexic, un OZN a fost înregistrat pe 
peliculă video de un cameraman de la stația TV Azteca, din 
Monterrey. Staţia şi-a întrerupt programul ca să-l arate în direct. 


Al doilea semestru al anului 1999. OZN-uri mari în lumea 
întreagă, deseori triunghiulare. 

În timpul acestui întreg semestru al anului 1999 și îndeosebi 
în timpul verii, observările unor aparăte aeriene de foarte mari 
dimensiuni au fost numeroase în diferite tari, îndeosebi în 
Statele Unite și Brazilia, și multe descrieri sunt foarte apropiate, 
sugerând că ar fi aceleași aparate zburătoare misterioase care 
Sunt văzute cam peste tot. 

1 august 1999, Statele Unite. Doi martori aflați într-o mașină 
în regiunea Rocky Mount (Virginia), pe la orele 15:45, au văzut 
trecând, la altitudine mică, un disc mare cu un diametru de apro- 
ximativ 30 m, aplecat ușor în față. Se puteau distinge două lumini 
de-a lungul circumferinței, iar între aceste linii se afla un sir de 
„ferestre”. OZN-ul avea o culoare arămie si era vag luminos. Nu 
făcea nici un zgomot și nu s-a simţit nici o deplasare de aer; copacii 

stăteau nemiscati, în timp ce se apropia si trecea în spatele lor. O 
observaţie clasică și diurnă de „farfurie zburătoare”! 

2 august 1999, Statele Unite. Pe la orele zece seara, în estul 
orașului Alabama s-a auzit o detunătură puternică. S-au observat 
simultan două perturbări de curent și de transmisie de televi- 
ziune, inclusiv prin satelit. La un minut după explozie, trei mar- 
tori au văzut trecând pe deasupra casei lor două aparate enorme 
în formă de V. Aparatele se deplasau lent (în jur de 50 km/h), la 
altitudine mică (aproximativ 100 m) și fără nici un zgomot. Erau 
late cam de 50-60 m. Martorii au observat șapte-opt lumini, 
foarte strălucitoare, „ca niște lămpi cu halogen albăstrui”, alini- 
ate de-a lungul aparatelor. Au putut să le privească timp de cinci 
minute, după care au apărut brusc cinci avioane, care păreau că 
le urmăresc. În acel moment, cele două triunghiuri s-au separat 
și au accelerat cu o viteză fantastică spre cer, lăsând în urma lor 
o dâră luminoasă. Maiorul George Filer, care citează această 
observaţie, se întreabă dacă ar putea să fie vorba de nişte 
avioane foarte secrete precum „Senior Citizen” (despre care se 
va vorbi mai departe), operând de la baza Eglin, aflată în 
apropiere. Intervenţia avioanelor de vânătoare ar fi fost atunci 
doar un exerctiu. 

4 noiembrie 1999, Noua Guinee. După cum scrie cotidianul 
Post Courier din Papua,’ mii de locuitori din insulele Noua 
Bretanie și Noua Irlandă, situate la nord-est de Papua (ea însăși 
aflându-se la est de Noua Guinee), au observat la căderea nopții 
un obiect enorm zburând lent la mică altitudine. După spusele 
mai multor martori, ar fi putut să fie lung de aproximativ 200 m 
și lat de 50 m și era „luminat ca un oraș zburător”. Acest aparat 
extraordinar, care i-a impresionat putemic pe martori, a traver- 
sat lent cerul, emițând doar un duduit slab. Locuitorii din mica 
insulă Duke of York au văzut un al doilea aparat, mai mic dar cu 
lumini strălucitoare, rotindu-se în jurul marelui OZN ca și cum 
s-ar fi jucat. După spusele unui locuitor din Noua Irlandă, John 
Berenti, OZN-ul se deplasa „exact deasupra varfurilor copacilor 

de mango”. Ofiţerul de poliție Raymond Theodore l-a văzut 
evoluând pe la orele 20:30, lângă insula Waton, exact la câţiva 
metri deasupra oceanului. Avea „multe lumini strălucitoare pe 
spate”. Școlarul Alex Jame și patru colegi de-ai săi, întorcându-se 
de la şcoala din Pilapila, pe la şapte seara, au observat OZN-ul 
timp de o jumătate de oră. În timp ce se apropia, au văzut luminile 
scăzând, apoi redevenind la normal după ce OZN-ul s-a depăr- 
tat spre ocean. Trebuie subliniat acest detaliu, care a fost raportat 
în numeroase cazuri, de exemplu cel de la Tananarive, din ziua 
de 16 august 1954, care figurează în raportul COMETA. După 
spusele acestor martori tineri, OZN-ul avea o forma alungită, cu 
lumini albe, strălucitoare, în jurul lui. Avea deasupra un fel de 
piramidă care avea si ea în jur lumini albe. Acest tip de descriere 
nu este nici el izolat. OZN-uri de dimensiuni foarte mari şi cu un 
aspect piramidal au fost observate mai ales în Porto Rico. 


Decembrie 1999 şi ianuarie 2000, China. Încă odată, China 
a fost teatrul unui val important de apariții de OZN-uri, astfel 
încât să vorbească despre ele marile ziare. În cursul lunii decem- 
brie au fost semnalate sute de observaţii pe tot teritoriul, 
îndeosebi în regiunea Beijing și chiar în capitală. În ziua de 12 
decembrie, de exemplu, două obiecte alungite, de culoarea 
ambrei au fost fotografiate la Shangping (70 km la nord de 
Beijing) și fotografia a fost publicată a doua zi de Cotidianul 
Tinerilor din Beijing. Același ziar a publicat observaţii făcute la 
Beijing în zilele de 14 noiembrie și 11 decembrie. Presa din 
Shanghai a citat și observaţii din regiune. Cotidianul Eliberarea 
a publicat fotografia unui OZN alungit, dar galben de data asta, 
cu un „vârf ascuţit și o coadă albă”. La | ianuarie, la orele 6:30 
(ora Beijingului), un OZN superb, gri-argintiu a survolat Marele 
Zid: a fost surprins de camera de luat vederi a canalului CNN și 
difuzat în direct în Statele Unite! Acest val de observaţii a scos 
în evidenţă organizaţiile ufologice chineze, îndeosebi „Asociaţia 
de cercetare OZN din China”, înființată de Shi Bo şi condusă de 


ON # Dezvăluirea secretului 48 


un specialist in rachete, fizicianul Shen Shituan, si ,,Asociatia de 
Cercetare OZN”, condusă de fostul diplomat si economist Sun 
Shili, care beneficiază de susținere guvernamentală și numără 
cincizeci de mii de membri. Mai trebuie citată revista bilunară 
Jurnalul cercetărilor OZN, care are un tiraj de patru sute de mii 
de exemplare, un tiraj foarte bun, chiar dacă ținem cont de imensa 
populație a Chinei. Această agitaţie mediatică chineză, vădit 
autorizată de autorităţi, a oferit ziarului New York Times ocazia să 
publice, la 11 ianuarie 2000, primul articol pozitiv despre OZN-uri 
și asta chiar pe prima pagină, în timp ce, vreme de cincizeci de ani, 
acest cotidian prestigios a publicat tot timpul numai comuni- 
catele oficiale. Să fie oare semnul unei schimbări de direcție a 
mass-media? În cazul autorităţilor chineze, e posibil să fie vorba 
si de a nu lăsa prea mult câmp liber mișcării Falun Gong, care 
crede în extratereștri și a cărei expansiune rapidă îngrijorează 
guvernul. 

5 ianuarie 2000, Statele Unite. Anul 2000 a început cu valui 
chinez, dar și cu o observaţie americană cu mai mulți martori, din- 
tre care câțiva polițiști, care are toate șansele să se înscrie printre 
cazurile solide din istoria ufologiei. Un prim martor la Highland 
(Illinois), mică așezare din estul orașului San Louis, a semnalat 
poliției, pe la patru dimineaţa, trecerea unui OZN tringhiular 
enorm, care zbura lent si fără zgomot la o înălțime mică, pe care 
el a evaluat-o la 300 m. Aparatul era luminat de două rânduri de 
lumini pe laturi și o lumină roșie ce părea să provină din interior. 
Deoarece se îndrepta spre oraşele Lebanon, Shiloh și Millstadt 
(orașe apropiate de San Louis), serviciile de poliţie locale au fost 
alertate rapid. Trebuie subliniată eficacitatea remarcabilă a infor- 
matiei în acest caz: numai două minute au trecut între observația 
iniţială si alerta celorlalte birouri de poliţie. OZN-ul a fost obser- 
vat efectiv, putin după aceea, de mai multi polițiști din acele 
locuri. Aceștia, la rândul lor, au trasmsis foarte repede informația, 
mai ales asociaţiei NIDS (National Institute for Discovery 
Science). Această asociaţie, finanțată de bogatul om de afaceri 

Robert Bigelow, a fost astfel în măsură să trimită foarte repede doi 
observatori pe teren şi le-a publicat raportul pe situl ei Internet 
„National Institute for Discovery Science” (NIDS).! 


Descrierile făcute de polițiștii din Lebanon, Shiloh si 
Millstadt seamănă. Polițistul din Lebanon a descris „un triunghi 
masiv și alungit, care emitea o lumină albă intensă. A putut să-l 
observe la altitudine mică, la o distanţă de aproape 300 m și l-a 
văzut întorcând lent în direcţia Shiloh. Cel din Shiloh descrie un 
aparat negru în formă de săgeată, care se deplasa lent. Aparatul 
a accelerat și a traversat cerul cu mare viteză, fără nici cel mai 
mic zgomot. Ofiţerul din Millstadt, Craig Stevens, a văzut si el 
un obiect foarte mare, în formă de săgeată groasă, zburând jos și 
lent. I s-a părut înalt cât două etaje si lung de trei ori pe atât. 
Partea din spate a aparatului era concavă, cu lumini albe care 
pulsau. A încercat să facă o fotografie cu un polaroid, dar s-a 
developat prost din cauza frigului. Această descriere pare destul 
de apropiată de cea de la Pittsburgh, din 2! aprilie 1999: „1/8 de 
pizza cu marginea spre înainte și o serie de lumini albe”, dar, de 
data asta, partea curbă se afla în spate. Altă diferență: în cazul 
precedent, luminile nu clipeau. Mai trebuie spus că investiga- 
torii de la NIDS au contactat baza aeriană Scott din apropiere 
(discuţie cu doi ofițeri ai AFOSI), precum și pe cei de la terenul 
Boeing de la San Louis, dar nici unii nu văzuseră nimic și nu 
aveau nici un avion în aer la acea oră. 


Ar fi plicticos să continuu înșirarea la infinit a unor observații 
OZN, care au continuat în 2000 și în 2001 (după o acalmie la 
sfârşitul anului 2000, în primele luni ale anului 2001 s-a constatat 
o recrudescenta a observaţiilor). În ceea ce priveşte anul 2000, - 
cităm, doar ca exemplu, o observaţie la mică altitudine făcută de 
mai multi poliţişti în nordul orașului Mexico, la 14 februarie 2000, 


| http://www.accessns.com/nids(n.a.).» 

dedesubt 


OZN triunghiular văzut de mai mulți martori în noaptea de 
5 ianuarie 2000, în regiunea San Louis, Illinois. 
(Mufon UFO Journal, nr. 383, martie 2000) 


între două și trei dimineaţa, și o observaţie — tot la mică altitudine — 
deasupra orașului Lima din Peru, timp de cincisprezece minute, în 
plină zi, la 10 martie. OZN-ul a fost observat de mii de locuitori 
şi înregistrat pe video de cameramanul Juan C. Amoretti, de la 
Panamerican TV, canalul 5. Martorii au văzut ieșind din OZN 
niște sfere mici și portocalii, care au pornit în direcții diferite. Un 
spectacol aproape banal! 


Observaţii precum cele din regiunea San Louis, din ianuarie 
2000, ne fac să ne întrebăm dacă este într-adevăr vorba de niște 
aparate ne-umane sau aparate militare ultrasecrete, desi perfor- 
mantele extraordinare descrise de martori, îndeosebi accelerările 
fulgerătoare, ne fac să ne îndoim. Ne amintim că o astfel de obser- 

vatie a fost avansată de mai multe ori, într-un mod niciodată 
convingător, în cazul faimosului „val belgian”, la începutul anilor 
nouăzeci. Pe de altă parte, în ultimul timp s-au înmulţit zvonurile 
despre existența unor avioane ultrasecrete — fără a vorbi de 
avioanele de vânătoare F-117 şi de bombardierele B-2, acum bine 
identificate — care ar putea să fie cauza înșelării cu bună credință 
din partea martorilor. Dar, de fapt, ce știm exact despre aceste 
avioane secrete? Cum se compară performanţele lor cu cele ale 
OZN-urilor observate? Si, mai ales, ce stim, ce putem să pre- 
supunem actualmente despre propulsia și fizica OZN-urilor? De 
aceste întrebări ne vom ocupa în capitolul următor. 


lI 
Fizica misterioasa a OZN-urilor 


Unul dintre aspectele cele 


Triunghuri, í mai spectaculoase ale dosarului 
bumeranguri, OZN este apariția, de vreo două- 
OZN-uri enorme: zeci de ani, a unui adevărat val 
un val mondial mondial de observaţii de OZN-uri 


de mari dimensiuni, uneori gigan- 
tice, în formă de triunghi, de bumerang, de con sau de romb. 
Formele mai „clasice”, cum sunt discurile, sferele de toate 
mărimile sau cilindrii (aceștia deseori foarte mari și văzuți la 
mare altitudine), sunt la fel de prezente, după cum am văzut în 
primul capitol, în cazul OZN-ului ovoid din Yukon, dar valul de 
triunghiuri și de bumeranguri a atras atenţia mai ales prin carac- 
terul lui masiv și mondial. 

O explicaţie deseori invocată este cea a confuziei cu 
avioane ultra secrete, care ar fi putut să fie puse la punct de 
americani în ultimii douăzeci de ani. Această ipoteză nu este lip- 
sită de fundament și nu poate să fie îndepărtată din capul locu- 
lui, mai ales că multe observaţii au fost făcute în Statele Unite, 
unde au fost concepute aceste avioane. Dar poate ea să explice 
toate observaţiile? Ca să putem judeca așa cum se cuvine 
enigma triunghiurilor şi altor bumeranguri zburătoare, iată încă 
un caz extraordinar de OZN mare, care datează din anul 1982. 


Un triunghi enorm în New Jersey 


În ziua de 21 august 1982, pe la orele 22:20, în regiunea 
Long Valley, New Jersey, un cuplu de ingineri tineri care 

lucrau la laboratoarele Bell se întorcea cu maşina după ce luase 
cina la niște prieteni. Ei au remarcat o lumină ciudată, care s-a 
apropiat și i-a survolat, pe când ajunseseră în vârful unei coline. 
S-au oprit și au descoperit cu stupoare un aparat enorm, în zbor 
aproape staționar, la mică altitudine, exact deasupra copacilor, 
mare cât trei terenuri de fotbal! Aproape silențios — emitea un 
zumzăit uşor —, avea forma unei pisici de mare, cu aripi largi și 
rotunjite, un „nas” în fata și o coadă scurtă. Suprafața părea netedă 
si albă, cu excepția „nasului”, care părea din sticlă, și de-a lungul 
marginilor inferioare erau dispuse lumini dreptunghiulare (albas- 
tre, verzi și roșii). Martorii au rămas parcă hipnotizati de această 
apariție timp de aproape trei minute. Apoi au auzit venind o altă 
mașină și, în acel moment, OZN-ul gigant a plecat „într-o clipită”, 
fără să facă zgomot sau curent de aer. După toate aparențele, cei 
din cealaltă mașină nu au văzut nimic și nu s-au oprit. A doua zi, 
soțul nu a vrut să spună nimic la serviciu, temându-se de ridicol, 
dar soției sale nu i-a fost frică să povestească incidentul. Trei zile 
mai târziu, mai multi ingineri însărcinaţi cu cercetarea, de la labo- 
ratoarele Bell, au venit în biroul ei. Părerea lor era că un astfel de 
aparat, care pare că folosește un fel de „energie magnetică”, este 
foarte departe de posibilitățile tehnice actuale. 


Creşterea numărului de observații în Statele Unite 


Ufologii americani au fost impresionați de această înmulţire 
a triughiurilor și o bază de date excelentă a fost pusă la punct de 
„National UFO Reporting Center” (NUFORC), pornind din anul 
1960. Această statistică scoate în evidență două puncte impor- 
tante: există observaţii vechi, dar numărul lor a crescut intruna 
în ultimii ani; pot fi văzute cam peste tot pe teritoriul american, 
nu numai lângă terenurile de încercare ale unor avioane secrete, 
precum Edwards AFB (California) și Nellis AFB (Nevada). lată 
numărul de observaţii pe an: 

Din 1960-1990; 35 de cazuri în treizeci de ani (medie: 1 pe an) 

Din 1991-1996: 64 de cazuri în șase ani (medie: 10,6 pe an) 

1997: 67 de cazuri într-un an (mai mult decât în cursul celor 
cinci ani precedenţi) 

În 1998: 103 cazuri (din care opt în California si patru în 
Nevada) 

În 1999: 211 cazuri (dublu fata de 1998) 

În 2000: 230 cazuri. 

Creşterea însemnată a numărului de cazuri în anii nouăzeci 
ar putea să fie explicată prin punerea în serviciu a unor avioane 
secrete, dar ar trebui ca acestea să se plimbe prin cele patru 
colțuri ale ţării, ceea ce pare putin probabil. 

Pe de altă parte, această statistică este cu siguranță incom- 
pletă, îndeosebi pentru anii mai vechi. Trebuie amintit aici că un 
val foarte impresionant, în privința căruia mass-media a fost 
deosebit de discretă, a avut loc în regiunea New York-ului și a văii 
Hudson, în anii optzeci, mai ales în 1983 şi 1985. Este adevărat că 
martorii nu vedeau triunghiuri, ci mai curând niște „bumeranguri” 
mari. Conform unei anchete a lui Philip Imbrogno si Bob Pratt, la 
care participase și astronomul Allen Hynek, ar fi fost aproape 
cinci mii de observaţii în această regiune! 


Toate aceste apariţii aeriene au puncte comune: observaţie 
deseori nocturnă sau la căderea nopții, siluetă întunecată de mari 
dimensiuni, în formă de triunghi, bumerang sau romb, lumini 
numeroase pe margini, proiectoare puternice îndreptate spre sol, 
zbor foarte lent la mică altitudine, silențios sau cu un bâzâit ușor, 
accelerări fulgerătoare. Dacă armata americană deţine astfel de 
aparate, de ce nu sunt văzute pe teatrele de operațiuni militare? 
În schimb, pot să fie văzute pe cerul unor tari străine, precum 
Belgia și Marea Britanie! 


Triunghiurile din Belgia şi din Marea Britanie 


Să reamintim pe scurt explicaţiile false ale „valului bel- 
gian”, remarcabil prin durată — cuprinzând, de fapt, câţiva ani, 
din 1989 si până cel putin în 1992 — și prin numărul și calitatea 

mărturiilor. Mai întâi a fost avionul secret F-117, apoi un balon 
fantomă, urmează apoi cazul comic a lui „LoFlyt”, acel proiect 
de avion hipersonic (la mare altitudine), a cărui primă machetă 
de încercare, din lemn, fusese prezentată în cursul verii anului 
1996, la baza Edwards din California. Iată ce fuseseră OZN-urile 
belgiene, a dezvăluit cu siguranță Sunday Times din 11 august 
1996, ,,informatie” reluată imediat de televiziunea belgiană! 
Investigatorul belgian Thierry Whatelet a descoperit însă rapid 
marea gafă și a informat imediat mass-media, dar nu a fost 
publicată nici o dezmintire, astfel încât această explicaţie s-a 
preluat în continuare pentru marele public. 

În realitate, misterul valului belgian rămâne neelucidat. 
Ufologii belgieni de la SOBEPS au făcut în acea perioadă o muncă 
de investigaţie aprofundată și au publicat tot dosarul în volume 
mari. Fizicianul Auguste Meessen a participat la evaluarea acestui 
val și a ajuns la concluzia realității clare a prezenței OZN-urilor pe 
cerul belgian, subliniind bruschetea și intensitatea primului val. 
Din prima seară — 29 noiembrie 1989 — au fost peste 125 de obser- 
vatii, făcute în câteva ore, de oameni care nu se cunoșteau: deci nu 
existaseră zvonuri prealabile, nici contaminare mediatică! 


Una dintre observaţiile cele mai solide din acea seară a fost cea 
a jandarmilor von Montigny și Nicoll, de la brigada din Eupen. 
Mergeau cu maşina spre frontiera germană când au văzut, pe la 
17:20, la aproximativ 50 m de drum, o pată luminoasă foarte strălu- 
citoare, lată de aproape 60 m, pe o pajiște. Lumina provenea de la 
o „platformă” mare, triunghiulară, care se menținea perfect 
nemișcată la aproximativ 120 m de sol. Avea forma unui triunghi 
isoscel, a cărui bază trebuie să fi măsurat 30-35 m. Sub platformă 
erau trei „faruri” enorme, circulare, care păreau încastrate în 
suprafață, lângă colțurile triunghiului, producând trei fascicule 
luminoase care se uneau la sol. În centrul bazei se afla o lumină 
rosie care clipea ca un girofar. O tentativă de reconstituire cu reflec- 
toare de 140 kw a dat rezultate insuficiente: energia folosită era deci 
enormă, un aspect suficient ca să fie exclusă ipoteza unui balon. 

Ozn-uri triunghiulare observate în Belgia şi în Marea Britanie. Sus si la stânga: 

observaţie a doi jandarmi de la Eupen, 29 noiembrie 1989; sus și la dreapta: dea- 

supra localității Mazy, 11 decembrie 1989; la mijloc și la stânga: Belgia, 3 noiem- 

brie 1993; la mijloc si la dreapta: Essex, Marea Britanie, 5 noiembrie 1993; jos: 
Bruxelles, | decembrie 1989. 


Aviația Militară belgiană, care îi ajutase pe investigatorii par- 
ticulari de la SOBEPS, ba chiar ordonase decolarea unor aparate 
F-16 de interceptare în noaptea de 30 spre 31 martie 1990, a 
recunoscut la vremea aceea realitatea unor observaţii, într-o con- 
ferinta de presă ținută la 11 iulie 1990 de colonelul De Brouwer. 

În mai 1997, ministrul Apărării Nationale, André Poncelet, 
răspunzând unei întrebări a deputatului Van Eetvelt în Adunarea 
Naţională, a recunoscut și el, eliminând toate explicaţiile con- 
ventionale precum avioanele de vânătoare F-l 17, aparate teleghi- 
date, ULM, avioane AWACS. Din păcate, cuvintele sale au fost 
deformate de presă, dar publicarea in extenso a textului de către 
revista belgiană Inforespace a permis verificarea lui. 


Avionul american F-117. 


Trebuie să mai vorbim și despre numeroasele observaţii 
făcute în insulele britanice în anii nouăzeci. Anchetatorii britanici 
— Victor Kean, Omar Fowler și Ron West — și-au alăturat efor- 
turile în 1995 ca să constituie o bază de date, „Project FT” 
(Project Flying Triangle), care grupează observaţii din lumea 
întreagă. În 1999, această bază totaliza, pornind din 1941, 
7 200 de rapoarte de observaţii! Trebuie subliniată aici vechi- 
mea unor observaţii de triunghiuri și de bumeranguri. Una dintre 
cele mai celebre a avut loc la 31 august 1951, pe cerul nocturn al 
orășelului Lubbock din Texas. Martorul Carl Hart a făcut fotografii 
care arătau o serie de lumini formând un bumerang de o geometrie 

perfectă. Într-un mesaj pe Internet din 20 august 1999, echipa 
proiectului „Project FT” si-a afirmat convingerea că avioanele 
secrete nu puteau să explice totul: 

„Proiectul FT recunoștea că există numeroase avioane 
militare de formă triunghiulară, actualmente și în trecut... 
unele dintre ele sunt încă foarte secrete. Totuși, în cazul a 
sute de observaţii pe care le-am analizat, nu am reușit să 
detectăm semnele unei „intervenţii umane”. 

Totuși, mai ales în Marea Britanie, unde abundă — ca si 
în Franţa — spiritele sceptice, a fost împinsă în fata ipoteza 
avioanelor secrete. 


În iulie 1999, o informaţie 

Avioanele secrete | ciudată a apărut în presa specia- 
au provocat lizată și pe Internet: după spusele 
aceste observații? | unui fost producător al unei emisi- 
uni științifice populare BBC, 

guvernul a cerut în secret ca mass-media să nu spună nimic 
despre observaţiile de „triunghiuri negre”, căci „aparatul face 
parte dintr-un nou program militar secret”. Criticile nu au lipsit 
s-a pus întrebarea, de exemplu, de ce aceste aparate ultrasecrete 
survolează satele la mică altitudine, ca în cazul valului belgian, 
provocând îngrijorarea în rândul populaţiei. Aceste avioane 
ultrasecrete nu erau deloc discrete! Se urmărea, în realitate, 
înăbușirea mărturiilor despre adevăratele OZN-uri, ca să se 
evite nelinistea populatiei? În mod ciudat, mai multi ufologi 
britanici au sustinut atunci, in mod foarte agresiv, ipoteza 
avioanelor ultrasecrete, mergând până acolo încât au resuscitat 
vechile poveşti cu farfuriile zburătoare germane din al doilea 
război mondial, care ar fi inspirat avioanele ultrasecrete ameri- 
cane și rusești şi care ar explica toate observaţiile de OZN-uri! 
Această teză nebuloasă s-a bucurat de o oarecare audi- 

enta, de exemplu in revista populară Focus, cu un articol de 

Bill Rose, in octombrie 1998. La fel, Tim Matthews, după o cam- 
panie virulentă pe Internet, a publicat o carte în care relua toate 
aceste idei, totusi cu un semn de intrebare: UFO Revelation. The 
secret technology exposed?. Oare e cazul să ascultăm un astfel de 
discurs? Deşi pare evident că această ipoteză este departe de a 
explica totul, trebuie totuși să recunoaștem că circulă informaţii 
tulburătoare despre aparate ultrasecrete. lată un scurt inventar. 


Aurora 


Unul dintre proiectele secrete care au provocat cele mai 
multe zvonuri este misteriosul avion american „Aurora”, presu- 
pusul succesor al faimosului SR-71 Blackbird. Acesta din urmă 
era un aparat de recunoaștere, intrat în serviciu în anii șaptezeci 
pentru a înlocui aparatele U-2. El a rămas oficial, încă și astăzi, 
avionul cel mai rapid din lume — Mach 3 la mare altitudine — or, 
el a fost retras din serviciu în 1997. Este posibil să fi fost înlocuit 
de Aurora, mai performant, presupus a fi în formă de triunghi, cu 
o fleșă de 75 de grade spre spate și în stare să zboare și mai sus, 
și mai repede. Se pare că a fost observat în august 1989 desupra 
Mării Nordului, de la stația de foraj Galveston Key, cu ocazia 
unei operaţiuni de alimentare în zbor. Ar consuma metan liche- 
fiat într-un fel de statoreactor, un tip, de motor care nu poate să 
funcționeze decât pornind de la o viteză deja destul de mare. Ar 
decola cu un reactor normal (doar dacă nu e purtat de alt avion) 
şi ar trebui să capete viteză și să ia altitudine ca să-și aprindă sta- 
toreactorul. Cea mai mică viteză de zbor nu ar cobori sub 300 km/h 
(ca aparatele F-117) și i-ar trebui piste lungi ca să decoleze si să 
aterizeze, foarte zgomotos. Nu se poate exclude faptul că un 
astfel de avion ar fi putut să fie luat ici și colo drept un OZN, dar 
nu corespunde prin nimic cu triunghiurile noastre misterioase, 
capabile de zbor staționar silențios. 


= 
Me 


Avioanele-spion americane U-2 si SR-71. 


A 


ȘT 


Silueta presupusă a avionului secret american „Aurora”. 

— Brillant Buzzard 


Un alt aparat cu performante foarte inalte ar fi ,,Brillant 
Buzzard”, un avion-barză extraordinar, purtând pe spate un aparat 
capabil să ajungă în spaţiu. Ar avea aripi în forma literei: delta, cu 
o fleșă puternică dispusă în partea din spate a fuselajului, tipic pen- 
tru un aparat destinat unor viteze mari, de unde nevoia unei piste 
lungi pentru o decolare neapărat foarte rapidă si foarte zgomo- 
toasă. Se presupune că are baza la Groom Lake, lângă baza aeriană 
Nellis, în Nevada, dar sunt doar presupuneri neconfirmate. Și el a 
fost folosit ca să se explice valul mondial de triunghiuri! 


— Black Manta 


Un alt candidat ar fi aparatul TR-3 „Black Manta”, cunos- 
cut de mai mulţi ani deoarece a constituit subiectul unui frumos 
articol scris de Bernard Thouanel și apărut în Science et Vie din 
noiembrie 1991, intitulat tocmai ,,Avioanele-spion care sunt 
luate drept OZN-uri”. Se spune că acest avion subsonic al com- 
paniei Northrop, putin zgomotos, cu aripă delta cu margini 
rotunjite, ar fi destinat observării aeriene și ar fi fost folosit în 
mod efectiv în războiul din Golf. Faptul că uneori a putut să fie 
luat drept un OZN nu poate să fie exclus, dar nici el nu poate să 
explice acest val mondial de triunghiuri, îndeosebi valul belgian 
din 1989-1991, contrar a ceea ce credea că poate să afirme 
revista Science et Vie. Această remarcă este valabilă si pentru 
avioanele de vânătoare F-117, temporar denuntate și ele de 
Thouanel în Science et Vie ca tapi ispășitori ai valului belgian. 


— Senior Citizen 

Un alt avion secret american care ar putea să fie luat drept 
un OZN ar fi „Senior Citizen”, avion foarte discret, destinat 
transportului grupurilor de comando și capabil să decoleze și să 
aterizeze rapid cu viteză mică. Ar fi fost văzute la baza engleză 

a 
Silueta presupusă a avionului secret american ,,Black Manta”. 


Macrihanish, participând la exercițiile grupurilor de comando 
britanice. Dar cu un astfel de avion, cu o tehnologie care rămâne 
clasică, ne aflăm departe de descrierile extraordinare ale marto- 
rilor unor OZN-uri enorme si silentioase, la început foarte lente 
sau imobile, apoi plecând cu o viteză fantastică. 

— Silent Vulcan 

Un candidat mai interesant în cadrul vânătorii noastre de 
avioane luate drept OZN-uri ar fi un balon triunghiular dirijabil, 
lung de vreo 3000 m, botezat „Silent Vulcan” sau stealth blimp, 
care ar fi capabil să se facă aproape invizibil folosind o tehnologie 
de „ascundere optică”. Aceasta ar conferi aparatului aparenţa unui 
„câmp de stele plutitor”, dacă e să dăm crezare revistei Popular 
Mechanics din septembrie 1999. Destul ca să tulbure câteva minţi, 
dar nici acest aparat nu este în stare să explice OZN-urile enorme 
observate peste tot. 


Silueta presupusă a balonului secret american „Silent Vulcan” 


Aparate şi mai secrete? Acest mic inventar de avioane 
ultrasecrete poate că nu este complet. Ar trebui să mai amintim 
şi unele zvonuri care circulă de câţiva ani, mai ales pe Internet, 
referitor la aparate şi mai secrete, făcând apel la principii revo- 
lutionare precum MHD (magnetohidrodinamică) sau „antigra- 
vitatie”. În realitate, nu există o mărturie cu adevărat credibilă 
actualmente în privința existenței unor astfel de aparate. În 
schimb, astfel de ipoteze par mai plauzibile, la prima vedere, în 
ceea ce privește propulsia OZN-urilor. Dezbaterea în legătură cu 
aceste probleme de propulsie este foarte tehnică și deseori viru- 
lentă între susţinătorii uneia dintre forme. Să încercăm să ne facem 
pe scurt o idee. 

În Franţa s-a vorbit deja 
ANN foarte mult de teoria propulsiei 
Noi idei despre zisă „MHD” (magnetohidrodi- 
propulsia „MHD” namică), popularizată de fizicianul 
Jean-Pierre Petit, care a fost unul 
dintre pionierii ei. Formarea 
ideilor despre propulsia MHD 
este cunoscută (cel putin în ceea ce privește ideile publicate) 
şi a fost povestită îndeosebi în cartea semnată de Jean-Claude 
Bourret si Jean-Jacques Velasco: OZN. Stiinta înaintează, 
publicată în 1993. De cealaltă parte a Atlanticului, ufologul 
american și fizician în domeniul nuclear Stanton Friedman 
evocase subiectul în iulie 1986, cu ocazia unui simpozion 
despre OZN-uri în atenția deputaţilor americani, dar nu s-a 
lansat el însuși în acest studiu științific. În schimb, tocmai 
asta au făcut Jean-Pierre Petit și, cu putin înaintea lui, 
fizicianul belgian Auguste Meessen, profesor de fizică cuan- 
tică la Universitatea Catolică din Louvain, care emisese deja 
idei despre subiect din 1973. Jean-Pierre Petit şi-a expus el 
însuși ideile în câteva cărţi. Statele Unite au făcut oare si ele 
progrese în această privință? Avem toate motivele să credem 
că da, dar ar fi vorba de secretul militar. Aceeași remarcă este 
valabilă şi pentru Rusia. 


Să reamintim în câteva cuvinte principiul de bază. El 
constă în a face să circule în jurul vehiculului (în apă sau în 
aer) un curent electric, în timp ce vehiculul emite un câmp 
magnetic. Este posibil să faci să circule un curent în aerul din 
jurul aparatului, cu condiţia să fie ionizat: aerul devine atunci 
luminos, ceea ce ar putea să explice luminozitatea care 
înconjoară OZN-urile aflate în mișcare. Conform legii lui 
Laplace, acest câmp, orientat convenabil, exercită atunci o 
forță asupra curentului electric și deci asupra mediului care îl 

propagă. Mai clar: o aeronavă MHD ar respinge în mod violent 
aerul în jos și în spate, ca un elicopter. Prin reacție, vehiculul ar 
suporta o forță contrară care i-ar permite să se miste. Acest curent 
de aer ar putea să aibă și un efect de depresie sustentoare, așa 
cum fac aripile de avion. Un astfel de mod de propulsie s-a rea- 
lizat deja în apă. Marea problemă este aplicarea modelului în aer, 
căci acesta este izolator și e mult mai greu să faci să treacă prin 
el un curent electric. În plus, ar fi nevoie de dezvoltarea unei forte 
cu mult mai mare, care să fie capabilă să sustenteze aparatul în 
aer, ceea ce ar presupune câmpuri electrice $i magnetice foarte 
intense. Profesorul Meessen propusese în anii optzeci un model 
nou cu câmp magnetic alternativ si făcând aerul mai bun conducă- 
tor prin emisia unor valuri de microunde. Dar problema sursei de 
energie rămâne nerezolvată, după cum a subliniat Jean-Pierre Petit, 
vorbind de echivalentul unei centrale nucleare! 


Zonă cu presiune mică 
din jurul vehiculului 


MHD 


Bobine MHD cu microunde 


Schema unui vehicul cu „propulsie MHD” 

Experții asociației COMETA, care au publicat în Franța 
raportul despre OZN-uri și Ministerul Apărării, în 1999, cred că ar 
fi totuși posibilă punerea la punct a unui astfel de vehicul în câţiva 
zeci de ani, dacă se va reuși realizarea unor bobinaje supraconduc- 
toare la temperatură normală. Acești autori citează studii aflate în 
curs de desfășurare în mai multe țări, mai ales în Statele Unite, la 
Rensselaer Polytechnic Institute, la Troy (statul New York), con- 
duse de fizicianul Leik Myrabo. Câte ceva despre aceste lucrări a 
fost dezvăluit într-un articol apărut în revista Air International din 
decembrie 1998, intitulat Plasma balls and Fire Sheaths. 
Cercetătorii de la acest institut ar fi găsit deja un mijloc teoretic 
care să protejeze o aeronavă care s-ar deplasa cu viteza enormă de 
peste 55 000 km/h, dispunând în partea din fata de o ,,torta de 
plasmă”, care crează un fel de „con de șoc” artificial, și o pungă de 
aer, cu densitate mică, în jurul aparatului. Nu este vorba chiar de 
MHD în sensul dat mai sus, dar se apropie: „configuraţia preferată 
este cea a unei farfurii zburătoare în formă de lentilă zburătoare, în 
unghi drept fata de planul ecuatorial al discului, cu un stâlp emita- 
tor de plasmă, situat spre partea din faţă a centrului discului”. La 
început, se explică în articol, cercetătorii se gândeau la un dispo- 
zitiv laser, dar acum se orientează spre microunde, așa cum făcuse 
profesorul Meessen. Au fost înregistrate microunde pulsate emise 
de un OZN în cazul bine cunoscut al bombardierului american 
RB-47, în ziua de 17 iulie 1975, deasupra Statelor Unite. Regăsim 
şi efectele „clasice” prevăzute pentru MHD-ul atmosferic: ionizarea 
aerului, suprimarea bang-ului supersonic. Referinta la MHD este, 
de altfel, explicită în articol, care este ilustrat îndeosebi cu o superbă 
farfurire zburătoare, dar nu se spune nici o vorbă despre OZN! 


Rămâne totuși o problemă de rezolvat: consumul enorm 
de energie al unui astfel de aparat. Keith Myrabo ar fi propus 
ca soluţie alimentarea aparatului de la o stație aflată pe orbită, 
care ar face asta prin transmiterea unui fascicul electromag- 
netic. Ne imaginăm problemele pe care le-ar pune o astfel de 

tehnologie, dacă ne-am gândi numai la siguranța aeriană: cel 
mai bine ar fi să nu întâlneşti un astfel de fascicul! 

În ciuda acestor dificultăți enorme, pare confirmat faptul 
că studiile continuă în această direcție. În august 2000, revista 
britanică Jane’s Defence Weekly dezvăluia noile orientări ale 
cercetării americane, mergând în acest sens, în materie de 
aeronautică. La fel, revista franceză Air & Cosmos publica, la 
5 ianuarie 2001, o anchetă bine documentată efectuată de 
Alexandre Szames, despre un proiect rusesc analog, avionul 
hipersonic ,,Ajax”. Dar de la proiect la realizare este inca 
drum lung... 

La rândul său, profesorul Auguste Meessen a continuat să-şi 
perfecționeze modelul de bază într-un câmp magnetic variabil. 
În 1998 si 1999, el a prezentat un nou model, pe care preferă să-l 
numească „propulsie electromagnetică”, termen, după părerea lui, 
mai potrivit, deoarece este vorba de aplicarea unui câmp magnetic 
oscilant. Forma circulară a aparatelor sugerează, într-adevăr, 
prezența la bord a unui curent electric circular, „servind la pro- 
ducerea unui câmp magnetic cum ar face un electromagnet. Ar 
putea să existe, evident, un curent oscilant, producând un câmp 
magnetic oscilant”. În iunie 2000, la congresul de ufologie din 
San Marino, unde l-am întâlnit, mi-a spus că dezvoltă în conti- 
nuare noi ipoteze: este deci vorba de o cale de cercetare pe care 
continuă să progreseze. 


Criticile aduse MHD-ului 


Împotriva MHD-ului pot fi aduse critici, în pofida meritelor 
sale evidente. Pe de o parte, nu poate să funcţioneze în spatiu, în 
afara atmosferei terestre si nu poate deci să folosească la pro- 
pulsarea unor aparate extraterestre. Pe de altă parte, MHD-ul nu 
explică, se pare, unele aspecte ale comportamentului OZN-urilor. 
Ar avea același efect ca palele unui elicopter asupra aerului şi 
martorii apropiați ar trebui să simtă un curent de aer. Or, în cazul 
multor observaţii de OZN-uri, nu se întâmplă așa. Multi martori 

au văzut OZN-uri de la distanță mică, fără să simtă o deplasare 
de aer. La aceasta, profesorul Meessen răspunde că se poate con- 
cepe un efect MHD cu rază lungă de acțiune și ale cărui efecte 
asupra aerului să fie putin aparente. Dar această ipoteză a con- 
stituit și ea subiectul unor critici serioase, atrăgându-se îndeo- 
sebi atenţia că ar fi nevoie de un mare volum de aer ionizat în 
jurul aparatului, care ar apărea ca fiind învăluit într-o sferă lumi- 
noasă enormă. Or, cei care au observat de aproape OZN-uri, nu 
descriu nimic asemănător. În plus, si în acest caz, ar trebui să se 
folosească o energie colosală. 

O altă critică adusă MHD-ului este că nu poate să explice 
comportamentele extraordinare ale OZN-urilor, precum plecările 
cu o viteză stupefiantă și virajele în unghi drept, cu mare viteză, 
când nu e vorba pur și simplu de o întoarcere completă! Unele 
observaţii de OZN-uri sugerează acceleratii ajungând până la o 
sută de g, deși limita rezistenței umane nu trece deloc dincolo de 
10 g. Or, există de câțiva ani o altă temă de gândire, radical dife- 
rită. Efectele constatate în apropierea OZN-urilor sugerează puter- 
nic o manipulare a câmpului de gravitație. Această ipoteză — încă 
neacceptata de fizicieni, pentru că iese din cadrul fizicii cunoscute 
— a avut pionierii ei curajoși, de exemplu francezul Jean Plantier, 
în anii cincizeci, și americanul Paul Hill, care a studiat asta discret, 
pe când făcea carieră de inginer-fizician la NASA. Ideile sale au 
fost publicate în 1995, după moartea sa, într-o carte remarcabilă: 
Unconventional Flying Objects. A Scientifics Analysis. Înainte de 
a vorbi de această carte, ni se pare util să reamintim, rapid, unele 
efecte fizice constatate cu ocazia observatiilor de aproape ale 
OZN-urilor, ca să ne dăm seama de amploarea problemei. 

Sa lăsăm deoparte aspecte Efecte fizice 
bine cunoscute precum efectele ciudate legate 
electromagnetice, constatate, de de OZNuri 


exemplu, asupra circuitelor de 

aprindere ale motoarelor şi asupra aparatelor radio, pentru 
care au fost propuse explicații clasice, si să ne interesăm mai 
curând de unele efecte care merg în direcția unei manipulări 
a gravitaţiei. 


Lumina curbă 


În seara de 30 octombrie 1971, lângă Tocopilla, în Chile, 
într-o regiune unde erau semnalate multe OZN-uri de un anu- 
mit timp, Hernan Cuevas şi doi prieteni călătoreau cu mașina, 
când atenţia lor a fost atrasă de o lumină nemișcată aflată dea- 
supra oceanului, prea putemică pentru a proveni de la un vas. 
S-au oprit, iar lumina s-a apropiat de ei cu mare viteză. Atunci 
au văzut un OZN în formă de farfurie, care s-a oprit la aproxi- 
mativ un kilometru și, brusc, s-a ivit un fascicul curb de lumină, 
luminand marea şi stâncile coastei ca în plină zi. Fasciculul s-a 
lățit si a luminat chiar şi colinele din spatele lor. Această scenă 
a durat doar o clipă, dar un șofer de camion, care trecea în acel 
moment, a fost nevoit să facă o manevră rapidă ca să-l evite. 


lonizarea aerului: MND sau radiații ionizante? 


Un alt aspect interesant al observaţiilor de OZN-uri este 
prezenţa unor radiaţii ionizante. Efectele de ionizare a aeru- 
lui observate în jurul OZN-urilor sunt legate de propulsia 
MHD sau provin de la emisia de radiaţii precum raze X, care 
s-ar produce în jurul OZN-ului? Iată un exemplu. 

Un OZN fusese semnalat de mai multe ori în regiunea 
Lexington, din Alabama. În ziua de 30 ianuarie 1973, Bill 
Rogers a venit să investigheze, împreună cu alte trei persoane, si 

au avut norocul să observe acest OZN de destul de aproape, datorită 
unei tehnici de control, la bordul a patru mașini echipate cu stații 
radio. Pe la orele 18:30, ei au putut să se apropie de OZN-ul care 
dispăruse în spatele unei coline, dar încă i se mai vedea luminozi- 
tatea. Rogers, ca un bun investigator american, avea un contor 
Geiger, pe care l-a îndreptat spre colină, dar valorile erau normale. 
O clipă mai târziu, OZN-ul a apărut deasupra colinei şi contorul a 
măsurat imediat o radiație de 400 volti şi 250 miliroentgeni, apoi 
OZN-ul a coborât iar și valoarea a devenit normală. Această 
secvenţă s-a repetat de câteva ori. 

Pe baza a diferite observaţii, fizicianul Paul Hill, care citează 
exemplul, a putut să ajungă la concluzia că OZN-urile par să emită 
în jurul lor radiaţii de intensitate variabilă, mergând de la partea de 
jos a scării de radiaţii X (25 electroni-volti) la partea de jos a scării 
razelor gamma (3 milioane de electroni-volti) El subliniază faptul 
că razele X constituie o cauză foarte probabilă a ionizării aerului, 
determinând acel efect clasic de iluminare în jurul OZN-urilor. O 
cauză mult mai probabilă, după părerea sa, decât ipoteza — propusă 
de unii — a acțiunii microundelor. Paul Hill subliniază faptul că 
efectele de ionizare prin microunde nu sunt obținute în laborator 
decât la o foarte mică presiune atmosferică, această experienţă 
neputându-se repeta la presiunea atmosferică normală. 


Martori iradiati 


Această ipoteză — OZN-urile emit raze X — pare confirmată 
de un anumit număr de cazuri clare de iradiere a unor martori, cu 
ocazia unor întâlniri mai mult sau mai putin apropiate. Nu fac 
aici decât să mentionez cazurile foarte cunoscute și perfect docu- 
mentate: Stephen Michalak, în Canada, în 1967 şi americancele 
Betty Cash si Vicky Landrum, în 1980. Iată, în schimb, un caz 
mortal din Rusia, mai puţin cunoscut. 

În ziua de 7 octombrie 1985, pe la 4:10 dimineaţa, echipa- 
jul unui avion de linie Tupolev TU-134 aflat în zbor deasupra 
Bielorusiei a observat un OZN luminos în formă de trabuc, de 

dimensiuni foarte mari, care a proiectat peste sol raze luminoase 
puternice. După un anumit timp, la ordinul controlorului de 
zbor, avionul s-a apropiat de obiect, dar OZN-ul şi-a îndreptat 
atunci spre el o rază foarte concentrată, care a luminat puternic 
cabina și pe piloți pret de câteva secunde. Zece zile mai târziu, 
comandantul de bord, V. Gotsridze a început să se simtă rău. În 
ziua de 16 octombrie, simțindu-se din ce în ce mai rău, i s-a 
diagnosticat un mielom multiplu la institutul hematologic din 
Tbilisi. În decembrie, copilotul Y. Kabacinikov s-a îmbolnăvit și 
el. Un raport oficial a recunoscut că Kabacinikov fusese iradiat 
la cap și în regiunea inimii, iar Gotsridze în regiunea splinei. 
Acesta din urmă avea să moară în noiembrie 1985, iar 
Kabacinikov a rămas grav afectat de o maladie cronică. 

Iradierea unor martori, chiar și accidentală, este un aspect 
destul de grav al dosarului OZN, asupra căruia trebuie să insistăm. 
Nu e lipst de importanță să recomandăm prudență tuturor celor 
care ar avea norocul (sau nenorocul?) de a se afla foarte aproape 
de un OZN aflat în zbor sau pregătindu-se să decoleze. Acest risc 
este, de altfel, amintit în manualul de instruire al pompierilor 
americani. Lucrurile ar putea fi rezumate astfel: OZN-urile nu 
există, dar nu vă apropiaţi de ele! În ceea ce privește propulsia 
OZN-urilor, aceasta dă impresia că poarta este larg deschisă pen- 
tru multe ipoteze, de ce nu si „antigravitaţiei”. 


Manipularea gravitaţiei 


Multe întâlniri apropiate cu OZN-uri ne îndeamnă să credem 
că, așa cum manipulează lumina, manipulează și câmpul gravi- 
tatiei terestre. Această ipoteză i-a enervat totdeauna pe fizicieni, 
căci ideea unei manipulări a gravitaţiei în apropierea solului teres- 
tru pare contrară oricărei fizici cunoscute. Ca să ai un câmp de 
gravitație deloc neglijabil, explică ei, este nevoie de prezența unor 
corpuri cerești masive, precum planetele și stelele. Nu văd cum un 
astfel de câmp ar putea să fie contracarat. Și totuşi, observaţiile 
indică faptul că exact asta se întâmplă cu OZN-urile. lată două 
exemple, citate de fizicianul Paul Hill în cartea sa. 

— Un bărbat răsturnat la pământ 


În ziua de 29 octombrie 1970, pe la orele 16:00, Reidar 
Salvesen își conducea mașina pe drumul spre Jaeren, în Norvegia. 
În acea perioadă a anului, la ora respectivă începea să se lase deja 
noaptea, drept pentru care avea farurile aprinse. Deodată, a fost 
orbit de o lumină strălucitoare și s-a oprit. Când a ieșit din mașină, 
a văzut un OZN în formă de disc, în zbor staționar la vreo zece 
metri deasupra lui, de culoare albastră ca oţelul, dar înconjurat de 
un halou luminos. Brusc, Salvesen a fost ridicat de la pământ, dar 
fără să fie rănit în cădere. În aceeași clipă, martorul a auzit un Zgo- 
mot de geam spart. S-a ridicat la timp ca să vadă OZN-ul dis- 
părând în mare viteză, după care a constatat că parbrizul mașinii 
făcuse implozie. Pentru Paul Hill este destul de evident că fusese 
răsturnat și că parbrizul fusese pulverizat de un câmp de forță pro- 
dus de OZN la decolare. 


— Un camion ridicat în sus la trecerea unui OZN 


Un martor care conducea un jeep în Venezuela, în ianuarie 
1965, a văzut apropiindu-se un OZN în formă de disc, străluci- 
tor si cu aspect metalic. Discul a traversat drumul în fata lui cu 
mare viteză, exact deasupra unui camion, care a fost literalmente 
ridicat de la pământ la trecerea lui, aterizând pe marginea dru- 
mului, cu roțile în aer. 

Este interesant de observat că există două feluri de efecte 
gravitaționale — când atracţie, când respingere, dacă dăm crezare 
martorilor. Dar în ambele cazuri este vorba de o manipulare a 
câmpului gravitațional, prin mijloace de care nu avem habar. 

Ar mai fi şi alte exemple. Un caz remarcabil din Franța este 
cel al unui pădurar care a fost aruncat în spate când s-a apropiat de 
un OZN enorm, aflat în zbor staționar foarte aproape de sol, în 
localitatea Bois-de-Champ, în Vosgi, în aprilie 1954. 

Ipoteza sustentatiei și pro- Antigravitatia 
pulsiei OZN-urilor prin „antigra- Sau 
vitație” a fost propusă de la înce- propulsia 


putul anilor cincizeci de câțiva | prin „câmp de forță” 
cercetători independenți și necon- 

formiști. Ne amintim în Franţa de Maurice Pagès si de locote- 
nentul Plantier. Mai târziu și în mod independent, inginerul 
englez Leonard Cramp a scris și el o carte originală, apărută în 
1996, UFOs and Anti-gravity: Piece for a Jig-Saw (OZN-urile 
și antigravitatia: piese pentru un puzzle). Ceea ce însă nu se 
prea știe este faptul că Air Force a lansat o întreagă serie de 
programe de cercetare asupra antigravitatiei începând din anii 
şaizeci, astfel încât această problemă a antigravitatiei nu 
priveşte numai OZN-urile, ci și cercetările militare, ultrase- 
crete, de propulsie avansată. 


Modelul lui Paul Hill 


În lipsa unor informaţii despre cercetările secrete, avem 
cunoștință astăzi de studiile făcute discret, cu titlu personal, de 
fizicianul Paul Hill, datorită cărții publicate de fiica sa în 1995, 
după moartea lui: Unconventional Flying Objects. A Scientific 
Analysis. Hill povestește în carte că a văzut OZN-uri în 1952, 
dar îi fusese interzis să vorbească despre asta în public, pe când 
era aganjat la NACA, organism care a precedat NASA. El a 
putut totuşi să studieze problema discret $i să schiteze un fel de 
„model” de propulsie antigravitationala, mai exact de propulsie 
prin crearea și manipularea unui „câmp de forță”. Paul Hill 
a propus în cartea sa un model descriptiv de propulsie a 
OZN-urilor prin câmp de forță (force field), care — chiar dacă 
nu ne dezvăluie cum este generat un astfel de câmp — descrie 
efecte care corespund foarte bine cu ceea ce se observă. Totul 
se petrece ca si cum OZN-ul este capabil să creeze un câmp de 
forță local, pe care îl poate orienta după dorință, înclinând pur 

și simplu axa. Forţa rezultantă, combinând gravitația si propriul 
câmp, permite să se înainteze, să se dea înapoi, să se urce sau să se 
coboare în direcţia dorită. Hill mai sugerează că OZN-ul poate nu 
numai să orienteze, ci și să focalizeze fasciculul câmpului de forță. 
Această ipoteză i-a fost inspirată de observarea de conuri lumi- 
noase de aer ionizat, care înconjurau OZN-urile sau se deplasau în 
urma lor. Într-adevăr, se observa, de la caz la caz, un con difuz sau 
puternic focalizat. 

Studiul observaţiilor de OZN-uri indică și faptul că sunt 
capabile să creeze și să manipuleze câmpuri de forță de două 
tipuri: cu efect de respingere sau cu efect de atracţie. Este tentant 
să faci apropierea între această idee și numeroase mărturii de 
răpire într-un fel de fascicul tractor, luminos sau nu, de care Hill 
nu avea cunoștință în perioada în care a scris această carte. Am 
văzut în primul capitol un caz excepțional de răpire a unui elan 
de către un OZN mic, observat de mai multi martori credibili. 


Un punct interesant al modelului este că, printr-o configurație 
potrivită a interiorului OZN-ului, acesta ar putea să-i elibereze pe 
pasageri de efectele gavitatiei, mai exact de riscul de strivire de 
către forțele de acceleraţie, accelerație observată la OZN-uri. Ba 
chiar ne putem imagina că este astfel făcut încât să menţină o 
gravitație normală într-o zonă locuibilă a aparatului sau să mențină 
o senzaţie de accelerare, dar foarte redusă și deci suportabilă. Tot 
câmpul de forță de respingere poate să permită o scurgere a aerului, 
fără undă de șoc, în jurul aparatului îndepărtându-l din calea sa. 
Propagându-se cu viteza luminii, câmpul de respingere devansează 
totdeauna unda de șoc! Paul Hill imagina chiar că un OZN de mari 
dimensiuni, îndeosebi de o formă alungită, ar putea să combine mai 
multe generatoare de câmpuri de forță, de exemplu un câmp de 
respingere în partea din față și un câmp de atracţie în mijloc: această 
combinaţie ar fi eficace pentru a favoriza scurgerea aerului în jurul 
aparatului. 

Maiorul Donald Keyhoe, IE: 
unul dintre pionierii ufologiei Cercetări secrete 


americane, amintise deja existența în Statele Unite? 
unor astfel de cercetări în articolul 

apărut în 1967. Toţi cercetătorii seriosi sunt de acord că 
Keyhoe era o sursă de informaţii foarte fiabilă, deoarece avea 
multe relaţii personale în lumea militară, fiind el însuși un fost 
ofițer, trecut prin prestigioasa scoala de la West Point. Iată ce 
spunea în 1967: „Guvernul nostru, în speranţa unei realizări 
tehnologice deosebite, a pornit patruzeci și şase de programe 
de cercetare diferite despre diferite aspecte de control al gravi- 
tației. Air Force conduce treizeci și trei, iar celelalte sunt 
repartizate între mai multe agenţii guvernamentale”. 

Aceste cercetări erau realizate de centre de cercetare mili- 
tare, universități și companii private precum Bell Aerospace, 
General Electric, Hughes Aircrafi, Boeing, Douglas etc. Pe 
scurt, toată lumea era interesată de antigravitatie la acea vreme, 
se pare, dar nu mai știm ce s-a întâmplat între timp. Poate că 
aceste cercetări erau premature si s-au împotmolit. E posibil ca 
unele dintre ele să se fi continuat in secret, și poate că la fel s-a 
întâmplat și în Rusia. 

Poate că o părticică de adevăr a fost dezvăluită de revista 
Aviation Week and Space Technology, numărul din 9 martie 
1992, care vorbește despre existența unui sistem de propulsie 
auxiliar, zis „electrogravitaționa!”, instalat la bordul faimosului 
bombardier în formă de aripă zburătoare, B-2, construit de soci- 
etatea Northrop — un avion revoluționar, a cărui existență a fost 
dezvăluită în 1988. Este vorba de un efect antigravitational sau 
doar de un gen de MHD? Din putinul care a răzbătut până la noi, 
îndeosebi în această revistă tehnică, considerată foarte bine 
informată, ar fi într-adevăr vorba de un sistem care micșorează 
greutatea aparatului şi îl încarcă electric în zbor cu ajutorul unor 

turbine, care asigură propulsia principală. Celula este încărcată elec- 
trostatic cu doi poli opuși: marginile aripii si ţevile de eșapament. 
Unele zvonuri — care circulă mai ales pe Internet — sunt mult mai 
detaliate. După ele, ionii pozitivi emiși în partea din fata creează un 
„ecran parabolic” iar ionii negativi, injectati în gazele de eșapament, 
ar produce o zonă negativă în partea din spate, cu o diferență de 
potential totală, enormă, de peste 15 milioane de volti! Această con- 
figuratie, după cercetări deja vechi — și foarte controversate — ale 
fizicianului Townsed Brown, ar produce un câmp de gravitație arti- 
ficial, cu o forță îndreptată spre polul pozitiv. Acest fizician origi- 
nal și excentric a început să-și formuleze teoria din anii douăzeci, 
când a descoperit că e posibil să se provoace un câmp de gravi- 
tație artificială, cu o sarcină electrică foarte mare, într-un conden- 
sator. Totuşi, să nu ne entuziasmam, pentru că această teorie pare 
respinsă de multi experți. 

Cu toate acestea, deoarece conceperea bombardierului B-2 
datează din anii optzeci, se poate paria că, dacă e ceva adevărat 
în asta, cercetările au continuat. De aici și până la a presupne că 

au fost puse la punct adevărate farfurii zburătoare pe baza anti- 
gravitației, este însă o cale lungă. Totuși, zvonurile circulă de 
zor, dar trebuie să fii circumspect căci multe dintre ele sunt 
probabil zvonuri false, destinate să încurce lucrurile. Se ştie 
acum că existența avionului de vânătoare F-117 a putut să fie 
ascunsă timp de mai bine de zece ani, îndreptând mai ales presa 
pe o pistă falsă, cea a unui pretins avion de vânătoare invizibil 
F-19, căruia Air Force chiar i-a prezentat macheta. 

Ca să revenim la informații mai concrete, putem spune că 
mai multe mari firme aerospatiale americane dispun de vaste 
instalații subterane în California, în regiunea faimosului teren de 
încercări militare de la AFB Edwards și a lacului secat Rogers, la 
aproximativ 80 km de Los Angeles. Conform unor informaţii 
furnizate mai ales pe Internet, acolo se află trei centre de cercetare 
aparținând societăţilor Northrop, McDonnell-Douglas şi 
Lockheed-Martin, la sud si la est de Edwards si la nord de cele- 
brele ateliere Lockheed de la Palmdale, asa numitele Skunk Works, 
unde au fost concepute numeroase avioane secrete, precum 
Blackbird si F-117. Martori care lucrează acolo au descris mari 
complexe subterane, legate între ele prin tunele. Cele al lui 
Northrop se află la poalele munţilor Tehachapi și sunt poreclite 
„Tehachapi Ranch” sau „Tejon Ranch”. Oficial, este o bază care 
se ocupă de „cercetări electromagnetice”, o expresie care ne 
aminteşte zvonurile despre propulsarea ,,electrogravitationala” a 
aparatului B-2 și despre MHD. Terenul nu are pistă pentru 
avioane, dar dispune în schimb de un teren mare în formă de dia- 
mant, cu un mare pilon în mijloc. Diferitele modele de avioane 
sau de aparate sunt plasate în vârf pentru probe. 

Centrul McDonnell-Douglas, poreclit „Llano facility”, se 
află lângă Llano și lacul secat El Mirage. Nici el nu are pistă 
de decolare, ci o zonă ciudată, de formă triunghiulară, pentru 
încercări. Același scenariu si în cazul centrului Lockheed, 

numit RCS (Radar Cross Section) Test Range, numit si centrul 
Helendale. Se poate zari de pe drumul din vecinatate pilonul de 
încercări de reflectivitate radar. Din aer, se remarcă porţi de 
intrare spre instalaţiile subterane. Unii martori afirmă că au 
văzut zburând aparate ciudate în împrejurimile acestor baze, și 
așa dăm iar de OZN-uri, precum și de întrebarea: OZN-uri sau 
avioane secrete? Într-adevăr, s-a observat în această regiune o 
întreagă panoplie „clasică” de OZN-uri: triunghiuri, bumeran- 
guri mari, forme alungite cu „hublouri” luminoase (care pro- 
babil că nu sunt hublouri), discuri luminoase și chiar mici sfere 
luminoase. S-a început punerea la punct si încercarea în zbor a 
unor aparate care ar semăna cu OZN-urile? 


NASA se interesează de antigravitatie 


În septembrie 1996, un fizician rus emigrat în Finlanda, 
Evgheni Podkletnov a vrut să publice rezultatul unor experiențe 
uimitoare de antigravitatie, pe care le realizase la universitatea 
finlandeză de la Tempere, în 1992. Articolul său a fost acceptat 
de prestigiosul Journal of Physics: Applied Physics, după ce a 
primit avizul favorabil a trei lectori (referees) dar, în urma unor 
împrejurări ciudate, și-a retras brusc articolul. Existenţa acestuia 
fusese dezvăluită prematur si cu mult zgomot în presă, iar univer- 
sitatea protestase că nu era la curent cu cercetările sale. Dar ade- 
văratul motiv al acestei retrageri ar putea să fie altul, după cum 
sugerează New Scientist din 2] septembrie 1996: „Se spune că 
Podkletnov a fost supus unor presiuni exercitate de agenții furni- 
zoare de fonduri, neidentificate, care i-ar fi cerut să păstreze tăcerea 
în aşteptarea obţinerii unui brevet”. 

Dacă această descoperire este autentică, ea poate să aibă 
consecințe extraordinare pentru întreaga noastră civilizație: pe 
când maşinile cu antigravitatie, ca în filmele SF? Se ştie în ce 
consta experienţa lui. Podkletnov făcea să se rotească un mic disc 
din ceramică superconductoare la 5 000 de turatii pe minut, într-o 

incintă răcită cu heliu lichid la minus 210 grade Celsius. Acest 
disc se afla astfel în stare de levitatie magnetică deasupra lichidu- 
lui, dar nu în asta constă originalitatea experienţei. Noutatea este 
că, după acest cercetător, un obiect oarecare, plasat deasupra dis- 
pozitivului, suferă o reducere a greutății cu aproximativ 2%. 

Când povestea asta s-a răspândit, s-a lovit imediat de scepti- 
cismul a numeroși specialiști. Totuşi, NASA a dezvăluit două 
luni mai târziu, în noiembrie 1996, un studiu realizat pentru ea la 
Universitatea din Huntsville, Alabama — unul dintre colaboratorii 
importanți ai NASA, unde au fost construite rachetele lunare —, 
de către fizicianul Ning Li. NASA a spus că teoria relativității 
generalizate prevede că o masă în rotație poate să dea naştere 
unei noi forte a naturii, numită „interacțiunea gravitomagnetică”, 
care ar fi proporțională cu viteza de rotație. Mai exact, această 
forță ar putea să fie provocată de ionii care se rotesc foarte rapid 
într-un corp superconductor. 

Totuși, primele tentative făcute de diferite laboratoare, pen- 
tru verificarea experimentului au eșuat. Cu toate acestea, NASA 
continuă să fie interesată de această temă de cercetare, deci 
fenomenul, printre altele, este adevărat. În august 1997 a organi- 
zat o dezbatere științifică, un workshop, la Glenn Research Center 
din Cleveland, ca să evalueze perspectivele care au apărut în fizică 
spre un posibil progres în materie de propulsie spaţială. lar 
cercetările lui Podkletnov nu au fost uitate în acest tur de orizont 
la care au participat fizicieni reputați. El este în prezent consultant 
al mai multor programe de cercetare, cel mai cunoscut fiind 
„Project Delta-G”, condus de doctorul Ning Li la Universitatea 
din Alabama. Lucrează și cu echipe din Rusia, Marea Britanie 
sau Italia. El și-a mărturisit „entuziasmul” pentru cercetarea teo- 
retică a italienilor Giovanni Modanese și Giorgio Fontana, care i-ar 
fi făcut pe aceștia să vorbească mai curând de „modificarea” 
decât de ecranarea câmpului gravitational. O exprienţă rusească ar 
fi reușit o reducere a greutății cu 5%. Dar Podkletnov recunoaște 
el însuși că această cercetare este abia la început. Să remarcăm 

faptul că, dacă aceste cercetări sunt actualmente cele mai 
avansate, americanii sunt încă foarte departe de a pune la punct 
un adevărat sistem de propulsie antigravitational. Doar dacă nu 
cumva aceste rezultate ru ascund altele, mult mai 
avansate! - 

Se ne întoarcem acum spre un alt gen de speculaţii, pur 
teoretice de data asta, pentru că e vorba de a imagina soluţii 
pentru călătoriile interstelare, fie că e vorba de viitoare călă- 
torii umane sau de vizite extraterestre. Şi în acest domeniu 
ideile par să evolueze cu rapiditate. 


Una dintre obiecțiile clasice 


împotriva prezenței unor ființe Noi idei pentru 
venite din spaţiu este că distanța zborurile 
între stele pare imposibil de străbă- interstelare 


tut. În realitate, au fost imaginate 

de mult timp un anumit număr de 

soluţii care ar fi permis unei civilizaţii suficient de evoluate 
(inclusiv a noastră peste câteva secole!) să parcurgă aceste dis- 
tante enorme. Ideea cea mai clasică este cea a unor nave uriașe, 
care ar avea nevoie de câteva generații ca să străbată distanţele 
interstelare sau punând pasagerii în stare de hibernare. O 
schitare a acestei idei a figurat în celebrul film Odiseea spațială 
2001, si era vorba doar de un drum până la planeta Jupiter! În 
realitate, înțelegem foarte bine că trebuie găsite soluții mult mai 
performante ca să călătorim în mod eficient între stele, adică să 
putem face drumuri dus-întors într-un timp rezonabil, altfel n-ar 
mai fi multi candidaţi fără bilet de întoarcere, în afara unor civi- 
lizaţii a căror lume de origine ar fi devenit imposibil de locuit. 


Relativitate, găuri negre şi „găuri de vierme” 

O altă soluţie, deja discutată de mult timp, ar fi să se 
scurteze durata călătoriei prin apropiere de viteza luminii. În vir- 
tutea teoriei relativităţii, timpul ar trece mai încet pentru călători, 

care ar putea atunci străbate distanțe mult mai considerabile. 
Prespunând că am reuși să atingem o astfel de viteză, tot ar mai 
rămâne probleme redutabile de rezolvat. Masa ar crește, nevoile de 
energie ar fi colosale, ar exista riscuri mari de coliziune cu materia 
interstelară. La întoarcere, călătorii ar fi primiți de nepoții lor etc. 

Această abordare părând mult prea ipotetică, astrofizicianul 
Carl Sagan, care voia să scrie un roman despre prima călătorie inter- 
stelară, ceruse unui prieten fizician, Kip Thorne, să găsească o nouă 
soluţie, cel putin destul de bună pentru un roman SF. Acesta, spe- 
cialist în relativitate generalizată, i-a propus într-adevăr o nouă 
idee in 1988: călătoria prin gaura neagră si gaura de vierme, adică 
printr-un fel de „scurtături” ale spatio-temporalitatii! Astfel, Sagan 
a putut să-și scrie romanul, Contact, după care s-a făcut filmul cu 
același nume. Amatori serialului SF Deep Space Nine sunt 
obișnuiți cu această aventură, dar ea se sprijină pe un eșafodaj teo- 
retic extrem de fierbinte, fiind vorba de speculaţii foarte îndepărtate. 

Ideea de a călători prin găuri de vierme a fost totuși din nou 
evocată, în aprilie 2001, de astrofizicianul rus Serghei Krasnikov, 
de la observatorul astronomic din Sankt Petersburg. După spusele 
lui, aceste tunele prin spatio-timp există și ar putea chiar să fie 
destul de stabile ca să permită „călătorii intergalactice”. 


„Supercorzile” şi universul paralel 


Iată o altă aventură a fizicii teoretice care ar putea să se con- 
cretizeze mai rapid. Este vorba de teoria „supercorzilor” sau a 
„membranelor”, cum este numită acum, o nouă versiune a ei 
având în vedere în mod foarte serios existența unui univers para- 
lel! În august 2000 revista Scientific American publica un arti- 
col, semnat de trei fizicieni tineri, care n-ar trebui să lase indife- 
rent nici un amator de aventuri cosmice. Intitulat „Dimensiunile 
invizibile ale universului”, acest articol explica în subtitlu: 
„Universul vizibil s-ar putea afla pe o membrană plutitoare într-un 
spațiu de dimensiuni mai mari („higher dimensions”). 

Dimensiunile suplimentare ar permite unificarea forțelor naturii 
și ar putea să conțină universuri paralele”. 

Bineînţeles, este încă vorba de fizică de vârf foarte specula- 
tivă, dar ale cărei progrese sunt impresionante. Să spunem doar că 
această teorie, sau această familie de teorii, tinde de vreo douăzeci 
de ani să facă sinteza între cei doi mari stâlpi ai fizicii, până acum 
incompatibili: teoria relativităţii, care vorbește despre forța de 
gravitație, $i fizica cuantică, care explică foarte bine particulele 
elementare. Ca să se ajungă la o teorie unică, ar trebui să se facă o 
teorie cuantică a gravitaţiei. Teoria supercorzilor propune o soluție 
(sau soluţii) acestă problemă foarte grea, dar adăugând spațiului 
nostru tridimensional alte dimensiuni. Până în prezent, această 
teorie presupunea că dimensiunile suplimentare sunt limitate la 
infinitul mic, la nivelul particulelor încă și mai mici decât 
,quarkurile” (ei înșiși formând particulele ,,binecunoscute” care 
sunt protonii și neutronii, din care sunt făcute nucleele atomice). 
Ar fi văzute ca niște „corzi” sau „membrane”, ale căror vibrații ar 
produce particulele elementare. 

Aceste dimensiuni suplimentare rămâneau, deci, foarte fan- 
tomatice la nivelul universului nostru cotidian. Dar iată o nouă ver- 
siune a teoriei, care schimbă totul. Prezentată de fizicienii Nima 
Arkami-Hamed, Savas Dimopulos și Georgi Dvali, care citează ei 
înșiși alti teoreticieni (Lisa Randall de la Pinceton și Raman 
Sundrum de la Stanford), această nouă teorie are în vedere exis- 
tenta unei adevărate a cincea dimensiuni, „infinită în toate 
direcţiile”, unde ar exista numai forța gravitațională, ale cărei 
efecte le-ar suferi universul nostru. Această a cincea dimensiune ar 
explica îndeosebi misterioasa masă care lipsește din univers. Ea ar 
putea să fie un adevărat univers paralel, asemănător cu al nostru, 
cu stele si galaxii! În realitate, acești fizicieni nu sunt primii care 
vorbesc de univers paralel. Alți fizicieni ai supercorzilor amintiseră 
deja de el, iar în Franța, Jean-Pierre Petit prezentase un model de 
univers geamăn, pornind de la lucrările fizicianului rus Andrei 
Saharov. Primul său model presupunea că universul geamăn e făcut 
din antimaterie (astfel, nu dispăruse în momentul Big Bang-ului!), 

dar a propus, începând din 1997, un model al cărui univers geamăn 
este din aceeași materie ca al nostru. În schimb, fiecare are propriul 
său antiunivers gemelar! Ideea subiacentă, care ne interesează aici, 
este că poate am putea călători prin acest univers paralel, care 
ne-ar oferi o „scurtătură” a spatio-timpului. În această privință, e 
bine că Jean-Pierre Petit a abandonat ideea unui univers geamăn de 
antimaterie, căci călătoriile ar fi fost periculoase! Pe de altă parte, 
echipa americană crede că modelul ei va putea să fie testat cu aju- 
torul noului accelerator gigant, LHC, care trebuie să intre în functi- 
une la CERN în 2005. Astfel, poate că porțile călătoriei cosmice se 
vor întredeschide, măcar teoretic, peste câțiva ani! 


“Warp drive” al lui Alcubierre 


Recent s-a deschis o altă pistă nouă, care tine și ea de spe- 
culatia futuristă. Este ideea „ocolirii” obstacolului reprezentat de 
viteza luminii, presupusă constantă $i imposibil de depășit în 
teoria relativităţii, creând o distorsiune artificială a spatio-timpu- 
lui. Este o veche idee a SF-ului, numită deja „warp drive” (to 
warp: a îndoi, a deforma) în Războiul stelelor și Star Trek: nava 
spaţială iese brusc din spaţiul obișnuit și dispare ca fulgerul într-o 
splendidă jerbă luminoasă. Fizicienii ne spun acum că ar putea 
fi posibil! Va trebui găsită o traducere a acestui „warp drive”: 
canal superluminic, distorsiune a spațiului? 

În 1994, fizicianul mexican Miguel Alcubierre, care se afla 
atunci la Universitatea din Tara Galilor, la Cardiff, a propus o 
soluție acestui vis de a „depăși” viteza luminii, bazată pe o 
soluție a ecuaţiilor teoriei relativității generalizate. Asta poate că 
ar fi posibil, după părerea lui, dacă nava spaţială ar deforma 
spaţiul în jurul ei, comprimându-l în fata si dilatându-l în spate, 
astfel încât să creeze un fel de sferă, în interiorul căreia s-ar 
propulsa la o viteză „supraluminică”. Frumuseţea acestei teorii 
este că, în interiorul acestei „sfere”, spaţiul ar părea normal 
pasagerilor, fără accelerarea dramatică. Pentru a crea o astfel de 
deformare a spațiului, spune Alcubierre, ar fi nevoie să se dis- 
pună de antimaterie, care conţine o energie „negativă”. 

În 1997, alti doi teoreticieni, Michael Pfenning si Larry 
Ford, de la Universitatea Medford din Massachusetts, au pus 
sub semnul întrebării această teorie, demonstrând că ar trebui, 
ca să se ajungă la ea, să se folosească o energie titanică, mai 
mare decât cea cunoscută în întreg universul! Adio visului 
Star Trek? Nu e sigur, căci replica nu s-a lăsat așteptată. 
Fizicianul belgian Chris Van Den Broeck, de la Institutul de 
Fizică Teoretică al Universităţii Catolice din Louvain, i-a 
redat viaţă într-un articol publicat la data de 17 iunie 1999, 
într-o revistă de înalt nivel, General Relativity and Quantum 
Cosmology. El a schiţat în acest articol o eventuală soluţie a 
acestei probleme de energie colosală, presupunând că ar fi de 
ajuns să se deformeze spaţiul într-o sferă de o mărime aparent 
infimă, mai mică decât un atom, dar al cărei spaţiu interior ar 
fi mult mai vast, ca și cum ar dispune de o dimensiune supli- 
mentară. El explică astfel: Poti avea regiuni ale spațiului care 
par mici văzute din exterior, dar care au un spaţiu interior 
vast”. Pentru a crea o astfel de sferă, ar fi de ajuns, după cal- 
culele sale, câteva grame de antimaterie. 

Asta ne trimite brusc la dosarul cu observații apropiate ale 
unor OZN-uri. Există într-adevăr câteva cazuri în care martorii au 
avut impresia că interiorul unui OZN era mult mai mare decât 
exteriorul! Oricum ar fi, nici Alcubierre și nici Van Den Broeck 
nu au făcut aluzie, se pare, la OZN-uri. Pe de altă parte, Van Den 
Broeck a recomandat el însuşi prudență, căci nimeni nu știe 
actualmente cum să „fabrice” un material care să posede o energie 
negativă. Cu toate astea, comenta revista britanică New Scientist, 
această întorsătură a situaţiei a provocat deja agitaţie în rândul 
teoreticienilor. „E un rezultat frumos”, a comentat Alcubierre, 
care lucrează acum la Institutul Max Planck de Fizică 
Gravitaţională de la Postdam (Germania). „Bineînţeles, mai sunt 
câteva probleme, de exemplu cum să faci să construieşti un astfel 
de spatio-timp, dar asta pune iar pe tapet acest concept de formare 
a spaţiului”, a adăugat el. Însă nu toți au această părere. Un punct 
de vedere științific a fost expus în coloanele revistei Scientific 

American, în ianuarie 2000. După părerea fizicienilor Lawrence 
Ford si Thomas Roman, solutia lui Van Den Broeck este cel putin 
acrobatică, gâtul sticlei sale de spatio-timp trebuind să aibă un 
diametru de 10 la puterea minus 32 metri! Este clar că construirea 
unei nave spatiale capabile să treacă prin warp drive va mai dura! 


Alte idei studiate de NASA 


Soluţia poate că va fi adusă de Antimaterie, care a început 
să fie izolată în cantități infime. O altă perspectivă, nu mai putin 
fascinantă, este cea a energiei vidului. Se știe că „vidul” nu este 
vid: el conține o cantitate enormă de energie! Această propri- 
etate extraordinară, numită „efectul Cazimir”, după numele 
fizicianului care l-a descoperit, a fost mult timp lăsată deoparte, 
căci nu se știa cum să fie interpretată. Dar a revenit în prim-plan, 
legată mai ales de această problemă a călătoriilor interstelare. 
Energia vidului, numită și „energia punctului zero” (zero point 
energy) figura la loc de cinste pe agenda pistelor de studiat, cu 
ocazia reuniunii organizate de NASA în august 1997. Această 
primă reuniune urma unei decizii luate în 1996, de a construi un 
program de studiu bazat pe noi perspective pentru viitoarele 
călătorii interstelare. Acest program fusese încredințat fizicia- 
nului Marc Millis, specialist în motoare crionenice la Gleen 
Research Center al NASA. La reuniunea din 1997, Millis a 
adunat cel putin optzeci și patru de participanți de înalt nivel, 
provenind îndeosebi de la laboratoare prestigioase precum Los 
Alamos, Fermi, Brookhaven, de la centrele militare (bine cunos- 
cute de ufologi) Kirtland și Edwards și de la centrele NASA. 

În inventarul de cercetări amintite figurau călătoriile prin 
găuri de vierme, călătoriile prin distorsionarea spaţiului, energia 
vidului și „fluctuațiile electromagnetice ale vidului”, o temă care 
era tratată de un fizician cunoscut pentru cercetările sale origi- 
nale, Harold Puthoft de la Institutul de Studii Avansate din 
Austin, Texas. Pe scurt, acest program de cercetare, acum lansat, 
a beneficiat de o adevărată infuzie de idei noi. 


II 
Generali convinși de secretele 
americanilor 


Un eveniment neașteptat a 


avut loc în Franţa în 1999. Fără Iulie 1999: 
nici un anunț prealabil, s-a publi- un raport 
cat, în ziua de 16 iulie 1999, un ra- al specialiștilor 
port de nouăzeci de pagini despre făcut public 


OZN-uri, intitulat: OZN-urile si 

apărarea. La ce trebuie să ne 

pregătim? Acest document, publicat în plină perioadă de 
vacanță, era mai curând auster, atât prin punerea în pagină cât 
şi prin conținut. Semnat colectiv de personalităţi de înalt 
nivel, îndeosebi generali și generali-ingineri din cadrul 
armatei, acest raport era difuzat, din motive practice, ca un 
număr special al revistei populare VSD. În realitate, lumea 
afla ceea ce fusese mai întâi supus atentei președintelui 
Republicii Jacques Chirac și primului-ministru Lionel 
Jospin, cu câtva timp mai înainte. În esență, acest raport 
spunea că OZN-urile constituie o realitate, că sunt după toate 
aparențele de origine extraterestră și că problema trebuie să 
fie luată foarte în serios, din toate punctele de vedere. Nu 
numai în materie de apărare natională, tema principală a 
dosarului, ci și în mod mai general, deoarece interesează 
toate aspectele majore ale civilizației noastre: științific, 
istoric, filosofic si religios. Impactul mediatic al subiectului 
nu era ignorat, iar aceşti experți, obișnuiți cu secretul militar, 
recomandau o anumită prudenţă guvernamentală în această 

privinţă. În schimb, contestau foarte clar politica secretului și 
acum în vigoare în Statele Unite și acesta poate că era punctul 
cel mai dificil de admis. 


Un punct interesant care trebuie subliniat aici este reacția 
mediatică anemică. Foarte puţine articole favorabile în Franța, cate 
ceva la radio și mai ales trei articole care au atacat imediat cu viru- 
lenţă: în Libération, Le Canard Enchainé si L'Express! Se pare ca 
Libération şi-a dat după aceea seama de caracterul cel putin 
exagerat al acestei reacţii, deoarece a corectat tirul la sfârșitul anu- 
lui, cu ocazia unui dosar cultural despre OZN-uri, văzute ca 
„Obiectele secolului”. Consecința acestei tăceri este că, în ciuda 
unei difuzări destul de bune (s-au vândut peste cincizeci de mii de 
exemplare), am putut să remarc personal că multi oameni nu 
cunoșteau acest raport. Un tânăr om de știință mi-a spus că, chiar 
dacă l-ar fi remarcat, nu l-ar fi cumpărat, doar pentru faptul că era 
difuzat de VSD. A fost nevoie să-l fac să citească ca să recunoască 
calitatea documentului. Dar există sceptici mai încăpăţânați, pe 
care un astfel de raport nu i-a convins deloc, în pofida calității 
autorilor. Mă întreb dacă o declaraţie oficială ar putea să-i facă să 
se răzgândească. Voi reveni asupra acestor reacții mediatice ciu- 
date și contradictorii, edificatoare în privința scepticismului care 
rămâne predominant în Franţa asupra acestui subiect, dar să vedem 
mai de aproape personalitatea autorilor si conținutul acestui raport. 


Autorii, COMETA si legăturile cu IHEDN 


Studiul a fost făcut timp de trei ani, de către un grup indepen- 
dent, format din foști „auditori” (specialiști în audit) ai foarte serio- 
sului Institut des hautes études de la défense nationale JHEDN) si 
din experți calificaţi din diverse domenii, care se reuniseră într-o 
asociație numită ,,COMETA”, acest nume însemnând „comitet de 
studii avansate”. Raportul era prefațat de două personalităţi impor- 
tante: André Lebeau, fost președinte al CNES (Centrul National de 
Studii Spatiale), echivalentul francez al NASA, si generalul de avi- 

atie militară Bernard Norlain, fost director al IHEDN-ului. Apoi, 
generalul Denis Letty, de la Aviatia Militară, care condusese 
lucrările grupului, prezenta pe câţiva dintre membri: 


e Generalul Bruno Lemoine, Aviația Militară (fost auditor 
IHEDN) 
Amiralul Marc Merlo (fost auditor IHEDN) 
Michel Algrin, doctor în ştiinţe politice, avocat (fost audi- 
tor la IHEDN) 
Generalul Pierre Bescond, inginer în domeniul înarmării 
(fost auditor la IHEDN) 
Denis Blancher, comisar principal de poliție, ministerul de 
Interne 
Christian Marchal, inginer-sef la Ministerul Minelor, 
director de cercetare la ONERA (Oficiul Naţional pentru 
Studii și Cercetare Aeronautică) 
Generalul Alain Orszag, doctor în fizică și inginer în 
domeniul armamentului. 
Comiteul îşi exprima gratitudinea față de anumite persona- 
litati independente, printre care: 
e Jean-Jacques Velasco, responsabil al SEPRA din cadrul 
CNES-ului 
e François Louange, președinte al Fleximage, specialist în 
analiza fotografica 
e generalul Joseph Domange de la Aviația Militară, delegat 
general al Asociaţiei de Auditori ai IHEDN-ului. 
Generalul Norlain explica după aceea, în prefață, cum luase 
naștere comitetul. Generalul Letty venise la el în martie 1995, pe 
când era director al IHEDN, ca să discute despre proiectul unui 
comitet referitor la OZN-uri. Norlain îl asigurase de interesul său 
pentru această problemă si îi recomandase să ia legătura cu 
Asociaţia auditorilor de la IHEDN. Aceasta i-a oferit atunci spri- 
jinul ca să pună în practică acest proiect de comitet de studiu. 

Este util să amintim aici că, în urmă cu douăzeci de ani, 
un raport al IHEDN a dus la formarea GEPAN-ului, prima 
entitate de studiu a OZN-urilor din cadrul CNES-ului. 

Membrilor comitetului, foști auditori ai IHEDN-ului, li s-au 
alăturat alţi experti. Şi unii și ceilalți ocupă sau au ocupat funcții 
importante în domeniul apărării, în industrie, în învățământ, 
cercetare sau diferite administrații centrale. Generalul Norlain 
își exprima dorința ca acest raport să ajute la dezvoltarea unor 
noi eforturi naționale și la o cooperare internaţională indispen- 
sabilă. I s-a reproșat acestui raport că fusese prezentat ca 
emanând de la IHEDN, dar dacă citeşti bine textul, indepen- 
denta asociației COMETA este indicată cu claritate. 


Tema principală a raportului, 


Confin i subliniată de generalul Letty in in- 
raportului troducere, era că acumularea unor 
COMETA observaţii bine documentate ne 


obligă să considerăm toate ipotezele 
despre originea OZN-urilor, îndeosebi originile extraterestre. 

Raportul este format din trei părți, urmat de câteva anexe. 

Prima parte prezintă câteva cazuri remarcabile, din 
Franta si din străinătate. 

A doua parte descrie organizarea cercetării actuale, in 
principal în Franţa, apoi, mai pe scurt, în străinătate, precum și 
studiile făcute de oamenii de știință din lumea întreagă, care ar 
putea să ofere explicații parțiale în acord cu legile cunoscute 
ale fizicii. Apoi erau trecute în revistă principalele ipoteze, de 
la cea a unei confuzii cu aparate secrete și până la manifestările 
extraterestre. Partea a treia examina măsurile ce trebuie luate 
în prinvinta apărării, de la informarea piloților — civili și mili- 
tari — și până la consecinţele strategice, politice și religioase, în 
cazul în care ipoteza extraterestră s-ar confirma. Să vedem, 
foarte pe scurt, argumentele care au fost prezentate. 

Partea I: „Fapte si Mărturii” 

COMETA a pus accentul, pe buna dreptate, pe mărturiile 
piloților. Partea cea mai interesantă probabil — în orice caz, cea 
mai bine documentată — este cea a cazurilor franceze, căci 
autorii i-au putut chestiona direct pe: colonelul René Giraud, 
pilot pe Mirage IV, care fusese pur și simplu vânat de un OZN 
în 1977; colonelul Claude Bosc, pilot de vânătoare (1976); 
comandantul de bord Jean-Charles Duboc, de pe aparatul Air 
France AF3532 (ianuarie 1994), care a văzut, împreună cu 
ceilalți membri ai echipajului, un OZN enorm în regiunea 
pariziană. 

Apoi sunt amintite câteva cazuri străine, care pot să fie consi- 
derate foarte solide, în ciuda unor polemici alimentate de sceptici 
precum americanul Philip Klass: Lakenheath (caz celebru de obser- 
vare radar/vizuală deasupra unei baze britanice, în 1956); RB-47 
(alt caz celebru al unui bombardier urmărit de un OZN în Statele 
Unite, în 1957); Teheran (interceptarea unui OZN în 1976, confir- 
mată de un document secret american care a fost după aceea 
declasificat); Rusia (interceptarea unui OZN in 1990, confirmată 
de generalul de aviaţie Igor Maltev); San Carlos de Bariloche, 
Argentina (un avion de linie împiedicat să aterizeze de către un 
OZN, în 1995). 

Raportul citează apoi observaţii făcute de la sol: la 
Tananarive, în 1954, un OZN mare survolând orașul și stingând 
luminile în drumul lui, efect electromagnetic observat de 
nenumărate ori Ja trecerea unui OZN; observarea unui OZN lângă 
sol de către un pilot francez, Jean-Pierre Fartek, în 1979; obser- 
vatia de la mică distanță efectuată de câțiva martori deasupra bazei 
de rachete rusești de la Kapustin Yar, lângă Astrahan, în 1989. 

Acest studiu de cazuri se termină cu patru observaţii de la 
mică distanță în Franţa, toate solid studiate, mai ales de anche- 
tatori ai jandarmeriei și de la GEPAN: Valensole (un OZN la sol 
cu niște ființe mici, văzuţi de cultivatorul Maurice Masse, în 
1965); Cussac, în Cantal (tot un OZN la sol cu niște fiinţe mici, 

în 1967); Trans-en-Provence (observaţie celebră în lumea 
întreagă, cu aterizarea unui mic OZN în ianuarie 1981, cu urmă 
circulară pe sol şi efecte asupra plantelor, care au fost studiate de 
un laborator al INRA); Nancy („cazul Amarante”, tot cu efecte 
asupra plantelor, în 1982). COMETA, trebuie să remarcăm acest 
lucru, nu a tratat dosarul deosebit de fierbinte și controversat al 
mărturiilor unor răpiri la bordul OZN-urilor. Această selecție de 
cazuri, deși limitată ca număr, prezenta o calitate atât de mare 
încât ar fi trebuit să fie de ajuns ca să convingă orice spirit 
deschis si fără idei preconcepute. Ea nu a scăpat totuși criticii, 
după cum vom putea vedea mai departe. 


Partea a Il-a: „Trecerea în revistă a cunoştinţelor” 

Partea a doua descria mai întâi organizarea cercetării ofi- 
ciale din Franţa, începând cu primele instrucțiuni date de jan- 
darmerie în 1974 pentru redactarea rapoartelor, apoi cu crearea 
GEPAN-ului, în cadrul CNES-ului, în 1977, care a adunat de-a 
lungul anilor un număr de peste trei mii de rapoarte provenind 
de la jandarmerie şi a făcut analize de caz și studii statistice. Au 
urmat acordurile încheiate între GEPAN (rebotezată mai târziu 
SEPRA), Aviația Militară și militarii în general, aviația civilă și 
alte organe precum laboratoarele civile sau militare, pentru ana- 
liza eșantioanelor și fotografiilor. 

Un mic comentariu se impune aici, pentru a remarca absenţa 
menționării investigatorilor și grupurilor private franceze, ceea ce 
i-a șocat pe interesaţi. Ar fi fost apreciată aducerea unui omagiu, 
chiar și discret, tuturor acelor cercetători, care au bătut drumurile pe 
cheltuiala lor și au strâns atâtea mărturii benevole timp de decenii. 
Autorii au trecut discret peste înlocuirea GEPAN-ului cu SEPRA, 
în 1988, principala consecinţă fiind suprimarea consiliului științific 
căruia GEPAN trebuia să-i raporteze anual. A urmat atunci o redu- 
cere clară a activităţii, dar esenţial e că SEPRA încă mai există. 

Capitolul următor — „OZN: ipoteze, încercări de modelare” — 
se ocupa de modele și de ipoteze despre fizica OZN-urilor, un 

aspect care fi interesa in mod deosebit pe expertii militari autori ai 
raportului. Au fost deja făcute simulări parțiale, explică ei, asupra 
propulsiei OZN-urilor, luându-se ca bază aspecte semnificative 
precum viteză, mișcări și acceleratii, pana de motor a vehiculelor 
apropiate, paralizia martorilor. Unul dintre aceste modele este 
propulsia MHD, amintită deja în capitolul precedent, precum și 
efectele posibile ale microundelor și fasciculelor de particule. 

În același capitol erau studiate „ipotezele globale” suscepti- 
bile să explice observaţiile. Mistificările sunt rare și uşor de detec- 
tat, considera COMETA. Câteva ipoteze considerate nestiintifice 
erau înlăturate, precum conspirația $i manipularea prin grupuri 
putemice și foarte secrete (aluzie la zvonurile „conspiratiste” 
destul de răspândite în SUA) sau fenomenele parapsihice (ca 
ipoteză globală), fără a uita „halucinaţiile colective”, dragi scepti- 
cilor, care vor să explice totul din unghiul socio-psihologic. 
Putem regreta că aspectele foarte ciudate ale multor observaţii, 
care sunt numite parapsihice sau paranormale, au fost astfel tre- 
cute sub tăcere dar putem înțelege că acești autori au preferat să 
rămână pe un teren „solid”, având în vedere primul lor obiectiv, 
care era de a-i convinge pe ceilalți să ia în serios problema OZN. 

Ipoteza unor arme secrete (putând fi luate drept OZN-uri) este 
considerată ca foarte improbabilă, la fel şi cea a manipulării opiniei 
publice (,,intoxicarea” în timpul războiului rece) sau pur și simplu 
a fenomenelor naturale. Astfel, autorii, asemenea lui Sherlock 
Holmes, după ce au eliminat toate celelalte ipoteze, a mai rămas să 
aibă în vedere ipotezele extraterestre. 

Pentru a sprijini această ipoteză a călătoriilor extraterestre, 
raportul COMETA amintește scenariul călătoriei interstelare dez- 
voltat în Franța de astronomii Jean-Claude Ribes și Guy Monnet, 
pornind de la conceptul de „insule spaţiale” al fizicianului ameri- 
can O'Neill și care este compatibil cu fizica actuală. Acest sce- 
nariu imaginează nave imense, construite în spaţiu cu materiale 
care abundă în centura de asteroizi, traversând timp de câteva se- 
cole spaţiile intrastelare. Putem regreta că nu au fost abordate aici 

ipoteze mai avansate, precum cele menționate în capitolul prece- 
dent, care interesează din ce in ce mai mult NASA, dar este clar 
că autorii acestui raport au dorit să se mențină într-un registru 
foarte „clasic”. 

Organizarea cercetării ufologice era amintită pe scurt în cazul 
Statelor Unite, Marii Britanii și Rusiei. Raportul sublinia impor- 
tanta asociaţiilor private și independente din Statele Unite, ceea ce 
se explică prin politica de negare sistematică a problemei: exista 
deci un gol ce trebuia umplut. Se cita raportul pus la punct, împre- 
ună, de principalele trei organisme de cercetare, Briefing 
Document. Best Available Evidence, difuzat în 1995 unui număr 
de o mie de personalități din lume, precum și raportul grupului de 
studii condus de fizicianul Peter Sturrock în 1997. 


Problema secretului în Statele Unite 


Unul dintre aspectele cele mai importante ale raportului 
COMETA este că a atacat direct problema secretului în Statele 
Unite. În această țară, remarcă raportul, mass-media și sondajele 
arată că interesul publicului este mult mai mare decât în Franţa. 
Totuși, poziția oficială a Air Force fie neagă, fie spune că nu 
există nici o ameninţare pentru siguranța națională. Problema 
secretului, esenţială în Statele Unite, constituie unul dintre 
aspectele cele mai importante al dosarului OZN. De aceea este 
interesant că un comitet francez, format din experți militari de 
rang înalt, a îndrăznit să-l abordeze în mod public. Dar acesta 
este și motivul major al unor critici violente. 


Despre problema secretului în Statele Unite, COMETA 
subliniază apariția unor martori „din interior” ai unor cercetări 
care ar fi fost făcute în urma recuperării uneia sau mai multor 
aparate accidentate, îndeosebi la Roswell în 1947. Este citată 
mărturia locotenent-colonelului Philip Corso, ca neputând să fie 
„înlăturată cu ușurință”, în ciuda „unor asertiuni cel putin sur- 
prinzătoare” care figurează în cartea sa The Day After Roswell, 

apărută in 1997. Atenţia acordată astfel colonelului Corso a sur- 
prins multă lume, căci fuseseră aduse critici grave, în Statele 
Unite, împotriva acestui martor $i cărții sale, pe care va trebui să 
o examinăm în capitolul următor. În realitate, COMETA nu a 
acordat deloc credit tuturor afirmațiilor colonelului Corso. Și 
dacă raportul a fost criticat asupra acestui punct în Statele Unite, 
reacţiile au fost în ansamblu favorabile, de exemplu din partea 
fizicianului marinei Bruce Maccabee, care exprimă de mult timp 
păreri pozitive în privinţa problemei OZN-urilor. 

Raportul COMETA descria apoi pe scurt situația în Marea 
Britanie, citându-l îndeosebi pe Nick Pope, fost responsabil cu 
problema OZN, timp de trei ani, la Ministerul Apărării, convertit 
la realitatea OZN-urilor astfel încât să scrie după aceea câteva 
cărți despre acest subiect, din care prima avea frumosul titlu: 
Open Skies. Closed Minds. Dar, contrar lui Nick Pope, care a 
rămas foarte rezervat în ceea ce priveşte problema secretului (ceea 
ce nu trebuie să surprindă, dată fiind funcţia oficială pe care a 
avut-o), raportul COMETA punea problema unor posibile coope- 
rări a britanicilor cu studiile secrete ale americanilor. Semnalăm 
faptul că această problemă a secretului în Marea Britanie a fost 
bine studiată de un alt cercetător britanic, Nick Redfern, care a 
scris câteva cărți despre acest subiect, îndeosebi A Covert Agenda. 

COMETA amintea și de cercetarea din Rusia si de publi- 
carea a câtorva informații, ca acelea dezvăluite de KGB în 1991. 
Putem să ne punem și problema secretelor pe care le-ar putea 
deține această mare ţară, la fel ca Statele Unite, deși foarte puţine 
lucruri au răzbătut până la noi despre acest subiect. E posibil ca 
deschiderea relativă operată în anii cunoscutei perestroika să se fi 
închis deja. În august 2000, o declaraţie comună a Ministerului 
Apărării şi Academiei de Ştiinţe se străduia să pună la îndoială 
realitatea OZN-urilor, contrazicând astfel declaraţiile anterioare. 

Partea a Ill-a: Ozn-urile şi apărarea 

Autorii considerau că nici o acțiune ostilă nu a fost încă 
dovedită, dar că, în schimb, acţiuni de „intimidare” au fost înre- 
gistrate în Franţa (cazul aparatului Mirage IV, de exemplu). 
Deoarece nu se poate exclude originea extraterestră a OZN-urilor, 
este deci necesar, deduc ei, să se studieze consecințele acestei 
ipoteze la nivel strategic, dar și politic, religios și mediatic. 

Primul capitol al acestei părți este consacrat „Perspectivelor 
strategice” și se ocupă de probleme fundamentale: „Ce facem 
dacă este vorba de extratereștri? Ce intenții și strategii putem 
deduce din comportamentul lor?” Sunt evaluate motivațiile 
posibile ale vizitatorilor extratreștri, precum protejarea planetei 
Pământ de pericolele războiului nuclear, sugerată de survolarea 
repetată a unor instalații nucleare militare, îndeosebi americane 
$i sovietice, care pot să fie percepute ca niște avertismente. 

COMETA evalua apoi comportamentul diferitelor ţări, de 
la inconstienta aparentă până la posibilitatea unor contacte 
privilegiate, ultrasecrete, care ar fi putut să fie stabilite în Statele 
Unite, explicând astfel atitudinea lor „dintre cele mai ciudate”, 
de la valul din 1947 si de la incidentul Roswell. Din acea 
perioadă, spune raportul, această ţară a practicat „o politică a 
secretului si de dezinformare continuă”, care ar putea să aibă 
drept obiectiv protejarea cu orice preț a superiorității tehnolo- 
gice militare dobândite datorită studierii în secret a OZN-urilor! 

Apoi raportul se ocupa de răspunsul la întrebarea: „Ce măsuri 
trebuie să luăm acum?” Pentru acești experţi militari, indiferent de 
natura OZN-urilor, ea ne impune o ,,vigilenta critică”, referitor 
îndeosebi la riscurile de „manipulări destabilizatoare”. Raportul 
folosește chiar expresia ,,vigilenté cosmică” a autorităţilor, un 
plan national si international, ca să se împiedice orice surpriză 
şocantă, orice interpretare eronată şi orice manipulare ostilă. 

COMETA insistă asupra unei întăriri a SEPRA, serviciul 
din cadrul CNES-ului, care are sarcina să studieze OZN-urile, și 
recomandă crearea unei celule la cel mai înalt nivel al guver- 

nului, cu misiunea de a formula ipoteze si strategii si de a pregăti 
acorduri de cooperare cu celelalte țări. Un pas suplimentar ar 
trebui făcut pentru ca statele europene și Comisia Uniunii 
Europene să întreprindă acţiuni diplomatice faţă de Statele Unite 
în cadrul alianțelor politice si strategice. 


O problemă cheie a raportului este: „Pentru ce situații trebuie 
să ne pregătim?” El are în vedere mai multe ipoteze, de exemplu o 
„voinţă extraterestră de a stabili un contact oficial și paşnic”, 
descoperirea unei „microbaze” undeva în Europa (o formulare ciu- 
dată, trebuie să recunoaștem), pur și simplu invazia (considerată 
din fericire improbabilă!) sau acțiuni de manipulare sau de dezin- 
formare. În cadrul recomandărilor, COMETA acordă o atenție 
deosebită ,,implicatiilor aeronautice”, îndeosebi instrucțiunilor ce 
trebuie date, nu numai personalului navigant, ci și controlorilor de 
zbor, meteorologilor și inginerilor. Mai face și recomandări 
tehnice și științifice pentru dezvoltarea cercetării, cu beneficiile 
potenţiale pentru apărare și industrie. 

Raportul explorează şi implicațiile politice, istorice și reli- 
gioase ale OZN-urilor, folosind ca model propria noastră explo- 
rare a spaţiului: cum am proceda noi, cum am stabili noi con- 
tacte cu civilizaţii mai putin avansate decât a noastră? Un astfel 
de demers nu este nou pentru cititorii bine informaţi, dar aici 
capătă o valoare specială, fiind tratat cu toată seriozitatea 
impusă la un astfel de nivel. Nu sunt uitate nici implicaţiile 
mediatice, cu problemele dezinformării, fricii de ridicol și a 
manipulării prin intermediul unor grupuri. 


În concluzie, COMETA’ declară „cvasicertă” realitatea fizică 
a OZN-urilor, aflate sub controlul unor ființe inteligente. O singură 
ipoteză, spune raportul, ia în calcul datele disponibile: ipoteza unor 
vizitatori extratereștri. Această ipoteză nu este, evident, dovedită, 
dar implică consecinţe foarte importante. Motivatiile acestor pre- 
supuși vizitatori rămân necunoscute, dar trebuie să devină un 

subiect! de reflecţie $i să ducă la schitarea unor scenarii. La reco- 
mandătile finale, raportul subliniază că se impune: 

l. informarea tuturor persoanelor care ocupă un post de 
decizie și de responsabilitate; 

2. întărirea mijloacelor de investigaţie și de studiu ale SEPRA; 

3. punerea în funcţiune a unor mijloace de detectare a 
OZN-urilor prin agenți de supraveghere a spaţiului; 

4. crearea unei celule strategice la cel mai înalt nivel al 
statului; 

5. angajarea unor acțiuni diplomatice cu Statele Unite pen- 
tru o cooperare în această „problemă capitală”; 

6. studierea măsurilor necesare ce trebuie luate în caz de 
urgenţă. 


Anexa despre Roswell şi dezinformare 


Raportul COMETA este completat cu șapte anexe care se 
ocupă de diferite aspecte, dintre care una are titlul „Cazul 
Roswell — Dezinformarea”. Aici raportul capătă o întorsătură cu 
pronunțat caraacter polemic, care trebuia să declanșeze în mod 
inevitabil unele reacţii. În Franța, dacă întrebi la întâmplare câteva 
persoane ce le spune lor numele de Roswell, le auzi răspunzând, 
de cele mai multe ori, că e vorba de farsa unei așa-zise autopsii 
a unui extraterestru. Si întâlnim aproape aceeași stare.de spirit la 
numeroși „ufologi” care cred că cunosc problema. Pentru ei, cei 
care „cred” în istoria unui accident OZN ȘI, mai rău, cei care se 
străduiesc să descopere misterul acestui film ciudat al unei 
autopsii, sunt niște naivi creduli sau „dezinformatori”. 

Dar raportul COMETA nu numai că ia în serios cazul 
Roswell, ci merge și mai departe în această anexă, evocând posi- 
bilitatea unei politici americane de dezinformare menită să 
ascundă studiile secrete făcute din 1947, data primului val de 
OZN-uri și a accidentului de la Roswell. Amintește punctele 
forte ale dosarului Roswell şi subliniază că ancheta Congresului 
american (GAO, General Accounting Office) asupra acestui caz 

— anchetă care durase un an şi jumătate Ja cererea deputatului 
Steven Schiff, din New Mexico, deoarece nu reușea să obțină 
nici cea mai mică informatie de la Air Force despre Roswell — nu 
a putut decât să constate distrugerea nemotivată a unei mari părți 
din arhivele bazei aeriene de la Roswell. Arhive excepționale 
totuși, fiind vorba de unica bază de bombardiere atomice din 
epocă! Singurul comentariu pe care şi-l permitea GAO era: 
„Dezbaterea despre ce anune a căzut la Roswell continuă”. 


COMETA subliniază coincidenta ciudată între dezvăluirea 
filmului autopsiei presupuse a unui cadavru de extraterestru căzut 
la Roswell — sfârșitul lunii iunie 1995 — și divulgarea raportului 
GAO, sfârşitul lui iulie. Această cvasisimultaneitate avusese drept 
efect abaterea atenţiei mediatice de la acest raport important, 
foarte stingheritor pentru Air Force, provocând un scandal enorm, 
care avea să discrediteze durabil cazul Roswell în ochii publicu- 
lui. Cel mai bine e să cităm exact raportul COMETA: 

„Autenticitatea sa este îndoielnică, dar mai ales nimic în acest 
film nu dovedește că acel cadavru are cea mai mică legătură cu 
incidentul de la Roswell. Amalgamul este totuși făcut într-o mare 
parte a presei scrise si televizate, ridiculizând astfel cazul 
Roswell. Concluziile GAO și înregistrările video ale principalilor 
martori, prezentate de televiziune, trec neobservate, eclipsate de 
filmul autopsiei”. 


Cel mai bun mod de a ilustra această analiză pertinentă a 
raportului COMETA este probabil citarea articolelor sociologului 
și ufologului francez Pierre Lagrange, apărute în acel moment, 
căci au dat imediat tonul revărsării mediatice care a urmat 
împotriva filmului autopsiei difuzat la televizor. La începutul lunii 
august 1995, revista Science et Vie publica un articol de Lagrange, 
intitulat „Marea capcană”. Subtitlul articolului amesteca imediat 
filmul cu cazul Roswell: „Un manipulator mercantil, Ray Santilli, 
a decis să exploateze credulitatea publicului. Readuce în actuali- 
tate un vechi caz OZN, prăbușirea de la Roswell, vânzând un film 

de senzație. Mass-media îi acordă credit. Totuși, nici un element 
nu a rezistat anchetei noastre”. În mijlocul articolului apar, față în 
față, două fotografii ale autopisei denuntate ca fiind o farsă, cu 
legendele: „Dovezile: şase degete... şi sânge verde”. Lagrange si 
colegii săi de la Science et Vie nici măcar nu știau că filmul era 
alb-negru! Al doilea articol, apărut în Liberation o săptămână mai 
târziu, la 8 august, vorbea despre raportul GAO folosind aceast 
titlu uimitor: „O comisie a Congresului pune capăt unui zvon 

vechi”. Dar era fals, am văzut: GAO nu recunoscuse în nici un fel 
povestea Air Force cu baloanele! Este adevărat, în schimb, că 
publicarea raportului fusese cum nu se poate mai discretă. Stilul 
era al unui raport administrativ oarecare și probabil că puţini 
jurnalişti francezi și-au dat osteneala să-l citească. Numeroasele 
articole care au apărut în timpul verii și toamnei anului 1995, cri- 
ticând filmul, TF1 şi pe Jacques Pradel, au luat-o pe urmele lui 
Lagrange, ajungând până acolo încât au copiat povestea cu sângele 
verde, care, de altfel, apărea şi în articolul din Libération. Un arti- 
col din Journal du Dimanche (6 august) descria chiar și „pielea 
galbenă” a cadavrului! Lagrange m-a asigurat mai târziu că nu el 
era autorul gafei cu sângele verde; e posibil, dar el a dat tonul. 
Oricum, este incontestabil faptul că acest film al autopsiei era, 
cinci ani mai târziu, la fel de suspect, dar fără să poată dovedi 
cineva frauda sau autenticitatea. 


Să reamintim aici, ca să ne dăm bine seama de polemica vio- 
lentă stârnită de cazul Roswell, că Air Force a publicat în luna 
octombrie a anului 1995 un voluminos raport de aproape o mie de 
pagini, The Roswell Report, susținând teza (deja lansată cu un an 
în urmă) a erorii unor aviatori de la Roswell, care ar fi luat un cior- 
chine de baloane drept o farfurie zburătoare. Singura concesie era 
că în 1947 Air Force nu spusese tot adevărul, vorbind doar de un 
singur balon meteo: de fapt, explica aceeași Air Force în 1995, a 
făcut asta ca să nu dezvăluie experienţele ultrasecrete cu „șirurile 
de baloane Mogul” care trebuiau să servească la reperarea, de la 
mare altitudine, a viitoarelor experiente atomice sovietice. Vom 
vedea mai departe adevărul. Dar aici să remarcăm două lucruri 
neverosimile majore: că niște ofițeri de elită ar fi putut să facă o 
astfel de eroare si că, în plus, mai şi dezvăluiseră asta întregii lumi! 
Ne mai putem întreba pentru ce le-a trebuit celor de la Air Force 
atâta timp ca să dea această explicaţie, din moment ce acele 
baloane fuseseră rapid abandonate, fiind lipsite de orice eficacitate. 
În privința asta nu mai era nici un secret de cincizeci de ani! Doi 
ani mai târziu, în 1997, un nou raport al Air Force, Roswell, Case 

Closed avea pretenţia să explice, în trei sute cincizeci de pagini, că 
martorii de la Roswell care credeau că au văzut cadavrele unor 
extratereștri, văzuseră în realitate testarea unor parașute cu mane- 
chine de lemn, făcute zece ani mai târziu... Câtă îndârjire în dorința 
de a pune capăt acestui caz Roswell, din partea unei Air Force care, 
de altfel, continuă să nege existența OZN-urilor! 


Două tipuri de dezinformare 


Atacând astfel problema „Roswell şi dezinformarea”, 
COMETA distinge două tipuri principale de dezinformare — care 
reduce și care amplifică — puse în practică în cazul Roswell. 
Dezinformarea care reduce o constituie, de exemplu, mărturiile 
trunchiate sau chiar trecute sub tăcere, îndeosebi în privința 
descrierii fragmentelor de epavă ciudate găsite la Roswell. Şi 
citează ufologi care intrau în acest joc, precum americanul Karl 
Pflock (fost agent CIA), primul care lansase teza baloanelor 
Mogul, în primăvara anului 1994. În Franţa, sociologul Pierre 
Lagrange apare ca o victimă a acestei dezinformări ,,reductio- 
niste”! În ceea ce privește dezinformarea care amplifică, ea poate 
că s-a manifestat, consideră COMETA, în cazul autopsiei. Subli- 
niem aici că, contrar unei opinii răspândite, originea acestui film a 
rămas mai departe la fel de misterioasă și astăzi: nimeni nu i-a putut 
demasca pe autorii lui. Și iată ce crede COMETA: „Amplificând 
cazul Roswel prin această autopsie spectaculoasă dar îndoielnică, 
unii au reușit să o discrediteze și mai ales să mascheze publicarea 
raportului GAO și difuzarea mărturiilor video. Suntem tentaţi să 
credem într-o manipulare bine pusă la punct”. 

COMETA aborda și operațiuni mai vechi ale acestei dezin- 
formări care amplifică, amintind zvonurile extraordinare despre 
operaţiile infricosdtoare făcute de extratereștri pe oameni, cu 
complicitatea serviciilor secrete americane. Este tentant să cre- 
dem că unele zvonuri au putut să fie lansate de agenţii de dezin- 
formare, exact în perioada în care începeau să iasă la iveală măr- 
turii despre secretele americane, în scopul de a le discredita. Nu 

numai mărturiile despre Roswell, ci si despre toate studiile secrete 
care ar fi fost efectuate de atunci. 


Un incident, poate semnificativ, a fost acela că CIA a retipărit 
în Marea Britanie, la 17 august, un raport deja publicat în 1997 — 
„Rolul CIA în studierea OZN-urilor, 1947-1990” — în care 
istoricul ei oficial, Gerald K. Haines povestea cum CIA se intere- 
sase un timp de OZN-uri, la începutul anilor cincizeci, dar că, în 
realitate, nu exista mimic serios în privinţa asta. Se interesase în 
1952, după spusele lui Haines, căci numeroasele observaţii care 
avuseseră loc în acea vară în Statele Unite (mai ales pe cerul capi- 
talei), făcuseră să apară un risc pentru siguranța națională. Exista 
temerea ca rușii să folosească false alarme OZN ca să lanseze un 
atac! În realitate, documentele din acea perioadă care au fost 
dezvăluite, chiar dacă pomenesc despre asta, indică totuși o îngri- 
jorare serioasă față de foarte realele OZN-uri. 

Argumentul principal folosit de istoricul CIA ca să „explice” 
observaţiile de OZN-uri era acela că cea mai mare parte a obser- 
vatiilor făcute începând din anii cincizeci confundaseră avioane 
spion U-2, apoi SR-71. Fizicianul marinei Bruce Maccabee a 
demonstrat, bazându-se pe statisticile oficiale ale comisiei 
„Cartea Albastră”, că această ,,explicatie” nu stătea în picioare. 
Chiar și binecunoscutul sceptic Philip Klass a respins teza celor 
de la CIA! Oricum, acea teză șubredă nu lua în considerare 
observațiile din anii anteriori datei primului zbor al aparatului 
U-2, în 1959, îndeosebi marile valuri din 1947 şi 1952. Dar 
presa a amintit, din nou, pe larg, de acest raport, reeditat în mod 
ciudat la trei săptămâni după raportul COMETA, despre care nu 
sufla o vorbă. Acestea fiind zise, critica principală făcută rapor- 
tului de experţii francezi era de a fi îndrăznit să scoată în evi- 
denţă cazul Roswell și să pună sub semnul întrebării politica 
americană a secretului cu privire la OZN-uri. În aceste condiţii 
pare oportun să ne oprim cu seriozitate asupra acestui dosar 
Roswell, prezentând cel putin mărturiile cele mai solide pe care 
se bazează această întâmplare extraordinară. 


IV 
Martorii si dezinformarea 


Investigatiile asupra cazului Roswell au început destul de 
lent, în 1978, cu mărturia locotenent-colonelului în retragere 
Jesse Marcel, întâlnit aproape din întâmplare de Stanton 
Friedman. O primă carte, destul de pripită si criticabilă, a fost 
publicată în 1980, sub dubla semnătură a investigatorului 
William Moore și a autorului de succes Charles Berlitz, apoi 
cazul a bătut pasul pe loc în anii optzeci, atenţia fiind îndreptată 
atunci spre zvonurile despre operaţiuni ultrasecrete şi răpiri de 
către extratereștri. Abia la începutul anilor nouăzeci au fost 
relansate investigaţiile asupra cazului Roswell, în special de 
către Kevin Randle si Donald Schmitt de la CUFOS (Center for 
UFO Studies), precum si de către Stanton Friedman si multi 
altii. Au fost descoperiti multi alfi martori si au fost publicate 
câteva cărţi de o calitate mult mai bună în 1991 si 1994. Cazul 
lua o întorsătură proastă pentru Air Force, presată din toate 
părțile să iasă din tăcere și să dea explicații, mai ales de către 
deputatul de New Mexico Steven Schiff care, după ce nu a 
obținut nimic de la armată, a cerut la sfârşitul anului 1993 
deschiderea unei anchete a Congresului. Air Force a reacţionat 
atunci în iunie 1994 printr-o scurfa notă, apoi în 1995, cu un raport 
de aproape o mie de pagini, Roswell Report, explicând că era 
vorba de experienţe foarte secrete cu baloane, care fuseseră luate 
drept OZN-uri de către aviatorii de la Roswell! 

Putem oare să credem că ofițerii însărcinaţi cu bom- 
bardierele atomice, aleși pe sprânceană pentru această misiune 


105 Gildas Bourdais 


de primă importanță (la începutul războiului rece!), ar fi 
putut să comită o eroare atât de lamentabilă — un ciorchine de 
baloane și câteva instrumente agatate de un fir, tot baloane 
sunt — și, în plus, să-și agraveze cazul anunțând cu mândrie 
descoperirea lor lumii întregi? 

Să încercăm să ne păstrăm seriozitatea revăzând mai întâi 
principalele mărturii despre episodul cel mai bine documentat, 
cel al descoperirii câmpului cu fragmente ciudate din regiunea 
Roswell. Vom vedea, zi după zi, filmul evenimentului sau cel 
puţin ce se știe actualmente. Cititorii care cunosc povestea pot 
să treacă peste această parte cu rapiditate. 

Aceste mărturii sunt foarte solide. Depozitiile depuse de 
martor sub jurământ și înregistrările video (sau audio) sunt 
semnate de fiecare martor. Declaraţiile sunt reproduse, în 
majoritatea lor, în cartea lui Karl Pflock, Roswell in 
Perspective (1995), care a apără totuși teza ciorchinelui de 
baloane „Mogul”. Altele figurează în a treia carte a lui Kevin 
Randle, Roswell UFO Crash Update (1995). Cele ale profe- 
sorului Charles Moore și colonelului Sheridan Cavitt se află 
în Roswell Report al Air Force (1995). Imaginile video se află 
pe videocaseta Recollections of Roswell, dată publicităţii de 
FUFOR (Fund for UFO Research), unul dintre principalele 
organisme de investigație americane. 


Miercuri 2 iulie 1947 Mărturii solide 
Către orele 21:50, domnul si despr e desco- 
doamna Wilmot, care locuiau la perirea câmpului 
Roswell, orășel situat în sudul CU fragmente 


semidesertic al statului New 

Mexico, văd un obiect oval tra- 

versând rapid cerul orașului și deplasându-se spre nord-vest. 
William Woody (martor) şi tatăl său văd un „meteor 

strălucitor”, alb cu o coadă roșie, traversând cerul. În aceeași 

seară (conform mai multor mărturii), în regiunea Corona — mic 
oraș situat la nord-vest de Roswell — a fost o furtună violentă. 
Fermierul William „Mac” Brazel, aflat la ferma Foster din 
regiunea Corona, la aproximativ 120 km nord-vest de Roswell, 
aude o explozie violentă, foarte diferită de tunet. 


Joi 3 iulie 

Brazel descoperă dimineaţa (conform mai multor mar- 
tori), pe pășunile sale, un câmp larg de fragmente ciudate, pe 
care turma sa de oi nu vrea să-l traverseze. Foarte intrigat, 
Brazel adună câteva fragmente si se duce, chiar în acea seară, 
să arate o mică bucată vecinilor săi, Floyd și Loretta Proctor 
(martori, depozitie şi video): nu putea să fie nici tăiată și nici 
arsă. Brazel le propune să vină să vadă câmpul, dar e departe, 
e târziu și martorii refuză invitaţia. În aceeași seară, Brazel ia 
de pe câmp un fragment destul de lat, circular și îl pune la 
adăpost într-o remiză (comunicatul de presă de la Roswell va 
aminti de el). 


Duminică 6 iulie 


Fermierul Brazel ajunge la Roswell cu un eșantion de frag- 
mente. Se duce la biroul șerifului George Wilcox ca să-i arate 
acele fragmente. Acesta, intrigat, sună la baza de bombardiere 
atomice de la Roswell. În mod ciudat, câţiva ofițeri sosesc foarte 
repede ca să vadă fragmentele, apoi se întorc la bază (mai multi 
martori confirmând acest lucru, îndeosebi Phillis McGuire, fiica 
serifului, (depozitie si video). Colonelul William Blanchard 
ordonă maiorului Jesse Marcel, care răspundea de securitatea 
bazei, să meargă să inspecteze neîntârziat câmpul de fragmente, 
condus de fermierul Brazel, $i să mai ia pe cineva cu el. Maiorul 
Jesse Marcel (martor principal, câteva convorbiri din 1978 până 
în 1981, video) pleacă împreună cu căpitanul Sheridan Cavitt, 
agent de contraspionaj (CIC: Counter Intelligence Corps), 

ghidat de fermierul Brazel, fiecare cu mașina lui. După ce au 
părăsit şoseaua, mai sunt încă 20 km de drum plin de denivelări 
până la ferma Foster şi ajung abia seara târziu. Îşi vor petrece a 
doua zi, în întregime, pe câmpul cu pricina. Marcel, după pro- 
pria-i mărturie, inspectează fragmentul mare, curb, aflat în remiză, 
și verifică cu un contor Geiger dacă este radioactiv. Timp de 
câțiva ani, colonelul în retragere Sheridan Cavitt, găsit de 
investigatori la începutul anilor nouăzeci, va nega că a partici- 
pat la operaţiune, dar soția lui le va confirma investigatorilor 
Kevin Randle şi Donald Schmitt că i se cere $i acum să păstreze 
secretul. După care își va reaminti brusc în 1994, când va fi intero- 
gat de Air Force (convorbire și depozitie în Roswell Report). 

Pe când se afla la biroul serifului, fermierul Brazel a vorbit 
la telefon cu Frank Joyce (martor), jurnalist şi prezentator la 
radio KGFL, care a făcut un apel de rutină serifului. Pe moment, 
Joyce nu a fost foarte atent la povestea lui. 

În acest timp, colonelul Blanchard expediază cu avionul, 
la baza Fort Worth, Texas, eșantioanele de fragmente aduse de 
Brazel, la ordinul generalului Clements McMullen, sef-adjunct 
al Strategic Air Command de la Pentagon. Esantioanele, tri- 
mise in sac de plastic sigilat, sunt primite de colonelul 
Thomas DuBose, adjunct al generalului Roger Ramey, 
comandantul armatei a VIII-a (depozitie sub jurământ a lui 
DuBose semnată în 1991 si video). Colonelul DuBose con- 
trolează personal transferul sacului la bordul unui alt avion 
(un B-25 sau un B-26), care își ia imediat zborul spre 
Washington. DuBose a legat sacul la încheietura mâinii 
colonelului Alan Clark, comandant al bazei, însărcinat cu 
transportul. Astfel, statul-major al Air Force de la Pentagon 
are la dispoziţie toată ziua de luni ca să examineze aceste 
prime fragmente, înaintea comunicatului de presă al bazei de 
la Roswell de marti dimineaţa. 

Luni 7 iulie 


Maiorul Jesse Marcel și căpitanul Cavitt petrec întreaga zi 
inspectând zona și își umplu cele două vehicule cu fragmente. 
Acum, cele două mărturii nu mai converg. După Jesse Marcel, 
câmpul de fragmente era foarte mare: lung de 1 km si lat de până 
la 100m (în formă de con), cu foarte multe fragmente 
împrăștiate. Erau îndeosebi multe fragmente mici, foarte uşoare, 
subțiri si foarte rezistente (convorbire cu mai mulți investigatori 
în 1978, 1979, ultima în 1981). După spusele lui, au înţeles ime- 
diat că acel câmp de fragmente este ceva extraordinar şi că avu- 
sese loc o explozie violentă. 

Acele fragmente au fost descrise nu numai de Marcel, ci și 
de alți martori, care le-au văzut și le-au avut în mână. Aceştia 
sunt îndeosebi: Bill Brazel (fiul lui Brazel, video), Loretta 
Proctor, Tommy Tyree, Jesse Marcel Junior (fiul lui Marcel: 
numeroase convorbiri, depozitie, video), Lewis Rickett (asisten- 
tul lui Cavitt, video), Robert Shirkey si Robert Smith (militari de 
la bază, depoziţie, video), căpitanul Henderson, care va pilota 
avionului ce va transporta fragmentele la Fort Worth. Este un 
martor indirect. Totul a fost dezvăluit de soția sa Sapho (depozi- 
tie, video), de fiica sa Mary Katherine Groode (depozitie $i video) 
si de prietenul său John Kromschroeder, metalurg (depozitie). 
Acesta a avut în mână o bucată pe care i-a arătat-o Henderson. 
Alt martor militar: maiorul Ellis Boldra, care va testa mai târziu 
fragmentele rămase la Roswell într-un seif și le va verifica rezis- 
tenta excepțională. 

Conform tuturor acestor martori, au existat mai multe feluri 
de fragmente. Nu le-au descris pe toate, dar mărturiile lor se 
potrivesc foarte bine. Descriu astfel: 

— bucăţi subțiri și ușoare dar extrem de solide, în foarte mare 
număr, ce nu puteau să fie îndoite; 

— bucăţi de foi foarte subțiri și suple, asemănătoare cu alumi- 
niul, dar și ele foarte rezistente, care își recăpătau forma 
netedă după ce fuseseră mototolite (nu există nici astăzi 

vreun material fabricat de om care să aibă astfel de pro- 
prietati); 

— bucăţi care semănau cu pergamentul; 

— bucăţi care semănau cu bachelita; 

— filamente transparente ca fanonul de pescuit din nylon 
(mărturie a lui Bill Brazel, fiul fermierului, care a putut să 
găsească câteva bucăţi pe teren, după curățirea făcută de 
militari). 

Dar, mai ales, erau nişte mici grinzi ciudate (cu secțiunea in I), 
cu caractere imprimate în relief, semănând cu nişte hieroglife, după 
mărturia lui Jesse Marcel tată şi fiu. | 

În sfârșit, Bill Brazel si alti martori își amintesc de un fel de 
brazdă făcută în pământ, probabil în punctul de impact de la 
extremitatea terenului. Marcel însă nu a vorbit despre ea. 


Există o mărturie divergentă, cea a fiicei lui Brazel, Bessie 
Brazel-Schreiber (affidavit). Ea își amintește doar de rămășițe 
de balon și de ţintă radar, cu betisoare din lemn de balsa si har- 
tie colantă decorată cu flori stilizate. Dar nu descrie un șir de 
multe baloane agatate de un fir lung de nylon. E vorba de faimo- 
sul şir de baloane „Mogul”, ipoteză formulată de investigatorul 
Karl Pflock, în aprilie 1994, reluată de Air Force în Roswell 
Report. Mărturia lui Bessie este pusă la îndoială de fratele ei Bill 
si de vecinii Proctor, Strickland şi Sultemeier, care spune că ea 
nu se afla la fermă în acel moment! Mai trebuie spus să depo- 
Zitie-ul ei a fost pregătit de Karl Pflock! 

După spusele lui Bessie, rămășițele păreau să provină de la un 
„balon mare care făcuse explozie”. Or, această descriere nu cores- 
punde cu un sir de baloane „Mogul”. După profesorul Charles 
Moore (affidavit în Roswell Report), care lansa aceste baloane de 
la baza de la Alamogordo, lângă White Sands, el era format din 
vreo douăzeci de baloane din neopren, cu o greutate de 350 g si un 
diametru de 1,20 m după umflare. Fiind umflate cu heliu, gaz neu- 
tru, ele nu puteau să facă explozie. Tintele radar erau făcute din foi 
de aluminiu lipite pe o hârtie sau țesătură și montate pe betisoare 

din lemn de balsa lungi de 1,30 m, semănând cu niște zmeie. Putin 
mai mari decât în mod obișnuit, erau atât de fragile încât fuseseră 
lipite cu scotch ornat cu desene de flori stilizate (ciudat OZN!). Nu 
s-a găsit niciodată un model al acestor desene, care se bazează pe 
memoria lui Moore, foarte ostil ipotezei OZN. Şi nu s-a găsit nici 
un document care să menţioneze recuperarea unui șir de baloane 
„Mogul” de pe terenul fermei lui Brazer. 

Iar căpitanul Sheridan Cavitt, care își petrecuse ziua de luni 
adunând fragmente împreună cu Marcel, nu-și amintește decât de 
o mică cantitate de fragmente de balon. Nu-si amintește deloc de 
un sir mare de baloane agatate de o coardă (ipoteza Mogul) și nici 
de ,,scotch-ul cu flori”! (convorbire din Roswell Report, difuzat 
de Air Force în 1995). Se menținea aproximativ la prima versi- 
une a Air Force. Întrebat de colonelul Weaver despre Karl 
Pflock, el a spus: „Îmi place de el, e cel mai bun demistificator al 
nostru! De ce Cavitt a refuzat să spună că găsise un șir de baloane 
„Mogul”, în ciuda întrebărilor repetate ale colonelului Weaver? 
Poate pentru că, în mintea lui, respectarea jurământului de a păs- 
tra secretul nu mergea până la a minţi grosolan. 

Luni seara, cei doi bărbaţi s-au întors separat, fiecare cu 
maşina lui, plină de fragmente. Seara, la plecarea lui Cavitt, 
Marcel a rămas mai mult, ca să mai adune și alte fragmente, 
umplându-și complet mașina. Era atât de impresionat de frag- 
mente încât s-a oprit la el acasă și şi-a trezit soția și copilul la 
două dimineaţa. Fiul său, Jesse Junior, în vârstă de unsprezece 
ani şi jumătate, va deveni un martor esenţial în legătură cu aces- 
te fragmente. Le-au examinat toți timp de o oră, întinse pe 
podeaua bucătăriei, apoi Marcel a dus totul la bază (mărturii ale 
lui Marcel, soţiei sale și fiului lor). După Jesse Marcel Junior, 
tatăl său era foarte emoţionat de această descoperire. 

Harta statului New Mexico, indicând diferitele locuri citate în câteva capitole 
din această carte. 


OZN i: Dezvatuirea secretulul 12 


Marti 8 iulie, dimineata 


Pe la șase dimineața, Marcel si Cavitt își prezintă raportul 
colonelului Blanchard. Îi arată fragmentele si îi explică că au mai 
rămas încă multe pe teren (mărturia lui Marcel; Cavitt nu-și 
aminteşte de asta...). Colonelul Blanchard își tine ședința de infor- 
mare mai devreme, la 7:30. El îi dă ordin maiorului Edwin Easley 
(martor cu putin timp înainte de moarte, după ce repetase că trebuie 
să respecte secretul), şeful poliției militare, să meargă cu oamenii 
săi ca să preia controlul câmpului de fragmente, conduși de Brazel. 

Blanchard are mai multe discuţii telefonice cu șefii săi. 
Primeşte instrucţiunea de a-l trimite cu avionul pe Marcel la Forth 
Worth chiar în acea zi, cu o parte din fragmentele pe care le-a 
adunat, pentru a putea fi examinate de generalul Ramey. 

În timpul dimineţii, colonelul Blanchard îi dă ordin locote- 
nentului Walter Haut, care răspunde de presă, să scrie și să 
difuzeze faimosul comunicat care anunța descoperirea unui „disc 
zburător”. Walter Haut (numeroase convorbiri, depozitie, video) 
duce comunicatul, pe la amiază, la două ziare și la două posturi 
de radio din Roswell. Acest text este difuzat rapid, prin cablu şi 
va face turul lumii în putin timp, provocând un adevărat potop de 
apeluri telefonice la Roswell (la ziare, la bază si chiar la serif). 

Desen de Jesse Marcel Junior, reprezentând o mică grindă în „I” si 
hieroglifele care se aflau pe ea. 

Tot în cursul dimineţii, căpitanul Sheridan Cavitt pleacă si el 
ca să revadă câmpul cu fragmente, de data asta cu un asistent, ser- 
gentul-major Lewis Rickett (mărturie a lui Rickett, validată 
implicit de Cavitt in Roswell Report al Air Force, depozitie, 
video). După spusele lui Rickett, la apropierea de teren sunt con- 
trolati de poliția militară, care luase deja poziţie. Vizitează locul 
împreună cu maiorul Easley: soldaţii colectează fragmentele. 
Rickett încearcă să îndoaie o bucată subțire, pătrată, cu latura de 
aproximativ 60 cm şi uşor curbată. Nu reușește si maiorul râde de 
el. Rickett observă că acele fragmente par să fie rezultatul unei 
explozii violente. La sfârşitul vizitei, Cavitt îi spune asistentului 
Rickett să uite totul si să nu vorbească niciodată de această vizită. 
În 1994, colonelul Cavitt, chestionat de colonelul Weaver 
(Roswell Report), nu va nega acest incident. Va lămuri că poate îi 
spusese asta lui Rickett pentru că nu era deloc mândru că își pier- 
duse ziua inspectând fragmente de balon! 


Marţi 8, după-amiază 


În cursul după-amiezii, fermierul Brazel este adus la 
Roswell de poliţia militară. Conform unor mărturii, el ar fi făcut 
mai multe deplasări cu militarii, printre care și o survolare a locu- 
lui, cu avionul, dimineaţă. După spusele directorului stației radio 
KGFL, George Robert, „Jud” (affidavit, video), proprietarul 
stației Walt Whitmore îl duce pe Brazel la el acasă seara și înre- 
gistrează o convorbire pe care intenționează să o difuzeze a doua 
zi. Brazel petrece noaptea la Whitmore (mărturie și a fiului său). 

Convorbirea nu va fi niciodată difuzată, datorită unui apel 
telefonic primit a doua zi de la Washington, care îl sfătuiește să 
nu facă asta: riscă să-și piardă licenţa în trei zile! Brazel va fi 
preluat de militari și va petrece ziua de 9 la bază, până la fai- 
moasa discuţie cu presa din timpul serii. 

Pe la începutul după-amiezii, maiorul Marcel pleacă la 
cartierul general de la Fort Worth (Texas), împreună cu alți 

patru ofiţeri, printre care şi locotenentul Payne Jennings, coman- 
dant adjunct al bazei, la bordul unui bombardier B-29. După 
spusele inginerului de bord Robert Porter, care se afla la bord 
(depozitie validată de Roswell Report al Air Force, video), duc 
cu ei două pachete mici, de dimensiuni comparabile cu ale cuti- 
ilor de pantofi (plus un pachet mai mare, triunghiular, cu latura 
de aproximativ 1 m), ambalate cu grijă. Aceste pachete par prea 
mici ca să fi conţinut fragmentele care vor fi fotografiate la Fort 

“Worth. După Porter, care a avut în mână unul dintre aceste 
pachete, era atât de ușor încât părea gol. 

După spusele lui Porter, căpitanul Henderson, pilotul apara- 
tului B-29, spune echipajului că transportă fragmente de farfurie 
zburătoare. La sosire trebuie să aștepte venirea gărzilor înarmate 
ca să poată merge să mănânce. La întoarcere, chiar în acea seară, 
li se spune că erau rămăşiţe de balon, dar Porter nu a crezut asta. 

La Roswell, locotenentul Robert Shirkey (depozitie, video) 
asistă la începutul după-amiezii, alături de colonelul Blanchard, 
la plecarea unei echipe care transporta fragmente neambalate, 
care urcă şi ele la bordul avionului B-29 ce pleca spre Fort 
Worth. Rămășițele sunt încărcate în cală. Shirkey va fi mutat la 
putin timp după aceea la o altă bază. Probabil, crede el, pentru 
că văzuse prea multe. 

Colonelul Blanchard pleacă brusc în concediu, în cursul 
după-amiezii, după ce jurnaliştilor le fusese tot timpul imposibil 
să ia legătura cu el. După unii martori, s-ar fi dus să vadă câm- 
pul plin de fragmente. 

Imediat ce ajunge la Fort Worth, în Texas, maiorul Marcel 
aduce un pachet de fragmente la biroul generalului Roger 
Ramey, care îl deschide ca să-l examineze. După spusele lui 
Marcel, lasă pachetul pe masă si Ramey îl duce în sala hărților, 
ca să-i arate exact locul câmpului cu fragmente. Când s-a întors, 
pachetul fusese dus în altă parte. În schimb, pe podea se aflau 
faimoasele rămășițe de balon si de tinte radar, foarte deteriorate, 

care vor fi fotografiate si arătate presei putin mai târziu (măr- 
turie culeasă mai ales de Walter Haut). 

Generalul în retragere Thomas DuBose a dezvăluit, în cursul 
unei convorbiri realizate de un alt investigator, Jaime Shandera, 
publicată de Mufon UFO Journal în ianuarie 1991, că el adusese 
acele rămăşiţe de balon în birou, la ordinul direct al 
Pentagonului. Primise fragmentele, aduse de un avion B-29, 
într-un sac mare de pânză. Marcel şi ceilalți ofițeri nu se aflau la 
bord, și poate că era vorba de alt avion. Întinsese chiar el 
rămășițele în birou. Pentru el erau doar „o grămadă de mizerii”. 
Însă această convorbire cu Shandera, neînregistrată, este contes- 
tată de alti investigatori, îndeosebi de Kevin Randle. Totuși, 
generalul DuBose a spus totdeauna, în mai multe convorbiri, că 
nu văzuse niciodată adevăratele fragmente. El a afirmat că acele 
rămășițe de balon fuseseră prezentate presei ca să-i abată atenția. 

La rândul său, maiorul Marcel credea că trebuia să 
însoțească adevăratele fragmente cu avionul până la baza 
tehnică Wright Field, aparținând Air Force (mai târziu AFB 
Wright-Patterson), dar generalul Ramey i-a spus că alții se vor 
ocupa de asta. Îi cere totuși să asiste, fără să spună nimic, la con- 
ferinta de presă din seara aceea și Marcel execută ordinul. 


Marţi 8, seara: dezmintirea făcută de Fort Worth 


La sfârșitul după-amiezii, reporterul-fotograf James Bond 
Johnson de la ziarul Fort Worth Star Telegram este trimis la bază 
să fotografieze rămășițele unei „farfurii zburătoare”. El este dus 
în biroul generalului Ramey, face câteva fotografii ale rămă- 
sitelor împreună cu generalul Ramey si adjunctul său colonelul 
DuBose, apoi se întoarce la ziar. Recent, Bond Johnson (care a 
făcut o lungă carieră în serviciul de informaţii militare) a pretins 
că el despachetase rămășițele în birou si că erau adevăratele 
rămășițe de la Roswell, contrar mărturiilor sale precedente 
(înregistrate de investigatorul Kevin Randle). Această nouă ver- 
siune poate fi considerată foarte îndoielnică. 

Pe la orele optsprezece, adjunctul serviciului meteo, Irving 
Newton, este convocat de generalul Ramey. Imediat ce soseste in 
biroul lui Ramey, el identifică niște rămășițe de balon si de ținte 
radar „Rawin”, în faţa unor jurnalişti şi ofițeri, apoi i se spune că 
poate să plece. Irving Newton a afirmat în toate convorbirile că 
erau niște rămăşiţe de balon foarte obișnuite. Într-adevăr, în 
fotografiile care au devenit foarte celebre, nu se vede nici urmă 
de fragmente ciudate, nici măcar un „scotch cu flori”, în ciuda 
polemicilor interminabile pe această temă, alimentate pe Internet 
de fotograful Bond Johnson și o echipă britanică, „RPIT”. 

În schimb, câţiva cercetători au încercat să descifreze, cu un 
oarecare succes, telexul pe care îl ținea în mână generalul 
Ramey. Este îndeosebi cazul informaticianului Donald 
Burleson, care crede că a recunoscut cuvinte semnificative, pre- 
cum „disc de la Roswell” şi. „victime ale epavei”. Crede, de 
asemenea, că a citit numele de Carlsbad, un sit aflat la sud de 
Roswell, unde se găsesc mari grote naturale: fuseseră ascunse 
fragmente în acel loc? Încă un amănunt misterios! 

La puţin timp după aceea, generalul Ramey informează 
presa despre confuzia povocată de rămășițele de baloane. 
Declară că a anulat zborul spre centrul tehnic de la Wright Field. 
Totuși, o telegramă a FBI-ului (acum declasificată și publicată 
în raportul GAO) dezvăluie la 18:17 (ora trimiterii) că frag- 
mentele (“disc și balon”) sunt într-adevăr trimise la Wright Field 
pentru examinare. Alţi martori au confirmat faptul că frag- 
mentele au fost studiate la baza Wright. 

Mai multe mărturii indică faptul că explicația cu balonul a 
început să fie difuzată cu mult înainte de ședința din biroul lui 
Ramey. Astfel, după Art McQuiddy, editorul lui Roswell 
Morning Dispatch (depozitie si video), baza de la Roswell a 
sunat la putin timp după trecerea locotenentului Haut, ca să sem- 
naleze că în realitate era vorba de un „balon-sondă” (e un alt tip 
de balon, mult mai mare). La Fort Worth, maiorul Kirton, 
responsabilul cu presa, a informat începând cu ora 17:30 (cu o 

jumătate de oră înaintea diagnosticului lui Irving Newton) ziarul 
Dallas Morning News că era vorba de un „balon meteo de mare 
altitudine”. McQuiddy, care era un prieten al colonelului 
Blanchard, a povestit (depozitie) că Blanchard fi confirmase, 
câteva luni mai târziu, că fragmentele de la Roswell erau extra- 
ordinare și că niciodată nu mai văzuse nimic asemănător. 

O altă mărturie revelatoare este cea a Lydiei Sleppy (depo- 
zifie si audio), angajată la radio KOAT din Albuquerque, cel mai 
mare oraș din New Mexico. Ea a fost sunată de John McBoyle, 
directorul postului de radio KSWS de la Roswell. Acesta aflase, 
direct de la Brazel, pe care îl întâlnise la Roswell într-o cafenea în 
cursul dimineţii (nu este precizată ziua exactă), descoperirea unei 
nave pe care a descris-o ca fiind o farfurie mare făcută zob („a big 
crumpled dishpan”). Dar în momentul în care voia să treacă infor- 
matia pe teletip, a fost întreruptă de un mesaj al FBI-ului care 
interzicea transmiterea din motive de siguranță națională! 


Miercuri 9 iulie 


Dezmintirea celor de la Fort Worth a apărut cu titluri mari în 
toate ziarele americane, chiar şi pe prima pagină a ziarului New 
York Times, fiind cel mai mare titlu dintre articolele despre tot 
valul din 1947. Este o cotitură decisivă în atitudinea mass-media. 
Începând din acest moment, ziarele americane vor lua în bătaie 
de joc mărturiile despre „farfuriile zburătoare”. De altfel, valul 
de OZN-uri va scădea mult şi se va opri în zilele următoare, fără 
să se poată spune că e vorba de un efect mediatic: se pare că, 
într-adevăr, numărul de observaţii reale a scăzut. 

În ceea ce privește incidentul de la Roswell, presa a scris, 
după informaţia primită de la Washington, că locotenentul Haut 
si chiar toţi ofiterii de la bază, au fost sever admonestati, pentru 
eroarea lor lamentabilă. Walter Haut a negat totdeauna asta 
(inclusiv fata de mine, când l-am întâlnit la Roswell, în 1995). 

La baza de la Roswell, după spusele lui Robert Smith de la 
Unitatea de Transport Aerian I (depozitie si video), mai multe 

avioane C-54 (cvadrimotoare) sunt încărcate cu lăzi de la orele 
opt, miercuri dimineaţa. Ele sunt păzite, dar nu exagerat. După 
spusele lui, avioanele pleacă spre baza de la Kirtland, mare bază 
a Air Force de la periferia orașului Albuquerque, flancată de 
laboratoarele Sandia, unde se făceau cercetări militare si deser- 
vind Los Alamos, situat mai la nord. 

În dimineaţa zilei de 9 iulie, militarii îl găsesc pe Brazel 
(care petrecuse noaptea acasă la Whitmore), îl duc la bază si îl 
interoghează toată ziua. Seara îl aduc la biroul ziarului Roswell 
Daily Record, unde dă un interviu câtorva jurnaliști. 

Le spune că a găsit fragmentele la 14 iunie, contrar comuni- 
catului bazei de la Roswell, care vorbea de săptămâna preceden- 
tă. Descrie niște rămășițe neînsemnate, care nu cântăreau in total 
mai mult de cinci livre! Dar adaugă că mai găsise deja baloane si 
că acele rămășițe nu semănau deloc cu ele. Un detaliu, totuși, îi 
va atrage atenţia: Brazel menţionează prezenţa unei hârtii colante 
având desene cu flori stilizate. Acest detaliu, pe care i l-au suflat 
în acea zi militarii, va fi scos în evidență de sceptici, care vor 
exclama: „Vedeţi bine, a găsit rămășițele unui balon Mogul! 


Brazel este dus și la postul de radio KGFL, unde îl 
întâlneşte pe Frank Joyce. Acesta are impresia că e foarte încor- 
dat și îi atrage atenţia că a schimbat complet povestea. Brazel îi 
mărturisește că a fost obligat să o facă, „altfel situația ar fi fost 
rea pentru el” și, înainte să plece, adaugă că ,,omuletii verzi” nu 
sunt deloc verzi! Văzuse cadavre sau glumea! Frank Joyce a 
dezvăluit până la urmă, în 1998, unor investigatori, de ce Brazel 
îi spusese asta. Conform acestei noi mărturii a lui Joyce, publi- 
cată în 1990, Brazel îi mărturisise atunci, cu ocazia primei dis- 
cutii, că văzuse cadavre pe pământ, doar la câțiva kilometri de 
câmpul de fragmente! 

După spusele mai multor martori (vecini şi propriul său fiu), 
Brazel va fi reţinut la bază timp de câteva zile. Fiul său Bill, care 
locuiește la Albuquerque, descoperă cazul în ziare și dă fuga la 

fermă ca să se ocupe de oi. La întoarcere, Brazel nu va spune 
nimic. Se va plânge doar, mai târziu, că a fost umilit. 

La întoarcerea sa la bază, maiorul Marcel îi cere colegu- 
lui său, căpitanul Cavitt, să-i arate raportul, dar acesta refuză: 
depinde de propria ierarhie a contraspionajului (CIC) și 
raportul său trebuie să ajungă direct la Washington! 

Să cităm, în încheierea acestei prezentări foarte succinte 
a principalilor martori de la Roswell, două mărturii care 
implică ameninţări grave din partea militarilor pentru a face 
unii martori să nu vorbească. După spusele lui Elizabeth Tulk 
(depozitie, video), fiica serifului Wilcox si ale Barbarei 
Dugger (depozitie, video), nepoata serifului, Wilcox și soția 
lui au fost ameninţaţi cu moartea de militari dacă ar fi vorbit. 
Dar ce văzuseră ei? După Barbara Dugger, bunica ei îi 
dezvăluise faptul că seriful fusese chemat într-un loc mai 
apropiat de oraşul Roswell, unde a găsit un aparat și cadavre. 
Aici trebuie amintită cea de a doua parte a cazului de la 
Roswell, mai delicată, dar care a devenit recent mai bine 
susținută: cea a mărturiilor despre descoperirea unor cadavre. 


De la primele anchete, mar- 


Mărturii despre torii au vorbit de descoperirea unor 
un OZN cadavre, precum și a unei nave la 
si niste cadavre un alt sit. Au apărut treptat mai 


multe relatări și ipoteze, mai mult 
sau mai puţin contradictorii și, în 
plus, unii dintre acești martori au fost discreditati. Putem crede 
că dezinformarea a început să-și arate roadele în anii nouăzeci. 
Să rămânem prudenti în privinţa acestei a doua parti, dar există 
totuşi mărturii foarte solide care, recent, au fost întărite de 
două dezvăluiri neașteptate; mărturia, menţionată mai sus, a 
lui Brazel făcută lui Frank Joyce la postul de radio KGFL din 
Roswell şi, mai uimitoare, cea a lui Walter Haut. Wendy 
Connors, investigatoare reputată pentru seriozitatea ei, a 

anunțat pe Internet că a înregistrat pe bandă video o nouă mărturie 
a fostului locotenent de la baza din Roswell: văzuse si el nava si 
cadavrele! Un document care rămâne deocamdată, a precizat ea, 
confidential. 


Prima relatare: Barnett, Anderson 
şi câmpia San Augustin 


Prima mărturie a fost făcută lui Stanton Friedman, în 1978, 
de către un cuplu în vârstă, Vern şi Jean Maltais, cărora un pri- 
eten, decedat în 1969, le povestise în 1950 că văzuse o farfurie 
zburătoare accidentată și niște cadavre umane, pe la sfârșitul 
anilor patruzeci, în New Mexico. Acest martor indirect, Grady 
Barnett, „Barney”, era inginer la serviciul public de conservare 
a solurilor şi circula mult în toată regiunea. Prin comparații, 
Friedman, apoi William Moore, au presupus că se afla în reali- 
tate destul de departe de Roswell, la vestul văii lui Rio Grande, 
pe câmpia foarte aridă de la San Augustin, în apropiere de mica 
localitate Magdalena. OZN-ul era un disc metalic cu un diametru 
de opt-zece metri. Direct pe pământ se aflau câteva cadavre de 
fiinţe mici, cu înfățișare „umanoidă”, care păreau morți. Aveau 
un cap rotund, voluminos, și niște ochi mici. Purtau pe ei niște 
haine care păreau dintr-o singură bucată. Lui Barnett i s-a alătu- 
rat cu rapiditate o echipă arheologică aflată în trecere pe acolo, 
apoi au sosit militarii, care au blocat situl și au ordonat tuturor 
să nu spună nimic. 

Această primă relatare, cu toate eforturile investigatorilor, 
este foarte putin susținută de alte mărturii. În cele din urmă, se 
pare, a fost găsit unul dintre membrii echipei arheologice, apoi 
şi şeful lor, cu putin înainte de moartea lui. 

Era vorba de același accident ca și cel de la Roswell? 
Friedman a presupus că avusese loc o coliziune între două far- 
furii zburătoare (provocată de furtuna violentă?), una a făcut 
explozie lângă Roswell, cealaltă prăbuşindu-se de cealaltă 

parte a văii lui Rio Grande, mărginită pe ambele părţi de 
munţi destul de înalţi, şi parcurgând o distanță de 240 km în 
linie dreaptă. Câţiva martori au confirmat relatarea lui 
Barnett, îndeosebi nepoata sa Alice Knight, dar e putin, în 
comparaţie cu situl de fragmente de la Roswell. Nici data inci- 
dentului nu este sigură. În 1990 a apărut un nou martor, 
Gerald Anderson, care părea să susţină relatarea lui Barnett, 
dar până la urmă a fost discreditat, după ce s-a dovedit că 
fabricase documente false. Consecința intervenţiei sale a fost 
provocarea unor grave disensiuni în rândul investigatorilor, 
mai ales între Randle și Friedman, precum și prejudicii 
serioasde la credibilitatea globală a cazului Roswell, astfel 
încât ne putem întreba ce rol a jucat cu adevărat acest fost 
poliţist. Se poate spune, deci, că acest scenariu de la San 
Augustin este fragil și a fost contestat de alți investigatori pre- 
cum Kevin Randle și Donald Schmitt. 


Martorii unei descoperiri în regiunea Roswell 


În prima lor carte, UFO Crash at Roswell, apărută în 1991, 
Kevin Randle și Donald Schmitt au presupus că această desco- 
perire a unui aparat si unor cadavre a avut loc doar la patru kilo- 
metri (două mile si jumătate) de câmpul de fragmente. După 
spusele unor martori, militarii survolaseră împrejurimile câmpu- 
lui de fragmente împreună cu fermierul Brazel, care îi ajutase să 
găsească aceste cadavre. Noile dezvăluiri ale jurnalistului Frank 
Joyce despre prima relatare a lui Brazel, publicate de investiga- 
torii Thomas Carey și Donald Schmitt la sfârșitul anului 1999, 
au întărit în mod neaşteptat această pistă. După spusele lui 
Joyce, Brazel era profund tulburat de această descoperire, 
cadavrele erau deja în stare de descompunere si degajau un 
miros urât. Dacă prăbușirea avusese loc miercuri 2 iulie seara, 
este posibil ca Brazel să nu fi descoperit cadavrele decât două 
sau trei zile mai târziu, pe 4 sau 5 iulie. 

Totuşi, alti martori — am citat mai sus pe nepoata serifu- 
lui, Barbara Dugger — i-au făcut pe Randle si Schmitt să 
deplaseze situl OZN-ului şi cadavrelor într-un alt loc, mai 
aproape de orașul Roswell. Din păcate, unii dintre aceşti mar- 
tori sunt foarte contestati. Putem totuși să spunem astăzi, in 
ciuda semnelor de întrebare, că există un mănunchi de măr- 
turii destul de concordante despre recuperarea unei nave și a 
unor cadavre în regiunea Roswell, descoperire majoră care se 
adaugă celei a câmpului de fragmente. 

Martorul cel mai cunoscut este un fost angajat de la pom- 
pele funebre din oraș, Glenn Dennis, în vârstă de 22 ani la acea 
vreme. Mărturia lui era una dintre cele mai importante, dar acum 
a devenit îndoielnică. Dennis ar fi avut informaţia de la o infir- 
mieră de la spitalul bazei, care îi dezvăluise faptul că participase 
la o ședință de autopsiere a două cadavre ne-umane. Mai întâi 
fusese chemat la sediul pompelor funebre de un ofițer, care îi 
pusese întrebări ciudate. Dispunea de mai multe sicrie de 
mărime mică? Cum trebuia procedat pentru îmbălsămarea unui 
cadavru? Întâmplarea făcuse ca, la putin timp după aceea, să tre- 
buiască să ducă la acel spital un aviator care se rănise într-un 
accident de motocicletă, şi atunci o întâlnise pe culoar pe acea 
infirmieră, pe care o cunoștea. Infirmiera părea foarte tulburată 
şi îi spusese să părăsească repede locul acela, pentru că va avea 
necazuri. În realitate, fusese interpelat de militari, care îl 
amenințasercă cu moartea dacă povestea ceva. Deoarece nu mai 
fusese niciodată tratat astfel, Dennis a dorit să afle mai mult și a 
reuşit să se întâlnească a doua zi cu infirmiera, la popota ofite- 
rilor. Ea i-a dat atunci detali: despre acea autopsie a unor cadavre 
mici, făcută de doi medici pe care nu-i cunoștea și care o rechi- 
ziționaseră. Descrierea făcută de ea cadavrelor este „clasică” : 
mici de statură, cap mare dar corp și membre foarte subțiri. Un 
detaliu ,,original” era acela că omuletii aveau un fel de ventuze în 
vârful degetelor! Cadavrele emanau un miros groaznic si ședința 
fusese din această cauză scurtată. Acest detaliu dat de 

Dennis pare confirmat astăzi, de noua mărturie a lui Brazel, 
dezvăluită de Frank Joyce. 

Dar relatarea lui Glenn Dennis a început să suscite îndoieli 
când s-a încercat găsirea acelei infirmiere, care, după spusele 
lui, fusese mutată la putin timp după aceea, dar nu s-a găsit 
nimic despre ea, nici măcar numele. Dennis, care promisese să 
nu-l dezvăluie, a sfârşit prin a-l divulga - Naomi Self — dar nu 
s-a găsit nici o urmă de infirmieră cu acest nume! Finalmente, el 
a fost părăsit de investigatorii cei mai convinşi la început — pre- 
cum Kevin Randle și chiar Karl Pflock, omul baloanelor 
„Mogul”, care îl sustinuse în mod ciudat si chiar fusese purta- 
torul lui de cuvânt exclusiv un anumit timp... Ciudat personaj, 
acest Karl Pflock! În 1995, la congresul Mufon unde afirma cu 
tărie teza Mogul, el susținea și mărturia, perfect incompatibilă, a 
lui Glenn Dennis. Pflock prezentase chiar și niște desene de 
rămăşiţe foarte ciudate (niciodată publicate de atunci), asemănă- 
toare cu o bucată de canoe, pe care Dennis le zărise într-o ambu- 
lanta oprită în spatele spitalului. Această descriere se potrivește 
destul de bine cu cea a altor martori, care descriu nu o farfurie, 
ci un fel de planor în forma literei delta, cu eleroane curbate. 
Până la urmă, ne putem întreba dacă nu cumva Dennis, ca alți 
câţiva, nu suferise presiuni ca să încurce pistele si să semene 
confuzie despre propria sa mărturie, sinceră la început. 

Tot la Roswell și la baza militară mai pot fi citați și alti mar- 
tori, mult mai credibili decât Glenn Dennis. Să amintim mai 
întâi mărturia maiorului Edwin Easley, care până la urmă i-a 
confirmat lui Kevin Randle, cu putin timp înainte de a muri, că 
răspunsese, în calitate de șef al poliției militare de la bază, de 
cordonul de securitate din jurul aparatului. Mai este apoi măr- 
turia căpitanului Olivier Henderson, prin intermediul soției sale 
Sapho si a fetei sale Mary Katherine Groode, precum și a unui 
prieten, doctorul John Kromschroeder. Soţia și fiica lui au 
povestit că în 1982, Olivier le-a dezvăluit că pilotase un avion 
care transportase niște cadavre până la baza Wright din Ohio. 

Le-a făcut această dezvăluire după ce citise un articol despre 
cazul Roswell, considerând că acum putea să vorbească despre 
asta. Le-a descris mici fiinţe cu pielea cenusie și ochi oblici. 
Prietenului său Kromschroeder, el i-a precizat că văzuse nu numai 
cadavrele, ci și resturile navei. 

Un alt martor militar, Darwin Rasmussen, la acea vreme 
căpitan, responsabil cu operațiunile la baza aeriană, a confirmat 
unui membru din familia sa că fuseseră descoperite patru 
cadavre la Roswell. O mărturie foarte interesantă este cea a ser- 
gentului Melvin Brown, raportată în 1986 de fiica sa, Beverly 
Bean. Acesta dezvăluise familiei, cu putin înainte de moarte, că 
făcuse parte din echipa care dusese cadavrele cu camionul la 
bază, păstrate în gheaţă. I se interzisese să se uite înăuntrul 
camionului, dar ridicase prelata şi zărise niște cadavre mici cu 
pielea galben-portocalie. Tot el făcuse de gardă în fata hangaru- 
lui în care fuseseră depozitate. Mai recent a apărut un alt martor 
militar, Thomas Gonzales, care spune că a făcut parte si el din 
cordonul de securitate. Or, numele și fotografia sa figurează 
într-adevăr în catalogul militar de la Roswell Army Air Force 
din acea perioadă. 

Un alt martor, anonim, a spus că a făcut parte din echipajul 
unui avion B-29 care a transportat cadavrele, în condiții de secu- 
ritate maximă. Zborul ar fi avut loc în ziua de 9 iulie, cu gărzi 
înarmate în cală, la altitudinea de numai 2 500 metri, aceasta 
nefiind presurizată. Avionul ar fi făcut escală la Fort Worth, apoi 
la Washington (baza Andrews), înainte de a ajunge la centrul 
tehnic de la Wright. 

Și iată un alt martor al acestui zbor al avionului B-29! 
Conform scrisorii de informare a maiorului George Filer, Filer’s 
File de pe Internet, din 11 aprilie 2000, un nou martor militar 
(anonim) a dezvăluit că făcuse parte din echipaj. El confirmă 
numeroase detalii ale acestui zbor, îndeosebi că o ladă fusese 
plasată în cala de bombe, operațiunea fiind efectuată în condiții 
de securitate deosebite, cu gărzi înarmate în cală pe toată perioa- 

da zborului. Membrilor echipajului li s-a spus să nu vorbească 
despre acest zbor, nici măcar soțiile lor. Comandantul de bord 
era căpitanul Frederick Ewing, care a murit în 1952, în acciden- 
tul unui bombardier B-47. 


Despre baza Wright avem mărturia generalului Arthur 
Exon, care fusese mutat acolo (ca locotenent-colonel) în iulie 
1947, în cadrul serviciului tehnic al Aviației (Air Material 
Command, AMC). El a aflat de la colegii săi nu numai despre 
experiențele cu materialele de la Roswell, ci şi aducerea unor 
cadavre. Este vorba de un martor de calibru mare și foarte cre- 
dibil. Exon credea că aceste studii ultrasecrete fuseseră făcute 
sub conducerea unui mic grup venit de la Casa Albă și de la vâr- 
ful ierarhiei militare. Testele propriu-zise erau încredințate unor 
unități specializate, complet izolate și compartimentate, astfel 
încât foarte puține persoane cunoşteau cu adevărat secretul. O 
mărturie mai concretă despre baza de la Wright este cea a unei 
foste secretare de la bază, Norma Gardner, care îi dezvăluise pri- 
etenului ei, cu putin timp înainte de moarte, că lucrase in 1955 
la arhivarea a peste o mie de piese provenind de la un OZN acci- 
dentat. Într-o zi văzuse trecând un căruț cu două corpuri de 
umanoizi, care erau transferați de la o clădire la alta. Erau păs- 
trati într-un lichid și probabil că măsurau între 1,30 si 1,50 m. 
Aveau torsuri umane, dar un cap disproporționat și ochi oblici... 


Martorii unui sit apropiat de Roswell 


După alti martori, OZN-ul si cadavrele ar fi fost descoperite 
într-o altă zonă, destul de apropiată de Roswell, la aproximativ 
60 km nord-vest de oraș, deci mult mai aproape decât câmpul de 
fragmente, aflat la 120 km nord-vest. Principalii doi martori, Jim 
Ragsdale si Frank Kaufmann, spun că au văzut ei înşişi OZN-ul 
si cadavrele la locul prăbuşirii. Martori spectaculosi, care au fost 
dezvaluiti in 1994 de a doua carte a echipei Randle si Schmitt, 
intitulată cu o oarecare imprudenta The Truth about the UFO 

Crash at Roswell. Din păcate, nu au întârziat să fie puși la 
îndoială, astfel încât nu e util să se zăbovească mult timp asupra 
lor. Să amintim totuşi, foarte pe scurt, mărturia lor și polemica 
care a urmat. 

Frank Kaufmann povesteşte că era la vremea aceea agent de 
informaţii militare (gradul nu este precizat), ataşat direct celui 
mai înalt comandant al Pentagonului: generalul Scanlon de la 
Air Defense Command. Acesta îl trimisese la White Sands, cele- 
bru teren de experimentare unde a fost testată prima bombă 
atomică, situat la 160 km vest de Roswell, ca să participe la 
observarea unui OZN prezent in acea zonă de la 1 iulie. După 
spusele lui Kaufmann, OZN-ul era urmărit și de radarele de la 
Roswell și Kirtland (Albuquerque). Or, profesorul Charles 
Moore și Stanton Friedman mi-au spus că la Roswell nu exista 
radar si mi-au pus la dispoziție documente care par să 
dovedească acest lucru. Dar problema a revenit în atenţie în sep- 
tembrie 2000, cu mărturia lui Scott Ramsey, citată de Linda 
Howe în emisiunea radio Dreamland (celebra emisiune a lui Art 
Bell, prezentată actualmente de Whitley Strieber), care 
dezvăluia faptul că avuseseră loc cercetări de radare de mare 
putere în acea vreme în regiune: la Albuquerque, Corona şi 
Alvado! Oricum ar fi, radarele, după spusele lui Kaufmann, ar fi 
reperat explozia în zbor și căderea OZN-ului în apropiere de 
Roswell. El dă data de 4 iulie, seara, nu de miercuri 2, după cum 
s-a admis până în prezent (ceea ce scurtează şi mai mult răgazul 
pentru putrefactia cadavrelor!). Astfel ar fi putut să fie lansată 
imediat operaţiunea de recuperare a OZN-ului, pornindu-se de la 
bază, recuperare la care Kaufmann ar fi participat împreună cu 
superiorul său ierarhic, „Robert Thomas”, venit si el de la 
Washington, în noaptea de 3 spre 4 iulie, cu o întreagă echipă: 
un fotograf și experți. Sosiseră deci înaintea accidentului! 
Kaufmann nu explică cu claritate cum putuseră să-l anticipeze, 
şi ăsta este, după părerea mea, unul dintre punctele foarte 
îndoielnice ale relatării sale. 


(DIN i Dezvăluirea secretului 128 


O altă obiectie făcută acestui scenariu este că, dacă OZN-ul 
a fost găsit înaintea câmpului cu fragmente al lui Brazel, atunci 
comunicatul de presă al bazei, de la 8 iulie, devine o eroare 
monumentală. Or, colonelul Blanchard, departe de a fi sanctio- 
nat, a ajuns mai târziu la gradul cel mai înalt al Air Force: general 
cu patru stele. Cum se explică asta? Se poate presupune, cred, că 
militarii au vrut să preîntâmpine, in dimimeta zilei de 8 iulie, 
riscul de a nu putea să ascudă publicului câmpul de fragmente, 
protejând în schimb prima descoperire, cea a OZN-ului și a 
cadavrelor. Dar, după ce au preluat controlul câmpului cu frag- 
mente în cursul dimineții, precum și principalul martor civil, fer- 
mierul Brazel, nu le mai rămânea de făcut decât să difuzeze ime- 
diat dezmintirea, în care se vorbea despre un balon meteo. O vari- 
antă mai cinică a acestei explicaţii este că au emis acel comunicat 
de presă numai în scopul de a-l distruge în aceeași seară. 

Acestea fiind zise, descrierea OZN-ului și a cadavrelor de 
către Frank Kaufmann este foarte interesantă. După spusele lui, 
nava era în formă de săgeată foarte accentuată, cu eleroane curbate, 
asemenea acelor vehicule testate mai târziu de NASA, acele 
lifting bodies capabile să revină în atmosferă planând, care au 
folosit la punerea la punct a navetei spaţiale americane. De unde 
ideea că era o navă de salvare, un planor extraterestru! Tot după 
spusele lui Kaufmann, nava avea proprietăți uimitoare. Din inte- 
rior, exteriorul se vedea ca în plină zi. În ceea ce privește 
cadavrele, descrierea lor de către Kaufmann este mult mai 
apropiată de forma umană: înălțime de aproape 1,50 m, cap mare 
dar cu ochi abia cu puțin mai mari decât cei ai oamenilor. Mâinile 
lor aveau cinci degete, nu patru cum aflăm din mărturia infir- 
mierei! Să remarcăm în trecere că acel cadavru din filmul autop- 
siei, care a provocat scandal în 1995, avea șase degete, un deta- 
liu foarte eficace pentru „desființarea” filmului. Dar cele cinci 
degete ale lui Kaufmann nu sunt nici ele ușor de crezut. Alt deta- 
liu îndoielnic. Kaufmann zice că maiorul Marcel a asistat la 
această recuperare. Si într-o lungă convorbire, înregistrată pe 

video si difuzată în 1999, el adaugă că colonelul DuBose, adjunc- 
tul generalului Ramey la Fort Worth, venise şi el! Asta pare 
foarte putin verosimil, având în vedere mărturiile lor cu ocazia 
investigaţiilor despre Roswell, care indicau numai fragmentele 
lui Brazel. Dacă ar fi avut cunoștință doar de OZN si de cadavre, 
ne vine greu să credem că ar fi vorbit astfel. Există totuși noua 
mărturie a lui Walter Haut, dezvăluită de Wendy Connors. Dar 
știm că locotenentul Haut era foarte apropiat de colonelul 
Blanchard, care probabil că îi arătase cadavrele la bază. 

Cealaltă mărturie importantă, cea a lui Jim Ragsdale, pune 
şi ea o mare problemă. Să prezentăm imediat principala critică. 
Şi-a schimbat relatarea, citând mai întâi același loc ca și 
Kaufmann, apoi deplasând locul prăbuşirii mult mai departe, la 
vest de Roswell, spre munţii Capitan. Or, întâmplarea face ca 
proprietarul terenului citat initial la nord de Roswell, fermierul 
Hub Corn (pe care l-am întâlnit la Roswell și care mi s-a părut 
foarte simpatic), a refuzat să cedeze exploatarea exclusivă a sit- 
ului muzeului de la Roswell, devenit foarte întreprinzător în 
legătură cu municipalitatea. Și iată că avocatul și administratorul 
muzeului, Max Littell, l-a pus pe Ragsdale să semneze un 
depozitie care schimba locul! Investigatorul Kevin Randle, care 
dezvăluise primul relatarea lui Ragsdale, l-a părăsit atunci com- 
plet, ceea ce a însemnat excluderea lui de la festivalul în cinstea 
celor cincizeci de ani de la Roswell, în 1997. 

La drept vorbind, chiar și prima relatare a lui Ragsdale este 
greu de crezut. Făcea camping cu o prietenă, Judy „Truelove”, 
când nava s-a prăbușit în apropiere. Ciudat camping amoros, pe 
un teren atât de sălbatic, departe de orice drum asfaltat, frecven- 
tat doar de serpi-cu-clopotei și presărat cu tufișuri având niște 
tepi în stare să spargă pneurile mașinilor! În afară de asta, 
descrie si el micile ființe semănând cu niște pitici și o navă 
asemănătoare cu cea a lui Kaufmann, care părea făcută din 
materiale flexibile si a cărei parte din faţă se îndoise în urma 
socului. A fost însă susţinut de familie, iar fiul său i-a confirmat 

relatarea în faţa directorului științific al CUFOS, Mark 
Rodeghier, cunoscut pentru circumspectia sa. 

Kevin Randle și Donald Schmitt au mai citat şi alti martori, 
indeosebi pe conducatorul echipei de arheologi, Curry Holden, 
cu putin timp înainte de moartea sa. Să reamintim că inginerul 
Barnett nu a precizat locul prăbușirii: poate că, la urma urmelor, 
era în regiunea Roswell. Dar există incoerente între relatări, de 
exemplu forma navei: farfurie după spusele lui Barnett, în formă 
de delta după spusele lui Kaufmann! 


A existat un supraviețuitor? 


Mai trebuie menţionate pe scurt alte mărturii raportate de 
Randle și Schmitt, pe marginea cărora ne putem pune tot felul de 
întrebări, deoarece cuprind o nouă dezvăluire senzationala: după 
acestea, ar fi existat un supravieţuitor! Asta susține Frankie Rowe, 
fata unui pompier din Roswell, Dan Dwyer. După spusele ei, tatăl 
ei făcuse parte dintr-o echipă de pompieri care s-ar fi deplasat și 
ei la faţa locului şi ar fi avut timp să vadă trei umanoizi mici, din- 
tre care unul încă viu, în timp ce erau urcați într-o ambulanță. 
Putin credibil? Această relatare este totuși susținută de cea a 
surorii sale, Helen Cahill, care își amintește că întreaga familie, 
părinți și copii, fusese amenințată de militari, care le-ar fi ordonat 
să nu vorbească. O altă relatare uimitoare este cea a unui fost 
bucătar de la popota ofițerilor, Ruben Anaya, căruia guvernatorul 
adjunct al statului New Mexico, Joseph Montoya i-ar fi mărturisit 
că văzuse cadavrele si un supraviețuitor care gemea, într-un 
hangar din Roswell. O scenă care a inspirat probabil filmul 
Roswell, produs de Paul Davids, dar alunecăm aici spre domeniul 
purei ficțiuni! Prudenta ne îndeamnă să lăsăm aceste mărturii în 
umbră, așteptând să aflăm mai mult despre această parte foarte 
controversată a cazului Roswell. Ceea ce ne duce la o dezbatere 
deosebit de dificilă, dar inevitabilă: cea a filmului autopsiei unui 
extraterestru la Roswell”, pe care multi spectatori l-au confundat 
cu cazul Roswell propriu-zis. 

În 1995 izbucnea „scandalul” 
filmului unei pretinse autopsii a 1995: 
unui cadavru de extraterestru, găsit scandalul filmului 
în urma prăbușirii de la Roswell, în 
1947. Acest film, zis Alien Autopsy 
Footage, a fost dezvăluit de un mic producător de muzică 
englez, Ray Santilli și difuzat de televiziunile din lumea 
întreagă la sfârșitul verii anului 1995. Prezentat în Franţa de 
Jacqes Pradel la TF1, el a provocat o respingere totală din 
partea presei, antrenând în cădere cazul Roswell, imediat pus în 
aceeași oală și cauzând prejudicii considerabile ufologiei în 
general. Pentru o bună parte din mass-media și o bună parte 
a publicului, rezultatul era că, de acum înainte, toate astea — 
Roswell, cadavru și OZN-uri — nu constituiau ceva cu adevărat 
serios. 

Cum stau lucrurile acum, după trecerea anilor? Farsa a 
fost dovedită, cum lăsa să se creadă o emisiune de la FR3, din 
decembrie 1999? În realitate, argumentele prezentate nu 
făceau decât să reia o emisiune a canalului american Fox TV 
difuzată cu un an înainte, care nu rezolvase nimic, căci se 
baza în principal pe critica unui episod secundar, zis 
„secvenţa din cort” (“Tent footage”). Această secvenţă foarte 
scurtă şi de foarte proastă calitate, care nici măcar nu fusese 
difuzată de Santilli, prezenta o autopsie complet diferită de 
filmul principal, derulându-se într-o şură foarte întunecată. La 
sfârșitul anului 1998, autorii acestui film și-au dezvăluit iden- 
titatea: era vorba de o echipă de farsori englezi, care jucaseră 
o festa prietenului lor Ray Santilli! Povestea acestor falsifica- 
tori — Keith Bateman si Andy Price Watts, de la studioul A.K. 
Music — a început să fie dezvăluită în cursul verii anului 1998 
de ufologul britanic Philip Mantle, cel care a contribuit la pro- 
movarea filmului principal, difuzat de Santilli. 

„Adevăratul” film al autopsiei, dacă îndrăznim să ne 
exprimăm astfel, a constituit subiectul a numeroase critici de la 
apariţia sa. Este foarte suspect, dar încă nu există nici o dovadă 
decisivă că a fost o farsă vulgară. La ora actuală, deşi planează 
asupra lui bănuieli puternice, există si argumente clare care fac 
să se creadă că acest caz este poate mai complex decât am crede. 
Eu cred — si nu sunt singura — că putem avea în vedere ipoteza 
unei operațiuni a serviciilor secrete americane, al căror scop ar 
fi fost în principal desființarea prea bunelor investigaţii despre 
Roswell. Dacă asa stau lucrurile, se poate spune că operaţiunea 
a reușit perfect! Iată câteva argumente în favoarea acestei pre- 
supuneri, pe care am putea-o numi „ipoteza serviciilor secrete”. 


Nu era o farsă obişnuită 


Cei mai multi comentatori, inclusiv ufologi, au admis că fil- 
mul era o escrocherie pusă la cale de Ray Santilli doar în scopul 
de „a face bani”. Or, există multe motive de a înlătura această 
idee prea simplă. Mai întâi, toți cei care s-au putut apropia de 
Santilli au constatat că nu ştia aproape nimic despre OZN-uri şi 
că subiectul nu-l interesa deloc. Ba chiar scria greșit numele 
Roswell: „Rosewell”"! Cum naiba acest mic producător de muzică, 
fără cunoștințe despre OZN-uri, ar fi putut să conceapă o lovitură 
atât de departe de preocupările lui? Demersul lui era și riscant, 
deoarece întreprinderea ar fi fost plină de pericole. Ar fi fost de 
ajuns ca unul dintre complici să vorbească pentru a-l pune în 
mare dificultate, mai ales față de toate canalele de televiziune 
care muşcaseră momeala. Sau mai simplu, n-ar fi existat riscul ca 
unul dintre complici să-l santajeze, având în vedere toţi banii pe 
care îi câștigase? Aceasta era părerea ufologului britanic James 
Easton, cunoscut pentru marele său scepticism, care mi-a răspuns 
pe Internet: „Da, chiar ideea de a crea o «autopsie de extrate- 
restru» care să fie suficient de credibilă ca să fie luată în serios 
comportă atât de multe probleme încât este greu de crezut cum 
cineva ar putea să se implice într-un astfel de proiect”. 

Se poate presupune că totul a fost conceput $i realizat de o 
echipă independentă care a vândut apoi produsul lui Santilli? 
Și asta e greu de crezut, din același motiv: de ce ar pune o 
echipă în practică un plan atât de indoielnic, dificil de realizat, 
indiferent ce spun criticii, ca să se mulțumească să-l vândă 
unui mic producător de muzică englez? O astfel de echipă ar fi 
probabil americană, pentru că trebuia să te pricepi foarte bine 
la modul de operare și să cunoşti materialul american din acea 
perioadă (contrar criticilor iniţiale, în film nu a fost descope- 
rita nici o greşeală în această privință). Cu siguranţă că ar fi 
putut să câștige mult mai multi bani punându-l în circulaţie în 
Statele Unite. 

O astfel de realizare, dacă te gândești bine, ar fi reprezen- 
tat un buget deloc neglijabil, chiar și numai pentru fabricarea 
manechinelor. Se știe că au fost cel puţin două, deoarece 
există o altă autopsie (a fost văzută de mai multe persoane, 
printre care și Philip Mantle), cu un cadavru aproape identic, 
dar fără rană la picior. Apoi toată lumea este de acord că, dacă 
sunt într-adevăr manechine, sunt cu totul remarcabile. Santilli 
nu avea bani ca să plătească o astfel de realizare. I-a trebuit 
doi ani, făcând apel la un partener — de altfel destul de miste- 
rios: germanul Volker Spielberg —, ca să cumpere filmul pre- 
supus autentic de la bătrânul cameraman. A existat zvonul că 
ar fi plătit o sută de mii de dolari: este mult pentru un mic pro- 
ducător de casete ca Santilli, dar nu suficient pentru o echipă 
de escroci de mare calitate! Atunci, asta înseamnă că Santilli 
a spus adevărul, că ar fi dat într-adevăr din întâmplare peste 
un film autentic, pe care i l-ar fi propus un bătrân cameraman 
american, în timp ce căuta documente de arhivă despre cân- 
tăreţul Elvis Prelesy? 

Această versiune are si ea destule probleme. lată una pe 
care puţini au remarcat-o: nu risca de la început să fie arestat de 
militarii amercani, după ce aceștia i-ar fi aflat planul? Căci pre- 

supusa lui achiziţie a fost anunţată în timpul iernii 1994-1995 la 
radio, de către prietenul său, muzicianul Reg Presley, deci cu 
câteva luni înainte de prezentarea lui, la 5 mai la Londra. Jar 
negocierea cu cameramanul data din 1993. Asta oferea destul 
de mult timp militarilor americani ca să blocheze planul prin 
toate mijloacele, dacă ar fi fost într-adevăr un film autentic și 
ultrasecret. Cazul s-ar fi pierdut ca un zvon vag, dezmintit și 
repede uitat. În schimb, minţile vioaie vor putea să remarce că 
această așteptare ciudată — și poate periculoasă pentru Santilli — 
era perfect paralelă cu o altă așteptare, cea a raportului făcut de 
GAO despre Roswell, care îngrijora foarte mult Air Force. 
Acest raport, anunţat de la începutul anului, fusese si el amânat 
de la o lună la alta, ca în cele din urmă să fie difuzat, cu cea mai 
mare discreţie, la sfârșitul lunii iulie 1995, într-un moment în 
care toată presa avea atenţia îndreptată spre filmul lui Santilli. 


Critici grave, dar nu decisive 


Dosarul criticilor aduse lui Santilli și filmului său e mult 
prea mare ca să-l amintim în detaliu. Să ne limităm la câteva 
critici, dintre cele mai pertinente. Este vorba, de exemplu, de 
criticile făcute de foștii cameramani militari americani, aflați în 
activitate în acea perioadă, care au fost prezentați de Kent 
Jeffrey în revista Mufon din Statele Unite. După spusele lor, fil- 
mul ar fi trebuit să fie turnat în culori, cu cel putin două camere 
şi un fotograf, pentru obţinerea unor fotografii foarte clare. 
Mişcările camerei sunt stângace, imaginea neclară, mai ales în 
momentul prim-planurilor etc. Dar aceste puncte slabe nu sunt 
considerate decisive de toţi. Astfel, după cum afirmă ufologul 
american Michael Hesemann în cartea sa Beyond Roswell, scrisă 
împreună cu englezul Philip Mantle, un fost cameraman al 
Marinei americane, Roderick Ryan, consideră filmul compatibil 
cu practicile din acea perioadă. 

La fel de suspect este și faptul că fețele sunt ascunse, chiar 
ŞI cea a observatorului așezat în spatele unui geam! Si de ce au 

medicii o vizieră de culoare închisă — care cu siguranţă că le jena 
vederea — ca si cum s-ar fi protejat împotriva radiaţiilor ultravi- 
olete? În schimb, foarte comod pentru ascunderea fetelor! 

Hainele de protecţie au fost şi ele criticate. Dacă erau 
etanșe, ar fi fost nevoie, evident, de un tub de alimentare cu aer, 
dar nu se vede așa ceva. În realitate, după unii, se vede bine că 
nu erau etanșe și deci că nu serveau la nimic, dar această părere 
nu pare nici ea perfect stabilită. Nimeni, până astăzi, nu a putut 
să identifice acele haine: nu se ştie de unde provin! 


Un alt aspect slab este relatarea cameramanului, aşa cum a 
fost reprodusă de Santilli. 

În primul rând, îţi vine greu să crezi că acel cameraman ar 
fi putut să păstreze la el acasă douăzeci şi două de bobine de 
film, pentru ca — vezi Doamne! — să le developeze mai bine el 
însuși, pentru că avea o problemă cu lumina sau cu timpul de 
expunere. Cameramanii militari răspund că asta ar fi fost total 
imposibil. În cazul unei filmări ultrasecrete ca aceasta, toate 
bobinele sunt tratate ca oricare document secret: sunt înregis- 
trate, numerotate și nu poate fi vorba să fie luate de cineva. De 
altfel, e greu de crezut interesul de a developa de unul singur, 
cu mijloace artizanale, douăzeci şi două de bobine de 33 cm 
fiecare, când ar fi fost suficient să fie date la laborator ca pe 
toate celelalte. Ar fi fost destul să se indice pe bobină în ce 
direcţie trebuie să se insiste. La fel, este greu de înțeles de ce 
atâtea bobine (dintr-un total de o sută) ar fi fost ratate, când 
lumina ar fi fost probabil aceeași. În plus, aceste douăzeci și 
două de bobine sunt repartizate practic pe întreaga durată a 
autopsiei. lar ideea că n-ar mai fi putut înapoia filmul din 
cauza reorganizării serviciilor, care avusese loc atunci (este 
exact că crearea US Air Force, distinctă de Armata de Uscat, 
datează din acea perioadă), pare cât se poate de ridicolă. În 
schimb, ar fi imposibil să fi obținut, pe ascuns, o copie a unui 
pachet de bobine? Si asta pare foarte improbabil, din aceleași 

motive. Pe scurt, această poveste a cameramanului nu sta în 
picioare. În schimb, există în relatarea cameramanului detalii 
de o exactitate surprinzătoare, precum porecla familiară a gene- 
ralului Spaatz, „Tooey”, pe care il citează la fel cum ar face un 
colaborator apropiat al generalului, în acea perioadă șeful statu- 
lui-major al Air Force. Deloc rău pentru un bricolor de cadavre 
false! 

Urmează critica cea mai gravă adusă până astăzi împotriva 
lui Santilli. Contrar a ceea ce unii mai cred încă, Santilli, în ciuda 
a numeroase manevre dilatorii, nu a fumizat nici cea mai mică 
bucată de peliculă originală, care ar fi permis datarea ei în mod 
sigur și autentificarea filmului. Asta spune îndeosebi expertul 
fotograf Bob Shell, care a fost un timp favorabil filmului, dar pe 
care manevrele lui Santilli nu au reuşit să-l înșele. În cele din 
urmă, Santilli a recunoscut, invocând următoarea scuză: asocia- 
tul său, Volker Spielberg, deţine tot filmul original. Iar acesta nu 
vrea să pună la dispoziţie nici cea mai mică bucăţică! Este total 
absurd, deoarece asta ar fi de ajuns ca să confere o valoare ines- 
timabilă achiziției sale. Cu excepţia cazului în care filmul ar fi 
fals, evident. Sau, încă o dată, exceptând cazul în care totul este 
o montare mult mai complicată decât s-ar putea crede la prima 
vedere. În ipoteza unei operațiuni a serviciilor secrete, se poate 
presupune că Santilli n-ar fi primit decât o copie, poate chiar o 
simplă versiune video. În acest caz, ne putem întreba ce rol joacă 
acest Spielberg, care se consideră că ar fi dat o mare sumă de bani 
ca să cumpere filmul de la cameraman. 

Este dovedit că Santilli a minţit în mai multe ocazii. lată si 
alte exemple. Mai întâi în privinţa numelui cameramanului, dar 
pretinde că a făcut asta ca să-i protejeze identitatea. Un alt 
exemplu este cel al „secvenţei cortului”. Astăzi, Santilli spune 
că prietenii lui i-au mărturisit că îi făcuseră o glumă. Dar a con- 
tinuat să prezinte filmul — ca fiind autentic — unor ufologi, mai 
ales lui Philip Mantle, Bob Shell și Michael Hesemann. Mantle 
avea încredere în Santilli, sustinuse autenticitatea filmului în 


137 Gildas Bourdais 


1995, iar Hesemann încă mai făcea acest lucru in 1996. O 
eroare care a dăunat mult credibilitatii lor. O lucrătură perfectă 
pentru discreditarea lor. 


Dezbaterea despre cadavru 


Problema autenticităţii cadavrului a fost mult timp dezbă- 
tută, dar fără să se poată ajunge la o concluzie finală în această 
privință. Kent Jeffrey, în articolul publicat în 1996 în Mufon 
UFO Journal, spunea categoric: „Când îi întrebi, experţii în 
efecte speciale declară în unanimitate că avem de-a face cu un 
manechin”. Jeffrey cita opinia lui Trey Stokes (care lucrase la 
Abyss, Batman etc.), citând el însuși cincisprezece dintre 
colegii săi, precum Stan Winston (Jurassic Park), care toți gân- 
desc ca el, că filmul este o farsă. Mulţi dintre ei găseau filmul 
atât de rizibil încât se miraseră că cineva de profesie ar putea să 
aibă îndoieli. Winston, explica Jeffrey, se pronuntase initial favo- 
rabil, cu ocazia emisiunii de la Fox TV (produsă de Bob Kiviat), 
după care își schimbase total părerea într-un articol publicat în 
Time Magazine: „Dacă cred că e o minciună? Bineînţeles”. 
Trebuie amintit totuși că numeroși experți, medici, biologi, 
chirurgi si medici legiști, precum și specialişti reputați în efecte 
speciale, au declarat că sunt impresionați. Englezul James 
Easton, si el foarte sceptic, cita păreri total contrare celor ale lui 
Kent Jeffrey, într-un lung mesaj pe lista de discuţii „UFO 
Updates”. Iată prima părere a lui Stan Winston din cadrul emi- 
siunii de la Fox TV, împreună cu câţiva membri ai echipei sale: 
„Să spun drept, dacă nu este real, aș fi mândru să creez o ast- 
fel de imagine, astăzi”. Iar mai departe zice: „Daca ai veni la 
mine şi mi-ai spune că ai creat această iluzie, ai fi imediat anga- 
jat”. Winston este unul dintre cei mai reputați tehnicieni de 
efecte speciale. Firma lui a lucrat la filme precum Jurassic Park 
l și 2, Terminator 2, Aliens etc. Intrigat de schimbarea părerii lui 
Winston, James Easton povestește că i-a scris ca să-i ceară să-și 
precizeze motivele, dar acesta nu i-a mai răspuns. Prin urmare, 

nu ştim ce l-a făcut să-şi schimbe atât de radical părerea... 
Winston își exprimase opinia că astfel de producţie ar fi foarte 
costisitoare. Aceasta este și părerea specialistului britanic Bob 
Keen, exprimată în cadrul unei emisiuni televizate a Canalului 4 
britanic: „Sunt niște efecte speciale bune, nu poate să fie o pro- 
ductie ieftină. E, probabil, de ordinul a câteva sute de mii de 
dolari. Unele scene sunt deosebit de realiste și greu de contrafă- 
cut, precum autopisa capului și rana deschisă de la coapsă. Pe de 
altă parte, numeroşi chirurgi, ca doctorul Patrick Braun, invitat 
în emisiunea lui Jacques Pradel, și-au exprimat părerea că e 
vorba de un cadavru adevărat. 

O problemă care a intrat rapid în dezbatere a fost cea a dife- 
rentelor fata de relatările „clasice” ale unor presupuși martori, 
fie că e vorba de martori care spun că au văzut cadavre prove- 
nite de la OZN-uri accidentate, fie că e vorba de pretinse victime 
ale unor răpiri de către extratereștri. Se cunoaște potretul-robot 
al extraterestrului, cu corp mic si slab, cu cap mare și ochi oblici, 
având trei sau patru degete, uneori cinci. Dar niciodată șase! De 
ce falsificatorii nu au respectat modelul? Este adevărat că argu- 
mentul următor a fost propus de ufologul Jöel Mesnard: este mai 
credibil așa decât dacă s-ar fi copiat pur și simplu schema stan- 
dard! Nici în această privinţă nu există dovadă decisivă, pentru 
sau împotriva autenticității. 

S-a speculat mult pe ideea că a fost folosit cadavrul unui 
bolnav (unei bolnave) suferind de numeroase anomalii genetice. 
Dar, dacă te gândești bine, ipoteza nu stă în picioare. Mai întâi, 
trebuie să ne gândim la riscul, enorm de data asta, pe care si l-ar 
asuma astfel de falsificatori, în plan penal. Profanare de cadavre, 
de mormânt, în vederea unei exploatări rusinoase. $i să ne mai 
amintim că erau cel putin două cadavre, foarte asemănătoare. Ar 
fi trebuit deci să se găsească doi bolnavi identici! Și apoi, mai 
este un argument foarte simplu. În timp ce aceste imagini 
şocante au circulat în întreaga lume, prin televiziune, ziare si 
reviste, nimeni nu a spus că ar cunoaște sau măcar că ar fi văzut 

fotografii asemănătoare în arhive medicale. De unde provin 
aceste cadavre extraordinare? Mister! 

Un alt argument formulat împotriva ipotezei extraterestre 
de Kent Jeffrey si alti câțiva este că niște extratereștri nu puteau 
să fie atât de asemănători cu noi, în virtutea hazardurilor enorme 
ale evoluţiei. Dar există argumente contrare, precum rationali- 
tatea formei umanoide, explicată cu mult timp în urmă cu brio 
de astronomul englez Fred Hoyle. Mai este şi argumentul con- 
vergentei formelor, prezentat mai ales în Franţa de astrofizicianul 
Evry Schatzman care, chiar dacă era un adversar îndârjit al 
OZN-urilor, pleda cu elocvenţă în favoarea vieții extraterestre în 
univers. Să mai adăugăm doar că propria noastră istorie genetică 
ar putea să ne rezerve câteva surprize... În realitate, după cum au 
subliniat experţii în medicină, acest cadavru comportă 
numeroase aspecte — interne şi externe — foarte diferite de anato- 
mia noastră. 


Criticile formulate de Theresa Carlson 


O analiză foarte aprofundată a imaginilor a fost făcută de o 
specialistă americancă în imagine informatică, Theresa Carlson, 
pe care se prijină astăzi multi sceptici. Această analiză lungă 
dezvăluie un anumit număr de anomalii, de exemplu o pată de 
sânge care apare pe un perete, apoi dispare, dar reapare după 
aceea. Unii au atras atenţia că a existat probabil o eroare în mon- 
tajul celor douăzeci și două bobine făcute de Santilli, fapt ce ar 
explica această anomalie. Dar montajul ar fi totuşi corect în 
raport cu derularea autopsiei. Un astfel de argument ar părea 
deci solid, orientându-ne încă o dată spre ipoteza unui document 
fals. În două rânduri, Theresa Carlson și-a expus ea însăși părerea. 
În Mufon UFO Journal din noiembrie 1996, ea recunoștea că, 
dacă ar fi fost un fals, acesta era remarcabil: „A fost probabil 
nevoie de mult timp, de muncă şi de bani, pentru a produce acest 
film al autopsiei”. Şi: „Teoria efectelor speciale este, desigur, o 
explicaţie posibilă pentru ceea ce vedem în acest film. Dar 

asamblarea a fost făcută cu o grijă considerabilă si asta nu-i o 
farsă”. În raportul ei final din septembrie 1997, Theresa Carlson 
trăgea următoarea concluzie: „Tot nu stim cine a făcut acest film 
şi de ce. Poate că e un «proiect artistic» creat pentru frumuseţea 
lucrului. Sau o creaţie concepută special pentru profit”. Dar 
aceste supozitii mi se par ciudat de anemice, venind după o anal- 
iză atât de remarcabilă. În orice caz, întrebarea e încă fără 
răspuns. Cine a putut să facă filmul? 


O operaţiune a serviciilor secrete? 


Multor oameni le repugnă o astfel de ipoteză. Când am fost 
invitată de Jacques Pradel la emisiunea sa de la TF1, în octombrie 
1995, în calitate de autoare a unei cărți despre Roswell, carte care 
tocmai apăruse, la sfârșitul emisiunii am profitat de prezenţa a doi 
producători de televiziune, englezul John Purdie de la Canalul 4 
si americanului Bob Kiviat de la Fox TV, invitaţi si ei, deoarece 
făcuseră aceeași emisiune în tara lor, ca să-i întreb: „Ce credeti 
despre ipoteza serviciilor secrete?” Nici unul nu mi-a răspuns. De 
ce ar fi conceput serviciile secrete americane o operațiune atât de 
ciudată? Obiectivul principal ar fi fost, probabil, de a se opri 
investigaţiile despre Roswell. În această împrejurare, chiar 
acesta a și fost efectul filmului, după cum am precizat mai sus. În 
Franţa, filmul nu numai că a ucis cazul Roswell, dar a fost 
deosebit de nefast OZN-urilor în general. 

Să presupunem, deci, că ipoteza e corectă. Suntem mai întâi 
frapati de precizia calendarului. Filmul autopsiei și-a început 
cariera exact înainte ca deputatul american Steven Schiff să facă 
public raportul remis de GAO, raport așteptat de două luni si care 
stingherea foarte tare Air Force. Dacă susţinem mai departe 
această ipoteză a unei operațiuni a serviciilor secrete, rămâne 
problema naturii filmului: adevărat sau fals? La prima vedere, 
pare evident că ar fi fabricat un document fals, dacă ar fi vorba 
doar de a distruge Roswell. Totuși, mi se pare că mai există o 
posibilitate, cea a unei manevre mai subtile. S-ar putea să se fi 


141 Gildas Bourdais 


prezentat, via Santilli, un document adevărat sau un „fals ade- 
vărat”, adică o înscenare apropiată de realitate, introducând even- 
tual defecte pentru neutralizarea filmului! În acest caz, ar fi exis- 
tat un dublu obiectiv: mai întâi discreditarea cazului Roswell, 
stiindu-se că, chiar dacă documentul era adevărat, tot nu va fi 
crezut, dar și difuzarea unor imagini foarte tari, în scopul de a 
obișnui treptat publicul cu ideea unei prezenţe extraterestre. Sau, 
mai simplu, pentru a studia reacţiile publicului și a vedea dacă ar 
fi „copt” pentru dezvăluiri despre această prezenţă! 

Această ipoteză nu este deloc absurdă. Ea se înscrie într-un 
ansamblu de dezvăluiri făcute pe la sfârșitul anilor șaptezeci, 
deseori de martori anonimi, precum cele culese de Leonard 
Stringfield sau în acele documente zise „Majestic 12”, care au 
început să apară în cursul anilor optzeci și care au continuat să se 
acumuleze în cursul anuilor 1998 și 1999. În ele au fost semnalate 
multe „erori”, dar se remarcă o coerență de ansamblu în toate 
aceste mărturii şi documente, care povestesc poate o parte din 
istoria secretă a OZN-urilor în Statele Unite. În următoarele capi- 
tole propun examinarea tuturor acestor mărturii și documente. 


Acest film se afla în arhivele Air Force şi ale CIA? 


Este adevărat că nu există o dovadă solidă în sprijinul 
acestei ipoteze a serviciilor secrete, iar numeroși sceptici nu 
scapă prilejul să sublinieze acest lucru, denuntand zvonurile 
„delirante” propagate de .,conspirationisti”. Numai că, iată 
două mărturii care susțin o operaţiune a serviciilor secrete, 
civile sau militare: conform lor, filmul autopsiei se afla în 
arhivele Air Force şi ale CIA cu mult înaintea difuzării sale de 
către Santilli! Amândoi martorii sunt investigatori credibili: 
expertul fotograf american Bob Shell și ufologul britanic Colin 
Andrews. Marea Britanie nu duce lipsă de sceptici virulenti, 
numai că nu am văzut, până astăzi, nici o critică de natură să-l 
pună sub semnul întrebării pe Colin Andrews. L-am întâlnit de 

două ori și am fost impresionată de seriozitatea sa. Or, mărturia 
sa, precum si cea a lui Bob Shell, sunt percutante. Amândoi și 
le-au confirmat în scris, Bob Shell pe lista „UFO Updates” și 
Colin Andrews într-un mesaj personal, ca răspuns cererii mele. 
Colin Andrews l-a vizitat pe Ray Santilli la 26 iunie 1995, la 
Londra, însoţit de doi oaspeți străini care doreau să vadă fil- 
mul: japonezul Johsen Takano, consilier guvernamental 
japonez în problema OZN-urilor $i doctorul Hoang-Yung 
Chiang, chinez din Taiwan, de la Centrul Naţional de Cercetări 
Biologice Taipeh. Doctorul Chiang este și profesor la univer- 
sitatea de medicină din Taipeh și, la insistența lui, ufologia a 
fost recunoscută în mod oficial în 1993 de către guvernul din 
Taiwan ca disciplină științifică. După proiectarea filmului 
autopsiei, acești doi cercetători i-au mărturisit lui Colin 
Andrews că îl mai văzuseră. Tanako, atunci când guvernul său 
ceruse informaţii despre OZN-uri guvernului american: un 
curier CIA adusese documente, printre care se afla și acest 
film. Chiang, cu ocazia unei vizite oficiale la cartierul general 
al CIA de la Langley, Virginia. Acolo asistase la proiectarea a 
aproximativ cinci ore de film, printre care figura autopsia unei 
creaturi în același local. Mai mult decât atât, scenele din filmul 
lui Santilli erau tocmai scenele care lipseau din filmul de la 
CIA! În ceea ce-l privește pe Bob Shell, acesta a spus și a 
repetat, ca răspuns la o întrebare pe care i-am adresat-o pe lista 
„UFO Updates”, că James McAndrews, căpitan în serviciul de 
informaţii al Air Force și autor al raportului Roswell Report: 
Case Closed, publicat în 1997, îi mărturisise că văzuse filmul, 
ba chiar într-o versiune mai lungă, în arhivele Air Force! 
McAndrews îi povestise asta lui Bob Shell, atunci când 
acesta făcea o investigaţie asupra filmului lui Santilli. El i-a spus 
că cunoștea adevărata identitate a cameramanului, dar îl întreba 
pe Shell dacă are adresa lui. Cum să interpretăm aceste mărturii 
extraordinare? Ele susțin autenticitatea filmului în cauză sau a 
unui film foarte asemănător. Ne mai sugerează faptul că Air 

Force nu este răspunzătoare de această divulgare a filmului, un 
detaliu care întăreşte mărturia cameramanului misterios. 

O altă ipoteză ar fi că acel cameraman avea într-adevăr 
acel film în posesia lui, dar că serviciile secrete americane au 
luat hotărârea să lase această scurgere de informaţii să-și 
urmeze cursul, cu titlul de experiență mediatică, știind că fil- 
mul va fi respins de foarte multi, dar că ar fi putut să joace un 
rol de sensibilizare pe termen lung. O altă ipoteză, și mai sub- 
tila, ar fi aceea că McAndrews l-a minţit pe Bob Shell. Am pus 
această întrebare lui Bob Sheil, care nu a exclus această posi- 
bilitate. Dar de ce ar fi făcut asta? Aici ne rătăcim într-un 
labirint de presupuneri. În cazul de față, Bob Shell a atras 
atenția că McAndrews nu fusese sancționat, dimpotrivă, fusese 
promovat și repartizat la o școală de spionaj! 

Această mărturie nu place tuturor, nici vorbă. Am putut să o 
constat la sfârșitul anului 1999 pe lista de discuţii „UFO 
Updates”, care este principala listă nord-americană de pe 
Internet. Acolo găsești mulţi ufologi cunoscuți precum Jerome 
Clark, Stanton Friedman, Kevin Randle, Bruce Maccabee etc. 
Am amintit acolo aceste mărturii, făcând apel la comentariile 
unuia și altuia, dar nu a existat nici o reacţie, desi în acel moment 
continua dezbaterea despre film. Bob Shell a răspuns însă între- 
bărilor mele pe aceeași listă, în ianuarie 1999. Ba chiar a citat 
opinia lui... Ray Santilli despre ipoteza unei manipulări a servici- 
ilor secrete: „În realitate, Ray Santilli mi-a sugerat asta. Crede că 
se poate să fi fost selectat si înșelat pentru o astfel de operaţiune”. 
Aceste câteva informaţii și reflecţii despre faimosul film al 
autopsiei ar trebui să îndemne ja o rezervă prudentă si mai ales la 
a nu se trage o concluzie prematură asupra acestui caz, care 
rămâne foarte obscur si ar putea să ne mai rezerve surprize. 

Luna iunie 1997 a fost spe- 
1997: cială pentru întreaga ufologie 
mondială: se împlineau cincizeci 
de ani de la primul mare val de 
„farfurii zburătoare”, semnalat în 
iunie și iulie 1947. Roswell — oraș mic dar cu apetit mediatic 
mare — organizase o aniversare cu mare tam-tam, care i-a 
făcut pe ufologii „serioși” să fugă, dar care a fost foarte profi- 
tabilă pentru mass-media. În realitate, această dată a fost mar- 
cată mai ales prin reluarea polemicii despre cazul Roswell, o 
dată cu apariția a două lucrări răsunătoare, una pentru și alta 
contra. Ipoteza era susținută de o carte — imediat foarte con- 
troversată — a unui locotenent-colonel în retragere, Philip 
Corso, intitulată The Day After Roswell, apărută în iulie. 
Aceeași ipoteză era contestată de un nou raport al Air Force, 
The Roswell Report: Case Closed, apărut din iunie ca să 
dinamiteze cartea lui Corso și festivitățile de la Roswell (la 
care acesta era, firește, invitat). Acesta a fost si momentul 
ales de un pilot civil, Kent Jeffrey, să lanseze un rechizitoriu 
violent împotriva ipotezei Roswell, după ce fusese un parti- 
zan entuziast al ei. Era clar că totul se complica din nou, ast- 
fel încât mii de ufologi și observatori aveau să întoarcă com- 
plet spatele cazului. Ei bine, haideţi să privim din nou 
lucrurile după trecerea anilor. 


sporesc criticile 


Un document militar ciudat: „The Roswell 

Report: Case Closed” 

Ce a patit Air Force ca să publice, în iunie 1997, un nou 
raport despre Roswell, ca și cum primul dosar de o mie de 
pagini, apărut în octombrie 1995, nu ar fi fost suficient? În 
realitate, acesta a lăsat deoparte a doua parte a mărturiilor, 

care se referă la OZN si la cadavre, o lacuna pe care Air Force 
a încercat să o înlăture. Doar că nu a nimerit-o deloc căci, de 
data asta, în ciuda lansării destul de zgomotoase, cu conferinţă 
de presă la Washington și o prefață semnată de secretara de stat 
a Air Force, Sheila Widnall, acest nou raport s-a lovit de scep- 
ticismul si de sarcasmele unei mari părți a mass-media — 
primul fiind destul de bine primit —, deoarece dosarul părea 
tras de păr rău de tot. 

Teza principală era cel puțin insolită: martorii erau sinceri, 
dar confundaseră în amintirile lor cu totul altfel de incidente: 
încercări de parașute cu manechine din lemn sau plastic, precum 
si accidente de avion si de balon. Exista deja o mare problemă 
în privinţa datelor. Încercările de parașute avuseseră loc ani de 
zile mai târziu, cam peste tot în New Mexico, iar cele două acci- 
dente amintite avuseseră loc în 1956 (un avion KC-97, 
unsprezece morţi) și în 1959 (un accident de balon cu doi 
răniţi). În raport mai putea să fie văzută și fotografia unuia din- 
tre răniți, căpitanul Fulgham, cu capul încă umflat și fruntea 
bandajată, la câteva zile după accident, fiind îngrijit la spitalul 
din Roswell: poate fusese luat drept un extraterestru, spunea 
cât se poate de serios raportul! Faptul că accidentul cu pricina 
avusese loc în 1959, nu în 1947, nu lămurea deloc lucrurile. În 
ceea ce privește fotografiile acelor faimoase manechine (în 
engleză: dummy) cu cap antropomorfic și pline de sânge în 
curelele parașutei, ar fi trebuit să fii un mare idiot ca să le iei 
drept martieni, a remarcat Walter Haut, omul comunicatului de 
presă despre Roswell: „Chiar și un idiot poate să recunoască 
un manechin!” Unul dintre ofițerii care făcuseră aceste teste, 
locotenent-colonelul în retragere Raymond Madson, și-a expri- 
mat scepticismul agenţiei Associated Press, afirmând că acele 
manechine nu puteau fi luate în nici un caz drept extratereștri 
şi că nu corespund deloc cu descrierile presupuselor cadavre 
de la Roswell. În plus, aceste teste nu erau deloc secrete: aveau 
loc public, fiind anunţate în presă, ba chiar se dădea și o 

recompensă de douăzeci și cinci de dolari celui care aducea un 
manechin. Si nici un membru al echipei însărcinate cu încer- 
cările nu-și amintește de martori civili la fata locului. În sfârșit, 
ca un fel de încoronare a tuturor acestor lucruri, aterizările 
erau, în marea lor majoritate, foarte departe de locurile presu- 
puse ale prăbușirii de la Roswell. Aceste detalii, ca și altele nu 
mai putin critice, au fost prezentate de directorul științific al 
Cufos, Mark Rodeghier, împreună cu Mark Chesney, într-un 
articol din revista Cufos, International UFO Reporter, sub 
titlul: („Who's the dummy now?”) „Acum cine este nătărăul?” 
Joc de cuvinte bazat pe două sensuri ale termenului „dummy”: 
manechin, dar și nătărău, nătăfleaţă. 

Unul dintre aspectele cele mai surprinzătoare ale acestui 
raport este că a luat în serios doi martori, Gerald Anderson și 
Glenn Dennis, în timp ce investigatorii particulari îl înlăturaseră 
complet pe primul si aveau serioase semne de întrebare în privința 
celui de al doilea, după cum am văzut. 


Criticile lui Kent Jeffrey 


Unul dintre aspectele cele mai ciudate ale polemicii iscate de 
cazul Roswell a fost revirimentul total al unuia dintre investiga- 
tori, pilotul comercial Kent Jeffrey, care se făcuse cunoscut în 
lumea întreagă, în 1994, ca unul dintre cei mai infocati apărători 
ai „cauzei” Roswell. Lansase o mișcare amplă numită „Roswell 
International Initiative”, la care a reușit să asocieze numeroase 
organizații ufologice și al cărei vârf de lance era o petiție, intitu- 
lată pompos „Declaraţia de la Roswell”, declaraţie care cerea 
guvernului american să dezvăluie secretul despre Roswell și 
despre OZN-uri. La mijlocul anului 1997 au fost semnate în 
întreaga lume vreo douăzeci de mii de „declaraţii”, care au fost 
efectiv înmânate de Kent guvernului american. Or, în momentul 
în care se încheia astfel campania sa, el isi schimbase complet 
părerea despre Roswell și și-o anunţa într-un articol foarte viru- 
lent, publicat de Mufon UFO Journal. Aşa se explică probabil 

discretia cu care fuseseră înmânate cele douăzeci de mii de sem- 
nături, care au primit de altfel doar un răspuns laconic și lipsit de 
interes de la un birocrat al Pentagonului, în decembrie 1997. În 
schimb, atacul lui Kent Jeffrey a declanșat o nouă și violentă 
polemică în rândul ufologilor. 

Kent Jeffrey avea argumente noi de prezentat referitoare la 
dosarul, și așa destul de voluminos, al cazului Roswell? Unele 
fuseseră deja discutate mult timp, îndeosebi cel al documentelor 
secrete care nu spuneau nimic despre Roswell. Argument care a 
fost respins în mod foarte convingător, după părarea mea, de 
ufologi reputați precum fizicianul Marinei, Bruce Maccabee si 
profesorul Michael Swords de la Cufos. Ca să rezumăm lucrurile, 
este suficient să spunem că nu este probant, deoarece nu elimină 
posibilitatea ca descoperirea unui OZN și studiile care au fost 
făcute după aceea în această privință să fi fost protejate de un ast- 
fel de nivel al secretului încât să nu se fi vorbit despre el nici 
chiar în documente clasificate secret sau strict secret. 

Unele argumente susținute de Kent Jeffrey erau cu adevărat 
slabe; de exemplu, ideea că niște extratereștri destul de avansati ca 
să străbată spaţiile interstelare nu ar putea să aibă un astfel de acci- 
dent. Adevărul este că nimic nu ne permite să facem o astfel de 
afirmaţie si s-ar putea ca problema să fie mult mai ciudată și mai 
complicată decât atât! La fel, el respinge cadavrele, mult prea 
antropomorfice, căci viata, dacă există în altă parte în univers, nu 
poate să fie decât foarte diferită de viaţa terestră. Am văzut, în 
introducerea acestei cărți, că argumente contrare au fost formulate 
deja de multi ani. La drept vorbind, aceste critici indică, mi se 
pare, o viziune foarte îngustă a problemei OZN, care nu-i percepe 
toate domeniile: de exemplu, ipoteza unei prezențe foarte vechi, 
precum și cea a unor numeroase manipulări al căror sens ne scapă. 
Poate că prăbușirea de la Roswell nu a fost un accident adevărat! 

Un argument, aparent mai solid, al lui Kent Jeffrey este 
acela că se întâlnise cu un anumit număr de foşti piloți de la baza 
din Roswell, or, nici unul dintre ei nu auzise, în acea perioadă, 

de prăbușirea unui OZN. Acest argument poate să fie respins 
global ca și în cazul documentelor militare: dacă operaţiunea de 
recuperare era ultrasecretă, nu putea fi vorba să fie informaţi! 
Mai simplu, se remarcă detalii ciudate în argumentatia lui 
Jeffrey: piloţii nici măcar nu-și aminteau comunicatul de presă 
al colonelului Blanchard si nici dezmintirea din aceeași seară, 
care apăruse totuși pe prima pagină a ziarelor. Chiar și în New 
York Times, numărul din 9 iulie. Nu citeau deloc ziarele? Unul 
dintre piloţii intervievaţi de Kent Jeffrey își amintea doar de un 
zvon care circulase scurt timp la bază: se găsise o cantitate mică 
de fragmente, cât să umple o roabă. Acest detaliu este interesant, 
deoarece arată că, chiar dacă ar fi fost vorba de un șir de baloane 
„Mogul” (20-30 de baloane agatate de o sfoară lungă de 
2 000 m), tot nu li s-a spus adevărul. 

Un alt argument, la prima vedere foarte discreditant pentru 
teza OZN-ului, era faptul că îl supusese pe fiul maiorului 
Marcel, Jesse Junior, unei noi ședințe de regresie sub hipnoză, în 
cursul căreia acesta nu ar fi descris decât nişte fragmente foarte 
obișnuite. Or, mai multe persoane care au putut să vadă înregis- 
trarea video a acestei ședințe nu sunt deloc de aceeași părere, 
îndeosebi pilotul Robert Durant (e clar că multi aviatori se 
interesează de OZN-uri!). Dumad a făcut o analiză foarte detali- 
ată, pulicată în Mufon UFO Journal, la începutul anului 1998, 
care contrazice total afirmaţiile lui Kent Jeffrey. Am avut ocazia 
să discut îndelung cu Jesse, participând împreună cu el la un 
congres ufologic în Brazilia, în decembrie 1997. Jesse își 
menținea în totalitate mărturia despre fragmentele arătate de 
tatăl său și mi-a spus: „Nu înțeleg ce s-a întâmplat cu Kent. Știu 
ce am văzut și erau nişte fragmente extraordinare”. 

După acest atac surprinzător, care distrugea ani de muncă, 
Kent Jeffrey s-a retras definitiv din ufologie și acum își consacră 
timpul liber apărării naturii și animalelor. Dar anul 1997 a fost 
şi cel al publicării cărţii locotenent-colonelului Philip Corso, 
care făcea dezvăluiri despre studiile consecutive prăbușirii de la 
Roswell si care avea să declanșeze o polemică si mai violentă. 

Philip Corso, fost locotenent- Cazul 
colonel de infanterie, acum in A 
retragere, avea opizeci și doi de ani colonelului Corso 
când a apărut cartea sa The Day 
After Roswell, care pretindea să dezvăluie rolul său în 
studierea în secret a fragmentelor navei prăbușite la Roswell. 
El ar fi transmis în mare secret unor laboratoare civile și mili- 
tare, în cursul anilor 1961 si 1962, câteva materiale provenind 
de la Roswell, care stăteau de paisprezece ani într-un dulap de 
la Divizia de Tehnologii Străine a infanteriei, la Pentagon. Un 
aspect interesant al cărții este descrierea rivalitatilor foarte 
puternice care existau nu numai între cele trei armate, ci și cu 
alte instituții precum CIA, fiecare încercând să tragă spuza pe 
turta ei. Era vorba, pentru șeful lui, generalul Trudeau, să joace 
un rol în aceste cercetări ultrasecrete, fără știrea altor servicii. 
În schimb, Corso nu spune nimic despre ce a putut să facă Air 
Force, deținătoarea poate — împreună cu Marina — a celor mai 
multe dintre fragmentele de la Roswell, fără a mai vorbi de alte 
eventuale descoperiri despre OZN-uri. 

În această carte mai există un episod care e greu de crezut. 
Corso ne povestește cum a zărit cadavrul unuia dintre 
extratereștrii de la Roswell, într-o noapte pe când era ofițer de 
gardă, la Fort Riley, în Kansas, în iulie 1947. Acest cadavru 
se afla într-un cheson amenajat special, transportat cu un 
camion, împreună cu o întreagă încărcătură de materiale 
provenind de la nava căzută la Roswell, îndreptându-se spre 
baza Wright-Patterson, apoi la spitalul militar Walter Reed de la 
Washington, pentru autopsia cadavrului. Ce să credem despre 
acest episod asemănător cu cele din X Files? Pare destul de 
neverosimil ca o încărcătură atât de prețioasă să fie lăsată în 
paza unor militari care nu ştiau despre ce era vorba. Este una 
dintre numeroasele probleme stingheritoare pe care le pune 
această carte controversată. 

Un alt aspect foarte criticat al cărții este tabloul îngrijorător 
pe care ni-l zugrăvește Philip Corso despre războiul ascuns 
împotriva extratereștrilor, pe fondul războiului rece și al riva- 
litatilor între armate si serviciile secrete. O viziune, trebuie spus, 
apropiată de cea a mediilor de extremă dreaptă, pe care le 
frecventa. Corso spune chiar că militarii americani au reușit să 
pună la punct sisteme de apărare anti-OZN și că au doborât unul 
(primul dar probabil nu si ultimul, lasă el să se înțeleagă) la baza 
Ramstein din Germania, în 1974! Mai mult decât atât, această 
luptă secretă constituie adevăratul obiectiv ascuns al programu- 
lui „Războiul stelelor” al președintelui Reagan, și tot acest 
război secret împotriva extraterestrilor ar fi contribuit la sfârșitul 
războiului rece, după ce Reagan i-ar fi oferit lui Gorbaciov o 
protecţie americană! La sfârșitul cărții, colonelul Corso sfârșește 
prin a se prezenta ca un mare apărător necunoscut al omenirii. 
Este clar că această atitudine, prea putin modestă, a dăunat 
enorm credibilitatii cărții. 


O impostură sau o poveste cel putin în parte 
autentică? 


Se impune o primă constatare: această carte nu a lămurit 
lucrurile în ceea ce privește dosarul navei prabusite la Roswell, 
asupra căruia polemica a devenit și mai îndârjită de la începutul 
anilor nouăzeci. Referitor la Roswell, s-au format două tabere în 
Statele Unite, forțele pro sau contra scenariului prăbușirii fiind 
mai mult sau mai putin egale, chiar în sânul unor organizații pre- 
cum Mufon si CUFOS. În schimb, cartea colonelului Corso a 
părut atât de neverosimilă — şi cuprinde multe erori vădite — încât 
au fost puțini apărători, chiar și în rândul ufologilor cei mai anga- 
jati în favoarea cazului Roswell. Pentru unii, e pur și simplu o 
impostură lucrativă. Aceasta este opinia unuia dintre principalii 
investigatori asupra cazului Roswell, Kevin Randle care, la 
5 ianuarie 1988, mi-a scris: „Îmi pare rău, dar nu cred o vorbă 


15) Gildas Bourdais 


din ce spune... De ce ar fi inventat povestea asta? Pentru bani. Și 
pentru că nimeni nu pare interesat de relatarea isprăvilor sale 
militare”. Această explicaţie mi se pare cam scurtă, mai ales după 
ce m-am întâlnit eu însumi cu colonelul Corso, cu ocazia congre- 
sului din San Marino din aprilie 1998, cu putin timp înainte de 
moartea sa, în luna iulie a aceluiaşi an, la vârsta de optzeci și trei 
de ani. Mi-a făcut impresia unui om sincer care a vrut să depună 
mărturie înainte de moarte. 


Cariera sa militară verificată 


Criticii s-au înverșunat să pună la îndoială calitățile sale de 
ofițer, atrăgând atenţia că nu ajunsese decât la gradul de locote- 
nent-colonel. Totuşi, unul dintre criticii cei mai violenti, Jan 
Aldrich, de asemenea fost militar, a făcut acest comentariu: „Am 
un rezumat al statelor sale de serviciu. Este vorba de cariera unui 
ofițer care a servit în mod onorabil timp de douăzeci de ani, nu de 
cea a unui Salvator al Occidentului”. A primit distincţii impresio- 
nante — precum Legion of Merit — si a ocupat posturi variate în 
afara specialităţi sale (artileria), ceea ce nu este favorabil pentru 
promovări. Etapele importante ale carierei sale, confirmate de 
acest investigator, sunt în realitate destul de remarcabile: 

~ în timpul celui de-al doilea război mondial și după aceea a 
jucat un rol important la Roma, din 1944 și până în 1947; 

— a participat îndeosebi la operatiunnea „Paper clip” de repa- 
triere a unor oameni de știință germani în Statele Unite; 

— în timpul războiului din Coreea, a făcut parte din echipa ser- 
viciului de informaţii a generalului Mac Arthur și a fost nego- 
ciator în timpul tratativelor de pace, pentru eliberarea pri- 
zonierilor de război. El este cel care a dezvăluit, în 1992, în 
fata unei comisii de anchetă al Senatului, că unii prizonieri 
de război americani fuseseră trimiși în lagăre de muncă din 
Siberia în loc să fie repatriați; 

— din 1953 si până în 1957, Corso a deţinut un post la Casa 
Albă, sub președinția generalului Eisenhower, în Consiliul 
Naţional de Securitate; 

— a fost după aceea comandant al primului batalion de rachete 
nucleare tactice, la White Sands, apoi în Germania (dar nu 
comandant al bazei White Sands, cum ar fi afirmat!); 

— în 1961, a primit postul de șef al Diviziei Tehnologii Străine 
(FTD: Foreign Technology Division) a Armatei, sub ordinele 
generalului Trudeau. 

Durata acestei ultime misiuni a provocat o aspră polemică. 
S-a contestat faptul că ar fi fost în post timp de doi ani, cum 
spune în carte. Jan Aldrich a explicat faptul că, chiar dacă a fost 
doar un an în FTD-ul propriu-zis, el făcea parte din OCRD 
(Divizia Cercetare si Dezvoltare) condusă de generalul Trudeau, 
în cadrul căreia și-a continuat cariera până când a trecut în re- 
zervă, în martie 1963, ceea ce face un total de un an și zece luni. 
Cu alte cuvinte, Corso a fost aproape doi ani sub ordinele lui 
Trudeau în cadrul Diviziei Cercetare și Dezvoltare. 


O carte criticată din toate părțile 


Numeroasele critici care au fost aduse acestei cărți pornesc 
de la cele mai mici detalii și ajung la erorile cele mai flagrante, 
ba chiar la acuzaţii personale, după cum am văzut. Trebuie spus 
aici că, scriitorul și jurnalistul William Birnes, coautor a fost ade- 
văratul realizator al cărţii, plecând de la notele furnizate de 
Corso. Birnes este agent literar, editor si autor de cărți de succes 
despre poveşti cu criminali. Se pare că nu a avut prea multe 
scrupule ca să infrumuseteze relatarea lui Corso. Capitolul con- 
sacrat descoperirii OZN-ului de la Roswell a fost redactat numai 
de Birnes, bazat în esenţă pe mărturiile nesigure ale lui Ragsdale 
şi Kaufmann! Birnes însuși s-a recunoscut vinovat de un anumit 
număr de erori în cursul a două convorbiri. După spusele câtorva 
martori care l-au întâlnit, Corso era foarte enervat din cauza 
alterărilor mărturiei sale comise de Birnes, fără acordul său. 

Armele cu laser şi cu particule 


Există din păcate erori grave, care dăunează mult credibi- 
lităţii acestei cărți, de exemplu referirea la armele cu laser si cu 
fascicul de particule. Corso dezvăluie la sfârșitul cărții că ameri- 
canii au pus la punct lasere de energie mare, montate pe rachete 
și lansatoare în spaţiu (“space-based high energy lasers, or 
HELs”), capabile să distrugă OZN-urile. Philip Klass, care este 
un sceptic virulent dar și un jurnalist reputat în domeniul aviației, 
a exclamat că acest lucru este fals: „Contrar a ceea ce spune 
Corso, Statele Unite nu posedă nici un laser de mare energie 
lansat cu ajutorul rachetei, nici armă cu fascicul de particule diri- 
jate”. Se pare că, dacă există încercări ale unor astfel de arme, ele 
se fac fie de la sol (încercarea de a ataca un satelit cu fascicul 
laser, de la White Sands), fie în zbor, cu un fascicul laser de la 
bordul unui Boeing 747, încercări care au fost dezvăluite în 1997. 
În realitate, aceste arme implică o mare cantitate de energie, ceea 
ce explică faptul că nu au fost niciodată instalate pe satelit. 
Totuși, acesta este proiectul „Războiul stelelor”. 


Tranzistorul, laserul, inventate 
datorită celor întâmplate la Roswell? 


Unul dintre argumentele cele mai stânjenitoare aduse împo- 
triva cărții colonelului Corso este că realizările tehnologice avan- 
sate induse, după spusele lui, din studierea fragmentelor de OZN 
de la Roswell — tranzistor, circuite integrate, laser, printre altele — 
nu corespund deloc cu istoria cunoscută a acestor descoperiri. 
Primele cercetări asupra semiconductorilor datează din anii două- 
zeci şi treizeci, îndeosebi în Germania și în Marea Britanie. În 
timpul celui de-al doilea război mondial, americanii au descoperit 
proprietăţile germaniului si siliciului, excelente pentru diodele de 
receptare a semnalelor radar. Cercetări importante au continuat, din 
1942 până în 1945, la universitatea Purdue și la MIT. Fizicianul 
William Shockley. care a intrat la laboratoarele Bell în 1942, a 

întreprins si el cercetări asupra semiconductorilor. După război, el 
a pus la punct, împreună cu Bardeen şi Brattain, o primă triodă cu 
germaniu. Este vorba de tranzistorul prezentat conducerii de la 
Bell în ziua de 23 decembrie 1947 şi dezvăluit publicului în 1948 
(New York Times din 1 iulie 1948). Etapa următoare va fi tranzis- 
torul cu joncțiune, mult mai practic, care va fi pus la punct de 
Shockley în 1951. Avem astfel impresia unui progres regulat și 
continuu al cunoștințelor, total contrar unui miracol brusc. 

Tot așa, primele circuite integrate încep să apară în cursul 
anilor cincizeci. Philip Klass citează propriul său articol despre 
acest subiect, apărut în Aviation Week din 8 aprilie 1957! Această 
nouă tehnologie, care va revoluţiona informatica, a fost dezvoltată 
de societățile Texas Instruments (brevet la 6 februarie 1959) si 
Fairchild Semiconductor, creaţia lui William Shockley (brevet 
la 30 iulie 1959). Societatate Fairchild va comercializa primul 
circuit integrat în 1961. Se pare că colonelul Corso a sosit prea 
târziu, cu fragmentele sale de la Roswell! 

A avut mai mult noroc cu laserul? Se pare că nu. Desco- 
perirea „pompării optice”, în 1950, de către Alfred Kastler de la 
Școala Normală Superioară, a dus la masere și la lasere, aducân- 
du-i Premiul Nobel pentru fizică în 1996. Efectul laser propriu-zis 
a fost studiat din 1951 de către americanul Charles Townes și de 
rușii N.G. Bassov și A.M. Prokorov, care vor primi, toți trei, pre- 
miul Nobel în 1964. Câteva date: în 1954, Townes, Gordon și 
Zeiger construiesc primul oscilator maser (cu amoniac). În 1958, 
Townes și Schawlow arată posibilitatea de a produce lumină 
coerentă prin emisie simulată într-un rezonator optic. În 1960, 
Maiman realizează în Statele Unite primul oscilator laser într-un 
cristal de rubin. În același an, primul laser cu gaz este realizat de 
Javan şi Bennet. După toate aparențele, și în această direcţie se 
observă un progres regulat și continuu al cunoștințelor, cu mult 
înaintea iruptiei presupuse de colonelul Corso, cu valiza sa de 
fragmente de la Roswell. În ceea ce privește fibrele optice, ele au 
fost descoperite în Marea Britanie, în 1955! 

Această simplă enumerare de date este oare de ajuns ca să 
spulbere pretenţiile colonelului Corso și chiar beneficiile presu- 
puse ale navei prăbușite la Roswell începând din 1947? După 
părerea mea, trebuie să distingem două lucruri. Pe de o parte, acti- 
unea pe care poate a întreprins-o colonelul Corso în 1961-1962, 
cărea i-a supraestimat mult impactul asupra cercetărilor în 
Statele Unite; pe de altă parte, problema studiului fragmentelor 
de la Roswell, de la descoperirea lor în 1947. Și se poate pre- 
supune că aceste studii au putut să dea unele roade, sau cel putin 
au oferit câteva piste cercetătorilor din epocă. 


Corso l-a inselat pe senatorul Thurmond? 


Una dintre primele acuzații aduse colonelului Corso a fost 
că l-a înșelat pe senatorul Strom Thurmond ca să obțină o pre- 
față, ascunzându-i povestea de la Roswell. Să ne amintim. După 
ce a părăsit armata în 1963, colonelul Corso a lucrat un timp 
pentru senatorul Thurmond, ca specialist în probleme de sigu- 
ranță națională. Thurmond, decan al Senatului, preşedintele 
comitetului senatorial în privința înarmărilor, era un personaj 
important al politicii americane, situat foarte la dreapta pe 
esichierul politic. Prefaţa lui elogioasă se termină cu aceste 
cuvinte: „Ar trebui cu toţii să fim recunoscători fata de bărbații 
si femeile asemenea colonelului Corso — oameni care și-au con- 
sacrat de bună voie viaţa servirii națiunii și protecţiei idealurilor 
care ne sunt dragi — și ar trebui să onorăm sacrificiile pe care 
le-au făcut în cariera și viaţa lor”. Problema este că, la începutul 
lui iunie 1997, chiar înainte de apariţia cărții, biroul senatorului 
Thurmond a publicat un comunicat de presă care denunța înșelă- 
toria lui Corso, care prezentase senatorului un proiect de me- 
morii ale vieţii sale militare: „Nu se făcea nici o menţiune, su- 
gestie sau indicație că vreunul dintre capitolele sau subiectele 
listate s-ar ocupa despre obiectele zburătoare neidentificate și 
despre conspirații guvernamentale care să ascundă existența 


OZN ii Dezvăluirea secretului 156 


unor astfel de vehicule spaţiale”. Este o acuzație gravă, dezono- 
rantă pentru Philip Corso. Dar lucrurile nu sunt chiar atât de 
clare cum ar putea să pară la prima vedere! La 16 iunie, într-o 
convorbire cu un ufolog american reputat, Michael Lindemann, 
difuzată imediat pe Internet (CNI News), William Birnes replica 
în numele lui Corso, explicând: „Senatorul Thurmond acceptase 
să scrie noua prefață — ceea ce a și făcut — și a trimis-o lui Corso. 
Am exemplarele celor două prefate, precum și autorizația sem- 
nată de Thurmond de a o folosi în The Day After Roswell”. Pe 
cine să crezi? Tot după spusele lui Birnes, este foarte posibil ca 
echipa senatorului să nu fi fost la curent cu acest acord si cu 
această nouă prefață. Să adăugăm că această explicaţie a fost 
repetată de Corso însuși, la Roswell, în ziua de 5 iulie 1997, con- 
firmând integral spusele lui Birnes. În ceea ce privește editorul 
Simon & Schuster, acesta a refuzat la început să retragă prefața, 
pretextând că deţinea o autorizaţie semnată, apoi a acceptat, dar 
numai în cazul unui nou tiraj. A fost supus unor presiuni, făcând 
parte dintr-un grup mare, Viacom, care are nevoie de licenţe de 
televiziune? Asta a presupus Birnes, după o discuţie confi- 
dentiala cu serviciul juridic al editorului. 


Dintre toate atacurile care l-au copleșit pe colonelul Corso 
de la apariţia cărții sale, rămân critici destul de grave, ceea ce 
face ca această carte să fie îndoielnică, marcată de prea multe 
erori şi lucruri neverosimile. Totuși, după apariţia ei, nu a apărut 
nici o dezmintire oficială a cărţii. Nici cel mai mic comunicat de 
presă din partea Pentagonului! Asta l-a mirat pe avocatul Peter 
Gersten, care a fost pionierul acţiunilor juridice din anii șaptezeci 
pentru obținerea de documente despre OZN-uri, în virtutea 
faimoasei legi FOIA. Gersten se retrăsese din domeniul ufologic 
în ultimii ani, lăsându-l pe prietenul său Barry Greenwood să 
continue singur publicarea buletinului Just Cause, înfiinţat de el. 
Dar după ce s-a întâlnit cu Corso, a luat hotărârea să revină și a 
depus o cerere legală pentru obţinerea tuturor documentelor 

referitoare la frazmentele de la Roswell, așa cum erau menţionate 
de Corso în cartea sa. L-a pus să semneze declarația sub jurământ 
confirmând dezvăluirile din cartea sa, îndeosebi că a văzut un 
cadavru ne-uman în iulie 1947 și că a citit un raport de autopsie 
în 1961. Gersten avea să folosească această declaraţie într-o acti- 
une în justiție împotriva Ministerului Apărării, cerând comuni- 
carea tuturor documentelor referitoare la aceste afirmaţii. Moartea 
subită a lui Philip Corso în urma unui cardiac în iulie 1998, a pus 
capăt acestui demers. În schimb, un alt investigator, Larry Bryant 
a obținut de la FBI documentele deținute de această agenţie 
referitoare la colonelul Corso. Le-a publicat, am și eu o copie și 
trebuie să mărturisesc că nu-i întăresc deloc credibilitatea! 
Totuși, numai viitorul va putea să spună dacă colonelul Corso a 
spus o parte din adevăr. În toamna anului 2000, fiul său a început 
să publice pe Internet documente ale tatălui său care, după cum 
spune el, merg și mai departe decât cartea. Dar va putea să ofere 
dovezi solide pentru toate aceste dezvăluiri? 


V Se 
Accidente si contacte secrete 


Examinarea dosarului Roswell ne-a lămurit: desi nu avem do- 
vezi absolut indubitabile, este foarte probabil ca armata americană 
și probabil organizaţii precum CIA și NSA să deţină secrete foarte 
importante despre OZN-uri. Alte tari deţin probabil si ele secrete, 
mai ales Marea Britanie, foarte apropiată de americani, ca si Rusia, 
care a dezvăluit câteva documente semnificative provenind de la 
KGB. Acestea fiind zise, s-ar părea că mai ales în Statele Unite se 
întâmplă ce se întâmplă. În special în această ţară, putin câte putin, 
martorii au vorbit, documentele au circulat, ridicând un colt din 
perdeaua care acoperă studiile și operaţiunile ultrasecrete referi- 
toare la OZN-uri. Trebuie însă să spunem că acest proces este labo- 
rios și plin de capcane. Martorii sunt deseori anonimi și au fost 
mult timp puşi la îndoială de majoritatea ufologilor. Documentele 
— când există aşa ceva — sunt deseori de origine greu de identificat 
si ești confruntat la tot pasul cu riscul minciunii și dezinformării, 
care permite scepticilor să înlăture totul în bloc. Există probabil 
mărturii false, care comportă defecte destul de vizibile ca să per- 
mită denuntarea lor rapidă. Acest scenariu al „fraudei demascate” 
ar putea să fie, am văzut, cel al filmului autopsiei. Este tentant, por- 
nind de aici, să respingi totul, ceea ce constituie poate obiectivul 
urmărit, dar tocmai asta este capcana în care nu trebuie să cădem. 


Se constată, cu trecerea timpului, că informaţiile tind să se 
consolideze una pe alta, astfel încât putem să afirmăm astăzi ca 
foarte probabilă realitatea acestor descoperiri și studii ultrasecrete 

despre OZN-uri si ocupantii lor. O problema o constituie chiar 
abundența mărturiilor: este vorba de alegerea celor mai fiabile si 
înlăturarea a tot ce pare farsă sau operaţie de dezinformare. Un alt 
motiv, deseori invocat, de a ne îndoi de aceste povești este 
numărul prea mare de presupuse accidente de OZN-uri. Cum pot 
oare niște extratereștri, capabili să străbată spaţii interstelare, să se 
prăbușească atât de jalnic pe planeta noastră? Întrebarea este 
stingheritoare, într-adevăr. Nu stim cu adevărat ce se întâmplă, 
dar există mai multe ipoteze care pot să fie luate în calcul, precum: 

— OZN-urile observate lângă sol sunt mult mai vulnerabile 
decât marile „nave-mamă” (mother ships), un fel de port- 
avioane pentru OZN-uri, care rămân în spaţiu sau la mare 
altitudine: 

— militarii au reușit să doboare OZN-uri (după unii martori); 
— suntem supravegheați de mai multe rase de extratereștri, 
eventual aflaţi în conflict, provocând uneori confruntări; 

— unele accidente sunt în realitate înscenări, făcute din motive 
care rămân de elucidat. Această ultimă ipoteză ar merita o 
lungă dezbatere. Există cel putin două viziuni: conform 
uneia, extratereștrii au sacrificat în mod deliberat unul-două 
OZN-uri (pilotate de „androizi”), ca să dovedească în mod 
indubitabil prezența lor guvernelor oamenilor; conform 
celeilalte, este vorba de materializări înșelătoare, operate de 
„inteligența”, poate diabolică, ascunsă în noi, făcând să se 
creadă în extratereștri! 

Aceste explicații sunt foarte dezbătute chiar în sânul ufolo- 
giei, dar nici una nu pare cu totul satisfăcătoare actualmente. Se 
vede, numai si din această singură problemă a accidentelor unor 
OZN-uri, cât de misterios este încă dosarul OZN. lată acum, 
foarte pe scurt, istoria uimitoare a acestor mărturii despre opera- 
tiunile ultrasecrete. Ea a început prost, în 1950, cu apariţia unei 
cărți, care va fi complet discreditată doi ani mai târziu. 

In 1950 a apărut o primă carte 
1 95 O: scandalul în Statele Unite, Frei) pe Flying 
cărții Saucers, scrisă de jurnalistul Frank 
lui Frank Scully Scully, care pretindea că dezvăluie 
recuperarea în secret a mai multor 
OZN-uri accidentate. În acel moment, incidentul de la Roswell, 
prompt îngropat în 1947, era deja complet uitat iar cartea lui 
Scully a făcut atunci senzaţie. În mod ciudat, Scully nu citează 
prăbușirea de la Roswell, ci alte patru accidente presupuse de 
„farfurii zburătoare”: 
— o primă prăbușire in Sahara, nava fiind complet distrusă; 
— o prăbușire în 1948, în Statele Unite, în regiunea Aztec, 
orășel situat într-o regiune deșertică din New Mexico, dar 
Scully mai citează și un loc „lângă un teren de încercări 
din New Mexico”, care ar corespunde mai curând cu 
terenul de la White Sands, în sudul acestui stat. Se vede 
că aceste informaţii sunt cel putin vagi; 
— o prăbușire (dată neprecizată) „lângă un teren de expe- 
riente din Arizona”; 
— o a patra prăbușire, a cărei dată si loc nici măcar nu sunt 
precizate. 

Sursele sale de informaţii sunt foarte vagi, evocând un 
misterios „Dr. G”, dar să nu pierdem timp cu această poveste. 
În 1952, un alt jurnalist investiga și dezvăluia în revista True 
că informatorul principal al lui Scully era un individ puţin 
recomandabil, Silas Newton, urmărit deja de câteva ori în 
justiţie pentru escrocherie. Asta însemna că totul era fals în 
această carte de senzaţie, scrisă în trei luni, pe baza unor con- 
fidente îndoielnice, de un jurnalist care susţinea o rubrică de 
cancanuri hollywoodiene in revista Variety? Nu e deloc 
sigur! Câţiva informatori americani s-au ocupat apoi de 
această poveste ciudată, unii convinși, precum William 
Steinman în cartea sa UFO Crash at Aztec, apărută în 1986, 

apoi William Moore, care s-a străduit să desființeze cazul din 
1985. Reiese totuși că Silas Newton era cu adevărat pasionat de 
acest subiect, după ce văzuse un OZN. Culesese câteva zvonuri, 
poate în parte autentice, și le servise după aceea amplificate lui 
Scully. Poate că inventase locul Aztec, în timp ce alte mărturii, 
după cum vom vedea, citează locul Farmington, în aceeași 
regiune și același an (vezi harta statului New Mexico). 


În realitate, există o mărturie foarte importantă: cea a doc- 
torului Robert Sarbacher, eminent om de știință, profesor de fi- 
zică la universitatea Harvard, participant la studii militare ultra- 
secrete, care a făcut confidente inginerului canadian Wilbert 
Smith în 1950 confirmându-i caracterul veridic, în esenţă, a cărții 
lui Scully. Acest inginer a citit cu interes cartea lui Scully si a 
profitat de o călătorie de studii la Washington în septembrie 1950 
ca să-l chestioneze în această privinţă pe fizicianul american. 

Aceste dezvăluiri figurează în notele sale personale, care au 
fost găsite în 1982 de investigatorul canadian Arthur Bray, fiind 
publicate de mai multi autori începând din 1988. A mai fost 
găsit și memorandumul aceluiași Wilbert Smith, redactat la 
întoarcere pentru guvernul său, care a fost în mod ciudat 
„declasificat” în 1969 și în care apăreau dezvăluiri nu mai putin 
senzaţionale, culese pe canalul ambasadei Canadei la 
Washington. Acolo se spune că întregul caz al OZN-urilor este 
de cea mai mare importanță și este, de fapt, subiectul cu clasifi- 
carea cea mai înaltă din Statele Unite, „cu două puncte mai sus 
decât bomba cu hidrogen”. 

Dar în 1952, dezvăluirile din True despre escrocul Silas 
Newton si asociatul său Gee Bauer, care practicau escrocherii 
in prospectarea petrolieră, vor avea drept efect discreditarea 
totală a oricărei mărturii de acest gen, și asta timp de un sfert de 
secol. Ufologii „serioşi” precum maiorul Donald Keyhoe, 
director al principalului organism de investigații, NICAP, sau 
Jim și Coral Lorenzen, responsabili ai grupului concurent 

APRO, si el reputat pentru seriozitatea lui, se vor feri să mai 
publice astfel de povești, preocupați înainte de orice de 
credibilitatea lor. De altfel, mărturiile vor rămâne destul de 
rare până către sfârșitul anilor șaptezeci, dată la care vor 
apărea din nou, de data asta destul de numeroase, ca în cazul 
Roswell. Mărturii rare, deci, în această perioadă, totuşi 
foarte interesant de reexaminat astăzi căci, rămânând în acea 
perioadă foarte confidentiale, aveau mai mari șanse să fie 
autentice decât multe dintre zvonurile senzationale care 
aveau să circule după aceea. 


Anii '50 si’60: Telegrama ciudată 
© 4 ' a lui Dorothy Kilgallen 
mărturi rare dar rene $ 
Una dintre informaţiile credi- 


importante bile din acea perioadă este o indis- 
cretie a jurnalistei americance 
Dorothy Kilgallen, într-o telegramă din 22 mai 1955, trimisă 
către International News Service. Această jurnalistă reputata 
dezvăluia în mod neaşteptat o confidenta pe care i-o făcuse o 
înaltă personalitate britanică cu ocazia unei recepții la 
Londra: un OZN se prăbuşise pe teritoriul britanic în timpul 
celui de-al doilea război mondial $i fusese recuperat de 
armată în cel mai mare secret! lată textul mesajului ei din 
1955: 

„Pot să explic astăzi o poveste care iti dă fiori pe sira 
spinării. Nişte oameni de știință $i aviatori britanici, după ce 
au examinat epava unei misterioase nave zburătoare, sunt 
convinși că aceste obiecte aeriene ciudate nu sunt iluzii 
optice sau invenții sovietice, ci farfurii zburătoare venite de 
pe o altă planetă. Sursa informaţiei mele este un oficial bri- 
tanic care face parte din guvern (of Cabinet rank) care 
preferă să rămână anonim. Credem, pe baza anchetei făcute 
în acea zi, că farfuriile zburătoare sunt pilotate de niste 

omuleti — probabil cu o înălțime mai mică de 1,20 m. Este 
înspăimântător, dar nu se poate nega că farfuriile zburătoare 
vin de pe altă planetă. 

Acest oficial a citat opinia unor oameni de știință că navele 
zburătoare de acest tip nu ar fi putut să fie construite pe Pământ. 
Guvernul britanic, am aflat, refuză actualmente să publice un 
raport oficial despre această examinare a farfuriilor zburătoare, 
pentru că nu vrea să sperie publicul. Când eu și soțul meu am 
ajuns aici pentru o scurtă perioadă de vacanță, nu bănuiam ca 
vom nimeri în controversa despre natura reală sau imaginară a 
farfuriilor zburătoare”. 

Cum era de așteptat, această informatie senzațională a 
jurnalistei americance nu a fost luată în serios la acea vreme. 
S-a spus chiar, în mod greșit, că citase o prăbuşire presupusă pe 
insula Spitzberg, care a fost denuntata de atunci ca fiind o știre 
falsă. În schimb, după ufologul britanic Gordon Creighton, el 
însuși fost diplomat și director al celei mai vechi reviste britanice, 
Flying Saucer Review, ar fi vorba de o prăbuşire care ar fi avut 
loc chiar pe teritoriul insulelor britanice, în timpul celui de-al 
doilea război mondial. Creighton a pomenit numele lordului 
Mountbatten ca fiind autorul acestei confidente făcută lui 
Kilgallen, dar este doar o presupunere. Alţi cercetători britanici, 
Timothy Good și, mai recent, Nicholas (Nick) Redfern, au încer- 
cat să afle mai mult. În cartea sa Cosmic Crashes, Redfern pre- 
zintă opinia unor foști militari britanici, după spusele cărora 
OZN-ul ar fi fost transportat în Statele Unite, deschizând astfel 
o colaborare „aglo-saxonă”, conform expresiei, care nu ar mai fi 
încetat de atunci. Vom găsi mai departe ecouri ale acestei 
prabusiri în Marea Britanie, în alte mărturii. 

Încă un cuvânt despre acest caz, pentru a semnala faptul că 
Dorothy Kilgallen era o jurnalistă căreia nu-i era frică de scan- 
dal. După unele surse, ar fi cules confidentele lui Marilyn 
Monroe despre fraţii John si Robert Kennedy, cu câteva zile 
înaintea morții sale. Marilyn avea să dezvăluie nu numai relati- 

ile sale intime cu cei doi Kennedy, ci si unele informatii pe care 
le detinea John despre secretele referitoare la OZN-uri. Acest 
zvon a fost concretizat în 1995, când un expert american, Milo 
Speriglio, a primit dintr-o sursă necunoscută un document de o 
pagină „dezvăluind” toate acestea. După spusele unui jurnalist, 
prieten cu Speriglio, care cunoştea câțiva foşti agenţi CIA, 
aceștia erau de părere că acel document provenea într-adevăr din 
mediile serviciilor secrete, indiferent dacă era fals sau adevărat. 
Avem aici deja un exemplu de posibilă scurgere de informaţii 
și/sau de manipulare, provenind din aceste medii, motivele 
rămânând necunoscute. Știm în schimb că ancheta FBI-ului 
asupra morţii lui Marilyn Monroe a rămas înconjurată de cel mai 
mare secret, dar poate că e vorba doar de politică internă ameri- 
cană. Ca să termin cu această poveste, trebuie spus că se mai ştie 
că Dorothy Kilgallen făcuse investigaţii asupra morţii lui John 
Kennedy. În 1964, ea a obţinut o convorbire în exclusivitate cu 
Jack Ruby (asasinul presupusului asasin!), asistase la procesul 
său și se întâlnise cu avocaţii lui. Pe de altă parte, documente 
declasificate ale CIA dovedesc că a lucrat direct și pentru 
agenţia de informaţii. La 8 noiembrie 1965, Dorothy a fost 
găsită moartă la domiciliu, intoxicată cu barbiturice. După părerea 
altor investigatori, William Jones și Rebecca Minshall, ea măr- 
turisise unei prietene intenţia de dezvălui complotul despre 
asasinarea lui Kennedy. Aceasta a fost și ea găsită moartă, din 
„cauză nedeterminată”, la două zile după Dorothy Kilgallen. 


fragmentele de la Ubatuba şi scrisoarea doctorului 
Olavo Fontes 

În ziua de 14 septembrie 1957, jurnalistul brazilian Ibrahim 
Sued publica în ziarul O Globo o scrisoare de la un cititor care 
povestea cum văzuse un OZN făcând explozie pe malul ocea- 
nului, lângă mica insulă Ubatuba. Putuse să culeagă trei frag- 
mente mici căzute pe plajă, pe care le oferea jurnalistului. 
Acesta, prea putin interesat de poveştile cu OZN-uri, le-a dat cu 

dragă inimă doctorului Olavo Fontes, medic reputat și în același 
timp cel mai bun ufolog brazilian. Din păcate, martorul anonim 
a rămas de negăsit, dar doctorul Fontes a putut să obţină analiza 
unui prim fragment într-un laborator calificat, cel al Departa- 
mentului Productiei Miniere de la Ministerul Agriculturii. 
Câteva teste au arătat că era vorba de magneziu extrem de pur, 
ceea ce era foarte ciudat, magneziul fiind foarte inflamabil și 
deci inapt pentru construcţia de vehicule. Urmarea poveștii 
devine foarte încurcată. Primul fragment a fost distrus de arma- 
ta braziliană apoi și celelalte. Mai târziu, doctorul Fontes a 
încredințat fragmentele rămase investigatorilor americani Jim si 
Coral Lorenzen de la APRO, fiind corespondentul pentru 
Brazilia al acestei asociaţii. Aceștia, nu fără o oarecare naivitate, 
le-au dat investigatorilor din comisia Condon și investigația s-a 
pierdut: rezultatele au devenit mai putin impresionate și alte 
bucăţi au fost si ele distruse. Jacques Vallée a mărturisit că a 
pierdut unul într-un canal din Paris în mai 1968, în busculada 
manifestantilor! Rezultatul acestei povești este că, pentru 
ufologii ,,seriosi”, fragmentele de la Ubatuba rămân neconclu- 
dente, după cum a spus Vallée grupului de studiu al fizicianului 
Sturrock. Să remarcăm totuși că asta nu este părerea tuturor: 
fizicianul Paul Hill a susținut că, potrivit primelor analize 
braziliene, magneziul avea o greutate specifică deosebită, care 
era cea a unui izotop rar întâlnit pe Pământ! 


Dar povestea nu s-a oprit aici. În 1986 a fost pentru prima 
dată un amplu extras dintr-o scrisoare pe care doctorul Fontes 
o scrisese, în mod foarte confidential, prietenilor săi Lorenzen. 
Această scrisoare era explozivă, căci le povestea, cerându-le să 
păstreze în cel mai deplin secret, cum fusese informat de doi 
ofițeri din serviciile de informaţii ale Marinei braziliene despre 
realitatea câtorva accidente de OZN-uri. Aceste informaţii 
ultrasecrete proveneau de la omologii lor americani, și dacă vor- 
biseră despre asta doctorului Fontes, o făcuseră doar ca să-l 

convingă să le dea fragmentele de la Ubatuba! Din păcate, 
cartea în care a fost publicat acest prim extras (fără să 
dezvăluie numele celor doi Lorenzen), UFO Crash at Aztec, de 
William Steinman, a fost considerată putin fiabilă de majori- 
tatea ufologilor, deoarece apăra cazul Aziec. Această scrisoare 
era şi ea un document îndoielnic? Se pare că nu, deoarece a 
reapărut anul următor în cartea reputatului cercetător britanic 
Timothy Good, Above Top Secret. Good nu a spus niciodată 
prin ce canal primise această scrisoare, care probabil că se afla 
în arhivele APRO. Totuși, cunoscând seriozitatea acestui 
cercetător, sunt tentat să cred autentic acest document 
excepțional, ale cărui dezvăluiri se potrivesc foarte bine cu 
multe alte mărturii. lată pasajul esenţial, așa cum apare în 
cartea lui Steinman. După părerea mea este un text foarte 
important şi subestimat în mod grav de comunitatea ufologică. 
Nu numai că include dezvăluiri impresionante despre OZN-uri, 
ci este revelatoare si în ceea ce privește îngrijorarea 
specialiștilor militari însărcinaţi cu această problemă în epocă, 
adică mijlocul anilor cincizeci. Se poate pune prinsoare că au 
evoluat mult de atunci. Pe de altă parte, ideea că acești militari 
ar fi putut să povestească aiureli doctorului Fontes pare destul 
de neverosimilă și chiar absurdă: de ce să riște să lanseze ast- 
fel de minciuni gogonate care riscau să fie apoi repetate în 
lumea întreagă? 

După ce subliniaseră că vizita lor era neoficială și privată, 
cei doi ofiţeri ai marinei braziliene i-au făcut doctorului Fontes 
următoarele dezvăluiri, timp de două ore, despre problema far- 
furiilor zburătoare: 

„(1) Mi-au spus că toate guvernele și autoritățile militare din 
lume știu că farfuriile zburătoare există — și că sunt vehicule venite 
de pe o altă planetă. Detin dovada absolută a acestor două lucruri. 

(2) În realitate, șase discuri zburătoare s-au prăbușit deja pe 
Pământ, au fost capturate și demontate de echipe militare și stiinti- 
fice din țările respective — în condiţii de securitate dintre cele mai 


167 Gildas Bourdais 


rigide și nemiloase, ca să se menţină secretul absolut despre 
această problemă. Unul dintre aceste discuri s-a prăbușit în 
deșertul Sahara, dar era prea deteriorat ca să fie de vreo utilitate. 
Altele trei se prăbușiseră în Statele Unite, dintre care două în stare 
foarte bună. Al cincilea căzuse undeva în insulele britanice, iar 
ultimul, într-o țară din regiunea scandinavă; acestea două din 
urmă erau si ele foarte putin deteriorate. Aceste şase discuri erau 
toate niște aparate mici, cu un diametru de 9,75; 21,95 sau 30,17 
m. În fiecare dintre ele au fost găsite cadavrele membrilor echipa- 
jului. Erau niște ,,omuleti” cu o înălțime de la 0,80 până la 1,20 m. 
Toţi erau morţi, uciși în urma accidentului. Examinarea 
cadavrelor a arătat că erau incontestabil „umanoizi” — dar că nu 
proveneau, evident, de pe această planetă. Pentru câteva cazuri, 
cauza accidentului a fost determinată cu precizie: în alte cazuri nu 
s-a putut determina. Toate aparatele aveau forma generală a unei 
farfurii cu o cabină deasupra; toate erau făcute din metal ultraușor, 
care era asamblat pe segmente, încastrându-se în locașuri adânci 
și ataşate unele de altele în jurul bazei. Nu exista nici o urmă de 
montaj pe peretele extern al aparatelor. Unele aparate aveau hu- 
blouri făcute dintr-un tip de sticlă necunoscută; materiale necu- 
noscute de toate felurile au fost găsite în interiorul vehiculului. 

(3) Examinarea instrumentelor și a aparatelor găsite la bor- 
dul discurilor a arătat că erau propulsate cu ajutorul unui câmp 
electromagnetic extrem de puternic. Alte indicii au arătat că 
acest câmp este produs de un curent rotativ și oscilant cu tensi- 
une mare. Un câmp de acest tip pare că produce o anumită formă 
de gravitație care rămâne neexplicată până astăzi. 

(4) Toate navele au fost demontate cu grijă și studiate. Din 
păcate, problema cea mai importantă nu a fost rezolvată: cum 
erau produse acele câmpuri si care era sursa cantităţii formida- 
bile de energie electrică pusă în funcţiune prin aceste câmpuri. 
Nici un indiciu nu s-a găsit în discurile examinate. După toate 
aparențele, energia lor nu provenea de nicăieri. Pe de o parte, 
există indicii în ceea ce privește existenţa unor OZN-uri mari, 

care folosesc motoare de tip atomic ca sursă de energie, ceea ce 
face să se presupună că pot să transmită energia electrică cu aju- 
torul unui fascicul de unde radio. Unele dispozitive găsite în 
micile discuri ar putea servi la receptionarea și concentrarea 
energiei electrice primită în acest mod. Dacă este adevărat, o 
centrală nucleară funcționând pe o navă sau un satelit de mari 
dimensiuni, situată în afara atmosferei noastre, ar putea să 
furnizeze energie electrică unei întregi flotile de mici aparate 
operând în atmosfera noastră. Nici una dintre aceste nave de 
dimensiuni mari nu a fost capturată până în prezent. 

(5) Oamenii nostri de știință ar putea să construiască un 
aparat propulsat de un astfel de câmp electric rotativ si oscilant 
— dacă ar ști cum să convertească direct în curent electric ener- 
gia produsă de un reactor nuclear. Această problemă nu este încă 
rezolvată. 

(6) Acești vizitatori veniţi din spaţiu sunt periculoși când te 
apropii de ei si devin ostili dacă fi ataci. Am pierdut deja 
numeroase avioane încercând să-i doborâm. Nu avem mijloace 
de apărare împotriva lor până în prezent. Întrec cu ușurință orice 
avion de vânătoare și acestea nu au nici o șansă în fata lor. 
Rachetele ghidate sunt şi ele inutile: pot să zboare mai repede și 
chiar să manevreze în jurul lor ca și cum ar fi niște jucării. Se 
poate să interfereze cu instrumentele lor electronice și să le facă 
inoperante după lansare; sau mai pot să le facă să explodeze 
înainte de a ajunge în apropierea lor. Au provocat prăbușirea 
unor aparate militare (cu elice sau cu reacţie) și a unor avioane 
de linie, provocând pana motoarelor, prin interferență cu sis- 
temele lor electrice (încă nu știm dacă este un efect secundar al 
câmpului lor magnetic foarte puternic sau efectul unei arme — 
poate un fel de fascicul cu înaltă frecvență). Au și o armă cu 
bătaie lungă, oribil de distrugătoare, care a fost folosită fără mila 
împotriva avioanelor noastre de vânătoare cu reacție. Într-un 
caz, de exemplu, un interceptor al Marinei, cu un echipaj de doi 
oameni, a fost îndreptat de urgenţă spre un OZN. Misiunea lor 

era, ca de obicei, de a-l forța să aterizeze și să-l doboare, daca 
era necesar. Și-au folosit armele. Răspunsul a fost imediat si 
înspăimântător: într-o clipă, toate părțile metalice ale avionului 
au fost dezintegrate, explodând în mii de fragmente mici, și 
piloții s-au pomenit brusc stând în aer (părțile nemetalice nefi- 
ind afectate de fenomen); unul dintre piloți a fost ucis, dar 
celălalt a supravieţuit și a putut să depună mărturie. Avem 
dovezi că această armă formidabilă este un fel de fascicul ultra- 
sonic care rupe coeziunea moleculară a tuturor structurilor me- 
talice. Mai au și mijloace cu care să ne paralizeze sistemul radar, 
să interfereze cu aparatele noastre radio și de televiziune si să 
scurtcircuiteze centralele electrice”. 


Înainte de a continua lectura acestei scrisori, un comentariu 
pare aici util, pentru a sublinia că reacția militară din primii ani 
a fost foarte belicoasă fata de OZN-uri. Era război: „întâi tragem 
şi pe urmă discutăm!” Răspunsul OZN-ului frapează mai ales 
prin grija de a cruța pe cât posibil vieţile omenești. Putem să fim 
siguri că nu le-ar fi fost deloc greu să doboare avionul cu tot cu 
echipaj. Se cunoaște un alt exemplu frapant al acestei atitudini, 
care a fost tentativa de interceptare a unui OZN deasupra 
Iranului la 16 septembrie 1976: de fiecare dată când pilotul se 
apropia, instrumentele de bord și apoi armele încetau să mai 
funcţioneze, dar niciodată viaţa pilotului nu a fost pusă în peri- 
col. În schimb, există și cazuri în care avionul a fost doborât si 
pilotul ucis, cazul cel mai cunoscut fiind cel al căpitanului 
Mantell, din 7 ianuarie 1948, deasupra Statelor Unite. Și, la 
puţin timp după aceea, probabil că nu întâmplător comisia de 
anchetă a celor de la Air Force a luat numele bizar de „comisia 
Ranchiună” (Grudge). 

Urmarea scrisorii confirmă această impresie a unei stări de 
spirit belicoase și a unei îngrijorări a militarilor din epocă: 

„(7) Până acum nu şi-au manifestat dorinţa de a ne contacta. 
Pregătesc în mod vădit o vastă operaţiune militară la scară 

planetară îndreptată împotriva noastră. Nu stim ce operaţiune va 
fi. Există totuși trei posibilităţi: (a) război total urmat de aterizări 
în masă, ca să ne distrugă forțele, să aducă în stare de sclavie 
restul populației și să colonizeze planeta; (b) acţiune de poliţie 
ca să ne oprească planurile de cucerire a spaţiului și să împiedice 
progresele noastre în domeniul armelor atomice; asta s-ar mani- 
festa prin aterizări în masă în puncte strategice cu ocuparea prin 
forță a unor zone limitate, de interes vital pentru obiectivele lor; 
(c) „intervenţie amicală” (urmată de o intimidare militară), ca să 
ne facă să acceptăm planurile lor legate de noi — indiferent care 
ar fi ele —, evitând un război deschis sau orice alt fel de inter- 
ventie directă; supraveghere și eventuale acțiuni de poliție doar 
în afara atmosferei noastre. 

(8) Toate autorităţile militare și guvernamentale din lume 
sunt informate de această situaţie. Există un schimb informativ 
între serviciile de informaţii și conferinţe militare ultrasecret 
sunt ținute periodic pentru a discuta noile evoluţii. Marina 
braziliană, de exemplu, primește rapoarte lunare strict secrete 
ale Marinei americane și îi trimite toate informaţiile disponibile 
de aici. Contacte asemănătoare există și între Infanterie și 
Aviația Militară și organismele militare omologe din mai multe 
alte tari. În Brazilia, numai persoanele care lucrează la această 
problemă cunosc cu adevărat situaţia; ofițerii de informaţii ai 
Armatei, Marinei și Aviației Militare; câţiva ofițeri superiori din 
Înaltul Comandament; Consiliul Naţional de Securitate și un 
număr de oameni de ştiinţă ale căror activităţi sunt legate de 
problemă, precum si un mic număr de oraganisme civile, care 
fac cercetări pe baza unor proiecte militare”. 


Un alt comentariu mi se pare necesar aici. Dacă toate aceste 
informaţii sunt corecte, ar exista în cadrul forțelor militare 
franceze, mai precis în serviciile de informaţii, cel puţin câteva 
persoane care ştiu totul, ca acești ofițeri brazilieni. Dar asta nu 
este chiar atât de sigur, căci politica de independenţă „gaullistă” 

a țării noastre e posibil să fi slăbit foarte mult legăturile. Eu per- 
sonal nu am putut să culeg nici cel mai mic ecou al unor astfel de 
cunoștințe secrete în Franţa. Mai putem presupune că, dacă așa ar 
fi stat lucrurile, experţii militari adunaţi în asociaţia COMETA ar 
fi știut cât de cât ceva şi și-ar fi scris altfel raportul în 1999 despre 
OZN-uri si apărare. În schimb, putem schița cu ușurință o listă a 
țărilor care au o cooperare militară strânsă cu Statele Unite, pe 
primele locuri aflându-se toate ţările anglofone și alte câteva pre- 
cum Brazilia. Dar poate că ofițerii brazilieni au simplificat într-o 
oarecare măsură expunerea făcută doctorului Fontes. În orice 
caz, urmarea este la fel de interesantă. 


„(9) Toate informaţiile din surse militare despre OZN-uri 
sunt clasificate ultrasecret. Autorităţile civile și ofițerii militari 
în general nu au acces la aceste informatii. Nici președintelui 
nostru nu i s-a prezentat întreg adevărul. 

(10) Autorităţile militare din lume sunt de acord să nu 
dezvăluie nimic populaţiei despre această problemă. Unele grupuri 
militare cred că astfel de dezvăluiri ar provoca un soc enorm — sufi- 
cient ca să paralizeze viata în țările noastre timp de mai multi ani. 
Pe de altă parte, cred că activitatea de recunoaștere a OZN-urilor 
(așa cum se manifestă actualmente) ar putea să dureze încă vreo 
zece ani — dar populaţiile nu ar putea să fie controlate un timp atât 
de îndelungat iar riscul unei panici necontrolate ar fi mare. În plus, 
probabilitatea unei intervenții a OZN-urilor (descrisă în paragraful 
7) rămâne evaluată la 90%; există o posibilitate de 10% ca ostili- 
tatea lor să fie doar consecința atacurilor noastre asupra navelor 
lor, în virtutea acestei posibilități, încercăm acum să-i facem să 
înțeleagă că am vrea să avem un contact pașnic — astfel încât 
instrucţiunile sunt (acum) să se evite orice atac asupra navelor lor. 
Această politică a fost adoptată de către toţi, cu excepția câtorva 
țări, care mai au încă descreierati în cadrul forțelor aeriene și care 
gândesc altfel. Nu ştim dacă OZN-urile vor reacționa la aceste 
măsuri luate recent. Sperăm că o vor face.” 

Încă o remarcă. După unele mărturii, contacte pașnice ar fi 
avut loc de atunci, în cel mai mare secret. Dar alte aspecte rămân 
alarmante, precum răpirile și mai ales dosarul deosebit al vitelor 
mutilate. Nu trebuie să uităm nici perspectiva raporturilor com- 
plexe, nu cu una, ci cu mai multe civilizaţii extraterestre, 
indiferent de adevărata lor natură și de originea lor, unele putând 
să fie mai curând binevoitoare, dar altele mai putin! Iată ultimul 
paragraf despre dezvăluirile celor doi ofițeri brazilieni făcute 
doctorului Fontes. Nici el nu este lipsit de interes! 


(11) În scopul de a ascunde publicului adevărul, o politică 
de cenzurare, cu grijă planificată, a fost pusă în aplicare de câţiva 
ani. Politica de negare sistematică (debunking) a problemei 
OZN în ansamblul ei este cea mai bună armă de care dispunem 
în acest scop. Ridicolul este un instrument eficace împotriva 
celor mai mulți oameni care încearcă să informeze publicul, dar 
alteori sunt necesare şi alte măsuri. Mai ales împotriva unor per- 
soane care deţin dovezi care, dacă ar fi publicate, ar deschide 
ochii publicului. În unele tari a fost folosită forța pentru a-i 
reduce pe unii la tăcere. Când asta nu a fost posibil, s-au folosit 
tot felul de combinaţii pentru a face dovezile lipsite de valoare. 
Într-un mic număr de cazuri, a fost din păcate necesar să se 
recurgă la violență: regretăm aceasta, dar nu am avut de ales. 
Vom menţine secretul cu orice pret asupra acestei probleme. Pe 
drept sau pe nedrept, noi — militarii — ne vom face treaba și 
nimeni nu ne va opri”. 


Scriind această scrisoare corespondentilor săi Jim si Coral 
Lorenzen, conducători ai APRO (Aerial Phenomena Research 
Organization), una dintre cele două mari organizaţii de cerce- 
tare private de atunci din Statele Unite, creat din 1952, doctorul 
Fontes nu bănuia că aceştia erau probabil supravegheați de ser- 
viciile de informaţii militare și civile, conform recomandărilor 

la care subscrisese comisia de oameni de știință eminenti 
reunită la începutul anului 1953 de US Force și CIA, numită 
„comisia Robertson”. Comisia stabilise că APRO trebuia 
supravegheată: 

„Comisia a luat cunoştinţă de existența unor grupuri precum 
Civilian Flying Saucer Investigators (Los Angeles) și Aerial 
Phenomena Research Organization (Wisconsin). Ea crede ca 
astfel de organizaţii ar trebui să fie supravegheate, având în 
vedere capacitatea lor potenţială de a avea o mare influență 
asupra publicului în cazul în care ar surveni un mare număr de 
observaţii. Trebuie să avem tot timpul în minte caracterul 
aparent iresponsabil al acestor grupuri si riscul ca ele să fie 
folosite în scopuri subversive”. 

Dacă doctorul Fontes ar fi cunoscut acest text în 1957, este 
clar, nu numai că nu ar fi scris o astfel de scrisoare, chiar confi- 
denţială, dar mai ales nu ar fi încredințat pretioasele lui frag- 
mente unui organism aflat sub supraveghere! 


Alte mărturii din anii cincizeci si șaizeci 
La APRO, Jim și Coral Lorenzen — astăzi decedați — nu au 
dezvăluit nimănui scrisoarea de la doctorul Fontes. Trebuie să 
subliniem aici reputaţia lor de mare onestitate și seriozitate, pe 
. care și-au câștigat-o pe merit. În schimb, ei au citat câteva măr- 
turii cu atât mai prețioase cu cât erau rare în acea perioadă. 
Astfel a apărut, în 1958, mărturia anonimă a unui aviator care 
spunea că participase, în 1948, la recuperarea unui OZN în New 
Mexico si a unui alt martor din Albuquerque, care isi amintea de 
o prăbușire în regiunea Taos, în partea de nord a statului New 
Mexico. În 1962, Coral Lorenzen — uimind la acea vreme, dar 
deja mult mai putin decât astăzi — a pomenit despre mărturia 
unui tânăr meteorolog care văzuse în 1948 „costume spaţiale” 
de mărime mică, la baza aeriană Wright-Patterson (marele cen- 
tru tehnic al Air Force). În 1964, APRO cita un pilot de bom- 
bardier B-57, care spunea că văzuse, în ziua de 30 aprilie, un 

OZN aterizând la baza aeriană Holloman (lângă White Sands, în 
nordul statului New Mexico), pe când el însuși efectua manevra 
de apropiere pentru aterizare: „Ia uite un OZN care aterizează!” 
Descrierea OZN-ului făcută de el seamănă cu cea a politistului 
Zamorra, care văzuse ub OZN aterizând mai la nord, lângă 
orașul Zocorro, exact cu șase zile mai înainte, la 24 aprilie! Cei 
doi Lorenzen au spus că această mărturie fusese coroborată cu 
alte două surse independente. Vedem apărând aici problema 
contactelor secrete cu una sau mai multe civilizaţii extraterestre, 
care se află mai mult ca niciodată în centrul zvonurilor și contro- 
verselor despre OZN-uri. 

Acum cunoaștem și o altă mărturie din acei primi ani, 
culeasă de Isabel Davis, ufolog nu mai putin reputat, care nu 
îndrăznise să o dea publicității atâta timp cât i se păruse 
explozivă. O femeie, medic si biolog, pe care o cunoştea perso- 
nal, fusese dusă într-un centru secret ca să studieze niște frag- 
mente dintr-un corp, pe care îl identificase imediat ca nefiind 
uman. Fusese obligată să îmbrace un costum de protecție special 
și, după aceea, i se interzisese cu desăvârşire să vorbească 
despre asta. Interdictie inutilă, şi-a zis ea căci, chiar dacă ar fi 
spus ceva, nimeni nu ar fi crezut-o. Frumos exemplu de autopro- 
tectie a secretului! Aceste mărturii prefigurează colecția impre- 
sionantă, pe care o va aduna, începând de la sfârșitul anilor 
șaptezeci, un alt investigator reputat, Leonard Stringfield, despre 
care vom vorbi mai departe. Mai înainte însă, să amintim, foarte 
pe scurt, câteva relatări care sunt mai spectaculoase (si deseori 
citate in-presa ufologică), dar care sunt poate mult mai putin 
solide decât precedentele. 


Au aterizat OZN-uri la baza Edwards în 1954? 

Iată un zvon senzaţional — parcă prea senzaţional! — con- 
form căruia cinci aparate pilotate de extratereștri ar fi vizitat, 
în 1954, baza aeriană Edwards (care purta atunci numele de 
Muroc) din California şi că preşedintele Eisenhower ar fi par- 

ticipat în mare secret la această întâlnire, în ziua de 17 febru- 
arie. Marea bază Edwards, situată pe lacul secat Muroc și 
folosind drept teren de încercări pentru prototipuri avansate, 
era din capul locului un loc plauzibil pentru un astfel de eveni- 
ment. După părerea lui Jerome Clark, autorul unei enciclope- 
dii în trei volume, o autoritate în materie de OZN-uri, zvonul a 
început să circule în California de Sud, apoi a fost publicat de 
autorul britanic Haroid Wilkins în 1955. Wilkins spune că a 
avut trei surse de informaţii, fără să le numească, dar una din- 
tre aceste surse a fost dezvăluită în 1959. Era vorba de un per- 
sonaj misterios, Gerard Light, într-o scrisoare adresată, în 
aprilie 1954 lui Meade Layne, el însuși directorul unui grup 
esoteric cu reședința la San Diego, „Borderland Sciences 
Research Associates”. Existenţa acestei scrisori nu constituie 
nici o îndoială. Englezul Gordon Creighton, care primise o 
copie în acea perioadă, deoarece coresponda cu Meade Layne, 
a publicat-o în facsimil în revista Flying Saucer Review. Acest 
Gerard Light ar fi un ocultist californian, fiind o sursă fragilă, 
dar nu este singura. Gordon Creighton mai citează una în 
revistă, care pare putin mai serioasă. Este vorba de un pilot de 
încercare de înalt nivel (firește, anonim), care i-ar fi încredințat 
autorului britanic Brisely le Poer Trench (înnobilat sub numele 
de lord Clancarty) povestea extraordinară de mai jos, relatată 
de revista britanică: 

„Cinci modele de aparate extraterestre au aterizat la bază. 
Trei aveau forma unor farfurii $i două aveau formă de trabuc. 
Eisenhower se afla în vacanţă la Palm Springs, iar autorităţile de 
la Muroc i-au cerut să vină de urgenţă. Președintelui nu i-a venit 
să-și creadă ochilor. În fata lui și a unui mic grup de asistenţi, niște 
fiinţe au coborât din vehiculele lor și s-au apropiat. Păreau umane, 
dar nu chiar, a zis pilotul. După spusele lui, erau chele și capul lor 
era putin mai mare decât al nostru. Puteau să respire fără ajutorul 
vreunui aparat. Vorbeau engleza si i-au spus lui Eisenhower că 
erau interesaţi să iniţieze un program educativ, ca să obișnuiască 

popoarele de pe Pământ cu prezența lor. Eisenhower, foarte ner- 
vos, le-a răspuns că nu credea că lumea era pregătită să afle asta 
şi ca astfel de dezvăluiri ar crea o situație dificilă pentru toată 
lumea. Extraterestrii păreau că înțeleg și erau de acord cu 
Eisenhower și i-au spus că vor continua să înmulțească contactele, 
dar cu persoane izolate, până când oamenii se vor obişnui cu ei. 
Eisenhower le-a spus că așa era bine, atâta timp cât nu creau 
panică şi confuzie pe planeta noastră. 

Apoi, extratereștrii au făcut o demonstraţie a avansului lor 
tehnic incredibil în fata președintelui stupefiat. Au arătat cum 
stăpâneau gravitația, capacitatea de a-și face aparatele invizibile 
$i imposibil de detectat de instrumentele noastre. Toate acestea 
l-au tulburat profund pe președinte, căci nimeni dintre noi nu 
putea să le vadă, deși știam că se aflau acolo. După care s-au 
despărțit, s-au întors la aparatele lor și au plecat. Fiecare dintre 
noi am fost obligaţi să jurăm păstrarea secretului despre ceea ce 
văzusem $i auzisem la baza Muroc în acea zi”. 

Când i-a spus toată această poveste lui Brinsely le Poer 
Trench, pilotul de încercare i-a precizat că toți ceilalți martori 
erau decedați. 

Care este gradul de credibilitate al unei astfel de povești? 
Scăzut la prima vedere, deoarece pare fantastică. Totuși, alte 
indicii fac să se creadă că ceva a putut să se întâmple, ceva relatat 
aici într-un mod foarte fantezist. Mai întâi, este sigur că președin- 
tele Eisenhower dispăruse într-adevăr un anumit timp, astfel 
încât se răspândise zvonul, un moment, că murise. Apoi serviciul 
de presă explicase că pierduse o plombă dentară și fusese nevoit 
să meargă degrabă la dentist, doctorul Purcell. Partea proastă este 
că în arhivele președintelui se găsesc dovezi ale celor mai mici 
fapte și gesturi ale sale, nu și pentru această împrejurare. 
Investigatorul William Moore nu a găsit nimic în dosarul „den- 
tist” al președintelui. În schimb, a putut să se întâlnească cu soția 
dentistului, care nu-și amintea de un tratament de urgență al lui 
Eisenhower, dar își amintea foarte bine recepţia la care fusese 

invitată cu soțul ei, ca să-l prezinte ca dentistul care îl operase 
pe președinte! Gordon Creighton citează și alte mărturii. În 
anii cincizeci, un sergent îi dezvăluise anchetatorului Gabriel 
Green că participase în acea perioadă la un exercițiu de tir, 
sub comanda unui general. Deodată, au fost survolati de cinci 
OZN-uri, iar generalul a ordonat să se tragă în ele, însă asta 
nu a avut nici un efect. Atunci au văzut OZN-urile aterizând 
la bază, lângă unul dintre hangarele mari! Alți doi martori, 
Don Johnson și Paul Umbrello, au apărut după ce citiseră un 
articol despre această poveste. Ei au spus că văzuseră o far- 
furie zburătoare trecând nu departe de bază, la mai puţin de 
douăzeci și patru de ore după data presupusă a întâlnirii. Ei au 
trecut cu succes un test cu detectorul de minciuni, făcut de 
Charles McQuiston, co-inventatorul aparatului. Astfel, ne 
aflăm în fata unei mici colecţii de mărturii care nu au putut să 
fie adunate decât relativ recent. În acea vreme au fost doar 
niște zvonuri efemere cărora nu li se dădea nici o atenţie, de 
la scandalul cărţii lui Frank Scully. Lucrurile vor începe însă 
să se miste în cursul deceniului următor. 


Trebuie să așteptăm începutul 
anilor șaptezeci ca să auzim din 


nou vorbindu-se de operațiuni se- Nou aflux 
crete cu OZN-uri. O dată cu debu- de mărturii 
tul cazului Roswell, bineînţeles, 

dar cu alte mărturii, mai puţin în anii șaptezeci 


cunoscute. O cotitură era deja per- 

ceptibilă în publicaţiile „serioase” 

precum ultima carte a lui Donald Keyhoe, Aliens from Space, 
apărută în 1973, unde tonul era mult mai ferm. Apoi a urmat 
surpriza intrării în scenă a astonomului Allen Hynek, fostul 
consilier al Air Force în materie de OZN-uri timp de aproape 
douăzeci de ani, cu prima sa carte, The UFO Experience 
(1972), care confirma realitatea OZN-urilor, după o matură 

chibzuinţă (o bună parte din mass-media franceză încă nu a 
reușit să facă acest pas, nici după treizeci de ani). Dar acești 
autori nu îndrăzneau sau nu voiau să abordeze această problemă 
a operațiunilor ultrasecrete. Avea cunoștință de ele Hynek? Iată 
o mărturie care ne poate face să credem acest lucru. Joe Lewels, 
profesor de comunicare la universitatea El Paso din Texas, 
povestește în excelenta sa carte The God Hypothesis, apărută în 
1997, că Hynek îi făcuse mărturisiri neașteptate cu ocazia unei 
vizite la universitate, prin 1976. Hynek voia să-l convingă să 
lucreze cu el la dosarul OZN, iar Lewels — la vremea aceea putin 
interesat de subiect — îl întrebase dacă avea cunoştinţă de fapte 
pe care nu le putea dezvălui public. După un moment de tăcere, 
Hynek îi spusese: „Cunosc un colonel de infanterie, care dorește 
să-și păstreze anonimatul, care jură că militarii noștri au capturat 
o farfurie zburătoare prăbușită în regiunea Roswell în 1947, 
exact la trei ore de mers de-aici”. Văzând atitudinea neîncreză- 
toare a lui Lewels, Hynek continuase: „Asta nu-i tot. Mai jură că 
au fost găsite corpurile unor extratereștri”. Anecdota este cu atât 
mai interesantă cu cât cazul Roswell nu avea să înceapă decât 
doi ani mai târziu, cu primele dezvăluiri ale maiorului Jesse 
Marcel. 

Să trecem rapid peste dezvăluirile profesorului Robert 
Spencer Carr din 1974, care au fost rapid înlăturate, deoarece se 
refereau la prăbuşirea de la Aztec, unul dintre site-urile îndoiel- 
nice „dezvăluite” de Frank Scully. În realitate, Carr culesese 
poate mărturii autentice, înșelându-se doar în privinţa locului. 
Vom vedea mai departe că alte mărturii sugerează că ceva chiar 
s-a întâmplat in această regiune în 1948, dar în alt loc. Iată un 
episod mult mai interesant. 


Cartea ciudată a lui Robert Emenegger 


În 1974 apărea o carte ciudată, intitulată pur și simplu 
UFOs, Past, Present and Future, conţinând o relatare scurtă de 
trei pagini, sub o formă romantata ca să se protejeze secretul 

intentionand să povestească o altă versiune a primului contact cu 
extratereștrii. Air Force, spunea Emenegger, îi propusese in 
1973 să facă un film despre acest subiect, împreună cu asociatul 
său Allan Sandler si îi promisese o oră și jumătate de film pe 
16 mm, arătând îndeosebi această Întâlnire extraordinară. Planul 
esuase totuși, deoarece nu era, din punct de vedere politic, un 
moment bun, în perioada în care izbucnea scandalul Watergate, 
care îl făcuse pe președintele Nixon să-și dea demisia. 


Desen reprezentând un extraterestru 
care ar fi aterizat la AFB Holloman, 
după cartea lui Robert Emenegger, 
UFOs, Past, 

Present and Future. 


Acest contact cu extratereștrii ar fi avut loc, în versiunea lui 
Emenegger, nu la Edwards în 1954, ci la baza Holloman, lângă 
White Sands, in sudul statului New Mexico. $i data? Emenegger 
dă anul 1971. Dar, după o altă sursă, din păcate putin fiabila, 
agentul special Richard Doty (de la AFOSI, serviciul de infor- 
matii al Air Force, cu care ne vom întâlni mai departe), acest 
contact ar fi avut loc în aprilie 1964, exact a doua zi după ateri- 
zarea de la Socorro, mai la nord în valea lui Rio Grande. Era 
vorba de o eroare, din cauza unei proaste comunicări, îi va explica 
Doty investigatoarei Linda Moulton Howe când o va primi la 
baza Kirtland, în aprilie 1983. Or, am văzut mai sus mărturia 

unui pilot care spunea că a văzut aterizând un OZN la baza 
Holloman aproape la aceeasi data! 

Atunci, acest contact istoric de la Holloman era ceva serios 
sau doar o farsă a producătorului hollywoodian? Un lucru e sigur: 
mărturia lui Emenegger a fost cel putin în parte confirmată public, 
în 1988, de un responsabil al Air Force! Sa anticipăm putin citând 
aici emisiunea de televiziune UFO Cover-Up? Live!, în care a 
apărut, printre alții, șeful securității și arhivelor audiovizuale ale 
Air Force, Paul Shartle, care îl primise pe Emenegger la baza 
Norton din California. Shartle a confirmat acest lucru și a recunos- 
cut că văzuse el însuși filmul respectiv. Am o copie a acestei emi- 
siuni și confirm faptul că a spus acest lucru. Pentru evitarea 
oricărei confuzii, trebuie să precizăm că, firește, acest film nu a fost 
arătat niciodată publicului. În schimb, în carte apar desene care ar 
vrea să indice cum arătau extratereștrii: înălțimea comparabilă cu 
a noastră, cheli, cu cap mare, ochi mari negri și nas lung. Destul de 
diferiți, deci, de modelul bine cunoscut al „Griilor”, mari sau mici 
de statură, exceptând tenul gri! În acest scenariu, întâlnirea fusese 
pregătită prin comunicaţii prealabile. Trei aparate în formă de disc 
sosiseră, dar numai unul aterizase, celelalte două rămânând în aer, 
probabil din motive de securitate. Aceste ființe purtau un costum 
care li se lipea de corp și o cască părând a folosi ca aparat de comu- 
nicare. Erau, după spusele lui Emenegger, oameni de știință, veniți 
ca să schimbe informații dar și să recupereze niște cadavre dintr-un 
accident anterior. 

Ce să credem despre o astfel de poveste? Zvonurile spun că 
Spielberg s-ar fi inspirat din ea pentru filmul său Întâlnire de 
gradul trei. S-a mai spus că pe platou s-ar fi aflat un agent al ser- 
viciului secret... 


Un caz relativ solid: 

prăbuşirea de la Kingman, Arizona, 1953 

În aprilie 1976, Raymond Fowler, investigator respectat de 
la Mufon, a dezvăluit un martor poate important al unui accident 

de OZN care ar fi avut loc în 1953 lângă Kingman, în deșertul 
Arizona. Sub pseudonimul Fritz Werner, acesta a povestit că fusese 
chemat să participe, în calitate de inginer, la examinarea unui 
aparat accidentat, lung de aproape patru metri si având mai . 
curând forma unei picături de apă. În realitate, cu ocazia unei 
convorbiri ulterioare, a descris de data asta un aparat având 
forma a două farfurii lipite una de alta. Aparatul era înfipt în 
solul nisipos și un tambuchi era dechis, poate în urma impactu- 
lui care fusese foarte violent, dar discul părea intact. Werner 
avea misiunea să evalueze viteza de impact, pe care a estimat-o 
la 1 900 km/h! Această estimare pare foarte neverosimilă. Ce ar 
mai fi rămas din aparat și din pilot după un astfel de șoc? Dar ce 
ştim noi despre rezistența unui OZN? Poate că a amortizat șocul 
alunecând pe nisip? Oricum ar fi, după spusele lui Werner, un 
cort fusese instalat în apropiere, unde a zărit un cadavru pe o 
targă. Acesta purta un costum cu aspect argintiu, iar pielea părea 
să fie de un maroniu închis, dar poate că era deteriorată, pre- 
supune el, din cauza expunerii în atmosfera terestră. Wemer fusese 
rechizitionat de Air Force si dus la fata locului: cu avionul până 
la Phoenix și apoi cu un autocar cu ferestrele acoperite, împre- 
ună cu alte persoane. 

Mărturia lui Werner pune un anumit număr de probleme. În 
afara faptului că a fost ceva schimbat în cursul convorbirilor, 
unele detalii şochează, după cum am văzut. lată altul, subliniat 
de Kevin Randle, el însuşi fost ofițer de informaţii din cadrul Air 
Force şi autorul unei cărți bune despre accidentele de OZN-uri, 
A History of UFO Crashes: după spusele lui Werner, persoanelor 
prezente li s-a făcut prezenţa printr-un apel nominal la sosire, 
total contrar regulilor secretului într-o astfel de împrejurare. La 
rândul său, Raymond Fowler a descoperit și alte contradicții și 
l-a chestionat pe Werner în această privinţă. Acesta a recunoscut 
până la urmă că i se mai întâmpla să mai înflorească după ce 
bea! În schimb, CV-ul său este într-adevăr cel al unui inginer de 
nivel foarte înalt. 

Acum, punctul important este că mărturia lui Werner a 
primit un început de confirmare din partea altor mărturii. 
Leonard Stringfield, la fel de respectat ca și Ray Fowler, a cules 
o altă mărturie prin intermediul colegului său din Cincinnati, 
Charles Wilhelm, cea a unui anume „maior Daly” (pseudonim). 
Acesta a povestit că și el fusese dus cu avionul, în aprilie 1953, 
ca să examineze resturile unui OZN prăbușit. Fusese dus legat la 
ochi până într-un colț al deșertului unde se afla o „navă meta- 
lică” lată de aproximativ 8-9 m. El a remarcat, ca şi Werner, că 
un tambuchi era deschis, dar nu i s-a permis să pătrundă în inte- 
rior. Coroborare interesantă, deci, a primei mărturii, dar, din 
păcate, obținută prin intermediar. 


Kevin Randle amintește și el de o altă mărturie interesantă 
culeasă chiar de el, cea a unei femei care lucrase în anii cincizeci 
la baza Wright-Patterson (spre care converg foarte multe măr- 
turii!), ca secretară la atelierul de parașute. Într-o zi, un sergent 
intrat în birourile lor a povestii persoanelor prezente că se 
întoarce dintr-un zbor făcut în sud-vest și că adusese niște 
cadavre de extratereștri. Bineînţeles, nimeni nu crezuse această 
poveste, care părea extravagantă. Or, în următoarea oră, 
colonelul Pratt Brown, comandantul bazei, a venit să le explice 
că cele spuse de sergent erau doar un zvon lipsit de fundament. 
Apoi îi pusese să semneze un formular care le interzicea să 
repete vreo vorbă din ce auziseră, dacă nu voiau să plătească o 
amendă de 20 000 de dolari și să fie condamnaţi la douăzeci de 
ani de închisoare! Problema, subliniază Randle, este că această 
persoană nu-și amintește bine anul incidentului, dar spune că a 
putut să stabilească prin comparații că ar fi putut să aibă loc în 
1952 sau începutul lui 1953: ar putea deci să corespundă cu 
prăbușirea de la Kingman. În august 2000, o nouă mărturie a fost 
dezvăluită de doctorul Robert Wood, specialist în studierea 
docunmentelor „MJ-12”, despre care va fi vorba mai departe, 

care pare să o confirme complet pe precedenta. În 1997, o fostă 
angajată a bazei Wright-Patterson (din 1942 până în 1952), pe 
nume June Crain (decedată în 1998), ar fi mărturisit unui inves- 
tigator, James Clarkson, că studiase fragmentele unui OZN și 
luase note după dictare de la Werner Von Braun. Era abilitată la 
nivelul „Top Secret Q” și fusese obligată să semneze un docu- 
ment special, în urma dezvăluirilor intempestive ale unui ser- 
gent-major despre o prăbușire în New Mexico. Vorbise despre 
toate astea înainte de moarte, pentru că era șocată de minciunile 
spuse de guvern despre OZN-uri. 


Kevin Randle mai citează în cartea sa si altă mărturie, culeasă 
de colegul său Donald Schmitt. Este vorba de cea a lui Judy 
Woolcott, văduva unui ofițer mort în Vietnam, care fi scrisese o 
scrisoare ciudată în 1965, cu putin timp înainte de a muri. În 
august 1953, soțul ei se afla în post într-un turn de control aerian, 
lângă Kingman (Arizona), unde se urmărea o țintă pe radar, țintă 
care pierdea altitudine și care dispăruse în cele din urmă. Atunci 
apăruse la orizont un fulger de lumină albă. Woolcott $i cei mai 
mulţi dintre oameni au părăsit turnul și S-au îndreptat cu jeep-ul în 
direcția fulgerului. Au descoperit un disc cu un dom deasupra, 
care lovise solul cu putere și era înfipt în nisip, dar nu existau 
deteriorări aparente, nici fragmente pe pământ. Mai înainte de a fi 
avut timp să facă ceva, sosise un convoi militar și li se ordonase 
să se depărteze. Fuseseră evacuaţi și duşi sub escortă până la bază. 
Au fost făcuţi să înțeleagă că nu văzuseră nimic și au fost obligaţi 
să depună jurământ că vor păstra secretul. Woolcott a adăugat în 
scrisoarea sa că știa si alte lucruri despre incident, dar că nu voia 
să scrie mai mult. Judy Woolcott a aflat după aproape o săp- 
tămână că fusese ucis în Vietnam. 

Am văzut intrând în scenă 


Mărturiile adunate unul dintre principalii investiga- 
de Leonard tori americani, — Leonard 
Stringfield Stringfield an acest domeniu 

dificil! al mărturiilor despre 
operatiunile secrete. Nu este sin- 
gurul, desigur, dar el a publicat cele mai multe, adăugând la 
ale lui pe cele ale altor investigatori. După o primă carte 
publicată în 1977, Situation Red, The UFO Siege, în care 
prezentase deja câteva din cazurile de acest gen, Stringfield a 
început să primească mărturii, de la militari sau foști militari, 
care ceruseră să-și păstreze anonimatul. Aceștia i-au oferit 
astfel materialul unei prime expuneri, cu ocazia unei confe- 
rinte la simpozionul anual al Mufon de la 29 iulie 1978. Ca o 
ironie, simpozionul a avut loc la Dayton, oraș din apropierea 
faimoasei baze Wright-Patterson. Mai târziu avea să publice 
şapte rapoarte, ultimul în februarie 1994, anul morţii sale, în 
care a adunat, alături de mărturiile propriilor săi martori, și pe 
cele ale altor investigatori, îndeosebi ale lui Ray Fowler. 
Comunicarea sa către Mufon, intitulată „Recuperări de 
Gradul Trei”, era foarte aşteptată si a fost un eveniment, cu 
un episod rocambolesc. Primise ameninţări cu moartea de la 
persoane anonime și a fost evacuat de polițiști în civil, veniţi 
să-l ia de pe scenă exact la sfârșitul conferinţei, tinandu-] 
incognito într-o altă cameră a hotelului. Stringfield s-a întrebat 
apoi dacă aceste ameninţări fuseseră reale sau constituiseră 
doar o înscenare ca să-l intimideze. Autenticitatea acestui inci- 
dent mi-a fost confirmată de către unul dintre participanții la 
simpozion, care chiar a ajutat-o pe soția lui Stringfield să-și 
caute soțul! 


Pentru a evalua interesul muncii lui Leonard Stringfield, 
trebuie știut că avea un CV de bun patriot. Se angajase în Air 

Force imediat după Pearl Habour, în 1941 și servise în cadrul 
informaţiilor și contraspionajului în zona Pacificului. Stringfield a 
povestit că făcuse parte din unul dintre primele echipaje care ateri- 
zaseră în Japonia după capitulare și că acest zbor ocazionase 
observarea spectaculoasă a unui OZN în plin zbor, care provocase 
un moment pana unui motor! Mai trebuie spus că observaţii 
numeroase de OZN-uri au fost făcute în timpul celui de al doilea 
război mondial și după aceea, în Europa și Pacific. E lesne de inte- 
les că Stringfield, după un astfel de incident, crezuse că își va 
pierde viaţa și a devenit după aceea un investigator foarte motivat 
în domeniul OZN. A înființat în 1954 o revistă, a răspuns de 
relaţiile cu publicul la NICAP, principalul organism de investi- 
gatii din acea perioadă și chiar a lucrat, din 1953 până în 1957, 
pentru Air Defense Command. Avea la dispoziţie o legătură tele- 
fonică directă cu baza cea mai apropiată, ca să semnaleze neîn- 
târziat observarea unui OZN în regiune. Unul dintre veteranii 
ufologiei americane, Richard Hall, a spus după moartea sa în 
1994: „Aş dori să ne amintim de Len Stringfield nu doar ca de un 
adevărat pionier și cercetas în domeniul OZN-urilor, ci și ca de un 
om de o mare verticalitate”. Sigur, scepticii virulenti — care sunt 
foarte multi în Statele Unite, ca și în Franţa — nu au pierdut ocazia 
să-i reproseze lui Stringfield „credulitatea”, dar nici unul nu a 
îndrăznit să-i pună la îndoială onestitatea. Recunostea el însuși că 
nu putea să garanteze autenticitatea tuturor mărturiilor pe care le 
publica. Spre sfârșit, acumularea de mărturii devenise atât de 
derutantă, încât a fost nevoit să recunoască faptul că unele erau 
probabil manevre de dezinformare, ca să-i compromită pe inves- 
tigatori. De unde și subtitlul ultimei sale broșuri din 1994: 
„Căutarea unor dovezi într-o galerie de oglinzi”. În schimb, este 
foarte probabil ca un număr mare dintre ele să fie autentice. Poate 
că este posibil să se despartă grâul de neghină, grupând și com- 
parând mărturiile. Atunci poţi vedea apărând punctele tari, 
îndeosebi un mănunchi de mărturii despre baza Wright-Patterson. 
Am grupat, deci, în ordine cronologică principalele mărturii, 

separând martorii care spun că au participat la operaţiuni pe 
teren de cei care au participat la operaţiuni la baze, lăsând la 
urmă mărturiile despre autopsii și despre operaţiuni foarte 
ciudate. Evident, sunt prezentate aici în rezumat. Mărturiile 
despre Roswell și Kingman nu mai sunt reluate aici, nici 
cazurile eventual posterioare acestor investigaţii. 


1941, Cape Girardeau, 
Missouri (Raport Stringfield 


Marturii nr. 6, 1991, p. 69) 
de operatiuni 


pe teren Este vorba de o mărturie indi- 


rectă, dar uimitoare, care a fost 
culeasă de Ray Fowler în 1991. 

Cronologic, ar fi vorba de cea mai veche prăbușire de 
OZN. După spusele lui Charlette Mann, bunicul ei, reveren- 
dul William Huffman fusese dus în secret în zona unde credea 
că avusese loc un accident de avion, ca să le binecuvânteze pe 
victime. Dar avionul şi victimele nu erau obişnuite! Aparatul, 
foarte deteriorat, avea o formă rotundă, fără nituire aparentă. 
Erau acolo polițiști, militari și oameni în civil și, evident, i se 
interzisese să vorbească. Huffman mărturisise totuși toate 
acestea unuia dintre membrii familiei și astfel a ieșit la iveală 
povestea lui după cincizeci de ani. Văzuse trei cadavre cu o 
aparenţă ne-umană, înalte de aproximativ 1,20 m. Corp slab, 
braţe lungi, cap mare fără păr, ochi mari de formă ovală, o 
gură mică „asemănătoare cu o fantă, fără nas si fără urechi”. 
În fond, descrierea acum „clasică”, deja bine cunoscută în 
1991 şi care a putut să o influenţeze pe nepoata reverendului. 
Verdictul lui Kevin Randle asupra acestui caz pare prudent: 
„date insuficiente”. 

1943 (?), nordul Angliei 

(Raport Stringfield nr. 7, 1994, p. 10) 

Este vorba de o mărturie indirectă culeasă de Timothy 
Cooper, care o citează împreună cu un mare număr de rapoarte 
ale unor piloți despre acele „foo fighters” observate în timpul 
războiului. Trebuie spus că acest investigator este controversat, 
contrar lui Ray Fowler. Conform documentelor găsite de Cooper, 
serviciile secrete americane și britanice (SIS si OSS) organiza- 
seră în octombrie 1943 o operaţiune numită „Massey Project”, al 
cărei obiectiv era determinarea originii acelor „discuri argintii”, 
după ce unul dintre ele se prăbușise în nordul Angliei, lângă 
Scoţia. Avem aici o nouă referire la prăbușirea unui OZN deja 
amintită mai sus cu ocazia dezvăluirilor lui Dorothy Kilgallen şi 
scrisoarea doctorului Olavo Fontes către APRO. 


1948, Statele Unite, loc neprecizat (Georgia?) 

(Raport nr. 3, 1982, p. 10) 

Un jurnalist de la radio KABC din Los Angeles l-a pus pe 
Leonard Stringfield în legătură cu un fost căpitan de informații, 
în 1980, având numele de „Posty” Postlethwait. Acesta, care îi 
părea credibil lui Stringfield, i-a povestit că avea baza la White 
Sands în 1948, ca ofițer de informaţii (G-2 Air). Acolo văzuse 
un telex de la cartierul general al Armatei a III-a din Atlanta, 
adresat generalului care comanda baza, telex care descria acci- 
dentul unui OZN cu un diametru de 30 de metri și înălțimea de 
10m. O usd se deschisese în urma prăbușirii, provocând 
moartea prin asfixiere a celor cinci ocupanti. Aceştia erau mici 
— în jur de 1,20 m — și aveau un cap mare. Din păcate, această 
mărturie nu precizează locul prăbuşirii, dar proveniența telexu- 
lui — Atlanta — sugerează că ar fi avut loc în Georgia sau în 
regiune. Mai există și alte mărturii despre presupuse accidente, 
la sfârșitul anului 1947 și în 1948, dar care au fost înlăturate 
după investigaţie. Să cităm Paradise Valley (California, 

octombrie 1947); Durango (Colorado, iunie 1948), Laredo 
(Texas, iulie 1948 și februarie 1950). Un caz mai solid se pre- 
zintă în anul 1950: cel de la Del Rio, Texas. 


1950, Del Rio, frontiera de sud a Texasului 

(Raport nr. 1, 1978, p 5) 

În 1997, investigatorul Todd Zechel a cules o primă măr- 
turie indirectă. Un tehnician din Air Force i-a mărturisit că un 
unchi al lui, colonel în retragere, care era in 1948 șeful poliţiei 
militare la baza aeriană Carswell de la Fort Worth, Texas (chiar 
cea unde a fost înscenată dezmintirea despre Roswell, cu un an 
înainte), participase la recuperarea unui disc metalic cu un 
diametru de aproximativ 30 m. După spusele acestui martor, 
accidentul ar fi avut loc lângă Loredo, orășel din Texas situat pe 
Rio Grande, marele fluviu care desparte Texasul de Mexic. 
Zechel a putut să-l găsească pe colonel, retras în Florida, iar 
acesta i-a confirmat incidentul. Fusese însărcinat cu cordonul de 
securitate din jurul OZN-ului şi fusese găsit un cadavru de 
extraterestru, înalt de 1,60 m, fără nici un fir de păr pe el, cu 
mâini fără degetul mare. Apoi Zechel a găsit si alti martori, 
îndeosebi un colonel în retragere. Fiabilitatea lui Zechel ca 
investigator a fost pusă la îndoială, dar întâmplarea face ca acest 
martor să fi depus la Cufos (unul dintre cele trei principale 
grupuri de studiu private) o declaraţie sub jurământ (depozitie) 
sub numele de Robert Willingham, ceea ce îi conferă o mult mai 
mare credibilitate. De aici reiese mai întâi că accidentul ar fi 
avut loc în realitate în 1950 în regiunea Del Rio, nu în 1948 la 
Loredo, adică mai la nord, dar tot la frontiera mexicană. 

Colonelul Willingham încerca un nou model de aparate de 
vânătoare, F-94 — decolase de la baza Dyess din Texas — când a 
reperat, împreună cu copilotul, un OZN pe radarul de la bord, 
venind spre ei cu mare viteză. Au putut să-l observe un moment, 
făcând manevre imposibile precum întoarcerea în unghi drept 
fără reducerea vitezei, apoi au aflat că fusese reperat de radar $i 

că s-ar fi prăbușit la frontieră. La întoarcere au decolat iar cu un 
avion ușor și s-au dus să viziteze situl unde se prabusise OZN-ul. 
Au putut să aterizeze acolo, dar la faţa locului se aflau deja mi- 
litari înarmați care le-au interzis să se apropie de aparat. La ple- 
care, Willingham a putut să ia de jos o bucată metalică, a cărei 
structură semăna cu un fagure de albine. A încercat fără succes 
să o topească la flacăra aparatului de sudură, după care a dus-o 
la laboratorul Marinei de la Hagerstown (Maryland) pentru analize. 
Dar când vrusese să o ia înapoi, nimeni nu a mai recunoscut că 
ar fi primit ceva de la el. Mai târziu i s-a spus să nu vorbească 
niciodată despre incident și a fost pus să semneze un document 
prin Care se angaja că va păstra secretul. Kevin Randle, care 
citează această declaratie remarcabilă în cartea sa 
A History of UFO Crashes, consideră totuși că datele sunt insu- 
ficiente. Este adevărat că cele două mărturii citate nu se confirmă 
reciproc decât partial. Ipoteza prăbușirii unui OZN la frontiera 
mexicană s-a complicat apoi în anii optzeci, când a fost dez- 
văluit faimosul document botezat „Majestic 12”, care cita o 
prăbuşire mai la sud, lângă El Indio-Guerrero, în decembrie 
1950. Să fie vorba de același accident, sau acest document, 
foarte controversat, conţine în mod deliberat o eroare, ca să 
semene îndoiala în privința acestor povești cu OZN-uri acciden- 
tate? Problema rămâne deschisă și astăzi. 


1953 sau 1954, New Mexico 

(Raport nr. 3, 1982, p. 5 şi 25) 

lată încă un caz interesant, dar având data și locul nesigure. 
Leonard Stringfield citează două mărturii apropiate care e posibil 
să se refere la același caz. Este vorba mai întâi de un martor 
direct, „KA”, fost militar în Air Force în 1954-1955. El a mărtu- 
risit în 1981 unui grup de investigatori că participase la o ope- 
rațiune de recuperare a unui OZN accidentat, în 1954, în New 
Mexico. Stringfield a putut să ia legătura direct cu martorul, care 
a confirmat faptele. Se afla în misiune de antrenament de salvare 

la bordul unui elicopter, la baza Walker (noul nume al bazei 
Roswell), când a trebuit să participe la o operaţiune, alarmă reală, 
puţin mai la nord de Roswell. Acest detaliu este tulburător, căci 
locul pare destul de aproape de unul dintre locurile presupuse ale 
celebrei prabusiri din 1947! Cartea lui Moore si Berlitz apăruse 
deja în 1980, dar acest sit apropiat de Roswell nu a fost citat decât 
cu mult mai târziu, de Randle și Schmitt, în cartea lor din 1994. 
Oricum, acest martor descrie un obiect circular argintiu, cu un 
dom deasupra, pe care primise sarcina să-l fotografieze din eli- 
copter. Detaliu ciudat, o coroană externă încă se mai rotea, în 
sensul contrar acelor de ceasornic. În afara aparatului se aflau 
patru cadavre. Înalte de 1,20 m, aveau capul foarte mare faţă de 
corp $i purtau o uniformă de un albastru închis! Putin după aceea, 
un alt elicopter adusese o echipă specială, apoi sosiseră vehicule 
terestre. Întors la Roswell, fusese supus unui interogatoriu și i se 
ceruse să păstreze secretul. Acest incident îl impresionase atât de 
profund încât mai târziu avusese coșmaruri. Aflase că OZN-ul 
fusese ținut într-un hangar la Roswell, un detaliu care pare putin 
credibil, trebuie să recunoaștem. 


Această poveste este poate susținută de un alt martor, care 
s-a întâlnit personal cu Richard Hail, unul dintre ufologii cei mai 
respectaţi din Statele Unite. Era în 1964, o dată la care astfel de 
mărturii erau foarte rare și rămâneau confidentiale. Aceasta a fost 
mai întâi dezvăluită de scrisoarea unui student de la universitatea 
Bob Jones din Greenville (Carolina de Sud). Un instructor care 
fusese ofițer şi aghiotant al unui general din Air Force i-a mărtu- 
risit într-o zi acestui student că un OZN s-a prăbușit în 1953 
lângă un teren de încercare de la White Sands. Dezvăluia acest 
lucru deoarece avea impresia că foarte curând vor apărea revelații 
publice în această privință! O parte din personalul Air Force se 
deplasase imediat la fata locului, unde găsise un OZN în stare 
bună cu o portieră deschisă. Nu departe zăceau cadavrele a patru 
ocupanti. Descrierea lor este cea „clasică”, dar care nu era 

»clasica” si în perioada respectivă: înălțimea între 90 cm şi 
1,20 m, nu aveau păr pe cap, dar aveau o aparenţă foarte 
umană. Autopsia nu dezvăluise cauza morţii. În plus, a 
povestit acest fost ofițer, putuse să vadă alte trei OZN-uri, 
toate ovoide, late de aproximativ 8 m și înalte de 4 m. Dar 
nimeni nu putea să înțeleagă modul lor de propulsie! Richard 
Hall spune că a putut să se întâlnească cu acest martor, căruia 
îi spune locotenent-colonelul „RAB”, în 1980. Acesta confir- 
mase faptele și îi precizase că văzuse cadavrele rezultate în 
urma acelei prăbușiri, păstrate la baza aeriană de la Langley, 
lângă Washington (acum cartierul-general al CIA!). 


Acum avem de examinat și comparat o serie întreagă de 
mărturii provenind îndeosebi de la bazele militare, în primul 
rând situându-se baza, de acum mitică, Wright-Patterson, 
lângă Dayton în Ohio (unde s-ar afla, conform legendei, mis- 
teriosul „Hangar 18”, conținând toate OZN-urile), dar nu este 
singura. Selecția de mărturii care urmează — mărturii clasifi- 
cate în ordine cronologică — întărește ideea unei studieri 
secrete a unor OZN-uri accidentate. 


1950, Sunnyvale Naval Air 

Station, California (Raport Martori la baze 

nr. 2, 1980, p. 21) militare 
In 1978, Leonard Stringfield a 

primit mărturia indirectă a unui 

militar, Durward ,,Buddy” Haak, care era operator radar la 

baza aeronavală Sunnyvale din California. Stringfield a 

obținut două mărturii scrise de la membrii familiei sale, din- 

tre care mama, cu care luase legătura telefonic. Haak, care a 

murit în 1952 într-un accident de avion, le spusese că intrase 

într-o zi, accidental, într-un bangar mare unde se afla un 

aparat mare în formă de farfurie. Un militar înarmat îl dăduse 

imediat afară, spunându-i să uite ce văzuse. Haak era convins că 
nu fusese un aparat fabricat de oameni. 


1952, baza Wright-Patterson, Ohio 

(Raport nr. 1, 1978, p 7) 

Această mărturie a fost culeasă de unul dintre ufologii 
americani cei mai respectaţi, John Schuessler, care a făcut o 
lungă carieră de inginer la McDonnell-Douglas și la NASA. A 
fost informat indirect, de tatăl și soacra martorului, care se afla 
de pază în civil la intrarea în bază. Văzuse intrând un camion cu 
remorcă transportând un aparat ascuns sub o prelată, care a fost 
dirijat spre o zonă de mare securitate. Dar asta nu e tot. El a mai 
spus că a văzut (poate cu altă ocazie, asta nu se precizează cu 
claritate) niște cadavre ale unor mici umanoizi, găsiți în urma 
prăbuşirii unui OZN care avusese loc „undeva în sud-vestul 
Statelor Unite”. Schnessler a încercat să ia legătura direct cu 
martorul, dar aceasta a refuzat categoric. Aceste prime două 
mărturii, dacă ar fi fost singurele de acest gen, ar fi constituit 
niște dovezi palide. Dar iată altele. 


Începutul anilor cincizeci, Wright-Patterson 

(Raport nr. 3, 1982, p.19) 

lată o mărturie ciudată, care ar fi respinsă din capul locului 
dacă ar fi fost singura. Martorul, „YR”, era electrician la baza 
Wright-Patterson. Fiica sa l-a informat pe Leonard Stringfield, 
că tatăl ei murise de cancer din cauza radiaţiilor. Este unul din- 
tre puţinii martori civili care nu e om de știință, subliniază 
Stringfield, care a văzut cadavre la această bază. Lipsise o săp- 
tămână, pentru o treabă foarte secretă, despre care nu voise să 
vorbească până în ziua în care văzuse la televizor pe cineva 
vorbind despre accidentele unor OZN-uri. „Omul ăsta știe ce 
spune!” a exclamat el. În cursul lunilor următoare, dezvăluise 
câteva frânturi de informaţii despre misiunea sa secretă. I se 


193 Gildas Bourdais 


ceruse să participe la instalarea unui echipament care producea 
„radiații” lângă un local unde erau păstrate șapte cadavre de 
extratereștri. Operaţiunea era atât de secretă încât fusese găzduit 
la faţa locului, dar fusese expus radiaţiilor care îi provocaseră apoi 
boala și moartea. Acolo domnea un miros penibil. Umanoizii erau 
mici de statură şi cu un cap mare, iar pielea lor semăna cu cea a 
unei reptile! Aveau mâinile palmate si capul te făcea să te gândești 
la cel al unei broaște! 


1952, Wright-Patterson (Raport nr. 2, 1980, p. 5) 

Martorul este un fost ofițer din Air Force pe care Leonard 
Stringfield l-a cunoscut bine, căci se afla deseori în legătură cu el 
în perioada în care avea misiunea de a informa Air Defense 
Command despre observarea unor OZN-uri. Acesta l-a contactat 
pe Stringfield în 1979 în vederea pregătirii unei emisiuni de tele- 
viziune despre OZN-uri. În cursul discuţiilor, când Stringfield a 
pomenit despre zvonurile de OZN-uri accidentate si de cadavre 
recuperate, acest martor i-a mărturisit că, în 1952, asistase la o 
reuniune deosebit de secretă la Wright-Patterson, în cursul căreia 
văzuse, într-un loc subteran, unul dintre cadavrele de extratereștri, 
păstrat într-un congelator. Era înalt de aproximativ 1,20 m avea un 
cap mare, pielea feţei netedă și cenușie, ochi deschişi și nu avea 
păr. l-a mai spus că vizitase un loc subteran la Colorado Springs 
(cartier general al Apărării Aeriene), unde fusese transferată o 
parte din fragmentele de OZN-uri de la Wright-Patterson. I-a mär- 
turisit și faptul că văzuse o parte dintr-un film făcut de Air Force, 
care arăta un OZN înfipt în nisipul unei regiuni desertice. Mărturia 
următoare se referă chiar la un film asemănător, dacă nu la acelaşi. 


Primăvara lui 1953, Fort Monmouth, New Jersey 

(Raport nr, 1978, p. 8) 

Această mărturie este o „clasică” a genului. Martorul era in 
1953 specialist radar militar abilitat în privinţa secretului în tabăra 

de la Fort Monmouth, din New Jersey. Fusese dus, împreună cu 
câţiva colegi, la sala de proiecţie a taberei ca să vadă un „film spe- 
cial”. Fără nici un comentariu, li s-a proiectat cinci minute de film 
pe 16 mm, color, care arăta un OZN prăbușit în deșert. Discul 
argintiu era înclinat și înfipt în pământ, cu un dom deasupra și o 
portieră deschisă dedesubt. În jur se aflau zece-cincisprezece mili- 
tari în uniformă. Martorul a estimat diametrul OZN-ului la 5-6 m. 
Filmul a arătat apoi interiorul aparatului, în culori pastel. Era vizi- 
bil un panou, cu niște simple manete. Apoi, în altă scenă, au văzut 
două mese, probabil într-un cort, pe care erau întinse niște 
cadavre: două pe una și numai unul pe cealaltă masă. Descrierea 
cadavrelor este „clasică” — talie mică, cap mare etc. —, dar nu 
putem bănui acest martor de a fi fost influențat, mărturia lui fiind 
publicată de Stringfield în aprilie 1978, cu mult înainte de marele 
val de ,,omuleti cenușii”. Un detaliu diferă totuși: culoarea ,,pas- 
tel” a hainelor lor, dar poate să fie vorba de aspectul înșelător al 
unui film de calitate mediocră, Filmul se oprise brusc si un ofiţer 
le spusese să „reflecteze la acel film”, fără altă explicaţie. La putin 
timp după aceea, martorul a aflat de la doi ofițeri, abilitati la 
nivelul „top secret”, că era vorba de un OZN care se prăbușise în 
New Mexico în 1952. Să fie vorba de prăbușirea de la Kingman? 
Descrierea s-ar potrivi, dar Kingman se află în Arizona iar data 
presupusă este primăvara lui 1953. În schimb, se potrivește cu 
„livrarea” de cadavre la Wright-Patterson din 1952. Să revenim la 
această bază mare și la marile ei secrete. 


1953, Wright-Patterson 

(rapoartele nr. 1, 1978, p. 13; nr. 1, p. 2 şi nr. 7, p.4) - 

Leonard Stringfield a revenit de trei ori asupra acestei măr- 
turii culese în vara lui 1977, în urma întâlnirii unor foști piloți, la 
care fusese invitat să vorbească despre OZN-uri, la aeroportul 
Lunken din Cincinnati. Era primul său martor direct care spunea 
că văzuse cadavre de extratereștri la baza Wright-Patterson, în 
1953 si parcă isi amintea că prăbușirea avusese loc în Arizona. 

Lăzile în care se aflau cadavrele sosiseră în cursul nopții cu un 
avion DC-7. El se afla într-un hangar, unde putuse să vadă 
cadavrele de destul de aproape (în jur de patru metri), care păreau 
a fi fost instalate în mod rudimentar, așezate doar pe o pânză și 
gheață. Avem iar descrierea standard: 1,20 m înălțime, cap mare 
fără păr, nasul si gura abia vizibile, costum închis la culoare și lipit 
pe corp. Unul dintre ei părea de sex feminin, ceea ce îi confirmase 
mai târziu unul dintre membrii echipajului. La sosirea militarilor, 
una dintre acele fiinte era încă în viată, dar murise la putin timp 
după aceea. Acest martor a aflat că OZN-ul fusese și el transportat 
la baza Wright-Patterson. Stringfield precizează că stătuse de 
vorbă de vreo douăsprezece ori cu acest martor, inginer și tată de 
familie. Dar în toamna anului 1978, întreaga familie a plecat brusc 
fără să lase noua adresă. În august, Stringfield îi ceruse o mărturie 
scrisă și el ceruse autorizaţia „ofițerului său de securitate”, care îi 
răspunsese: „Nu ai văzut nimic, nu ai auzit nimic și nu poți semna 
nimic!” Ciudată naivitate, totuși, din partea unui fost militar, care 
era totuși conștient de sancţiunile la care se expunea, precum 
aceea de a i se stabili reședința la o bază îndepărtată, poreclită 
„ferma curcanilor”! Mai târziu, Stringfield a fost informat de o 
altă sursă, „JLD”, căruia un prieten apropiat — „Dl. Holly”, ce ocu- 
pase un post important de comandă la bază in 1953 — îi vorbise 
despre unul-două accidente în Arizona, fragmentele și cadavrele 
fiind transportate la bază. 


1966: treizeci de cadavre la Wright-Patterson! 
(Raport nr. 1, 1978, p. 26 şi nr. 2, 1980, p. 4) 


La 5 iulie 1978, doar cu câteva zile înainte de conferința sa 
la simpozionul Mufon din 29 iulie, Leonard Stringfield a putut să 
vorbească la telefon cu un martor care i-a făcut dezvăluiri spec- 
taculoase. Erau oare credibile sau era vorba de o provocare 
menită să semene confuzie, cum avea să se întâmple de multe ori 
în cursul anilor următori? Stringfield, care a prezentat această 
mărturie în primul său raport (publicat la 20 iulie 1978), pare că 

îl consideră credibil. Acest martor, ,,J.K.”, spunea că văzuse 
cadavre umanoide pe când era ofițer de informaţii la Wright- 
Patterson, în 1966. Spunea că văzuse nouă cadavre, păstrate 
în containere de sticlă groasă, într-un sector foarte bine păzit. 
Descrierea corpurilor este cea „clasică”. După aceea aflase că 
în total erau treizeci de cadavre păstrate la bază în acea 
perioadă! Nu văzuse nici un aparat, dar aflase că exista unul 
la bază, ca și la bazele aeriene Langley, în Virgina, lângă 
Washington, si McDill (Avon Bombing Range), lângă 
Sebring, in Florida. Se făceau cercetări la baza aeriană 
Seymour-Johnson, lângă Goldsboro, în Carolina de Nord. La 
unele baze militare, echipe speciale erau mentinute in stare de 
alarmă permanentă pentru recuperarea OZN-urilor acciden- 
tate. Dar iată o altă dezvăluire, care pare cam exagerată, chiar 
și după cea precedentă și care suscită neîncrederea. În peri- 
oada 1966-1968, în timpul războiului din Vietnam, nu mai 
putin de cinci OZN-uri accidentate ar fi fost recuperate din 
mijlocul Statelor Unite, din statele Ohio, Indiana şi Kentucky! 
Cădeau OZN-urile ca muștele! Oricum, iată și alte mărturii 
legate de baza Wright-Patterson, grupate și rezumate. 


1953 
Alte mărturii legate (Raport nr.2. 1980, p. 21) 
de baza Este vorba de o mărturie in- 
WrightPatterson directă, dar culeasă în 1978 de 


doi investigatori respectaţi, 
Richard Hall și Don Berliner, de la Fund for UFO Research 
(Fufor). Martorul fusese tehnician la bază și lucrase, în 1953, 
lângă localul unde erau păstrate cadavrele, la etajul trei al unei 
clădiri: nu, nu este vorba de mitul „hangar 18”! În acea 
perioadă erau treisprezece, iar pe culoare plutea un miros 
puternic de formol. După spusele acestui martor, fuseseră 

apoi conservate la baza Langley. Nu vazuse cadavrele, dar seful 
său îi confirmase toate aceste zvonuri. 


1955 (Raport nr.1, 1978, p. 16) 


Această mărturie, prezentată deja în dosarul Roswell din 
capitolul precedent, este aici doar reamintită: e vorba de măr- 
turia unei foste secretare care primise sarcina să catalogheze 
vreo mie de piese şi văzuse într-o zi, din întâmplare, cum erau 
transportate pe un culoar două cadavre într-un container de sti- 
clă căruia i se schimba locul. 


Dată neprecizată (Raport nr. 1, 1978, p. 19) 


Mărturie indirectă a unui fost maior din Air Force, care i-a 
dezvăluit fiului său că la bază era păstrat un OZN intact, altele dete- 
riorate, precum și cadavre. Comentariul maiorului: „Avem dovada 
că OZN-urile sunt extraterestre”. Cum nu se poate mai clar! 


1973 (Raport nr. 1, 1978, p. 20 şi nr. 2, 1980, p.3) 


Leonard Stringfield a cules această mărturie, pe care o credea 
foarte credibilă, mai întâi indirect prin soția sa, dar martorul a 
acceptat în cele din urmă să confirme pe scurt toată povestea. Era 
sergent în cadrul poliţiei aviatice când a fost chemat în plină noapte 
la baza Wright-Patterson. Fusese dus, legat la ochi, într-un loc sub- 
teran, iar acolo fusese afectat pazei unui local unde se aflau mai 
multi ofițeri de rang înalt și civili care examinau mici cadavre 
umanoide, întinse pe o masă. Descriere standard a ființelor: înalte 
cam de un metru, cap anormal de mare, tenul „ca al unui cadavru 
care tocmai a fost scos din apă”. 


Ce să credem despre toate acestea? Dacă ar fi fost doar 
două-trei mărturii, le-am fi putut înlătura ca zvonuri nefondate, dar 
există multe, iar eu n-am făcut decât o selecție. O altă remarcă este 
aceea că multe se referă la Air Force, dar nu trebuie să deducem de 
aici că acesta are monopolul cercetărilor secrete despre OZN-uri. 


OZN i: Dezvaluirea secretului 198 


Fără a mai vorbi de agențiile civile secrete precum CIA si 
NSA, există motive întemeiate să credem că Marina face și ea 
cercetări în mod activ. Să reamintim doar vizita unor ofiţeri de 
marină brazilieni la doctorul Fontes, căruia i-au dezvăluit 
informaţii provenite de la colegii lor americani. Să mai 
amintim si o mărturie a unui marinar, figurând în al treilea 
raport al lui Stringfield (1982) şi în excelenta carte a lui 
Fawcett și Greenwood Clear Intent, apărută în 1984. 


Septembrie 1973, Great Lakes Naval Base, Ohio 
(Raport nr. 3, 1982, p. 13) 


Martorul, „R.K.”, era aspirant la școala de informaţii a 
Marinei. Un ofiţer i-a dat să ducă un plic într-un loc bine păzit, 
unde a văzut în trecere un aparat ciudat „în formă de picătură de 
apă”. A bănuit că era supus unui test care urmărea să-i determine 
capacitatea de a-și tine limba. Dar a fost șocat căci, cu câteva 
săptămâni înainte, un camarad îi mărturisise la San Diego că un 
OZN fusese doborât de un distrugător al Marinei și după aceea 
recuperat de o navă de tip Glomar Explorer, fiind transportat 
apoi până la Chicago. Vom vedea, mai departe, și alte relatări 
sau zvonuri, punând în cauză Marina în privința OZN-urilor. 


Există mărturii ale unor medici 

care au făcut autopsii. O mărturie 

Marturii despre scurtă a fost deja menţionată mai 

autopsii sus, culeasă în 1962, dar trebuie să 

recunoaștem că sunt rare, Chiar și în 

seria brosurilor lui Leonard 

Stringfield. Acesta spune totuși că s-a întâlnit cu câțiva martori 

direcți care se exprimaseră cu prudență, deoarece erau preocu- 
pati să nu fie sanctionati pentru nerespectarea secretului. 


Desenul unui umanoid, după indicaţiile unui medic care a 
practicat o autopsie. Acesta a considerat „corecte” proporţiile 
desenului (sursă Leonard Stringfield, Status report II, 
publicat in MUFON, 1980). 

Să rezumăm aceste mărturii, prezentate de Stringfield in 
rapoartele sale nr. 2 (1980, p.10), nr 3 (1982, p. 44) și nr. 6 
(1991, p. 126). 

Stringfield a cules o primă mărturie a unui medic în mai 
1978 (prin intermediul unui „ufolog cunoscut”, căruia nu-i dă 
numele!), apoi altele, în 1978 și 1979. Ele proveneau de la 
medici, de la un biochimist şi de la un hematolog de la un mare 
spital, precum și de la un medic specialist, care i-a spus că a 
făcut autopsia unui cadavru de extraterestru la începutul anilor 
cincizeci. Hematologul și-a confirmat mărturia în scris, un an 
mai târziu. Stringfield zicea că era convins că această mărturie 
scrisă avusese „undă verde” venită de sus, obiectivul fiind 
testarea reacțiilor opiniei publice în rândul mass-media, a corpului 
medical și chiar a ufologilor. Dacă acesta este adevărul, înseamnă 
că au reușit să se edifice: în acea perioadă, aceste mărturii au 
rămas marginale, chiar si în cercul restrâns al ufologiei. 

Încă o dată, descrierea corpurilor — de mai multe feluri — se 
potrivește bine cu cele ale altor martori, cu câteva variante: talie 
mică (1-1,50 m), cap mare, corp slab, greutatea mică (în jur de 
20 kg), „mai mult sau mai puţin patru degete”. Trei martori au 
descris degete ușor palmate. Ochii sunt descriși ca fiind rotunzi 
şi fără pupilă, sau alungiti in formă de migdală (de tip „mon- 
goloid”), protejaţi de arcade puternice. Urechile nu aveau pavi- 
lion extern. Nasul ,,vag”, gura ca o fantă fără buze. Bratele erau 
lungi iar picioarele scurte și slabe. Pielea era roz-cenusie, bej, 
maronie sau „bronzată”, dar niciodată verde! Nu prezentau 
organe de reproducere aparente. Pentru majoritatea martorilor, 
aceste corpuri păreau făcute „după același calapod”, cu trăsături 
ale feței identice! În corp nu exista sânge roșu (nici verde!), ci 
un fluid incolor. Descrierea organelor interne și a fiziologiei este 
şi ea convergentă în comparaţie cu alte mărturii, îndeosebi cele 
de la Roswell: nu aveau, aparent, sistem digestiv. Gura se 
deschide doar spre o mică cavitate bucală, fără dinţi. De altfel, 
la bordul vehiculelor nu s-a găsit nici un fel de hrană. 

Trebuie să semnalăm aici că, in urma acestor dezvăluiri, 
au început să circule fotografii false de extratereștri, repede 
denuntate ca farse. Problema farselor și înșelătoriilor nu este 
poate chiar atât de simplă pe cât se crede. Pe lângă cei care fac 
glume proaste, poate că în umbra manipulărilor se ascund ser- 
vicii de dezinformare. Stringfield menționează mai multe 
fotografii false de extratereștri în raportul al şaselea (199]), 
care au fost în acea perioadă calul de bătaie al scepticilor. Este 
îndeosebi cazul unei ființe mici cu ochi mari închiși, îmbrăcat 
într-un costum (cu fermoar!), a cărui fotografie a apărut în 
Europa în 1990. Se considera că provine din arhivele profe- 
sorului rus Felix Zigel, cunoscut ufolog. Zvonul spune că ea 
provenea, în realitate, de la un om de știință canadian și că ar 
fi fost vorba de un cadavru de la Roswell. Or, exact un ufolog 
canadian, Christian Page, i-a dezvăluit lui Leonard Stringfield 
că era autorul acelei fotografii: era cea a unui manechin de 
ceară care făcuse parte dintr-o expoziţie de la Montreal, în 
1979, într-un pavilion cu obiecte insolite. Dar să revenim la 
lucruri mai serioase, în ciuda a ceea ce pot să creadă despre 
toate acestea scepticii. În brosurile lui Stringfield apar câteva 
mărturii și mai scabroase de extratereștri capturați vii și de 
contacte secrete, teme care vor exploda literalmente în cursul 
anilor optzeci $i nouăzeci. lată o selecţie în ordine cronologică. 


Vara lui 1953, Extraterestri vii? 
Camp Polk, Louisiana i 
(Raport nr. 3, 1982, p. 4) Contacte secrete? 


„H.J.”, fost sergent în arma- Primele mărturii 


ta americană, i-a făcut lui 

Leonard Stringfield relatarea de mai jos. Se afla la manevre în 
vara anului 1953, lângă Camp Polk, în Louisiana. Într-o seară, 
patrula lui a văzut un obiect de forma ovoida prăbușindu-se pe 

un teren nisipos. Două companii, printre care și a sa, au primit 
misiunea să păzească aparatul, iar el a putut să se apropie la cinci- 
sprezece metri, înainte de a li se ordona să se depărteze până la o 
sută de metri. Era un obiect mare și ovoid, fără ferestre sau lumini, 
înconjurat pe diamentul său cel mai mare de un fel de inel care 
încă se mai rotea. Pământul din jurul aparatului era ars, cald încă 
şi transformat într-o substanță prăfoasă ca un fel de cărămidă 
pilită. Grade mari şi medii au sosit în grabă. Martorul își 
amintește că i-a văzut pe aceștia apropiindu-se de o deschizătură. 
Putin după aceea, doi infirmieri au pornit spre o ambulanţă cu un 
corp, pe targa; apoi au apărut alti trei membri ai echipajului, 
aparent răniți și mergând cu ajutorul infirmierilor. Aceste fiinţe 
erau înalte de 1-1,20 m și aveau un cap voluminos. Detaliu ciu- 
dat, martorului i s-a părut că nu puteau să îndoaie genunchii! 
Părea că purtau o cască și un costum lipit de corp, de o culoare 
„verde-metalică”. A aflat mai târziu că supraviețuitorii muriseră 
rapid la spital si că trupurile lor fuseseră trimise la un centru 
medical în apropiere de Washington. Soldaţii au fost toți convo- 
cati la un serviciu de securitate unde li s-a spus că asistaseră la o 
experiență militară secretă, apoi, timp de trei zile, fuseseră supuși 
la tot felul de teste medicale. La sfârșitul perioadei de antrena- 
ment au fost trimiși direct în Coreea. Care este credibilitatea unei 
astfel de povești? La cererea lui Stringfield, doctorul Peter Rank, 
şeful departamentului de radiologie de la spitalul metodist din 
Madison (Wisconsin) a interogat acest martor timp de o oră la 
telefon, şi a confirmat în scris lui Strigfield că i se prea credibil. 
Dar iată altă relatare — aici rezumată pe scurt — analogă, care pare 
foarte solidă după o lungă investigație presărată cu capcane. 


Ianuarie 1978, baza aeriană McGuire, New Jersey 
(Raport nr. 4, prezentat la simpozionul Mufon din 1985) 


În urma unei intervenţii la radio, în 1980, Leonard 
Stringfield a primit o primă scrisoare de la sergentul „Jeffrey 
Morse” (pseudonim). Acesta povestea că, în ianuarie 1978, se 

afla la baza aeriană McGuire din New Jersey, în cadrul poliției 
militare. Într-o seară de 1 ianuarie au fost făcute câteva obser- 
vatii de OZN-uri in zona bazei si a taberei militare Fort Dix. 
Jeffrey se afla în patrulare de noapte când a aflat că un alt PM 
(polițist militar) fusese survolat de un OZN la mică altitudine 
şi se confruntase cu „o ființă înaltă de aproximativ 1,20 m, 
cenușie, cap mare, brațe lungi și corp slab”. Cuprins de panică, 
trăsese de câteva ori asupra ființei și a OZN-ului. Ființa se 
refugiase in pădurea din apropiere iar OZN-ul se alăturase 
altor unsprezece, care se aflau mult mai sus! Jeffrey Morse a 
luat parte la căutarea entității, pe care au găsit-o moartă lângă 
pistă, degajând un miros puternic de amoniac. Imediat li s-a 
cerut să păstreze tăcerea asupra acestui incident. Un avion mi- 
litar C 141 a venit de la Wright-Patterson să ia cadavrul, asezat 
într-un container metalic. Membrii formației de patrulă au fost 
si ei dusi acolo ca să fie interogati, după care toți au fost ime- 
diat mutați la baze îndepărtate: Okinawa (în cazul martorului), 
Filipine, Germania si Coreea! Stringfield a reusit cu mare 
greutate să corespondeze cu acest martor, in pofida ajutorului 
dat de Richard Hall: câteva scrisori au fost „rătăcite” iar mar- 
torul, amenințat cu sancțiuni, a încetat un timp să comunice, 
dar Stringfield a putut în cele din urmă să-l întâlnească in 
1983, împreună cu un coleg şi considera această mărturie 
foarte credibilă, despre o operațiune care fusese menținută 
ultrasecretă. Dacă această poveste este adevărată, iată cazul 
morții unui extraterestru care nu pare să fi fost urmată de o 
ripostă, cel putin nu imediat... Să facem acum o trecere în 
revistă a câtorva mărturii care sugerau, la începutul anilor 
optzeci, că secretele despre OZN-uri erau mult mai profunde 
decât se crezuse până atunci. 


1968. Big Springs Texas (Raport nr. 3, 1982, p. 20) 


Investigatorul Thomas Olsen, inginer în domeniul nuclear, a 
cules în 1975 o relatare a unui student de la universitatea Tempe, 

Arizona, pe care i-a transmis-o lui Stringfield în 1980. În 1968, 
acest martor era militar într-o zonă deșertică din Texas, la 80 km 
de acolo. Zona avea un acces rezervat și o bază Air Force se afla 
în apropiere, deosebit de bine supravegheată. Câţiva soldați, 
intrigati, voiseră să intre acolo, dar se întoarseră într-o stare 
mentală tristă, ca și cum li s-ar fi spălat creierul. Într-o seară, sol- 
datii fuseseră consemnați în barăcile lor, cu ferestrele acoperite. 
Câţiva soldați putuseră să privească afară printr-o mică 
deschizătură în tavan, cu un binoclu. Observaseră o lumină 
intensă care clipea, deplasându-se pe cer cu mișcări sacadate și 
schimbându-și continuu culoarea. Lumina a devenit mai putin 
intensă şi au putut să vadă atunci o formă care se apropia de 
pământ, a rămas un moment în punct fix și în cele din urmă a 
aterizat, la unu-doi kilometri de baraca lor. Obiectul, cu un 
diametru de aproximativ 30 m, avea forma unui disc, cu o protu- 
beranté deasupra. Văzuseră poliția Air Force înconjurând apara- 
tul şi elicopterele care îl survolau. Apoi, li s-a părut, aparatul a 
fost urcat, cu o macara, pe două-trei camioane cu remorcă, dar nu 
au îndrăznit să continue acea observaţie clandestină. 


Observații ciudate lângă Fort Hood, Texas 
(Raport nr. 3, 1982, p. 14) 


Există în centrul Texasului, în regiunea Killeen, o mare 
tabără militară numită Camp Hood apoi Fort Hood, unde au 
fost făcute numeroase observații de OZN-uri. Texasul ar fi 
chiar una dintre regiunile cele mai vizitate, alături de Los 
Alamos și New Mexico, Wright-Patterson, Ohio și Washington 
DC, conform statisticilor observaţiilor din anii patruzeci-cinci- 
zeci, care au fost publicate în „Raportul 14” al comisiei Cartea 
Albastră. Observaţii de OZN-uri făcute în 1949 în apropierea 
unui depozit de arme nucleare de la Camp Hood, în acea 
perioadă ultrasecret, au fost semnalate îndeosebi în docu- 
mentele declasificate ale FBl-ului. Seria de mărturii care 
urmează, culese în principal de un investigator din Texas, 

Tommy Blann, ne face poate să mai depășim o etapă în esca- 
ladarea secretelor: ar fi fost observate OZN-uri însoţite de eli- 
copiere! Conform unui raport scris de acest cercetător lui 
Stringfield, în 1982, folosind el însuși mai multe surse, la Fort 
Hood ar fi existat un mare complex subteran, construit sub o 
colină, cu deschizături camuflate ca să se confunde cu peisajul. 
Acestea au fost văzute mai ales de un pilot civil, care făcuse 
acolo o aterizare de urgenţă, pe la sfârşitul anilor şaizeci. 

Dar iată o mărturie mai impresionantă. La 21 noiembrie 
1973, Tommy Blann însuși, soţia sa și alți doi martori, dintre 
care o jurnalistă, au observat în regiune, lângă râul Brazos, 
două OZN-uri care erau înconjurate de o lumină intensă albas- 
tru-argintie. Se deplasau lent si unul dintre ele se afla la mică 
altitudine. După care a sosit o formaţiune de șapte elicoptere, 
care au luat poziţie în jurul OZN-urilor și deasupra lor. Două 
avioane de interceptie cu reacţie au sosit și ele la fata locului. 
OZN-urile și elicopterele, îndreptându-se împreună spre sud, au 
dispărut în depărtare, în spatele copacilor. O anchetă rapidă, 
îndeosebi la baza aeriană Gray, care făcea parte din Fort Hood, 
s-a lovit de tăgăduirile previzibile ale militarilor, care totuşi au 
admis că ar fi fost posibil ca pe teren să se afle multe elicoptere, 
uneori „peste o sută”. Cealaltă mărturie. În timpul iernii anului 
1974, un director de informaţii de la televiziunea regională i-a 
vorbit lui Tommy Blann despre existenţa unei mari baze subte- 
rane unde se făceau cercetări asupra OZN-urilor. Cunostea 
chiar și numele de cod al piloților de elicoptere: Blue Boys. În 
1975, un locotenent-colonel din Air Force, aflat in post la 
Carswell (Fort Worth) i-a confirmat acest lucru lui Blann, pre- 
cizându-i că mai existau si alte baze de același fel în Statele 
Unite. În 1976, un alt martor i-a mărturisit, cerându-i păstrarea 
secreiului, că tatăl său lucra în acel complex subteran, unde se 
dezvolta o tehnologie demnă de un roman SF. La 4 decembrie 
1981, cu ocazia unei emisiuni radio la Dallas, la care participa şi 
Blann, un martor a sunat în direct. Acesta a povestit că în vara 
anului 1975, aflându-se Ja Fort Hood ca pilot de elicopter într-o 

unitate aeriană „RS-2 Intelligence”, a putut să observe, cu un 
prieten, mergând cu mașina pe lângă Fort Wood, un OZN „în 
formă de disc cu o lumină roșie”, însoţit de elicoptere militare... 

Ce să credem despre astfel de mărturii? Se pare că mulți 
investigatori americani au cules astfel de mărturii. Dar au preferat 
să nu vorbească despre ele, pentru că păreau incredibile. Tommy 
Blann i-a explicat lui Stringfield că dacă se hotărâse să dezvăluie 
aceste mărturii — unele foarte confidentiale — era din cauza cazu- 
lui dramatic al celor două femei grav iradiate — Betty Cash și 
Vicky Landrum — în decembrie 1980, pe un mic drum din Texas, 
când au văzut trecând un OZN care părea în dificultate, înconju- 
rat de peste douăzeci de elicoptere! 


1980, Texas, Betty Cash şi Vicky Landrum 
iradiate de un OZN 


În seara de 29 decembrie 1980, Betty Cash și Vicky 
Landrum călătoreau cu mașina în Texas când au văzut un aparat 
extraordinar, deasupra drumului, și s-au oprit ca să-l observe. În 
formă de diamant ridicat la verticală cu flacără mare dedesubt, 
OZN-ul era atât de strălucitor încât le orbea, și degaja și o căl- 
dură intensă. Nu se mai puteau mișca și au rămas astfel expuse 
mai bine de zece minute. Din nefericire pentru ele, căci după 
aceea s-au îmbolnăvit, prezentând toate simptomele clasice de 
iradiere. În cursul anilor următori, Betty Cash a suferit de câteva 
tipuri de cancer, de aceea a și murit în cele din urmă în 1998. Un 
aspect foarte tulburător al acestui caz complex este faptul că 
martorele au observat o adevărată armada de douăzeci și trei de 
elicoptere care au urmat aparatul când acesta s-a depărtat. 
Crezând că fuseseră victimele unei încercări de aparat secret 
care nu functionase bine (încercarea unui motor nuclear?), cele 
două femei au dat în judecată guvernul, dar Air Force a negat 
totul și nu au obținut nimic. Acest caz a fost studiat îndelung de 
unul dintre cei mai buni ufologi americani, John Schuessler, fost 
inginer la McDonnel-Douglas, care se specializase în observa- 

tiile de OZN-uri care produseseră efecte fiziologice asupra mar- 
torilor. Aceste cazuri sunt mai numeroase decât se crede și a 
realizat un catalog care a devenit un document de referință. În 
cazul Cash-Landrum, Schuessler este convins că era vorba de un 
aparat de fabricație ne-umană, dar de aici decurge, dacă ipoteza lui 
e valabilă, că prezenţa elicopterelor în jurul aparatului sugerează 
posibilitatea unei anume forme de cooperare a oamenilor cu 
extratereștrii! Mai departe vom întâlni o altă ipoteză: ar fi fost un 
aparat american care folosea o tehnologie furnizată de extrate- 
restri și care ar fi scăpat de sub controlul piloților! Despre eli- 
coptere, Schuessler semnalează faptul că în noiembrie 1999 a 
cunoscut mai multi martori care le văzuseră revenind în acea 
noapte „în număr mare”, la Fort Hood. 

Mai mult decât atât, Tom Adams, investigator texan specia- 
lizat în fenomenul mutilărilor de vite, încerca la vremea aceea să 
afle mai multe despre numeroasele observaţii de elicoptere legate 
de aceste mutilări. E] a cules mărturia unui pilot care participase 
la operațiunea din 29 decembrie 1980. Pe când se afla la Fort 
Hood, avusese loc o alarmă specială și participase cu alti piloți la 
o misiune constând în urmărirea unui „avion neuzitat care zbura 
sub raza de control radar”. Misiunea lor era să „forțeze aparatul 
să aterizeze sau, cel putin, să rămână la altitudine mică”. El pilota 
un elicopter Huey, dar erau și câteva Chinook mari, cu echipaje 
care aveau misiunea să încercuiască aparatul dacă se prăbușea! A 
văzut aparatul: „cel mai mare diamant pe care l-am văzut în viata 
mea”! Elicopterele l-au urmărit la altitudine foarte mică pe o dis- 
tanta de vreo zece kilometri, după care au primit ordinul să revină 
la bază. Li s-a spus că era vorba de un aparat experimental care 
avusese dificultăți. Un punct crucial era să se evite prezența 
civililor la sol, ceea ce nu s-a întâmplat, din păcate. E clar că 
„Cineva” era conștient de riscul iradierii! Natura acestui aparat — 
OZN sau aparat uman — este și astăzi un mister, dar se pare că 
motorul era de natură nucleară. Acest caz Cash-Landrum ne con- 
firmă cel puţin existenţa unor tehnologii ultrasecrete putând să fie 
legate de OZN-uri. 


VI 
Noile anchete din anii optzeci 


Accelerarea Dezbaterea despre OZN-uri 
evenimentelor s-a amplificat și a devenit mai 
începând polemică în cursul anilor optzeci. 
din 1980 Până pe la sfârșitul anilor 


șaptezeci, încă mai era posibil să 
priveşti problema cu o anumită detaşare, primele îngrijorări 
din anii patruzeci-cincizeci fiind uitate. Eram vizitaţi de 
exploratori extratereștri, veniţi să ne observe discret, evitând 
contactul ca să nu ne perturbe civilizația? Acesta este faimo- 
sul principiu al „non-ingerinţei”, care guvernează explorările 
umane din serialul Star Trek! Se credea că avuseseră loc 
scurte întâlniri, ca la Velensole în 1965, unde un ţăran sur- 
prinsese nişte mici umanoizi, care păreau că recoltează plante 
de lavandă de pe câmpul său. În anii șaptezeci se manifestase 
chiar și în Franța un entuziasm pentru OZN-uri, favorizat de 
emisiunile-radio și cărțile lui Jean-Claude Bourret, vedetă a 
televiziunii naționale, care era în stare să umple sala Pleyel cu 
un public dinainte cucerit. Apoi poveștile cu OZN-uri ince- 
puseră să plictisească, deoarece se lăsase impresia că dosarul 
bătea pasul pe loc. Nici o mare dezvăluire care să facă ufolo- 
gia să triumfe în acea perioadă! Pentru multi dintre ufologi, 
foarte dezamagiti, constituia mometul retragerii spre poziții 
din ce în ce mai sceptice, la începutul anilor optzeci. Înfi- 
intarea GEPAN-ului, in 1977, serviciu cvasioficial de studiere 
a OZN-urilor în cadrul CNES-ului și cazul bine studiat de la 

Trans-en-Provence, din 1981 — aterizarea unui OZN într-o gră- 
dină, cu urme pe sol — nu au fost de ajuns ca să contracareze acest 
val de scepticism. Paradoxul uimitor este că această schimbare a 
opiniei s-a produs în Franta în momentul în care lucrurile aveau 
să se accelereze de cealaltă parte a Atlanticului. 

În 1980 apărea o primă carte despre prăbușirea de la Roswell, 
care ajungea la cunoștința unui larg public, deoarece era cosem- 
nată de autorul de succes Charles Berlitz, cunoscut pentru cartea 
sa despre triunghiul Bermudelor. În mica lume a ufologiei, seria 
publicaţiilor lui Leonard Stringfield începea să dezvăluie o ade- 
vărată istorie secretă a OZN-urilor. Dar, mai ales, în 1975 intra în 
aplicare legea, acum celebră, FOIA: Freedom of Information 
Act, care a permis divulgarea progresivă a mii de pagini despre 
OZN-uri și care a pus în lumină și rezistența unor organizaţii, 
îndeosebi CIA şi, mai ales, NSA. Îndoiala nu mai era posibilă: 
exista cu adevărat o politică a secretului în privința OZN-urilor 
în Statele Unite! 


Tot în anii șaptezeci și optzeci a apărut și fenomenul ingri- 
jorător al mutilării vitelor. O jurnalistă de televiziune, specia- 
lizată în anchete ştiinţifice, Linda Moulton Howe, a reușit să facă 
un film excelent despre acest fenomen, care a fost difuzat cu suc- 
ces în martie 1980. Emisiunea A strange Harvest („O recoltă 
ciudată”) a provocat o anumită emotie în rândul publicului și 
printre ufologi, multi dintre ei refuzând să admită legătura cu 
OZN-urile. Un raport al FBI-ului, care atribuia mutilările unor 
animale de pradă, i-a înfuriat pe crescătorii afectați, dar a consti- 
tuit o măsură eficace pentru a înlătura subiectul din mass-media. 
Totuși, Linda Howe punea deja în evidenţă, în mod convingător, 
împreună cu alti investigatori, printre care și polițiști, prezența 
OZN-urilor în locurile unde se produceau aceste mutilari. 

Un alt fenomen care a luat amploare în anii optzeci este cel 
al relatărilor despre presupuse răpiri la bordul unor OZN-uri. Până 
la sfârșitul anilor șaptezeci fuseseră doar câteva cazuri de răpiri 

(cunoscute dar fără dovezi decisive care să le ateste realitatea) și 
nu se credea că ar putea să existe multe altele. Unul din primele 
cazuri, cel al lui Antonio Villas Boas, avusese loc în Brazilia în 
1957, celelalte apărând mai ales în Statele Unite. Să le amintim pe 
cele principale: Betty si Barney Hill in 1961, dezvăluit abia în 
1966, polițistul Schirmer în 1967, Hickson și Parker în 1973, Carl 
Higdon în 1974, tânărul pădurar Travis Walton in 1975 şi, în 
sfârșit, povestea remarcabilă a lui Betty Andreasson, întinzându-se 
pe mai multi ani, cu o primă carte in 1979. Dar iată că lucrurile se 
schimbă la începutul anilor optzeci. O primă carte a lui Budd 
Hopkins, Missing Time, apare în 1981, ocupându-se de presupuse 
cazuri de răpire, dezvăluite în mare parte sub hipnoză, în timp ce 
martorul constată doar un gol de neexplicat în cursul eveni- 
mentelor. Hopkins este un artist newyorkez de un nivel excelent 
(nu un artist „comercial” cum a spus Jacques Vallée!) care s-a 
interesat de OZN-uri după ce a văzut și el unul. Această primă 
carte a fost urmată de o alta, în 1987, Intruders, şi mai impresio- 
nantă, care apărea aproape în același timp cu prima carte a scri- 
itorului de succes Whitley Strieber despre acelaşi subiect, 
Communion, un best-seller imediat, vândut în peste un milion de 
exemplare. Coperta populariza faţa de extraterestru cu ochi mari, 
pielea cenușie și o bărbie ascuţită. Francezii nu şi-au dat seama 
imediat de acest soc cultural american căci, pe coperta traducerii 
franceze, publicată în mare grabă ca roman de consum, acel cap 
îngrijorător, care semăna cu un diavol, a fost înlocuit cu un desen 
neînsemnat. Cartea lui Strieber a trecut neobservată, ca și prima 
carte a lui Budd Hopkins, tradusă după paisprezece ani de la ediția 
originală, sub titlul pompos Răpiri extraterestre. Martorii 
vorbesc, despre care mass-media aproape că nu a vorbit deloc. 

A doua carte a lui Hopkins, /ntruders, netradusă în Franţa, 
îndrăznea să vorbească pentru prima dată de manipulări geneiice 
şi de „fabricarea” unor copii hibrizi. O temă mai mult decât 
îngrijorătoare, care a suscitat o controversă violentă și durabilă 
în Statele Unite. De atunci au ieșit la iveală multe alte cazuri, 

astfel încât fenomenul a început să semene cu o epidemie în cursul 
anilor nouăzeci. Aceste relatări, deseori dezvăluite sub hipnoză, 
au provocat critici de tot felul, uneori acuzându-i pe hipno- 
terapeuti că influenţează în mod necinstit martorii, iar pe aceștia 
că erau dornici de publicitate. 

Totuși, o examinare obiectivă a dosarului, așa cum o fac 
cercetătorii competenţi, ne obligă să luăm foarte în serios acest 
aspect nelinistitor al „fenomenului OZN”. Nelinistitor dar și 
fascinant, pentru că a deschis în ultimii ani perspective care 
apropie în mod ciudat aceste relatări de experienţele de „părăsire 
a corpului” și de „moarte apropiată”, faimoasele NDE-uri (Near 
Death Experiences) despre care se vorbește din ce în ce mai mult 
în zilele noastre. Revista Figaro Magazine din 15 aprilie 2000 le 
consacra un dosar intitulat „Explozia paranormalului” si punea 
o întrebare: „Și dacă ar fi adevărat?”. Să sperăm că jurnaliștii 
francezi vor începe să îşi pună aceeași întrebare şi în legătură cu 
OZN-urile și cu acest fenomen al răpirilor! În Statele Unite, doc- 
torul John Mack, profesor de psihiatrie la școala de medicină de 
la universitatea Harvard, a pus accentul pe dimensiunea ,,spiri- 
tuală” a mărturiilor în a doua carte a sa, Passport to the Cosmos, 
apărută în 1999. Acest aspect va fi ilustrat si discutat în ultimul 
capitol. Dar mai întâi vom examina aspecte mai concrete ale 
acestor relatări, mai ales extracția şi analizarea unor presupuse 
implanturi, precum și mărturiile care sugerează că ar fi pusă în 
practică o supraveghere secretă, cel putin în privinţa unor anu- 
miti subiecți. Ceea ce ne va duce, încă o dată, la problema 
studierii în secret a OZN-urilor. 


Un alt aspect major al crizei prin care a trecut ufologia în 
cursul ultimilor douăzeci de ani — și această criză nu a luat sfârșit! 
— este apariția unor zvonuri şi mărturii considerate a dezvălui 
prezenţa nu a uneia, ci a mai multor „rase” de extratereştri. Această 
dezbatere a fost alimentată mai ales de dezvăluirea publică, în 
1987, a unui document care se prezenta ca un ,,Briefing” pentru 

noul preşedinte (“Preşedintele ales”). Acest briefing confirma 
prăbușirea de la Roswell și alte câteva, dezvăluind existenţa 
unui comitet secret creat de președintele Truman în 1947, 
numit „Majestic 12”, pentru studierea OZN-urilor și a ocu- 
pantilor lor. Acest document a fost repede denunţat ca fiind 
fals de numeroși ufologi ca și de sceptici, dar problema ar 
putea să nu fie chiar atât de simplă, și vom vedea de ce. 

Aceste zvonuri ale unor contacte secrete cu ființe extrate- 
restre sunt oare lipsite de fundament, după cum afirmă 
autorităţile americane, lor tinandu-le isonul, firește, autoritățile 
științifice și mass-media? Am văzut deja în capitolul precedent 
câteva mărturii în acest sens. Mărturii care poate că nu erau încă 
„poluate” de tot felul de manevre de dezinformare, având ca 
obiectiv „înecarea peştelui”. Căci acesta a fost riscul care a 
apărut din ce în ce mai mult în cursul anilor optzeci. Dar 
lucrurile poate că nu sunt chiar atât de simple. E posibil ca, 
paralel cu manevrele de ,,debunking” si de dezinformare, să se 
fi urmărit cu discreţie o politică mai subtilă de informare pro- 
gresivă si controlată pe care unii o numesc „program de aclima- 
tizare”. Aclimatizare la ce? La imensul soc cultural, filozofic, 
cosmic pe care l-ar constitui confirmarea unei prezenţe extrate- 
reste pe Pământ, și, mai mult, de dată foarte veche! Dar poate 
că e vorba să fim obișnuiți cu unele aspecte mai îngrijorătoare 
ale situaţiei? Să încercăm în acest capitol să desprindem câteva 
adevăruri. 


Dosarul Problema vitelor mutilate a 
vitelor mutilate apărut în mass-media în septem- 
brie 1967 cu cazul unui căluț găsit 

mutilat în mod cumplit în apro- 

pierea unei locuințe, în Colorado. Mi se pare important să 
schitez aici povestea a ceea ce a fost o adevărată epidemie de 
mutilări ciudate în anii șaptezeci $i optzeci, mai întâi în 

Statele Unite, apoi în Canada si, mai sporadic, în alte tari. lată 
un scurt rezumat al dosarului. 


În 1973 a avut loc primul val in Pennsylvania si în 
Minnesota. S-a semnalat nu numai prezența OZN-urilor, ci si 
prezența unor misterioase elicoptere. În același an, au fost o 
mulțime de cazuri în Texas. 

În vara anului 1974, fenomenul s-a propagat în Nebraska, în 
Kansas și în Minnesota. Din nou s-au semnalat elicoptere miste- 
rioase, dar unii martori s-au îndoit de adevărata lor natură, căci 
zburau prea jos şi pe un timp prea prost ca să fie elicoptere. 
Grupuri de fermieri înarmaţi făceau de pază noaptea, ceea ce nu 
a împiedicat dublarea cazurilor în luna septembrie. 


1975: „marele an” al mutilărilor, cu 1700 de cazuri recenzate 
în cele mai afectate state: Texas, Oklahoma și Colorado. 
Observarea unor OZN-uri și elicoptere a continuat, îndeosebi eli- 
coptere silentioase. Guvernatorul statului Oklahoma a ordonat o 
anchetă care va încerca zadarnic să îndrepte bănuielie asupra unor 
tineri maniaci. Nici un suspect nu va fi condamnat. 


1975-1976: mutilatorii au sfidat autoritățile. Câteva ani- 
male sunt descoperite în apropierea unor baze militare. În 
octombrie 1975 au fost constatate două cazuri în apropiere de 
intrarea uzinei de arme nucleare Rocky Flats, lângă Denver. În 
august 1976, un animal a fost găsit chiar la intrarea cartierului 
general al NORAD din Colorado! În aceeași regiune, lângă 
Sterling, observaţiile au fost atât de numeroase încât fermierii au 
organizat supraveghere nocturnă. Ei au văzut, împreună cu șeri- 
ful Tex Graves, niște OZN-uri mici ieșind dintr-un obiect lumi- 
nos mult mai mare. În Texas, seriful Richards din comitatul 
Cochran a descoperit două vite mutilate, fiecare în centrul unui 
cerc perfect. În al doilea, iarba era arsă și se înregistra o radioac- 
tivitate slabă. 

Dear Senator Haskellis 
Your letter of Avgust 29th to Special Agent ts 
Charge Theodore P. Rosech has been forvardeéd to ny office 
and I deeply appreciate the sincere concern espresse by you 
and your constituents. $ 


The înfozration sct forth in your letter regarding 
the motiistion of cattle in Coloredo and several other Western 
states anc the reported use of an unidentified helicopter by 
those indivisusis reaponsiple han been carefully reviewed.” 

2 regret to infore you that these actions do not constitute 
seer vitrine Fie inveatiga- 


m™ Mutu 


X Gx aprry that I cannot give you a kore favorable 
response ang I hope the investigation ovrrestly being ocom- > 
Gocted by local Jav enforcement agencies regarding this. 
matter will soon be successfully concluded. 


ne) 


} 
4 
A 


-4 SEP 15 1975 


Sincerely yours, 


i ma A ; 
Lot, Katey ae 
Clarence M. Kelley 
a $ Director 


ee SOR zs 
aoe a 


1 - Denver {1-62-0)" K ERĂ 
i», „Personal Attention SAC: Reurairtel 8/21733 wid? i “979/75 


L- "Mr, Gallagher - Enclosures (2) Efece: s 
. © Attention Mr. Bheer oR 8 # s 7: 
i-- Mr. Herington - Enclosures. (3)+ ue of RO fe 
-1 ~- Office of Congressional Affafre ~ Enclosures (1) Ù.: 
poata ý $ TOAT a TCE 49” 
ordinated, with Legal Counse aha neral . £14 
, Investigative DAisions. 3 Sate : nae 


YP; 


"e. 


' 


Scrisoarea FBI-ului trimisă senatorului Floyd Haskell, prin care este refuzată 
ancheta asupra mutilărilor de vite (document făcut public). 

Senatorul de Colorado Floyd Haskell a cerut o anchetă 
FBI-ului, care a refuzat, pretextând că era o problemă internă a 
statului. Or, epidemia se întinde apoi în alte state: Montana, 
Wyoming, Arizona, Wisconsin. În Montana au avut loc anche- 
tele remarcabile ale șerifului Keith Wolverton, care va scrie o 
carte pe acest subiect. 

1976-1978: New Mexico a fost dur lovit, îndeosebi în 
regiunea Dulce, în nordul statului, o regiune de rezervaţii indi- 
ene, unde densitatea populaţiei este mică. In 1978, epidemia s-a 
răspândit spre sudul Statelor Unite. În Arkansas, unde s-a inten- 
sificat, s-a deplasat și presa: New York Time, televiziunea ABC. 


1979-1981: valul a continuat, îndeosebi în New Mexico. 
Polițistul Gabe Valdez, autor al numeroase anchete, a lăsat să se 
înțeleagă că i se punea botnita. Sub presiunea crescătorilor de vite 
si a reprezentanţilor lor, FBI-ul s-a decis să incredinteze ancheta 
unui agent care tocmai iesise la pensie, Ken Rommel. După un an, 
acesta ajunge la concluzia că făptașii sunt niște animale de pardă. 
O concluzie imediat respinsă de crescătorii de animale. 

În 1979, senatorul Harrison Schmitt, guvernator al statului 
New Mexico, foarte nemulțumit de ancheta FBl-ului, a organi- 
zat, la Albuquerque (20 aprilie 1979), o dezbatere care dă cuvân- 
tul unor anchetatori independenţi, convinși de o legătură cu 
OZN-urile. Schmitt este el însuși om de știință si fost astronaut. 

1980: a intrat în scenă investigatoarea Linda Moulton 
Howe, jurnalistă şi producătoare de televiziune. Specialistă în 
emisiuni ştiinţifice, ea este rapid convinsă de legătura cu 
OZN-urile și va deveni „campioana” acestei teze, realizând o 
emisiune foarte remarcată, A Strange Harvest, difuzată în mar- 
tie 1980, urmată de o carte ilustrată, An Alien Harvest, în 1989, 
care a constituit una dintre cele mai bune surse în materie. Va 
mai produce și câteva filme despre acest subiect în cursul anilor 
nouăzeci. 

1982-1983 și anii următoari: după ani de agitaţie, părea ca 
se instalase resemnarea. Autorităţile păreau neputincioase și 
forțele de poliţie nu mai voiau să vorbească despre asta. 
Fenomenul a fost marginalizat, dar nu a dispărut. 

1992-1994: un nou val important de mutilări, după câțiva ani 
de acalmie, cu același cortegiu de lumini nocturne și de elicoptere 
misterioase. Au fost afectate numeroase state: Colorado, Texas, 
Arkansas, Missouri, Mississippi, apoi Alabama. „S-au întors!” a 
exlamat seriful Lou Girodo, unul dintre rarii polițiști care îndrăz- 
nesc să vorbească deschis despre prezența OZN-urilor. Într-o 
convorbire cu Linda Howe, el presupune chiar că unele eli- 
coptere ciudate sunt poate OZN-uri camuflate. 

În august 1994, la Wauricka, Oklahoma s-a semnalat lipsa 
unei întregi cirezi de bovine: 1 700de capete. În New Mexico și 
în Colorado au loc reuniuni de fermieri şi investigatori, la care a 
participat și Linda Howe, care îi determină pe responsabilii 
politici să ceară noi anchete, dar fără mare rezultat. 

S-a continuat semnalarea unor cazuri suspecte, deseori în 
vestul Statelor Unite, de-a lungul anilor nouăzeci. În total, în 
Canada și în Statele Unite au fost afectate aproape toate statele, 
deseori timp de câţiva ani la rând, de către acele valuri succesive 
de mutilări ciudate de vite. 


În anii nouăzeci au apărut cazuri de mutilări suspecte şi în 
alte tari, precum insulele britanice și Europa de Nord. Au fost 
semnalate cazuri și în America Latină. În Franţa, în schimb, se 
pare că astfel de cazuri sunt foarte rare. În 1994 a fost înregis- 
trata o dispariție masivă — 632 de oi și o juninca! — care a fost 
semnalată la Juigné (Sarthe), în noaptea de 4 spre 5 mai, dar 
poate că a fost doar un simplu furt. Ar fi fost totuși nevoie de 
multe camioane și mult tupeu ca să îmbarce toate aceste animale 
în plină noapte. 

Să încercăm să vedem în ce constau aceste mutilări care îi 
miră atât de tare pe fermierii și pe investigatorii americani. 

Prin ce sunt ciudate aceste mutilări? 


În Statele Unite există în jur de 130 de milioane de bovine 
ȘI, anual, mor zeci de mii de animale, îndeosebi în tot vestul, 
unde stau afară tot anul. Multe mor de frig iarna, dar fermierii nu 
sunt impresionați de asta, deoarece sunt obișnuiți să le găsească 
leșul mai mult sau mai putin curățat de animale de pradă precum 
coioti, vulpi, corbi şi tot felul de insecte necrofage. Ceea ce le-a 
atras în primul rând atenţia fermierilor a fost natura plăgilor, 
foarte precise, făcute parcă cu laserul, şi prelevarea de organe, 
totdeauna aceleași: organe digestive și reproducătoare, ugerul 
vacilor, urechile, ochii, limba, bucăţi de piele bine decupate și 
deseori aproape tot sângele, deși pe pământ nu se descoperă nici 
o picătură. Deseori sunt prelevate și organe interne. În cazul cele- 
bru al iepei din 1967, doctorul John Altshuler, profesor la univer- 
sitatea din Colorado, care s-a prezentat la fermă după cinci- 
sprezece zile, a descoperit că îi fuseseră prelevate inima, plămânii 
si glanda troidă. Altshuler avea să examineze mai târziu multe 
alte cazuri, cu ajutorul anchetatoarei Linda Howe, și a putut să 
stabilească că marginile unor plăgi fuseseră încălzite la tempera- 
tură mare, ca la tăierea cu laser. În jurul animalelor nu se găsesc 
urme, nici de pași și nici de luptă. Totuși, uneori se găsesc urme 
ciudate. Un lucrător la ecarisaj, Drexel Lawson, care prelucrase 
mii de carcase de bovine în întreprinderea din Denver, Colorado, 
a descoperit în iunie 1977, lângă o vacă mutilata, urme care l-au 
speriat: nişte amprente foarte ciudate, cizme mici care ar fi putut 
să fie ținute în palma unei mâini, având partea din fata și tocul tri- 
unghiulare! Altădată, în august 1978, a găsit lângă o junincă o 
zonă circulară de iarbă strivită, cu un diametru de trei metri și 
jumătate. Cercul era format perfect și pe teren se vedea o 
amprentă nu prea adâncă. 


Toate explicaţiile eşuează, mai putin... OZN-urile 


Explicaţia oficială, care a fost furnizată îndeosebi de FBI în 
1979, după ancheta făcută de un inspector retras din activitate, 


219 Gildas Bourdais 


Ken Rommel, a rămas cea a animalelor de pradă, dar ea nu a 
convins nici un fermier si nici fortele de politie locale. 
Animalele de pradă atacă mai întâi părțile moi ale părții de jos a 
abdomenului și cu siguranță că nu ele erau vinovate de acele 
mutilări ciudate. În realitate, s-a constatat deseori că ele evitau 
animalele mutilate, iar celelalte animale din cireadă se depărtau 
și ele, ca și cum ceva le-ar fi respins. Acestea fiind zise, unele 
cazuri se datorează cu siguranță animalelor de pradă, dar această 
explicaţie este înlăturată complet de toți investigatorii indepen- 
denti în cea mai mare majoritate a cazurilor. 

O cauză invocată la început a fost cea a sectelor „satanice”, 
care ar fi practicat sacrificii nocturne. Dar, de treizeci de ani de 
când durează povestea asta, nici un vinovat nu a fost vreodată 
văzut și arestat şi această explicaţie a fost complet înlăturată, 
chiar și de autorităţi. O altă explicaţie care continuă să fie pusă 
pe tapet de unii este, am văzut, cea a experiențelor militare 
secrete. Aceasta merită o prezentare mai lungă. O primă versi- 
une a acestei ipoteze a fost formulată în 1976 de Ed Sanders, 
care invoca experienţe secrete de arme bacteriologice. Alţi doi 
investigatori, G.C. Erianne (fost agent CIA) și Joseph Burns, s-au 
declarat și ei convinși că asta era explicaţia. Totuşi, un expert în 
arme chimice și bacteriologice, Mathew Meselson de la 
Harvard, a observat faptul că nici o bacterie de acest tip nu a fost 
vreodată detectată într-un animal mutilat. Au fost formulate și 
alte idei analoge: injectare de toxine, experiențe de inginerie 
genetică, dar toate aceste idei s-au lovit de o remarcă de bun 
simţ: de ce să faci niște experienţe periculoase atât de la vedere 
si într-un mod atât de spectaculos, înspăimântând fermierii din 
întregul stat si chiar din statele vecine? Și ce să mai zicem de 
cazurile — care încep să fie destul de numeroase — din alte tari? 

Atunci a apărut o nouă ipoteză, mai subtilă, conform căreia 
ar fi vorba de supravegherea efectelor contaminării radioactive, 
în urma unor experiențe nucleare, prelevându-se animale la 
întâmplare de pe tot teritoriul. Această teză a fost prezentată, de 
exemplu, pe caseta video difuzată cu „Dosar OZN” numărul 6, 

Urmele extraterestilor? publicat de editura Marshall Cavendish 
în Franţa, în 1998. Se poate mai întâi remarca faptul că expe- 
rientele atmosferice au fost întrerupte de mult timp, dar acestei 
ipoteze, ca și celorlalte de acest gen, i se poate face aceeași 
obiectie: ce rost au aceste înscenări teatrale, care înspăimântă 
populaţia, costisitoare și foarte greu de realizat (elicoptere grele 
şi totuși foarte silentioase, aparatură laser foarte grea, imposibil 
de transportat cu elicopterele sau poate foarte sofisticată etc.), 
când ar fi foarte simplu să se cumpere discret animale de la pro- 
prietarul lor și să li se facă autopsia în laboratoarele militare, la 


adăpost de priviri indiscrete. i 
La conferința organizată de senatorul Schmitt la 


Albuquerque în 1979, această ipoteză militară a fost înlăturată de 
cei mai buni investigatori, precum polițistul Gabe Valdes si şeri- 
fii Tex Graves si Lou Girodo. Acesta a declarat: „Peste tot unde 
am avut o mutilare, există si un raport de observaţie a unui OZN”. 


Problema elicoptereior 

Există totuşi un aspect destul de tulburător, care a întărit teza 
militară: apariţia frecventă a unor elicoptere fără semne de iden- 
tificare, la putin timp după mutilări. Această prezență ar putea 
foarte bine să se explice în cadrul ipotezei OZN, presupunând că 
militarii sunt la curent de mult timp cu mutilările și se străduiesc 
să le supravegheze și să le contracareze. Ne-am putea întreba 
chiar dacă nu cumva ideea că militarii ar fi singurii vinovaţi de 
mutilări nu a fost răspândită înadins, în scopul de a ascunde 
publicului pe adevărații vinovaţi: OZN-urile și misteriosii lor 
ocupanti, care ar fi putut să provoace panică. 

Unele mărturii permit presupunerea acestui lucru. Ca să ter- 
minăm cu această ipoteză neverosimilă a mutilărilor făcute de 
militari, să mai menţionăm o idee care a fncoltit ici și colo: mili- 
tarii și-ar ascunde experienţele ultrasecrete favorizând ipoteza 
OZN-urilor. Aici e chiar lumea cu fundul în sus! În ufologie este 
foarte bine stabilit faptul că guvernul american și responsabilii 

militari din această ţară au negat totdeauna in mod sistematic 
existenţa OZN-urilor. Să ne imaginăm o clipă acest scenariu: 
armata americană se dedă de treizeci de ani la mii de mutilări 
înspăimântătoare de vite, sub nasul locuitorilor, ca să poată face 
nu se știe ce teste biologice, luând hotărârea să dea vina pe 
OZN-uri când, din anii cincizeci, a făcut totul ca să distrugă 
această ,,credinta” în OZN-uri! Acest scenariu este absurd pen- 
tru un motiv foarte simplu: dacă militarii au nevoie de vite, le 
este ușor să le cumpere cu discreţie de la fermieri. În schimb, 
unele înscenări au putut să fie realizate de serviciile secrete în 
scop contrar: să ne facă să credem că e vorba de experienţe militare, 
abătându-ne astfel de la ipoteza OZN. 


Anchetele NIDS 

Anchetele făcute în ultimii ani de un nou organism privat, 
National Institute for Discovery Science (NIDS), par să confirme 
că aceste mutilări de vite sunt legate de OZN-uri. Această asoci- 
atie înfiinţată în 1995 de un om de afaceri bogat din Las Vegas, 
Robert Bigelow, proprietarul unui lant de hoteluri, care se intere- 
sa de mult timp de OZN-uri în urma unor observaţii făcute de pro- 
pria sa familie, este condusă și sfătuită de oameni de ştiinţă de 
înalt nivel. Adjunctul lui Bigelow, Colm Kelleher este doctor în 
biologie moleculară și biochimie, iar consiliul științific reunește 
vreo zece doctori în ştiinţe și în medicină. Din el fac parte 
îndeosebi fizicianul Harold Puthoff, Jacques Vallée si inginerul 
John Schuessler care este, pe de altă parte, noul director de la 
Mufon. Lume bună, dar asta nu-i tot. Un membru important al 
echipei este colonelul John B. Alexander, care a făcut o lungă 
carieră militară în domenii ultrasecrete. Este cunoscut ca speci- 
alist în arme ,,neletale” și ale „controlului minţii”, pe care le-a stu- 
diat mai ales la laboratoarele de la Los Alamos și despre care a 
scris o lucrare de referinţă, Future War. Dar ce face colonelul 
Alexander la NIDS? Unii își pun tot felul de întrebări despre 
această prezenţă a unui om care și-a petrecut o mare parte din ca- 

rieră în serviciile secrete militare. De fapt, nu fac decât să con- 
firme interesul discret al militarilor faţă de OZN-uri! Titlul său în 
cadrul echipei de la NIDS este ciudat, având si o fărâmă de umor: 
„Discreet Project Scout”. Dar să ne întoarcem la mutilarea vitelor. 

În septembrie 1996, Robert Bigelow a cumpărat o fermă în 
Utha, unde avuseseră loc mai multe cazuri de mutilări de vite, 
precum și observaţii apropiate de OZN-uri, astfel încât propri- 
etarii nu mai voiau să stea acolo. A fost instalată o echipă de 
supraveghere, sub conducerea NIDS, care nu a scos o vorbă 
timp de câţiva ani, la cererea lui Bigelow. Dar NIDS recunoaște 
acum că a studiat câteva cazuri de mutilări la fermă și chiar a 
făcut un raport detaliat, pe situl său Internet. Am avut ocazia să 
aflu direct opinia colonelului Alexander, pe care l-am întâlnit în 
martie 2000 în Nevada, cu ocazia celui de al nouălea congres de 
ufologie de la Laughlin, unde fusesem invitat în calitate de con- 
ferentiar. Mi-a spus că un caz constatat la fermă era deosebit de 
spectaculos și convingător. 

Mi-a precizat că actualmente nu se avea în vedere publi- 
carea acestui caz pe situl Internet al NIDS, dar povestea fusese 
totuși evocată pe o listă de discuţii, drept pentru care o 
mentionez si eu. Doi membri din echipa NIDS au descoperit un 
vițel mutilat, căruia i se tăiase o mare parte din carne cu precizie 
chirurgicală, în mai puţin de o oră. Se duseseră de cealaltă parte 
a unei coline, dar nu văzuseră și nu auziseră nimic. Nu se vedea 
nici o urmă și nici o picătură de sânge pe sol! 

Colonelul Alexander mi-a confirmat, pe de altă parte, că pe 
cer fuseseră observate în mai multe rânduri nu numai OZN-uri, ci 
și un fenomen foarte ciudat, semnalat deja în presa ufologică: 
apariția unui fel de deschizături pe cer, prin care părea că ies și 
intră luminile. După o altă sursă, o cameră cu infrarosii chiar ar fi 
înregistrat fenomenul. Alexander a recunoscut că asta evocă foarte 
clar ideea de ,,porti” dechizându-se spre alte „dimensiuni”! Acest 
aspect remarcabil a fost recent confirmat la radio de adjunctul lui 
Bigelow, doctorul Colm Kelleher, care a descris și el aceste 

»porti”. NIDS instalase la fermă un sistem de supraveghere 
(camere video si alte instrumente), care au pus fn evidenta inci- 
dente imposibil de inteles, pe care Kelleher le-a numit ,,paranor- 
male”. De exemplu, fuseseră fixate mai multe sisteme de înregis- 
trare video într-un loc unde se aștepta producerea unui eveniment 
(Kelleher nu spune ce eveniment și nici de ce era așteptat). 
Evenimentul a avut loc, dar camerele fuseseră debransate. O 
cameră de control care le filma pe celelalte nu a arătat nimic anor- 
mal. Altădată, a fost văzută un fel de „poartă” deschizându-se dea- 
supra unui teren descoperit si o fiinţă trecând prin această deschi- 
zătură! Kelleher a emis ipoteza că aceste incidente ciudate sunt 
nişte înscenări făcute de autorii lor ca să-și arate capacitățile. 


Ce înseamnă aceste mutilări? 

Dacă ipoteza OZN este bună, se pune problema motivelor 
acestor acţiuni îngrijorătoare. O explicaţie ar putea să fie 
colectarea ieftină a unui material biologic şi genetic, pentru ali- 
mentarea nu stim cărui program de cercetare. În acest stadiu, nu 
putem să nu facem o apropiere cu zvonurile, din ce în ce mai insis- 
tente, după cum vom vedea mai departe, despre existența paralelă 
a unui vast program de răpiri de oameni, al cărui obiectiv ar fi 
continuarea unor experienţe biogenetice. Pentru unii, ar fi vorba 
de un program de salvare a vieţii umane, ameninţată de catastrofe 
ecologice. Atunci de ce să fie speriată populaţia? 

Unul dintre aspectele cele mai frapante ale acestor mutilări 
este caracterul lor provocator și chiar ostentativ. Animalele sunt 
lăsate la vedere, cumplit mutilate, deseori în apropierea 
locuințelor. Să reamintim cazul deja citat al animalului găsit la 
poarta NORAD din Colorado! Un alt bou mutilat a fost găsit la 
mai putin de 4 km de Scoala Air Force, în aceeași regiune. Ce rost 
au astfel de provocări? Fiintele — oricare ar fi ele — răspunzătoare 
de un astfel de program, nu-l fac aproape deloc în mod clandestin. 
Vor să semene neliniște în rândul populaţiei sau e doar un mesaj 
adresat guvernului de genul: „Să știți că suntem aici şi că nu puteți 

face nimic!”? La ora actuală, misterul mutilărilor a rămas de 
nezdruncinat. Ce-ar putea să însemne ele? Investigatorii își 
pun în continuare această întrebare, dar insistă din ce în ce mai 
mult pe ideea că unii „„vizitatori” extratereștri clandestini își 
procură pe gratis material genetic terestru, în vederea unor 
experienţe biologice misterioase. 


ol Pauw, Problema de care te impiedici 
Rapiri. în mod inevitabil, când abordezi 
Avem dovezi? dezbaterea despre relatările de 
răpiri la bordul unor OZN-uri, 
este cea a „dovezilor”. Sunt reale aceste relatări sau sunt nişte 
fantasme? Pentru sceptici nu există nici o dovadă solidă în 
legătură cu toate aceste povești, unele ținând de psihopatolo- 
gie sau pur și simplu de impostură, celelalte de fenomene 
naturale încă puţin cunoscute, precum perturbările electrice 
în lobul temporal al creierului. Neliniștitor, nu? Dar asta ar 
însemna să considerăm totul cu ușurință și să nu luăm în 
seamă studiile foarte serioase care, chiar dacă nu aduc dovezi 
decisive, înclină foarte mult în favoarea realităţii acestor 
fenomene. Cuvântul „realitate”, bineînțeles, nu este lipsit de 
ambiguitate. Propun să-l considerăm în sensul de fenomene 
artificiale — adică provocate de o intervenție inteligentă (con- 
trar fenomenelor naturale) — și totodată exterioare martorului 
(nefiind create de mintea martorului, chiar dacă acesta se află 
în centrul evenimentului). Această definiţie putin cam vagă 
are avantajul de a lăsa ușa deschisă unor diferite interpretări, 
mergând de la evenimentul fizic bine stabilit (“OZN-ul ate- 
rizat în grădină”) la fenomene mai subtile, la care am făcut 
aluzie mai sus (părăsirea corpului, proiecție mentală, inter- 
ventie dintr-o altă „dimensiune”) sau la o combinaţie a aces- 
tor stări diferite. 

Fenomene de „mare stranietate” 

Această idee de fenomene mixte, complexe, se impune în 
numeroase relatări. Povestea lui Betty Andreasson, de exemplu, 
începe prin observarea unei lumini în afara casei și apariţia unor 
omuleti în grădină. Dar aceştia pătrund prin usa bucătăriei, ca şi 
cum nu ar fi fost într-o stare complet „materială”, și are loc prima 
răpire, despre care nu-și va reaminti decât progresiv, după 
numeroase ședințe de regresie hipnotică. Tatăl ei, care se afla cu 
ea în bucătărie, era parcă încremenit, paralizat, si îşi aduce aminte 
doar că a văzut omuletii sosind în grădină: înaintau prin salturi 
mici, ca lăcustele! După unii, această relatare sugerează un fel de 
manipulare temporală: deodată, Betty nu mai era în același timp 
ca tatăl ei! Pentru cei pe care o astfel de ipoteză i-ar face să zâm- 
bească, amintesc una dintre răpirile cele mai cunoscute, cea a 
caporalului chilian Armando Valdés, care a fost răpit la 
20 mai 1977 de sub nasul patrulei pe care o comanda pe munte, 
la extremitatea de nord a ţării. El a reapărut brusc după un sfert 
de oră, complet năucit, cu o barbă de câteva zile. Ceasul de la 
mână arăta cu cinci zile mai mult! Aceste detalii materiale, 
adăugându-se mărturiilor soldaţilor, aduc ele oare dovada reali- 
tatii relatării lor? Pentru asta, trebuie să avem în vedere posibili- 
tatea unor fenomene de manipulare a timpului, lucru pe care 
multi nu sunt pregătiți să-l facă, chiar dacă o astfel de idee este 
prezentă în speculaţiile fizicii actuale. Să tratăm problema 
„dovezilor” cu o oarecare detaşare, pentru că ne aventurăm acum 
pe un teren ciudat și misterios. Sub această rezervă, să vedem 
rapid principalele argumente ale dezbaterii, asa cum se prezintă 
ea astăzi. 


Numeroasele critici ale scepticilor 

Pentru sceptici, care nu cred în OZN-uri, trebuie neapărat 
găsite explicaţii „naturale” acestor povești. Totuşi, chiar printre 
cei care admit realitatea OZN-urilor, un anumit număr resping 

ONE: 


sau cel putin pun în mod serios la îndoială poveştile cu răpiri, 
pentru că le par mai mult decât incredibile. Or, în cursul ulti- 
milor douăzeci de ani s-a înregistrat o acumulare atât de mare de 
observaţii si de studii despre acest subiect fierbinte încât, se 
pare, scepticismul a devenit mai curând minoritar astăzi. 
Scepticii rămân totuși foarte prezenţi, zgomotosi și virulenti, 
denuntand înmulțirea mărturiilor în anii optzeci si nouăzeci, care 
pentru ei constituie o intoxicare generală. Desigur, argumentele 
lor sunt prezentate de mass-media, unde ambianța se menține 
funciarmente sceptică. 

Trebuie să recunoaștem că unele studii critice sunt opera 
unor autori reputați. Un caz recent și spectaculos a fost cel al lui 
Kevin Randle, unul dintre principalii investigatori ai cazului 
Roswell, care a publicat în 1999 o carte categoric sceptică 
despre răpiri, The Abduction Enigma („Enigma răpirilor”), cu 
doi coautori: Russell Estes, producător de documentare pentru 
televiziune și doctorul William Cone, psiholog. În introducere, 
cei trei autori au grijă să sublinieze că admit realitatea vizitelor 
extratereste, dar că acestea sunt evenimente rare. În schimb, 
numeroase cărți, unele semnate de autori de o competenţă indis- 
cutabilă, au dezvăluit treptat în cursul ultimelor două decenii o 
panoramă derutantă, îngrijorătoare și fascinantă de răpiri, 
„reale” și totodată „paranormale” prin anumite aspecte, a căror 
semnificaţie ne scapă încă, la acest început de secol XXI. 


influenţa SF-ului 

Argumentul cei mai vehiculat împotriva acestor relatări 
despre răpiri este cel al influenței SF-ului, care ar alimenta fan- 
tasmele populare despre extratereștrii răi. Demonstrația este 
destul de ușoară la prima vedere, dat fiind că găsim aproape tot în 
acest enorm rezervor de poveşti care este literatura SF. Și găsim 
și poveşti cu răpiri! Dar această problemă a cauzei iniţiale este un 
fel de aporie, precum oul și găina: cine a fost primul? Se poate 
admite că SF-ul a influenţat în mod efectiv unele relatări, dar con- 

trariul este la fel de adevărat! Este un lucru flagrant faptul că 
numeroase filme se inspiră mai mult sau mai putin direct din 
relatările cu OZN-uri — să ne amintim de filme ca Ziua în care 
Pământul s-a oprit și Planeta interzisă, cu superbele lor OZN-uri 
— şi se poate spune același lucru si despre recentele seriale tele- 
vizate precum X Files, care exploatează fără rușine tematica OZN. 
În schimb, nici o victimă a unei răpiri nu a văzut vreodată extrate- 
restrul înarmat cu pistol cu laser, care apare în toate filmele și ben- 
zile desenate de SF. Argumentul este deci fragil și nu trebuie 
abuzat de el, or tocmai asta fac Randle, Estes și Cone, de exem- 
plu, analizând celebrul caz Barney si Betty Hill. Să-l reamintim în 
două cuvinte. Întorcându-se din vacanţă în Canada, într-o noapte 
din anul 1961, soții Hill au văzut un OZN la marginea unui drum, 
atât de aproape de ei încât s-au oprit ca să-l privească. Barney a 
ieșit din mașină cu binoclul, a văzut niște fiinţe care îi observau 
prin niște deschizături si i s-a făcut frică, crezând că vor fi răpiți. 
Apoi s-au pomenit pe drum fără să înțeleagă de ce și și-au dat 
seama, întorcându-se acasă, foarte tulburati de această experienţă, 
că aveau o întârziere inexplicabilă de două ore, de care nu-și 
aminteau deloc. În zilele următoare, Betty a început să aibă 
cosmaruri, amintindu-și treptat de unele elemente ale experienței 
sale, iar Bamey a suferit tulburări psihosomatice. Această expe- 
riență îi tulburase profund și îi traumatizase, un aspect foarte 
important pe care îl vom întâlni la numeroase victime al răpirilor 
şi care se compară cu „stresul posttraumatic” al accidentatilor și 
victimelor războiului. Dar abia după câțiva ani și-au amintit, cu 
ocazia unor ședințe de hipnoză repetate la un psihiatru, doctorul 
Benjamin Simon, că fuseseră răpiți la bordul OZN-ului, unde au 
fost supuși îndeosebi unor examinări medicale. Randle face 
speculaţii pe baza faptului că sora lui Betty văzuse un OZN și asta 
ar fi putut să o influenţeze, ca și literatura SF. Dar Betty si Barney, 
amândoi ancorati într-o viata socială foarte activă, militanti sociali 
pentru apărarea drepturilor civile (Bamey era negru), nu erau 
deloc interesaţi nici de OZN-uri și nici de SF! 

Asemănarea cu legendele şi miturile 

În aceeași ordine de idei, acești autori şi multi alţii înaintea 
lor au comparat răpirile la bordul unor OZN-uri cu mitologia și 
legendele folclorice, precum apariția unor gnomi și spiriduși și 
mai ales cu răpirea de către zane, unde se găsește, de altfel, 
aceeași manipulare a timpului. Tânărul răpit de zâne crede că 
și-a petrecut noaptea cu ele, dar când ele îl eliberează, vede că 
a trecut un an! 

Pentru autorii sceptici precum echipa Randle, Estes si 
Cone, ecuaţia e simplă: poveştile cu răpiri sunt doar un nou 
avatar al mitologiei. În Franța, această interpretare fusese pro- 
pusă de mult timp deja de Bertrand Méheust. Ce să credem 
despre acest argument? Într-adevăr, există puncte comune între 
poveștile cu OZN-uri și folclor, dar această apropiere critică ar 
trebui mai curând să ne îndemne să reexaminam acest folclor în 
lumina relatărilor moderne. Ceea ce au făcut alți autori, cu 
interpretări de un alt tip, pe care le-am putea asemui tradițiilor 
esoterice. Este vorba în special de ideea — propusă de Jacques 
Vallée — că suntem manipulati de o „forță de control”, care ne 
înșeală în privința adevăratei sale naturi (aceasta rămâne, la 
urma urmelor, foarte misterioasă). O interpretare analogă, 
susținută în Franța de Jean Sider, vorbeşte mai curând de o 
„inteligență” manipulatoare. Un punct esenţial de reținut este că 
relatările moderne despre OZN-uri se înscriu în prelungirea 
unor tradiții foarte vechi. Dar ar însemna să dai dovadă de o 
gravă neînțelegere a acestor lucruri dacă le-ai considera pe toate 
niște invenții si niște fabulatii. Și aici, ca în cazul SF-ului, argu- 
mentul poate să fie întors: cine ne spune că toate aceste mituri 
și legende nu se bazează pe fenomene autentice, pe care fiecare 
epocă le interpretează în felul ei? 

„Ritualuri satanice”? 

În cartea lor The Abduction Enigma, Randle și coautorii săi 
dau dovadă de o neînțelegere totală a acestei dimensiuni 
istorice a problemei atunci când scriu această frază: „Dacă 
răpirile extraterestre sunt reale, și chiar dacă găsim precedente 
în cultura populară şi în tradiţiile folclorice, experiența răpirii ar 
trebui să fie unică. N-ar trebui să găsim nimic asemănător în 
societatea noastră. Numai că nu este cazul”. Care sunt aceste 
fenomene analoge după părerea aceastor autori? „Ritualurile 
satanice”! Și ne explică faptul că aceste practici sunt cât se 
poate de asemănătoare, ceea ce sugerează că toate acestea „nu 
vin din stele, ci se petrec în capetele noastre”. Despre ce este 
vorba exact? Trebuie să trecem de la capitolul VII la capitolul 
XVIII ca să aflăm. În 1980, publicarea unei cărți, Michelle 
Remembers, care relata dezvăluirea sub hipnoză a unor abuzuri 
sexuale repetate asupra unor victime inconștiente de către mem- 
brii unei secte de adoratori ai lui Satan, ar fi provocat un val de 
dezvăluiri asemănătoare, sub supravegherea unor terapeuti pro- 
fesionisti, practicând hipnoza. Astfel, răpirile și ritualurile sata- 
nice, sau falsele amintiri ale unor abuzuri sexuale în copilărie, 
care au provocat scandal în Stateie Unite, sunt fenomene com- 
parabile, afirmă acești autori. Și citează mai ales faptul că un 
psihoterapeut, doctorul Richard Boylan, tratând pacienţii care 
fuseseră convinși, cu ocazia unor ședințe precedente cu alti 
terapeuti, că fuseseră victimele unor astfel de ritualuri „sata- 
nice”, reușise să-i convingă la rândul lui că fuseseră în realitate 
victimele unor răpiri. Într-adevăr, fenomenul cultelor satanice 
nu este ceva nou. A fost bine studiat în ceea ce priveşte unele 
cazuri istorice, de exemplu în Franţa si în Canada în secolul al 
XIX-lea, iar caracteristicile lor sunt diferite de cele ale răpirilor. 
E probabil să fi existat abuzuri în folosirea hipnozei din partea 
unor terapeuti, dar este oare un argument suficient ca să punem 
la îndoială întreg dosarul răpirilor, eliminând cu aceeași ocazie 
dimensiunea istorică a problemei OZN? 

Problema Un argument foarte des invo- 

spinoasă cat, deja de multi ani, este cel al 

fragilitatii hipnozei, care ar fi cu 

a hipnozei stângăcie sau abuziv folosită de 

investigatorii sau terapeutii care 

cred în OZN-uri, care ar influenţa martorii ca să-i facă să 

admită că au fost răpiți. În Marea Britanie, un grup de studiu 

al OZN-urilor, BUFORA, a instituit chiar un moratoriu, apoi 

o interzicere a hipnozei în investigațiile membrilor lor. Să 

admitem că unii investigatori au putut să influențeze martorii 

în acest sens. Dar si contrariul este la fel de adevărat! Multi 

s-au adresat, în prima fază, unor medici, psihologi și terapeuti 

profesionişti care nu credeau în ruptul capului în poveştile cu 

OZN-uri şi nu puteau să facă nimic pentru aceste victime 

traumatizate. Povestea tipică a celui răpit începe cu o respin- 

gere a experienţei sale de către profesionişti, complet debuso- 

lati în fata unor astfel de cazuri. De altfel, de multe ori, vic- 

timele unei răpiri doresc să uite experienţa prin care au trecut 

si sunt foarte dispuse să creadă în explicaţii pur medicale, dar 

acestea nu sunt de ajuns și, mai devreme sau mai târziu, 

sfârşesc prin a se confrunta, cu ajutorul unor investigatori mai 

deschiși, cu experienţele lor traumatizante de răpire, care con- 
tinuă să le obsedeze. 

În ceea ce privește influența pernicioasă a psihote- 
rapeutilor, aceasta este o ipoteză care se poate întoarce și în 
celălalt sens: la început nu știau nimic despre aceste relatări, 
pe care le-au descoperit ascultându-i pe martori. Cazul soţilor 
Barney si Betty Hill este foarte revelator in această privință. 
Când citeşti cartea lor The Interrupted Journey (Călătoria 
întreruptă), coautor fiind doctorul Simon, esti frapat de faptul 
că acesta încearcă tot timpul să-i facă să mărturisească, la 
fiecare şedinţă de hipnoză, că au visat experienţa lor. Or, 

fiecare, separat, persistă în a afirma realitatea experienței sale. 
Doctorul Simon povestește că îl putea cufunda pe Barney într-o 
transă profundă: nu e chiar atât de uşor să manipulezi un subiect 
sub hipnoză, nici chiar pentru un psihiatru reputat! În această pri- 
vinta, Budd Hopkins precizează că a încercat de mai multe ori să 
influențeze martorii, ca să verifice soliditatea relatării, dar aceștia 
nu se lasă manipulati cu uşurinţă: rămân la povestea lor. 

Oare unii anchetatori — chiar de bună credinţă și în mod 
inconştient — au influențat martorii? Se poate crede asta în unele 
cazuri, dar nu există nici un motiv să susţinem că așa se întâmplă 
totdeauna, cum fac scepticii. Cu siguranță că nu poate fi vorba de 
așa ceva în cazul primelor anchete, ale căror rezultate i-au sur- 
prins chiar și pe investigatori. Situaţia este flagrantă în cazul lui 
Budd Hopkins, care a povestit în detaliu primele experiențe în 
cartea sa Missing Time, apărută în 1981. Când a supus regresiei 
hipnotice primul candidat, Steven Kilburn, împreună cu doctorul 
Girard Franklin, el însuși foarte sceptic în privința OZN-urilor, 
cei doi nu se așteptau deloc la ceea ce aveau să audă. Kilburn nu-și 
amintea aproape de nimic. Avea o spaimă nemotivată de fiecare 
dată când trecea cu mașina pe o anumită stradă. Şi în acel loc 
avea să-și amintească Kilburn, sub hipnoză, despre răpirea lui, de 
către niște fiinţe mici care au pus mâna pe el. 

Într-o altă carte importantă, publicată în primăvara anului 
2000, de presa universitară din Kansas, UFOs and Abductions, 
profesorul David Jacobs a reunit câţiva autori reputați, de 
diferite tendinţe, ceea ce o face o lectură recomandabilă pentru 
cei care doresc să aibă o vedere echilibrată asupra problemei. În 
contribuția sa, Budd Hopkins a confirmat un detaliu cât se poate 
de interesant, în sensul realităţii răpirilor. A adunat o colecție de 
patruzeci de planșe desenate de răpiți. Treizeci și le-au amintit 
sub hipnoză si ceilalți zece în mod normal. Hopkins spune că nu 
le arată aproape niciodată, ca să evite orice „contaminare”. A 
arătat doar una sau două, în trei ocazii, unor răpiți care făcuseră 

propriile lor desene. În trei rânduri, asemănarea a fost atât de fra- 
pantă încât fiecare a început să plângă de emoție! 


Opinii favorabile hipnozei 

Hipnoza a fost criticată, dar ea are și multi apărători în rân- 
dul corpului medical, astfel încât dezbaterea nu poate să fie 
tranșată numai din punct de vedere tehnic, Să ascultăm, de 
exemplu, părerea doctorului John Mack, care este profesor de 
psihiatrie la şcoala de medicină din Harvard, una dintre univer- 
sitatile cele mai prestigioase din Statele Unite. Doctorul Mack a 
început să se intereseze de această problemă a răpinilor întâlnindu-l 
pe Budd Hopkins, în 1989. Initial destul de reticent, el a fost 
impresionat de seriozitatea, inteligența si umanismul lui Hopkins 
Şi a acceptat să întâlnească martori. Cinci ani mai târziu, întâlnise 
deja vreo sută de subiecţi şi publica prima sa carte, Abduction. 
Human Encounter with Aliens, care studia în profunzime șapte 
cazuri de răpiri. Citând lucrările lui Daniel Brown, „un expert 
recunoscut în domeniul cercetării asupra hipnozei”, Mack 
observă că studiile care au fost făcute, ajungând la concluzia 
inexactităţii amintirilor reconstituite sub hipnoză, s-au limitat la 
evenimente de mică importanţă asupra vieții subiecților, în timp 
ce victimele răpitorilor au trăit un eveniment puternic traumati- 
zant: „În consecinţă, aceste studii nu se pot aplica victimelor 
răpirilor, foarte motivate ca să-și amintească cu exactitate eveni- 
mentele intense care sunt pentru ele de o importanţă vitală”. 


Să amintim în trecere că John Mack preferă, împreună cu 
alti câțiva autori, să folosească mai curând cuvântul experiencer 
decât abductee, pentru a sublinia caracterul complex al expe- 
rientelor traumatizante dar si instructive, după părerea lui. 

Cartea lui Randle, Estes și Cone a reaprins disputa asupra 
problemei amintirilor false induse prin regresie hipnotică. Ei s-au 
sprijinit mai ales pe studiile psihologului Elizabeth Loftus, care a 
indus în mod experimental amintiri false unor subiecți. Dar alti 

psihologi au criticat virulent ceea ce constituie pentru ei un 
abuz. Doctorul Janet Colli, de exemplu, subliniază faptul că 
aceste amintiri false create de Loftus nu sunt amintiri trauma- 
tizante ca acelea ale victimelor răpirilor, susținând astfel obser- 
vatia doctorului Mack. Aceasta citează studiile doctorului 
Bessel van der Kolk, folosind tehnica tomografiei pozitronice 
de explorare a creierului, care a pus în evidență o diferență netă 
între amintirile traumatice, numite „stare de tulburare posttrau- 
matică” (post-traumatic stress disorder, PTSD) și nişte 
amintiri oarecare. Cu ajutorul acestui instrument se observă o 
puternică activitate a creierului, legată de emoția pe care o 
provoacă această amintire traumatizantă. 


Nucleul cărții lui Randle, 

Deprecierea Estes și Cone este un atac virulent 
martorilor la adresa valului crescând de 
cazuri de răpire din anii optzeci si 

nouăzeci, vizându-i atât de răpiți 

cat $i pe investigatorii care i-au studiat. Autorii formulează 
criticile cele mai severe ca să ajungă la o concluzie complet 
sceptică la sfârșitul cărții. Dwight Connelly, cel care editează 
Mufon UFO Journal, a subliniat într-o critică excelentă a 
cărţii lipsa de respect a autorilor față de martori si de investi- 
gatori. Și pe bună dreptate, căci unele argumente invocate de 
Randle si colegii săi sunt penibile. Una dintre tezele recurente 
ale cărții este că rapitii sunt perturbati sexual. Acești autori 
spun, de exemplu, fără să prezinte nici cea mai mică analiză 
statistică, că 90% dintre răpiți au probleme sexuale și că 60% 
sunt homosexuali! Aceste afirmaţii au stârnit oarecare scandal 

pe Internet iar Randle a fost somat să le susțină cu probe, dar 
nu a putut să prezinte o bază statistică serioasă. Acestea fiind 
zise, este adevărat faptul că numeroase mărturii de răpiri com- 
portă aspecte sexuale. Acestea sunt, pe de o parte, operaţiuni 

ginecologice care par să ducă la fabricarea unor ființe hibride — 
acesta fiind unul dintre aspectele cele mai tulburătoare din întreaga 
problemă a răpirilor — și, pe de altă pare, ceea ce seamănă cu o 
studiere a comportamentului uman, îndeosebi sexualitatea noastră. 
Dar despre asta vom vorbi mai târziu. 


În general, aceşti autori şi alţii, precum ultra scepticul Philip 
Klass, invocă tot timpul ideea că victimele răpirilor sunt per- 
soane tulburate mental, care caută astfel să-și dea importanță. 
Or, această descriere dispretuitoare a rapitilor este totalmente 
respinsă de toți investigatorii care au lucrat temeinic cu martori. 
Să cităm doar opinia doctorului Mack, profesor de psihiatrie la 
Harvard: „Eforturile pentru stabilirea unui comportament psi- 
hopatologic, altul decât perturbările asociate unui eveniment 
traumatizant, nu au reușit. Examenul psihologic al victimelor 
răpirilor nu a pus în evidenţă vreo tulburare mentală emoţională 
care le-ar putea explica mărturia.” John Mack se sprijină înde- 
osebi pe studiile unor psihologi reputați precum doctorul Clamar 
$i doctorul Slater, care au studiat mai multe cazuri investigate de 
Budd Hopkins, precum și pe studiul aprofundat al propriilor săi 
martori, cu ajutorul unui număr mare de teste psihometrice. Dar 
asta nu este de ajuns ca să-i convingă pe sceptici: deoarece toate 
astea nu pot să existe, trebuie să existe o explicaţie! 


Pe lângă acuzaţiile de dezechilibru sexual, alte câteva tul- 
burări mentale au fost amintite ca să se pună sub semnul între- 
barit realitatea răpirilor. Să le cităm rapid. E vorba, de exemplu, 
de tulburări de somn precum paralizia temporară, care se poate 
manifesta la trezire. Dar nu prea vedem cum acest „fenomen 
neurologic benign”, conform definiţiei experţilor, ar putea să 
inducă traumatismele, angoasele profunde ale celor răpiți! În 
plus, ele îi afectează mai ales pe bărbaţi (80%), ceea ce ar trebui 
să producă un procentaj analog în rândul celor răpiți, or nu e 
cazul. S-a mai vorbit mult de „tulburări de personalitate multi- 

pla” sau de „sindromul Munchausen”, care induce la bolnav 
un comportament manipulator, căutând să atragă atenția, sau 
înclinația spre fantasme, fără a uita subiecții influentabili și 
impresionabili. Două teorii se bucură de un anumit credit în 
rândul scepticilor: cea a doctorului Persinger, pentru care 
aceste povești ar fi niște halucinaţii datorate unor crize de 
epilepsie în lobul temporal al creierului, și cea a lui Paul 
Devereux și alti autori, pentru care observaţiile de OZN-uri 
s-ar datora „stresului tectonic”, adică tensiunilor scoarței 
terestre, care se află la originea cutremurelor de pământ. Dar 
toate aceste argumente nu pot, în mod vădit, să rezolve enigma 
mărturiilor despre răpiri. E timpul să abordăm problema în 
celălalt sens și să prezentăm pe scurt câteva argumente în 
favoarea realităţii — oricât de uimitoare ar fi ea — a acestor 
mărturii. 


f ? Amploarea adevărată a 
Examinarea globală fenomenului răpirilor rămâne 
si statistică a greu de estimat, chiar și astăzi. 
fenomenului Este indubitabil faptul că multe 

cazuri de răpire au fost studiate 

peste tot în lume — în Europa, în 
America Latină, în China, în Australia, în Africa — dar reali- 
tatea este că avem de-a face mai ales cu un fenomen ameri- 
can. Organizaţia Roper a făcut un sondaj după toate regulile 
artei, în cursul verii anului 1991, pe 5947 de americani adulți, 
la comanda omului de afaceri Robert Bigelow, sondaj care a 
avut efectul unei bombe. La vremea aceea, Hopkins si Jacobs 
investigaseră deja aproape cinci sute de martori. Era deja 
mult, dar sondajul, cuprinzând o serie de unsprezece întrebări 
(printre care şi o întrebare capcană), ducea la concluzia că 
fenomenul avea o amploare mult mai mare. 18% dintre per- 
soanele chestionate recunoșteau că s-au trezit paralizate, cu 

impresia că cineva sau ceva se afla în dormitorul lor. 15% 
recunoșteau că au văzut măcar o dată o ființă înspăimântătoare, 
în camera lor sau în altă parte. 14% spuneau că au trecut prin 
experienţa părăsirii corpului si 13% avuseseră o experiență de 
„gol temporal” de o oră sau mai mult. 10% avuseseră senzaţia că 
pluteau în aer fără să știe de ce şi cum. 8% văzuseră globuri de 
lumină într-o încăpere, iar același procentaj avusese pe corp tă- 
ieturi şi cicatrice cărora nu le cunoștea originea. Aceste procen- 
taje erau enorme și analiștii au calculat că 2% din eșantion (adică 
119 persoane) răspunseseră „da” la patru sau cinci din între- 
bările-cheie. Statele Unite aveau la acea dată 185 de milioane de 
adulți, 2% reprezentând 3,78 milioane de persoane. Nu se poate 
totuși conclude că în această ţară există trei-patru milioane de 
răpiți! Pe de altă parte, trebuie să recunoaștem că un efect de con- 
tagiune, de influență mediatică se făcea deja simțit în acea 
perioadă, când cartea lui Whitley Strieber, Communion, apărută 
în 1987, se vânduse într-un milion de exemplare. Un nou sondaj 
Roper, realizat în 1998, a dus la rezultate comparabile, iar riscul 
de contagiune mediatică nu dispăruse. 

De aceea, primele studii rămân probabil cele mai prețioase, 
precum cel realizat în 1985 de folcloristul Thomas Eddie Bullard 
pe aproape trei sute de cazuri. Bullard stabilise o convergență 
remarcabilă a relatărilor între martorii care nu se cunoșteau și nu 
ştiau nimic sau aproape nimic despre poveștile cu OZN-uri. Era 
vorba de scenariul tip al răpirii, umilitor, radical diferit de poveștile 
cu contactaţi din anii cincizeci, avantajoase pentru persoanele în 
cauză. În versiunea cea mai scurtă, răpitul, total neputincios, era 
îmbarcat inconștient la bordul unui OZN, unde era supus unor 
examene medicale, prelevare de spermă, după care era adus în 
locul de plecare, pe un drum noaptea sau chiar la propriul domici- 
liu. Putea să mai existe, în plus, o comunicare telepatică a cărei 
temă, de cele mai multe ori, era o prevenire împotriva unor catas- 
trofe ecologice și uneori o experiență de natură mai „spirituală”, 
aspect despre care vom vorbi mai târziu. Această abordare com- 

parativă si statistică a fost in mod considerabil întărită în 1995, 
odată cu constituirea, de către Mufon, a unei baze mai importante 
alcătuită din:1700 de cazuri comunicate de treisprezece investiga- 
tori, numită „Mufon Transcription Project”, dusă la bun sfârșit de 
Dan Wright. Mai rămânea de comparat această bază cu cea a lui 
Bullard, o activitate care a fost făcută posibilă procedându-se la o 
transcriere a mărturiilor în șaizeci și șapte de rubrici comparabile, 
descriind un întreg scenariu, cu posibile variante. În 1998, Bullard 
a prezentat rezultatele acestui studiu comparativ, constatând o con- 
vergenta remarcabilă a procentajelor, care diferă cu mai putin 
10-12% la 53 de rubrici. Pe de altă parte, această analiză mai apro- 
fundată ne invită să nuanțăm orice interpretare a fenomenului de 
răpire. Bullard şi Wright au găsit, de exemplu, că un examen medi- 
cal avusese loc în 70% din cazuri prezentate în baza de date 
Mufon. Mai precis: analiza sângelui sau alte prelevări în 28 și 31% 
din cazuri, precum și un examen al aparatului genital, cu un procen- 
taj identic, în 24% din cazuri. Dar aceste relatări nu se reduc doar la 
un simplu examen medical. O ,,comunicatie” cu răpitorii avusese 
loc în 46 și 38% din cazuri, cuprinzând anunțarea unei catastrofe 
viitoare cu procentajul identic de 19% din cazuri, precum și 
anunțarea unei „misiuni” în 28 și 26% din cazuri. Astfel, procenta- 
jul răpirilor cu „comunicare”, mai scăzut decât cel al răpirilor cu 
examen medical, ne îndeamnă totuşi la prudenţă înainte de orice 
generalizare pripită asupra sensului acestor răpiri misterioase. 


Cazuri cu martori multipli şi observarea unui OZN 

Există multe cazuri bine stabilite în care martori exteriori au 
observat răpirea sau cel putin unele aspecte fizice ale răpirii. Cazul 
tăietorului de lemne Travis Walton este deosebit de spectaculos, 
deoarece a fost răpit la bordul unui OZN sub ochii colegilor lui 
ingroziti, rămași la bordul camionetei care îi ducea la locul de 
muncă. Acești șase martori, pe care poliţia i-a supus testului cu 
detectorul de minciuni, nu au dezmintit niciodată ce relataseră, la 
fel ca Travis Walton. Randle și coautorii săi sunt obligați să 

recunoască, din vârful buzelor, autenticitatea cazului! Acest caz nu 
este unic. Se cunoaşte bine cel de la Allagash (Statele Unite) si cel 
al lui Kelly Cahill, Dandenong (Australia), studiate de investigatori 
excelenți. În primul caz, studiat de Raymond Fowler, patru tineri 
care pescuiau în râul Allagash (Maine), în 1976, au văzut apropi- 
indu-se un OZN deasupra apei. Își vor aminti după aceea de răpirea 
lor, comportând un examen medical la bordul OZN-ului, în cursul 
regresiilor hipnotice. Întâmplarera lui Kelly Cahill, în 1993, în 
Australia este și mai remarcabilă, pentru că este vorba de șase mar- 
tori împărțiți în trei mașini, găsiţi treptat de Bill Chalker, investiga- 
tor cunoscut pentru rigoarea sa. Din acești șase martori, numai 
Kelly Cahill a acceptat să se facă cunoscută publicului. A scris pro- 
pria sa carte, Encounter, publicată în 1996 și a fost invitată la sim- 
pozionul anual organizat de Mufon în 1999. Printre detaliile remar- 
cabile ale acestui caz, care ar fi prea lung ca să îl amintim aici, să 
remarcăm că trei martori independenţi, Kelly, Jane și Glenda au 
făcut un desen foarte asemănător al OZN-ului pe care îl văzuseră 
la marginea drumului: un obiect mare si oval, aflat în zbor staționar 
la mică altitudine, cu o serie de lumini mari de jur împrejur și raze 
luminoase convergente spre sol. 


Răpirile: fenomen mondial 

Pentru cei care ar presupune că poveștile cu răpiri constituie 
o boală „angio-saxonă”, iată acum câteva cazuri din alte tari. Mai 
întâi un caz german și un caz francez, tot cu mai mulţi martori. 

Fizicianul Illobrand von Ludwiger a prezentat în cartea sa 
Best UFO Cases — Europe, apărută în 1998, un caz care a avut 
loc în 1977 la Langenargen, lângă lacul Constanza. Un tânăr de 
douăzeci şi șapte de ani, Lothar Schaefler, se întorcea acasă 
noaptea târziu după ce îl condusese pe vecinul său Rudi Grutsch, 
când a văzut apropiindu-se două OZN-uri silentioase, degajând 
o lumină intensă, care lumina peste tot în jur. Grutsch a văzut 
OZN-urile de la fereastră şi l-a zărit pe prietenul său Schaefler care 
părea foarte agitat în fata casei sale. Schaefler a văzut ivindu-se 

lângă el două ființe mici care l-au înspăimântat, apoi şi-a pierdut 
cunoștința. După care vecinii l-au găsit în faţa ușii lor, foarte tul- 
burat. Si ei văzuseră peisajul puternic luminat. O şedinţă de hip- 
noză făcută de un specialist, profesorul Claus Bick, s-a lovit de un 
blocaj mental, dar martorul și-a amintit că a fost ridicat de la sol, 
după care își pierduse cunoștința, ceea ce seamănă foarte mult cu 
un scenariu de răpire, fără ca acest lucru să fie stabilit în mod defi- 
nitiv. Abia după ce și-a recăpătat cunoștința a văzut cele două 
fiinţe, cu o înălțime care depășea cu putin un metru, uitându-se la 
el. A fost cuprins de panică, spărgând un geam de la ușă ca să 
încerce să intre, apoi totul a dispărut: entități, lumini și OZN-uri. 


În cazul francez este vorba de domnul D., tehnician în dome- 
niul aeronautic, pensionar, si alti patru martori direcţi. Domnul 
D. avea întâlnire pentru o partidă de vânătoare în cătunul 
Le Ruel, lângă Haravilliers (Oise), în ziua de 10 ianuarie 1997. 
Când a ajuns în zori la intrarea în cătun, cu prietenii, în două 
maşini, au văzut brusc un OZN enorm, circular, aflat în zbor 
staționar la mică înălțime deasupra drumului. După descrierea 
făcută de domnul D., era total silențios, lat de aproximativ 45 m 
şi avea multe lumini colorate pe circumferință. Acest martor, cu 
care am stat mult de vorbă, precum și cu soția și fiul său, împre- 
ună cu alți investigatori, ni s-a părut foarte credibil. El își amin- 
teşte, fără hipnoză, pe care a refuzat-o totdeauna, că a fost răpit 
la bordul OZN-ului și a fost supus unui fel de examen medical. 
Este, în realitate, un caz foarte complex, cu o posibilă distorsi- 
une a timpului. Căci a avut sentimentul că fusese proiectat într-o 
altă „dimensiune”, cu o senzaţie puternică de accelerare. Acum 
îşi aminteşte că văzuse fiinţe înalte, „cu capete de vultur”, la 
bordul unei alte nave unde fusese dus. Trebuie subliniat faptul 
că au existat și alți martori: două persoane în mașina lui, altă per- 
soană în mașina din urma lor și alt vânător care îi aștepta într-o 
parcare situată la capătul cătunului. Acesta şi-a amintit că a fost 
survolat de același OZN, care a rămas staționar deasupra mașinii 

si a învăluit-o într-un fel de ploaie de lumina! După care a văzut 
OZN-ul deplasându-se spre cătun și și-a pierdut cunoștința. 
Când s-a trezit, domnul D. era acolo, dar nu-l văzuse venind. 
Investigația continuă si, treptat, sunt scoase la lumină și alte 
episoade, nu mai putin ciudate, care par să-i fi afectat și pe alti 
locuitori ai cătunului. Un aspect incredibil al acestei întâmplări 
este scurtimea ei aparentă: în jur de un sfert de oră. Dar știm că 
în astfel de cazuri are loc o distorsiune a timpului, ca în cel al 
caporalului chilian deja citat. 


Se cunosc numeroase cazuri de răpiri în America Latină, 
îndeosebi în Brazilia. Cazul lui Antonio Villas Boas, care a fost 
răpit în 1957 și a fost obligat să aibă o relație sexuală cu o extrate- 
restră, este un caz „clasic” binecunoscut, care a fost în mod serios 
studiat de doctorul Fontes. Iată, foarte pe scurt, un caz mai recent, 
care şi el a fost bine studiat: cel al lui Antonio Carlos Ferreira, 
petrecut în 1979, lângă orășelul Mirassol. Ferreira, în vârstă de 
21 de ani, era paznic de noapte la o mică fabrică de mobilă. La trei 
dimineaţa, a văzut coborând din aer un obiect luminos care a ate- 
rizat lângă el. Era un mic OZN din care au ieșit trei fiinţe mici. 
Paralizat de o rază de lumină roșie, el a fost luat la bordul OZN-ului, 
care i-a dus pe toți la bordul unei mari nave spatiale. La bordul 
acelei nave, el a observat două feluri de entități ne-umane: una cu 
o piele de culoare închisă și păr roșu și buclat, cealaltă având un 
ten palid și părul negru. Cele două rase aveau ochi mari, negri, în 
formă de migdală, fără gene sau sprancene, gura cu buze goase si 
bărbia bine conturată. Fiintele mici care îl aduseseră erau în schimb 
doar niște „oameni mecanici”! Ferreira a fost obligat, ca și Villas 
Boas, să facă dragoste cu o femelă cu pielea închisă la culoare. 
După toate aparențele, Ferreira a mai fost răpit după aceea, 
îndeosebi în ianuarie și aprilie 1983. După investigatorul A.-J. 
Gevaerd, în cursul uneia dintre ele i-a fost arătat un copilaș cu piele 
închisă la culoare și cu părul alb, care era propria sa fiică! Acest 
caz nu este izolat și am mai putea cita și altele. Scott Corrales, 


OZN i Dezvăluirea secretulul 242 


ufolog reputat și director al Institutului de Ufologie Hispanică, a 
subliniat faptul că toate cazurile sud-americane se deosebesc net de 
cele din America de Nord: aici nu apar „cenușii”, „reptilieni” 
(numiţi și „reptoizi”) sau „nordici” și se pare, pe de altă parte, că 
aici se preferă inseminării actul sexual natural! 


Să schimbăm decorul. Ufologul norvegian Odd-Gunnar 
Roed a prezentat, la conferința de la San Marino din iunie 2000, 
câteva cazuri remarcabile de răpiri din Norvegia, care subliniază 
aspectele foarte ciudate ale acestor fenomene. De exemplu, 
cazul lui Jan Dolmen Larsen, un tânăr care a fost ridicat din 
patul său și răpit prin acoperișul casei! OZN-ul avea forma cla- 
sică a unei farfurii, cu un diamentru de aproximativ 50 m, dar 
interiorul i s-a părut mult mai mare decât exteriorul. S-a pomenit 
într-un mare „auditorium”, confruntat cu niște ființe cu ochi 
mari și negri în formă de migdală. Din această experiență își 
amintește doar că i s-a adus la cunoștință „ceva important” de 
care își va aduce aminte mai târziu. 


Urmele fizice pe sol şi pe corpuri 

Scepticii pun sistematic la îndoială indiciile materiale care 
sunt constatate în numeroase cazuri de răpire. Or, dacă urmele pe 
sol sunt rare, efectele fiziologice, îndeosebi urmele pe corpul 
martorilor, sunt mult prea numeroase ca să fie înlăturate cu atâta 
ușurință. Există un caz francez bine cunoscut, care nu este con- 
siderat răpire, fiind totuși comparabil. Este vorba de cazul 
„doctorului X”, cu o urmă triunghiulară pe abdomen, care apare 
periodic, de la observarea unui OZN, într-o seară când se afla pe 
balconul casei. Se pare că a fost lovit de o rază luminoasă, care l-ar 
fi afectat fiziologic și mental. În cazurile de răpiri, care deseori 
sunt cazuri cu repetiţie, se poate spune chiar „cazuri de familie” 
putând să afecteze câteva generații, martorii rămân pe corp cu 
diferite urme, precum înțepături sau tăieturi fine pe gambe, 
solduri sau braţe sau urme rotunde, adânci de 1-2 mm, numite 

scoop marks, care indică o prelevare de țesut, in unele cazuri 
până la os (la genunchi, de exemplu). O urmă pe sol bine 
cunoscută este cea din grădina lui Kathie Davis (Debbie 
Jordan), martor principal din a doua carte a lui Budd Hopkins, 
Intruders, publicată in 1987. Să ne amintim că este un „caz 
istoric” în ufologie, deoarece este primul care a dezvăluit ,,sce- 
nariul genetic”, devenit clasic, cu prelevare de ovul, manipu- 
lare in vitro, implantare de embrion, prelevare de fetus apoi și, 
mai târziu, „prezentarea” unui copil hibrid mamei cu ocazia 
unei alte răpiri! Vom reveni mai târziu la acest caz dar, aici, să 
spunem doar că OZN-ul aterizat în grădină, în spatele casei, a 
lăsat o urmă în iarbă, urmă care a rămas vizibilă mult timp. 

O altă experiență merită și ea să fie semnalată aici. Mereu 
în căutare de dovezi convingătoare, cele trei mari organisme 
americane (Mufon, Cufos și Fufor), unite în „UFO Coalition”, 
au pus discret în aplicare un program de instalare a unor 
aparate de supraveghere la domiciliul câtorva răpiți, numite 
„Ambient Monitoring Project”. Din păcate, încercările prece- 
dente de acest gen au eșuat, ca și cum acești misteriosi ,,vizita- 
tori” ar fi capabili să detecteze aparatele și să le neutralizeze! 


Problema micilor implanturi 
care ar fi fost găsite în diferite Problema 
locuri ale corpului celor răpiți este implanturilor 
una dintre cele mai controversate 
din tot dosarul OZN. Mai întâi, un 
mare număr dintre ele au fost pur și simplu aruncate de răpiți 
în cazul în care au fost respinse de corpul lor (este cazul dom- 
nului D. din Franţa). La începutul anilor nouăzeci, o analiză 
de implant realizată de fizicianul Pritchard, profesor la MIT, 
era promitatore la început, dar s-a terminat într-un mod ciu- 
dat: eminentul profesor a declarat în cele din urmă, după câțiva 
ani de studiu, că era doar un fir de bumbac! În 1995, problema 

implanturilor a revenit în actualitate în mod spectaculos, cu seria 
de opt operaţii — efectuate de o echipă: doctorul Roger Leir și 
investigatorul texan Derrel Sims — realizate în cursul anilor 1995 
si 1996 în California, precum și analizele fizice și biologice con- 
duse sub controlul institutului NIDS (National Institute for 
Discovery Science). Aceste studii sunt foarte interesante și, chiar 
dacă nu sunt decisive, par să întărească ipoteza realității implan- 
turilor. Din păcate, doctorul Leir este un personaj controversat, 
iar asociatul său conjunctural, Derrel Sims (s-au despărțit la 
începutul anului 1999), si mai mult. I-am întâlnit pe cei doi 
separat și mi-au povestit fiecare versiunea proprie a diferendului 
dintre ei, dar mărturisesc că nu sunt în stare să-i departajez. 
Trebuie totuși semnalat faptul că, exact după una din operații, fil- 
mată de canalul NBC și difuzată la o oră de mare audienţă la 
începutul anului 1999, doctorul Leir a fost atacat brusc de 
Asociaţia Medicilor din California, care a dezgropat o plângere 
veche făcută de un client, pe care acesta și-o retrăsese totuși! 
Putin după aceea, Leir a fost victima unui grav accident cardiac. 
Şi-a revenit însă, din fericire, și a putut să-și reia activitatea me- 
dicală. Dar nu are importanță părerea pe care o poți avea despre 
om. Operatiile au avut într-adevăr loc, de fata cu martori. Leir a 
realizat chiar o nouă operaţie, în februarie 2000, prezentată la 
congresul de la Laughlin din luna martie. Operatul, Tim Cullen, 
se afla acolo și am stat de vorbă de câteva ori cu acest bărbat sim- 
patic și curajos, care mi s-a părut cât se poate de credibil. 

Au fost realizate analize autentic științifice ale implanturilor 
extrase și rezultatele au fost publicate în cartea lui Roger Leir The 
Aliens and the Scalpel, publicată în 1998, cu ajutorul financiar al 
lui Robert Bigelow. Implanturile extrase de Leir și echipa sa, 
majoritatea din mâinile și picioarele pacienților (Leir este chirurg 
de picioare iar la mâini a operat un alt chirurg), sunt de fapt, de 
două feluri: unele conținând o parte metalică, altele pur biologice. 
Actualmente, se pare că primele sunt singurele care au fost studi- 
ate. Sunt foarte mici, de formă rotunjită, dar structura lor este 

complexă. Implantul extras din antebraţul lui Tim Cullen este de 
acest tip. Din punct de vedere biologic, primul fapt notabil este că 
prezenţa acestor corpuri străine nu a provocat nici o inflamare, 
ceea ce s-ar putea datora membranei externe ciudate care 
înglobează obiectele, pe care Leir o descrie astfel: „Membrane 
bine organizate, cu aspect cenusiu-inchis și strălucitor”. Tesu- 
turile adiacente comportă numeroase celule nervoase, ca acelea pe 
care le găsim în vârful degetelor. În interiorul implantului se află 
un mic obiect metalic în formă de T, cu o structură complexă. 

O primă analiză metalurgică a fost făcută prin spectroscopie 
laser pe mai multe eșantioane, analiză condusă de NIDS si 
colonelul Alexander, la laboratorul naţional de la Los Alamos. 
Eșantioanele comportau peste douăsprezece elemente, în princi- 
pal aluminiu, calciu, cupru și fier. Acest raport recomanda studii 
mai complete, care au fost atunci încredințate de Alexander unui 
alt laborator, New Mexico Tech. Eșantioanele le-au fost încredin- 
tate fără să li se precizeze originea. Or, al doilea raport oferă un 
diagnostic cel putin surprinzător: pentru acest laborator, acele 
bucăţi de metal păreau provenite dintr-un meteorit! Citind asta, 
doctorul Leir l-a sunat pe chimist și i-a dezvăluit faptul că frag- 
mentele erau extrase dintr-un corp omenesc. Analistul a presu- 
pus atunci că ar fi putut să fie vorba de un material ceramic care 
provocase o calcifiere, dar doctorul Leir a pus sub semnul între- 
bării această ipoteză, deoarece ceramicele provoacă o inflamație 
puternică. Leir a conchis: „Câţiva indivizi care au fost răpiți au 
în corpurile lor obiecte artificiale, fabricate, a căror origine 
extraterestră a fost stabilită”. 

Dar nu toată lumea este de aceeași părere. I-am cerut opinia 
colonelului Alexander în martie 2000 la Laughlin: „Deloc 
convingător!” mi-a răspuns el. Acest răspuns negativ m-a intri- 
gat, deoarece tocmai aflasem părerea unui metalurg care consi- 
derase aceste analize de implanturi foarte interesante. S-ar putea 
ca institutul NIDS și colonelul Alexander să refuze dezvăluirea 

unor dovezi prea convingătoare despre răpiri, ca și despre 
mutilarea vitelor? 

Dar să vedem acum un alt punct fierbinte, foarte 
fierbinte chiar, al dificilului dosar al răpirilor: cel al 
supravegherii militare care pare să fie exercitată, în mare 
secret, în anumite cazuri de răpiri multiple. 


Un anumit număr de măr- 
Supravegherea turii sugerează cu tărie existența, 
militară în Statele Unite, a unei suprave- 
gheri militare a răpirilor. Mai 
întâi se impune o remarcă. Dacă 
răpirile ar fi operaţiuni punctuale, 
asupra unor victime ocazionale, orice supraveghere ar fi pro- 
babil imposibilă, chiar dacă militarii ar avea mijloace de 
detectare side urmărire a OZN-urilor în mod sistematic (au cu 
siguranță mijloace, dar până unde merge eficacitatea lor?). Or, 
una din concluziile ce se poate trage din dosarul răpirilor este 
că ele sunt deseori operațiuni repetitive, afectând eventual mai 
multi membri ai aceleiași familii și chiar mai multe generații. 
Se poate crede că serviciile de supraveghere, militare sau 
civile, dacă își fac treaba cel puţin la fel de bine ca investi- 
gatorii particulari, sunt la curent cu această situație 
nelinistitoare și că încearcă să facă ceva! Nu au misiunea să 
protejeze cetățenii? Primul indiciu al acestei posibile 
supravegheri este hora faimoaselor elicoptere neidentificate 
care survolează, uneori cu insistență, casele acestor victime, 
uneori exact după o răpire, ca și cum ar fi reperat OZN-ul. 
Există cazuri foarte cunoscute: Betty Andreasson, Kathie 
Davis, Whitley Strieber, Leah Haley și mai ales Karla Turner, 
autoarea a câtorva cărți remarcabile. Dar poate că este mai 
mult decât o simplă supraveghere de la distanță. În cartea sa 
Taken, publicată în 1994, Karla Turner prezintă opt cazuri de 

femei, victime ale unor răpiri multiple, dintre care unele cu 
aspect foarte tulburător, sugerând operaţiuni militare de răpire. 
În acest caz, amintirile diferă de o răpire extraterestră: nu apare 
sala rotundă cu lumină discretă, lucrurile se petrec în încăperi 
pătrate, cu militari în uniformă și medici în bluze albe care admi- 
nistrează injecții. S-ar părea astfel că niște servicii ultrasecrete și 
specializate încearcă să contracareze operațiunile alien, răpind la 
rândul lor victimele, pe care le-ar interoga cu ajutorul unor seruri, 
încercând să obțină informații. Ba chiar ar fi pus implanturi, 
umane de data asta, în încercarea de a spiona operațiunile! 

Să mai facem un pas pe drumul speculațiilor. Unii 
extratereștri, care dezaprobă acţiunile semenilor lor, ar fi venit în 
ajutorul nostru, făcând echipă cu militarii! După Karla Turner, 
asta i-ar fi explicat o femeie extraterestră lui Amy, cu ocazia 
unei răpiri de o echipă mixtă militară/alien. Aceste mărturii, 
povestite astfel pe scurt, pot să pară destul de delirante, dar 
există totuși unele, provenind de la persoane care nu se cunosc 
şi care, deci, se susțin reciproc. Problema se complică si mai 
mult în cazul Leah Haley. Aceasta şi-a amintit, în cursul unei 
şedinţe de regresie hipnotică cu John Carpenter, de o răpire de 
tip militar cu prezenţa unui mic extraterestru. A fost interogată 
cu o oarecare brutalitate ca să afle ce i-au făcut extratereștrii — 
ceilalți, extratereștrii răi! — cu ocazia unei răpiri precedente, dar 
Leah Haley a refuzat să vorbească, din lealitate față de ei. De ce 
asta? Ea povestește în cartea ei Lost Was the Key că primele 
experiențe datează din copilărie și că a dobândit o legătură afec- 
tivă cu răpitorii săi extratereștri! Vedem apărând aici problema 
relațiilor noastre cu acești misterioși vizitatori, despre care vom 
vorbi mai târziu. Dar deocamdată se pune problema realității 
unei astfel de mărturii. 

Trebuie să punem asta, încă o dată, pe seama paranoiei sau a 
serialului X Files? În realitate, speculaţii de acest gen zguduisera 
deja puternic ufologia americană în anii optzeci, fiind respinse 
de o mare majoritate de ufologi, cu atât mai mult cu cât existau 

suspiciuni de manevre de dezinformare pentru protejarea ade- 
văratelor secrete. Acest context explică marea reticențţă a 
numeroși investigatori față de astfel de mărturii. John Carpenter 
însuși, pe care l-am întâlnit în martie 2000, nu pare convins de o 
astfel de cooperare umană-alien, formulând ipoteza destul de 
ciudată că, în cazurile în care rapitii văd militari, aceștia ar putea 
să fie ei înșiși niște răpiți! În general, investigatori precum Budd 
Hopkins și David Jacobs afișează un mare scepticism fata de 
ipoteza secretelor militare în privința OZN-urilor, inclusiv 
asupra recuperării unor OZN-uri accidentate. Am discutat cu ei 
la sfârșitul anului 1997 și am descoperit cu surprindere că erau 
total ostili acestei idei (Hopkins, totuși, și-a nuantat poziția mai 
recent). Pentru ei, ființele cu aparență umană observate de vic- 
timele răpirilor ar fi de fapt niște hibrizi, cu o aparenţă din ce în 
ce mai umană după două-trei generaţii, astfel încât să poată fi 
luaţi drept oameni! Iar acești hibrizi ar fi cu totul devotați cauzei 
răpitorilor extratereștri. În privința problemei care ne interesează 
în momentul de față — cea a realităţii operațiunilor militare — iată 
o altă speculatie, si mai năucitoare decât precedentele, datorată 
în mod ciudat unui om de știință austriac. 


MILAB: speculațiile doctorului Lammer 

Dezbaterea despre aceste eventuale operațiuni ultrasecrete a 
fost înveninată de speculaţiile provocatoare ale unui fizician 
austriac, doctorul Helmut Lammer de la Institutul Austriac de 
cercetare spațială, care merg $i mai departe decât ce s-a spus mai 
înainte, provocând oarecare agitație în Statele Unite. Ideile sale 
au apărut mai întâi sub formă de articole în 1996 și 1997, apoi 
în 1999 într-o carte publicată direct în engleză: MILAB. Military 
Mind Control and Alien Abduction. Sigla MILAB înseamnă 
„military abductions of alleged abductees”, adică: răpiri militare! 
Doctorul Lammer nu s-a mulțumit cu ipoteza unei supravegheri 
militare a răpirilor extraterestre. 

Ca să rezum lucrurile, să spunem că formulează în cartea sa 
trei ipoteze: 

1. Serviciile secrete conduc experiențe de control mental 
asupra victimelor răpirilor și își camuflează operațiunile 
cu ajutorul poveștilor de răpiri făcute de extratereștri, 
abătând astfel atenţia cercetătorilor. 

2. Aceste agenţii conduc cercetări clandestine de inginerie 
biologică și genetică și fac experienţe în acest domeniu pe 
răpiți, în laboratoare subterane. 

3. Echipe militare supraveghează clandestin victimele răpi- 
rilor extraterestre. 

Astfel, în mintea autorului, ipoteza supravegherii extrate- 
reștrilor ocupă doar poziţia a treia. Întreaga sa carte este axată, de 
fapt, pe ideea că serviciile secrete americane au dezvoltat de mulți 
ani tehnici de control mental dintre cele mai sofisticate, cu obiec- 
tive care rămân obscure dar care ne amintesc de bănuielile alar- 
mante — apărute în anii optzeci — despre o conspirație mondială 
pentru preluarea puterii. Fără a împărtăși neapărat niște vederi atât 
de pesimiste, trebuie totuși să admitem că astfel de studii despre 
controlul mental există, și de mult timp. Cercetările deja vechi 
despre acțiunea unor droguri precum LSD-ul, despre manipularea 
mintilor, despre manipulările electrice ale creierului cu fixarea de 
electrozi sau a unor implanturi au fost mai mult sau mai putin 
dezvăluite în ultimii ani. Nu există nici o îndoială că astfel de 
cercetări continuă şi că au atins un înalt nivel de eficacitate. O 
ipoteză interesantă formulată de Helmut Lammer este că unii 
răpiți ar fi fost manipulati mental ca să devină spioni inconstienti, 
cu ocazia unor răpiri ulterioare de către extratereștri! 


Colonelul Alexander, care a fost unul dintre cercetătorii 
militari în acest domeniu ultrasecret de control al minții (a lucrat 
la Los Alamos), a criticat în mod violent cartea lui Helmut 
Lammer. În două mesaje lungi pe Internet — unul scris de soția 
lui, Victoria și al doilea chiar de el — Alexander a denunţat ceea 

ce a numit el resurgenta catastrofală a delirurilor conspirati- 
oniste din anii optzeci. 

Argumentul principal al lui Alexander este foarte simplu: 
este absurd, zice el, să-ți imaginezi că niște servicii secrete ar 
putea să se angajeze ani de zile și cu mijloace considerabile 
(echipe numeroase, baze subterne, elicoptere etc.), în operațiuni 
care violeză atât de vădit drepturile elementare ale cetățenilor și 
care, dacă ar fi dezvăluite, i-ar costa foarte scump pe autorii lor. 
Din păcate, știm astăzi că unele studii secrete au avut într-adevăr 
loc timp de ani de zile, fără știrea subiecţilor si punându-li-se in 
pericol sănătatea: doze masive de droguri precum LSD-ul, 
lăsând unele victime într-o stare cât se poate de jalnică, doze 
mortale de radiaţii, diseminare de bacterii în oraşe etc. 
Argumentul lui Alexander pare slab în acest context. Alexander 
mai spune că nu există nici o tehnologie de implanturi minuscule 
pentru a servi reperării la mare distanţă a subiecților implantati. 
Dar după spusele lui Lammer, tehnologia unor astfel de implan- 
turi ar exista, ţinută sub un mare secret, evident. În ceea ce 
privește detectarea la distanţă, ne putem pune tot felul de între- 
bări despre acele elicoptere camuflate care execută zboruri 
staționare la mică altitudine deasupra locuințelor celor răpiți, 
după cum au mărturisit unii dintre ei. Atunci, cine are dreptate? 

Poate că adevărul este undeva la mijloc! În această stare de 
spirit, propun să ne întoarcem acum, ca să revedem filmul 
„dezvăluirilor” din ce în ce mai spectaculoase, unele îngrijoră- 
toare, care s-au revărsat peste ufologia americană (și mondială) 
în cursul anilor opizeci si nouăzeci. 


Vil 
Dezvaluiri spectaculoase 
si dezinformare 


Deceniul optzeci s-a terminat, în Statele Unite, cu un adevărat 
foc de artificii al dezvăluirilor spectaculoase, care vor tulbura 
profund ufologia, nu numai cea americană, ci si mondială. 
Singurul fenomen de amploare comparabil va fi după aceea prea 
celebrul film al autopsiei, din 1995, „scanda!” de pe urma căruia 
ufologia începe să-și revină abia la începutul secolului XXI. 
Aceste dezvăluiri sunt mai întâi niște documente foarte controver- 
sate, care au apărut în 1986-1987 vrând să dezvăluie existenţa unui 
grup ultrasecret de studiere a OZN-urilor, intitulat „Majestic-12”. 
Tot în cursul acestor ani capătă formă zvonurile despre contacte 
secrete și mai ales despre o înțelegere, imposibil de recunoscut, în 
urma căreia ar fi fost cedate baze subterane unor rase de 
extratereștri nu prea simpatice — ,,cenusii” —, precum şi „dreptul” 
de a face câteva răpiri discrete în scopul unor studii genetice sau de 
altă natură, în schimbul unor informaţii științifice și tehnologice. 
Nu a fost prezentată nici o dovadă decisivă în sprijinul tuturor 
acestor afirmaţii, astfel încât pentru multi ufologi, ar fi vorba, în cel 
mai bun caz, de zvonuri lipsite de temei, iar în cel mai rău caz, de 
dezinformare pentru protejarea unor adevărate secrete. 

Dar este posibil ca în toate astea să existe o parte de adevăr 
și să fim supuși unui proces de divulgare progresivă, informa- 
tiile adevărate fiind împănate cu destule „erori” $i minciuni ca să 
se împiedice o panică mediatică. 

Cum au apărut aceste dezvăluiri si cine le-a lansat? Nu e 
deloc ușor să răspunzi la această întrebare interesantă, deoarece . 

cele mai multe documente provin din surse neidentificate. Să 
reamintim mai întâi, pe scurt, deoarece este foarte cunoscut, 
documentul de informare pentru președintele Eisenhower ime- 
diat după ce a fost ales, datat noiembrie 1952, „divulgat” în 
1987 şi dezvăluind crearea în 1947, de către președintele 
Harry Truman, a grupului ultrasecret ,,Majestic-12”. Mai 
recent au apărut documente noi astfel încât, la sfâritul anului 
1999, existau peste 2000 de pagini având legătură cu aceste 


operațiuni secrete. 


Saga Ufologul William  „Bill” 

Moore, cunoscut până acum prin 
decumentelor investigarea cazului Roswell, este 
„Majestic: 1 2” omul care a declanșat lungul sce- 


nariu de divulgare a unei serii de 
documente foarte controversate, ce ar dezvălui primele 
operaţiuni secrete de recuperare ale unor OZN-uri acciden- 
tate în Statele Unite. Moore a publicat primul document al 
seriei în 1987, apoi a trebuit să se aștepte anul 1992 ca să 
apară alte documente, tot la fel de misterioase, în mai multe 
etape. Să cităm alti câțiva protagoniști din primii ani: inves- 
tigatorul Jaime Shandera, Stanton Friedman, Timothy Good 
și Linda Moulton Howe (ea văzând numai un singur docu- 
ment) și, pe de altă parte, „agentul special” Richard Doty. 
Doty, un personaj ciudat, a fost sursa multor informaţii 
îndoielnice, nefiind singurul care a activat la baza Kirtland de 
la Albuquerque, în cadrul serviciului de Anchete Speciale al 
Air Force. William Moore a spus că începuse să colaboreze 
cu Doty din 1980, împreună cu colegul său Jaime Shandera, 
producător de cinema la Los Angeles și că aveau alți oameni 
de legătură în serviciile secrete. Cazul, care mocnea de un 
anumit timp, a izbucnit la lumina zilei în luna iulie a anului 
1987, când William Moore a prezentat la simpozionul anual 

organizat de Mufon un document ultrasecret de cinci pagini, 
„Numai pentru ochi” (Eyes Only), intitulat Briefing Document: 
Operation Majestic 12. Prepared for President-Elect Dwight 
Eisenhower. Acest document a fost publicat simultan si de 
autorul britanic Timothy Good, în cartea sa Above Top Secret. 
Good a spus că l-a primit de la un agent CIA, căruia a refuzat 
să-i dea numele. 

Briefing-ul poartă data de 18 noiembrie 1952, dată la care 
Eisenhower se afla în perioada intermediară între alegere si prelu- 
area funcției. Documentul a fost primit de Jaime Shandera, prin 
posta, într-un plic anonim, în decembrie 1984, sub forma unui 
film nedevelopat. Shandera si Moore îl vor asocia descoperirii lor 
pe Stanton Friedman, iar acesta va deveni apoi cel mai înflăcărat 
apărător — și ultimul poate — al autenticității documentului, chiar 
si după ce Moore însuși a devenit sceptic, în anii nouăzeci, rali- 
indu-se astfel, tardiv, la opinia majorităţii ufologilor. 

Să rezumăm foarte pe scurt conţinutul celor cinci pagini. 
Briefing Document dezvăluia crearea, în septembrie 1947, de 
către președintele Truman, a unui grup ultrasecret numit 
„Majestic-12” (deseori numit după aceea „MJ-12”) format din 
doisprezece membri, militari și oameni de știință de înalt nivel, 
condus de viceamiralul Roscoe Hillenkoetter (primul director al 
CIA, care tocmai fusese creată), ca să studieze fragmentele de 
OZN și cadavrele găsite la Roswell în luna iulie. Primele studii 
ale aparatului, conduse de generalul Nathan Twining si de doc- 
torul Vannevar Bush (membru al Majestic-12), au confirmat 
natura lui de navă extraterestră. Doctorul Detley Bronk (alt 
membru al Majestic-12), care a făcut autopsia cadavrelor, le-a 
dat denumirea, făcută celebră mai târziu de serialul X Files, de 
»Entitati biologice extraterestre” sau „EBE”. Era menţionat și un 
al doilea accident de OZN, petrecut la 6 decembrie 1950 la El 
Indio-Guerrero, la frontiera Texasului cu Mexicul, aparatul fiind 
distrus aproape în întregime. Documentul avea o serie de anexe, 
nedezvăluite, fiind în schimb însoţit de un memorandum al 

președintelui Harry Truman către ministrul Apărării, James 
Forrestal, datat 24 septembrie 1947, care îi dădea undă verde 
pentru operațiunea Majestic-12. Autenticitatea acestui Briefing 
Document va fi pusă imediat sub semnul întrebării, nu fără argu- 
mente serioase; la fel şi cea a altor documente care circulau deja 
în acea perioadă, făcând aluzie la aceste cercetări secrete și la 
acest grup de studiu. Este vorba îndeosebi de un telex adresat de 
cartierul-general al AFOSI serviciului de la Kirtland, în 1980, 
care menţiona un program de cercetare — ,,Aquarius” — asupra 
OZN-urilor și făcând aluzie la MJ-12: „politica oficială a guver- 
nului american și rezultatele Proiectului Aquarius sunt în conti- 
nuare clasificate ultrasecret, fără difuzare în afara circuitelor de 
informaţii oficiale și cu acces limitat la MJ-12”. 

Un alt document care a făcut să curgă multă cerneală de-a 
lungul anilor optzeci și nouăzeci a fost un memorandum pe care 
William Moore spune că l-a găsit în 1985, împreună cu co-inves- 
tigatorul său Jaime Shandera, în Arhivele Naţionale de la 
Washington. Purtând data de 14 iulie 1954, acest memorandum 
ultrasecret era adresat de Robert Cutler, asistent special al 
președintelui Eisenhower, generalului Twining ca să-i confirme 
o reuniune despre MJ-12. 


Unde s-a ajuns astăzi cu analiza acestor documente? În 
primul rând, au fost denuntate ca false (bogus), atât de CIA cât 
și de Pentagon. Acest lucru merită să fie subliniat, căci asta nu 
se întâmplă totdeauna. Cartea colonelului Corso, de exemplu, nu 
a fost niciodată dezminţită. Numeroasele critici care au luat 
drept țintă acest document au făcut să se admită, într-adevăr, că 
sunt niște făcături, ceea ce nu înseamnă însă că întreg conţinutul 
lor este fals: cazul este poate mult mai subtil. Criticile vizează 
atât forma cât şi fondul. Spre exemplu, semnătura președintelui 
Truman pe memorandumul trimis generalului Twining pare să fi 
fost copiată de pe un alt document, acela fiind autentic. Scrisul 
datei seamănă mai mult cu obiceiurile lui Bill Moore decât cu 

ani militară din acea perioadă. În privința fondului, s-a 
remarcat citarea lui El Indio Guerrero ca sit al prăbuşirii unui 
OZN în 1950, în timp ce mărturiile cunoscute se referă la 
Del Rio. 


Quthentic 
Sincegely your, eed 


4 S 
4 ai 


la 


Semnătura președintelui Truman, cea adevărată 


şi presupusa copie. 


La drept vorbind, aceste critici lasă ușa deschisă unei ipoteze 
pe care am face bine să o păstrăm în minte: cea a unei politici de 
divulgare progresivă de informaţii despre secretul OZN-urilor, 
acestea fiind presărate cu destule „erori” ca să se evite o ambalare 
prematură a publicului. Dar sunt puse în circulație informații şi 
idei. În acest context, serviciul de informaţii — și de dezinformare 
— care era AFOSI de la Kirtland, Albuquerque, a putut să fie 
foarte bine expeditorul documentului trimis prin poștă lui Jaime 
Shandera. Acum știm că plicul a fost trimis de la poșta din 
Albuquerque, un detaliu foarte revelator pe care Moore și 
Friedman l-au ascuns mult timp! Pe de altă parte, Barry 
Greenwood, un investigator care publicase în 1984 cartea Clear 

Intent, despre problema secretului, a devenit foarte sceptic in 
privinţa tuturor acestor lucruri. E] a reușit să demonstreze, com- 
parând cele două versiuni publicate — cea a lui Moore și cea a lui 
Timothy Good — că proveneau de la același xerox, cel al lui Bill 
Moore! Good vorbise de un agent CIA, dar circulase zvonul, 
dintr-o sursă valabilă, că acesta fusese cazul lui Shandera: poate 
că el fusese misteriosul expeditor al britanicului? 


Naufragiul lui William Moore 

Criticile împotriva lui William Moore s-au adunat începând 
din 1987, îndeosebi când s-a adus dovada că el pusese în circu- 
latie faimosul telex „Aquarius”, pe care i-l dăduse Richard Doty 
și pe care îl falsificase. A fost începutul căderii lui William 
Moore, care a dus la mărturisirile sale de la simpozionul Mufon 
de la Las Vegas, din iulie 1989. Vrând să se justifice, Bill Moore 
a explicat că, în urma cărţii sale despre Roswell, care a avut un 
oarecare succes în 1980, fusese abordat discret, la putin timp 
după aceea, de un agent de informaţii cu o funcție importantă, 
care i-a propus să colaboreze cu un mic grup din care făcea 
parte, grup care nu era de acord cu menţinerea secretului și 
încerca să divulge treptat informaţii. În schimb, Moore a accep- 
tat să spioneze îndeosebi APRO, care îl făcuse membru al 
comitetului său director în urma investigaţiei sale asupra cazului 
Roswell. Recunoașterea cea mai șocantă, care a provocat 
rumoare în sală, în rândul participanţilor indignati, a fost că a 
participat la manevrele de dezinformare ale AFOSI vizând un 
investigator din Albuquerque, Paul Bennewitz, ale cărui investi- 
gatii erau foarte prost văzute. Manevra, a explicat Moore, conta 
în a-i furniza informaţii false, foarte îngrijorătoare, amplificând 
bănuielile pe care le avea deja — după cum vom vedea mai 
departe — despre operațiuni secrete de nemărturisit. Această 
manevră a reușit foarte bine, deoarece l-a dus pe Bennewitz la o 
stare de dezechilibru care a necesitat îngrijiri medicale psihi- 

atrice, retrăgându-se complet din cercetarea ufologică. 
Scandalul l-a constrâns și pe Bill Moore să se retragă. 

Dar cine era acel misterios personaj, cu funcţie importantă, 
care îl angajase în 1980? Moore nu a dezvăluit niciodată numele 
acestui agent, căruia i-a zis „Şoimul”. O legătură permanentă 
avea să fie asigurată de agentul Richard Doty de la AFOSI 
Kirtland, supranumit și el „Vrabia”. Pentru a proteja identitatea 
Șoimului, Moore și Doty au făcut să se creadă că Doty era 
Șoimul, ceea ce nu a dus deloc la clarificarea lucrurilor! De-a fir 
a păr, li s-au atribuit nume de păsări și altor personaje, ufologii 
botezându-i cu porecla „colivia”, grup mai mult sau mai putin 
structurat de oameni acţionând pentru divulgarea progresivă a 
secretelor despre OZN-uri. 


Al doilea „Briefing Document” 

arătat investigatoarei Linda Howe 

Briefing Document pentru preşedintele Eisenhower fusese 
deja publicat, cu un an în urmă, dar destul de confidential in 
cartea lui William Steinman și Wendelle Stevens, UFO Crash at 
Aztec. Dar Steinman era un prieten al lui Moore și se ajungea 
deci la aceeași sursă. Mai interesantă a fost surpriza provocată 
de dezvăluirile investigatoarei Linda Moulton-Howe, în același 
an, publicate apoi în cartea sa An Alien Harvest. Linda Howe a 
dezvăluit, în urma publicării Briefing-ului de către Moore, că 
fusese primită de agentul AFOSI Richard Doty de la Kirtland în 
1983. Acesta scosese din sertarul biroului șefului său un alt 
Briefing Document, după toate aparențele mai recent și mai 
complet decât cel al lui Moore, intitulat „Briefing Paper for the 
President of the United States of America”. S-a presupus că fusese 
destinat lui Jimmy Carter, dar Linda Howe mi-a confirmat fap- 
tul că nu exista nici un nume. De data asta se cunoștea originea 
„scurgerii de informaţii”, dar Linda Howe nu putuse să plece cu 
o copie a documentului, pe care a trebuit să se mulțumească 
să-l memoreze. 

Acel document arătat investigatoarei Linda Howe depășea 
un nou palier în escaladarea „dezvăluirilor”, adevărate sau false. 
Sau adevărate cel putin in parte căci, ce joc absurd ar fi fost 
acela, pentru aceste servicii secrete, să lanseze minciuni de atare 
calibru într-o perioadă (1983) în care nimeni nu avea despre asta 
nici cea mai mică idee? Se poate afla astfel că un „EBE” fusese 
găsit viu în urma unei prăbușiri de OZN în 1949 (tot în regiunea 
Roswell!), fiinţă ce putuse să fie menţinută în viata până in 1952 
în centrul de la Los Alamos. Un colonel din Air Force, care se 
ocupase de el, putuse să comunice cu această ființă, care i-ar fi 
făcut dezvăluiri extraordinare. Civilizaţia sa provenea din steaua 
binară Zeta Reticuli 1 și 2, situată la 55 ani-lumină de Soare (dar 
se știe că se află, în realitate, la 37 ani-lumină). Această civiliza- 
tie ne-ar cunoaște de 25 000 de ani, ar dispune de o bază sub- 
terană și ne-ar fi manipulat ADN-ul de mai multe ori, în urmă cu 
25 000, 15 000, 5 000 si 2 500 de ani! „Sufletele noastre pot să 
fie reciclate, reîncarnarea este o realitate, ea fiind mașinăria uni- 
versului!” 

Mai târziu, acest contact ar fi avut loc îndeosebi la baza aeri- 
ana Holloman (lângă White Sands) în 1964 și s-ar fi stabilit o 
politică de colaborare. Ar fi fost chiar furnizate vehicule pentru 
studiu. Ghiciti unde? La Groom Lake, alias S-4, în celebra „Zonă 
51” situată în Nevada, la nord de Las Vegas. Documentul mai 
menționa, pe scurt, existența unei alte rase numită The Talls. 
Întrebat de Linda Howe, Doty i-a precizat că „cenușii” și „marii”, 
se „tolerează” reciproc. Linda l-a mai întrebat de ce i se dădeau ei 
aceste informaţii și nu unor ziare mari. „Pentru că vă putem 
manipula mai uşor”, a răspuns el. De altfel, în acel moment a 
băgat de seamă că Doty înregistra convorbirea lor, un detaliu care 
a indicat foarte bine faptul că nu acţiona de unul singur. Trebuie 
să subliniem, încă o dată, că aceste informații extraordinare prove- 
neau dintr-un birou al unei baze Air Force americane! 

Mai târziu, Doty a negat acest lucru, dar Linda Howe l-a 
confirmat printr-o declarație scrisă sub jurământ și nimeni nu a 

mai avut vreo îndoială. În schimb, conținutul a fost foarte criti- 
cat, cum puteam să ne așteptăm. De altfel, William Moore, 
trecut de partea criticilor, i-a aplicat lovitura cea mai severă în 
discursul său din 1989. În acel document erau citate alte acci- 
dente de OZN-uri, dintre care unul este considerat a fi fals: 
Aztec în 1948 (celelalte locuri citate erau: Kingman în Arizona 
și un sit din Mexic, lângă frontiera cu Texasul). Or, Moore, care 
investigase asupra Aztecului, îl informase pe Doty cu câteva 
luni mai înainte că era vorba de o farsă. De unde concluzia sa: 
Doty fusese cel care fabricase un document fals, citând Aztec ca 
să o facă să „cadă” pe Linda Howe, ale cărei investigaţii îi jenau 
pe militari, îndeosebi proiectul ei de a face un film despre 
OZN-uri, pe care îl pregătea atunci pentru HBO. Totuși, Doty 
confirmase că avea să i se furnizeze pentru documentarul ei — 
după cum îi fusese promis lui Emenegger cu zece ani în urmă — 
un ansamblu de imagini cu prăbușirea unor OZN-uri şi cu primul 
contact cu extratereștrii, la Holloman. Dar acest film nu a fost 
produs niciodată, lucru care a dus la esuarea proiectului: poate 
că acesta era și obiectivul dezinformării. 

Deci, alt document falsificat? Dar de cine și de ce? 
Numeroși sceptici par deciși să arunce vina pe Richard Doty sin- 
gur (aceasta fiind, de exemplu, părerea sociologului francez 
Pierre Lagrange), pretinzând că ar fi fost sancționat pentru glumă 
proastă, lucru neadevărat. Doty a fost într-adevăr sancționat, dar 
asta s-a întâmplat cu ani de zile mai târziu, în Germania, pentru 
comportare proastă. Ba chiar a fost reintegrat un timp la Kirtland, 
înainte de a părăsi armata ca să devină poliţist în New Mexico. 
Acest episod ilustrează poate, și el, acest proces de divulgare pro- 
gresivă, cu pași mărunți. Mai există și alte motive ca să credem 
că Doty nu a acționat singur în aceste demersuri delicate. Dacă e 
să cităm numai un nume, atunci putem să spunem că superiorul 
său ierarhic, căpitanul Robert Collins, e și el puternic implicat, 
după cum vom vedea mai departe. 

1992-1993: „Manualul de operaţiuni speciale 

SOM 1-01” relansează polemica 

După o lungă absență, saga documentelor ,,Majestic-12” a 
renăscut din propria-i cenușă începând din 1992, ca să ajungă la 
o adevărată avalanșă în 1998-1999. Între timp, multe lucruri s-au 
petrecut în materie de „dezvăluiri” senzaţionale, dar înainte de a 
ajunge la ele, să sfarsim cu istorisirea acestei poveşti ciudate, 
Chiar dacă încălcăm cronologia faptelor. 

Fizicianul Stanton Friedman, devenit unul dintre marii 
susținători ai ufologiei americane, cu investigaţiile sale asupra 
cazului Rosweil și Briefing Document, a detaliat urmarea eveni- 
mentelor în cartea sa Top Secret Majic, apărută în 1996. Într-o 
primă fază, un cercetător californian puţin cunoscut până atunci, 
Timothy Cooper (fără nici o legătură cu William ,,Bill” Cooper, 
care va apărea mai departe), i-a transmis lui Friedman în 1992 
mai multe documente despre Majestic-12, printre care și un 
memorandum pentru președintele Harry Truman, semnat de 
amiralul Hillenkoetter. Friedman avea încredere în Tim Cooper, 
pe care îl cunoștea. Acesta fusese foarte activ pentru obținerea 
de documente oficiale în virtutea legii FOIA și avea relații în 
mediile militare. Propriul său tată, în 1947 şef al serviciului de 
tipărire de la baza Alamogordo (White Sands), tipărise un raport 
ultrasecret despre un OZN accidentat! Totuşi, Friedman era cir- 
cumspect, pentru că acele documente i se păreau „prea frumoase 
ca să fie adevărate”. În plus, i-a sărit în ochi ceva neverosimil. 
Amiralul îi anunța lui Truman că îi va trimite în mod regulat 
broşuri tehnice despre OZN-urile studiate. Prin ce ar fi putut să-l 
intereseze asta pe președintele Statelor Unite? Apoi Cooper i-a 
trimis alte documente, care erau vădit false. Ce s-a întâmplat? 


Cazul documentelor ,,Majestic-12” a evoluat în mod specta- 
culos când un film nedevelopat a ajuns în 1994 în cutia de scrisori 
a altui ufolog, Don Berliner de la FUFOR, grup reputat pentru seri- 
ozitatea sa. După developare, s-a văzut că filmul conținea vreo 

douăzeci de pagini dintr-o broșură tehnică intitulată „SOM 1-01. 
Grupul Majestic-12. Manual de operațiuni speciale”. Câţiva 
cercetători între care și fizicianul Bruce Maccabee, tot de la 
FUFOR, s-au înhămat să reconstruiască textul, foarte puţin lizibil 
pe fotografii, mergând până la a-l recompune în stilul epocii. Acest 
text recompus apare în cartea lui Stanton Friedman. Descoperirea 
părea importantă, dar nu a întârziat să plouă cu critici. Unul dintre 
cei mai feroci, Kavin Randle (era clar că Randle si Friedman, con- 
curenţi în privința cazului Roswell, nu se simpatizau) a anunţat că 
a găsit același document, cu difuzare liberă, într-o armurerie! 
Negustorul nu-i cunoștea proveniența. Randle nu a spus dacă se 
găsea și în alte magazine. Mai serioase, criticile aduse formei și 
conţinutului îndeosebi în privința absenței codurilor si numero- 
tărilor care trebuiau să figureze pe un document atât de secret, 
s-au adunat atât de multe încât FUFOR a publicat ea însăși o 
declarație care respingea în mod solemn acest document, conside- 
rat de ea fals: „Credem că acest document este un fals, conceput ca 
să dezorienteze publicul și să implanteze informaţii false în comu- 
nitatea de cercetare ufologică, de către o persoană sau mai multe, 
având motivații necunoscute”. În ceea ce priveşte fondul, această 
broșură pare ciudată, amestecând directive despre modul de amba- 
lare a pieselor cu informaţii despre „entităţile biologice extrate- 
restre” (EBE) si despre tehnologia extraterestră. Ufologii serioşi 
le-au considerat necredibile. Acestea fiind zise, informaţiile despre 
existența a două tipuri de entități extraterestre apar pentru prima 
dată si, adevărate sau false, merită să fie semnalate. Încă o dată, 
avem de-a face cu informaţii care sunt poate în parteadevarate. 


Manualul SOM 1-01 descrie două tipuri de EBE: 

— EBE-urile de tip 7 sunt umanoizi cu o aparenţă mai umană 
decât descrierea foarte popularizată a „micilor cenușii”. Chiar am 
putea, de departe, să-i luăm drept orientali. Cu o înălțime de 
1,50-1,60 m, sunt proportionati ca noi, cu capul putin mai mare 
totuşi si fără păr. Au tenul foarte palid. Ochii sunt în formă de 

migdală dar foarte mici; au nasul lung și subțire, gura fiind mai 
largă decât a noastră, dar fără buze. Acest detaliu al nasului lung 
trebuie subliniat: extratereștrii care ar fi aterizat la Holloman 
aveau si ei un nas lung, dar poate că nu sunt aceiași! Au muscu- 
latura bine dezvoltată, mâinile sunt mici, cu patru degete, fără 
deget mare opozabil. 


— EBE-urile de tip II seamănă mai mult cu descrierea „cla- 
sică” a „micilor cenușii”. Sunt înalți de 1-1,30 m, foarte slabi, 
capul fiind disproporționat de mare, ochii sunt foarte mari, negri 
și oblici, au două mici fante în loc de nas și nu prezintă urechi 
externe. Pielea lor este gri-albastru palid, foarte fină și netedă. 
Mâinile, la capătul unor braţe lungi, au patru degete, dintre care 
un deget mare opozabil. 

În aceste descrieri pe scurt nu se spune dacă sunt sexuati, dar 
impresia este că cel puțin EBE il ar putea să fie un fel de „andro- 
izi”, creații de laborator. Linda Howe, care a comentat aceste 
descrieri în remarcabila sa carte Glimpses of Other Realities, 
Volumul II High Strangeness, apărută în 1998, semnalează faptul 
că aceasta este părerea câtorva informatori guvernamentali 
(insiders) cu care s-a întâlnit. După opinia lor, aceste entități de tip 
I ar fi fost create de ,,inteligente mai avansate” — poate de EBE de 
tip I? — ca să lucreze pe planeta noastră! O alta informatie intere- 
santă a Lindei Howe este că Don Berliner a obţinut, în ianuarie 
1993, o altă copie a manualului SOM 1-01, prin intermediul unui 
angajat de la NASA. Linda Howe a primit confirmarea existenţei 
manualului din partea unui fost angajat CIA, care avusese în mână 
o versiune din 1970. Versiunea aflată în circulaţie conține doar 
câteva extrase, ceea ce ar putea să explice caracterul ei dezlânat. 
Poate că scepticii l-au îngropat prea repede. 


1998-1999: o avalanşă de documente noi 
Criticile virulente împotriva documentului SOM 1-01 au 
îngropat cazul Majestic-12? Deloc, căci nu a întârziat să apară 

un nou val, si mai consistent: un prim lot de 125 de pagini in 
1998, apoi un pachet şi mai mare în 1999, totalul ajungând la 
aproape două mii de pagini. Conţinutul primului lot se referă tot 
la descoperirea şi studierea secretă a OZN-urilor accidentate, 
începând din 1947. Doctorul Robert Wood si fiul său Ryan au 
dezvăluit existenţa lor la o conferință la New Haven, în ziua de 
11 octombrie 1998. Doctorul Wood este unul dintre cercetătorii 
cei mai reputați în ufologie. Doctor în fizică la universitatea 
Cornell, a avut o carieră formată numai din posturi de respon- 
sabilitate în industria aerospațială americană, îndeosebi la socie- 
tatea McDonnell-Douglas. Fiul său Ryan este inginer în infor- 
matică și a lucrat în companii mari: Intel, Digital, Toshiba. 

Cei doi studiau de un anumit timp aceste documente, care le 
fuseseră furnizate de cercetătorul californian Timothy Cooper. 
Acesta spunea că le primise de la un agent al serviciilor secrete, 
numit de el „Cantwheel”, dar căruia nu-i dezvăluie adevărata 
identitate. Aceste documente au ajuns disponibile în noiembrie 
pe Internet, pe situl lui Joseph Firmage, acel tânăr și strălucit om 
de afaceri care s-a îmbogăţit activând în domeniul informaticii 
în „Silicon Valley” si care s-a reprofilat în mod spectaculos în 
cercetarea OZN. Apoi doctorul Wood le-a publicat sub forma 
unei broșuri de 190 de pagini de format mare, The Majestic 
Documents, reluând și documentele precedente. 

Încă o dată a plouat cu critici. Unele sunt grave și a devenit 
repede evident că aceste documente sunt, în majoritatea lor, dacă 
nu în totalitate, fabricate, în ciuda argumentelor prezentate de 
Wood tatăl şi fiul. Ne-ar lua prea mult detalierea lor, dar să ofe- 
rim totuși o idee despre această dezbatere şi despre conţinutul 
acestor documente, care nu sunt nici ele lipsite de interes. 

Primul document este un studiu ciudat, datat iunie 1947 si 
semnat de cei doi mari fizicieni Robert Oppenheimer și Albert 
Einstein, intitulat „Relaţii cu locuitorii unor corpuri cerești”. 
Textul este interesant, dar cuprinde greșeli ciudate, chiar din 
titlu. Cuvântul „ceresc” este scris în engleză : „celestria!” în loc 

de celestial. Într-o analiză convingătoare, fizicianul Bruce 
Maccabee a declarat documentul fals. La aceasta Wood a 
răspuns că Einstein, adeväratul autor, nu stăpânea bine engleza 
şi nici secretara lui! 


Următorul document se învârte în jurul descoperirii unuia sau 
mai multor vehicule accidentate în iulie 1947. Este vorba, bineinte- 
les, de Roswell, dar lucrurile se complică puţin. Este vorba de: 

— o instrucțiune dată la începutul lui iulie unei unități speciale — 
„Interplanetary Phenomenon Unit (IPU)” — de a se deplasa 
imediat la fata locului; 

— „rezumatul” IPU-ului, document de șapte pagini datat 22 iulie. 
Acesta descrie sumar descoperirea a două obiecte zburătoare 
între 4 și 6 iulie, unul lângă Corona, situl „LZ-I” (LZ de la 
Landing Zone) — recunoaștem aici ferma lui Brazel — si 
celălalt la aproximativ 30 km la sud-vest de Socorro, lângă 
Oscura Peak (în apropiere de situl exploziei primei bombe 
atomice: vezi harta statului New Mexico din capitolul IV). În 
acest al doilea loc au fost găsite cinci cadavre, înalte de 
aproximativ 1,50 m, cu pielea gri-roz, fără păr, corpul sub- 
tire, îmbrăcate cu combinezoane strânse pe corp, rezistente la 
foc. Erau sexuati dar într-un mod putin vizbil. Alte cadavre 
fuseseră găsite lângă situl LZ-1, precum si parti de corpuri de 
animale în interiorul aparatului de la LZ-2. La puţin timp 
după descoperire, patru tehnicieni s-au îmbolnăvit grav și trei 
au murit de hemoragie; 

— © instrucțiune dată la 8 iulie generalului Twining de a se 
deplasa la White Sands ca să facă o evaluare a OZN-urilor 
care erau păstrate acolo; 

— un raport de trei pagini al lui Twining din 16 iulie, intitulat 
„Air Accident Report”, care descrie OZN-ul găsit lângă 
Victorio Peak (sit absent de pe harta rutieră a statului New 
Mexico. Trebuie să înțelegem Oscura Peak?), având un 
diametru de 10 metri. În interior, un compartiment sugera 


267 Gildas Bourdais 


prezența posibilă a unui „motor atomic”. Oamenii de știință 
germani de la Fort Bliss și White Sands (acolo se afla von 
Braun) nu au putut să identifice acel aparat ca fiind un aparat 
secret construit de om. După Oppenheimer și von Karman, 
corpul însuși al aparatului putea să facă parte din sistemul de 
propulsie (o idee care va reapărea mai târziu în cartea 
colonelului Corso: aparatul ar putea să se încarce electric); 

— un memorandum al CIG („Central Intelligence Group”, pre- 
cedând CIA, care va fi înființată la 18 septembrie, în aceeaşi 
zi cu Air Force). Datat 19 septembrie si semnat de 
Hillenkoetter (Director CIG, apoi CIA), acest text de o singură 
pagină, dezvăluie existența unui al treilea sit, la 50 km est de 
terenul de aviaţie de la Almogordo (mai târziu Holloman), 
descoperit în ziua de 5 iulie! 

— urmează o „Mission Assessment” de 19 pagini, datată 19 sep- 
tembrie, care inaugura abrevirea „ULAT” pentru a desemna 
OZN-urile („Unidentified Lenticular Shaped Aerodyne”). 
Aici există o mică problemă: cele două zone de prăbușire 
sunt inversate. LZ-1 e plasat lângă Socorro; 

~ în sfârşit, un document important, nedatat dar scris, după con- 
text, în 1953: „Primul raport anual” al Grupului Majestic-12. 
Erau aduse noi precizări, fără totuși să se clarifice complet 
acest scenariu de accidente în serie. Se amintește de ejectarea 
la mare altitudine a unui „cilindru de salvare”, în urma unei 
coliziuni între două OZN-uri de origine interplanetară. Din 
cele cinci cadavre găsite, două se aflau în cilindru. Dar 
urmarea nu este clară, luând în seamă ipoteza destul de 
incredibilă a unei coliziuni cu un aparat experimental (s-a 
observat fuzionarea a trei spoturi radar). Dar, la urma 
urmelor, ce știm noi? 

Aceste pagini au fost studiate de sceptici și, din primele 
zile, a izbucnit prima grenadă: cuvântul „retrovirus” care apare 
în documentul din 1952. Or, cuvântul încă nu exista la acea dată. 
Fizicianul Jack Sarfatti, care se situează în aripa „avansată” a 

ufologiei americane (a avut o întâlnire de gradul II impresio- 
nantă în copilărie) a recomandat celor doi Wood să recunoască 
eroarea, dar aceștia nu au vrut să dea înapoi, nici în privinţa 
acestui punct. Altă eroare a fost menționarea unei vechi legende 
ufologice, dispariţia unui regiment neo-zeelandez la Gallipoli, în 
timpul războiului Crimeei, în 1917. Or, s-a putut dovedi că 
această poveste este falsă. „Eroare fatală”, a proclamat Barry 
Greenwood în buletinul său „Just Cause”! 

Ca o încununare a tuturor criticilor, Timothy Cooper a fost 
bănuit că le-a fabricat el, inclusiv documentul SOM 1-01. 
Britanicul Timothy Good a dezvăluit în septembrie 1999 că unele 
defecte tipografice apar identic în scrisorile primite de la Cooper. 
Să fie asta lovitura de grație? Unii o anunță deja, precum Jan 
Aldrich, fost militar, foarte ostil tuturor acestor povești (inclusiv 
Roswell). Acestea fiind zise, despre problema defectelor 
tipografice sesizate de Timothy Good, doctorul Wood a răspuns 
că a pus un expert să studieze această problemă, iar acesta nu a 
considerat argumentul decisiv, căci acest tip de defect poate să 
fie comun multor mașini. 

Dacă aceste documente sunt false, urmează o întrebare logică. 
Cine le-a fabricat și în ce scop? Cei mai multi dintre sceptici nu 
merg prea departe în acest sens: pentru ei, este vorba de niște fal- 
suri fabricate de escroci care vor să facă lumea să creadă în 
aceste extravagante! 

Ce să credem? În realitate, această cantitate enormă de docu- 
mente, apărută în mod misterios în anii din urmă, ar putea foarte 
bine să ilustreze procesul de divulgare treptată a informaţiilor, 
deja amintit mai sus, care ar fi practicat de unele servicii secrete 
doritoare se deblocheze secretul, dar fără să provoace o explozie 
mediatică. Jocul ar consta în a menține permanent îndoiala prin 
fabricarea de documente în mod deliberat pline de erori. Astfel, 
informaţia este pusă în circulaţie dar publicul nu se ambalează. 
Am putea compara asta cu barele de control ale unei pile atomice, 
care o împiedică să explodeze (dacă totul merge bine). 

La congresul internațional de la Laughlin, Nevada, din 
martie 2000, cei doi Wood şi-au apărat din nou în mod ener- 
gic punctul de vedere radical, anume că acele documente sunt 
esentialmente autentice. De altfel, s-au înhămat la o sarcină 
grea: analiza a peste o mie de pagini de documente noi pe care 
le-au primit de la Timothy Cooper în 1999, pe care au intenția 
să le dezvăluie treptat pe Internet. l-am vorbit lui Ryan Wood 
despre această idee a divulgării progresive cu erori deliberate, 
dar nu mi s-a părut tulburat. Viitorul ne va spune poate dacă 
această ipoteză este valabilă. Cealaltă ipoteză, mai brutală, 
rămâne cea pur si simplu a dezinformării, pentru discreditarea 
ufologiei. Aceasta are să fie corectă în alte cazuri, precum 
cazul Bennewitz și alte câteva episoade de dezvăluire prea 
senzaţionale, pe care trebuie să le amintim acum, revenind la 
anii optzeci. 


Paul Bennewitz era un 


pee Inginerul Bennewitz 
excelent inginer electronist, i 
patronul unei întreprinderi pros- și baza 
pere, „Thunder Scientific fantomă Dulce 


Corporation”, din Albuquerque, 

New Mexico. Locuia foarte 

aproape de un mare complex militaro-stiintific, care se întin- 
dea la periferia de sud-est a orașului, cuprinzând baza aeriană 
Kirtland, laboratoarele Sandia, specializate în armament de 
vârf (nuclear, lasere etc.) și un depozit de arme nucleare, mai 
departe, spre lanțul muntos Manzano. Ansamblul este un 
foarte important obiectiv nuclear militar amercian, unde se 
află şi „Atomic Museum”, deschis publicului. 

Paul Bennewitz se interesa de OZN-uri $i era corespon- 
dent APRO. La sfârșitul anilor șaptezeci începuse să observe 
şi să filmeze lumini ciudate deasupra depozitului nuclear de 
la Manzano și să receptioneze emisii radio de joasă frecvenţă 

în preajma complexului Kirtland-Sandia. A adus toate acestea la 
cunoștința militarilor de la bază, care l-au primit. Un raport al 
acestei convorbiri, redactat de serviciile speciale ale bazei, 
AFOSI si divulgat prin aplicarea legii FOIA, confirmă faptul ca 
aceste observații ale lui Bennewitz fuseseră luate în serios. Un 
alt document declasificat a confirmat observarea unui OZN în 
zona Manzano. 

În 1980, Bennewitz a fost informat de APRO despre un 
caz remarcabil, cel al lui Judy Doraty și al fiicei sale Cindy, 
petrecut în 1973 în Texas, dezväluit cu ocazia unor ședințe de 
hipnoză, mai întâi în 1978, apoi în martie 1980, cu doctorul 
Sprinkle si Linda Howe. Judy Doraty observase răpirea unui 
vițel, tractat de un OZN într-un fascicul de lumină galbenă, 
apoi fusese și ea răpită împreună cu fiica ei și asistase, îngro- 
zită, la tăierea animalului la bordul OZN-ului de niște 
extratereștri mici de statură. Urmase examinarea medicală a 
propriei sale fiice: crezuse un moment că și aceasta avea să fie 
tăiată! Această şedinţă de hipnoză a fost filmată și a fost 
prezentată în emisiunea televizată a Lindei Howe, A Strange 
Harvest. Se poate spune că emoția acelei mame cuprinsă de 
panică nu este prefăcătorie. Dar mai trebuie semnalată și 
stranietatea relatării sale căci, la un moment dat, se vedea încă 
în mașină ca și cum spiritul ei ar fi ieșit din corp. Ne putem 
întreba dacă nu este aici o formă subtilă — și crudă — de 
înscenare, din partea acelor extratereștri misterioși. Pe de altă 
parte, realitatea incidentului a fost coroborată, mai târziu, în 
mod foarte convingător, de fiica lui Judy Doraty, Cindy. 
Aceasta avea paisprezece ani în momentul incidentului şi 
mama ei refuzase să fie supusă regresiei hipnotice. Dar zece 
ani mai târziu, Cindy a dorit să se expună acestei experienţe, 
care a fost atunci organizată de Linda Howe si John Carpenter, 
terapeut profesionist, în 1990. Transcrierea acestei şedinţe a 
fost publicată de Linda Howe într-o altă carte, Glimpses of 
Other Realities, volumul I, publicată în 1993. Un punct ce tre- 

buie subliniat este faptul că nici mama și nici fiica nu-și 
amintesc să fi fost duse într-un laborator subteran, contrar a 
ceea ce au spus unii. Abia în mărturia următoare a apărut 
această dezvăluire nouă și îngrijorătoare. 


O mărturie explozivă: răpirea de la Cimarron 

La 5 mai 1980, o femeie de douăzeci și opt de ani care se 
deplasa cu mașina, împreună cu fiul ei de șase ani, pe un drum 
de ţară în apropiere de Cimarron, în partea de nord-est a statului 
New Mexico, a observat răpirea aeriană a unui vițel de către un 
OZN. După care au fost și ei răpiți, suferind un missing time de 
patru ore! Acest caz semăna mult cu cel al lui Judy Doraty, dar 
ședința de hipnoză făcută de doctorul Sprinkle în prezenţa lui 
Paul Bennewitz, la 11 mai, a dezvăluit un scenariu si mai 
înspăimântător. O transcriere detaliată a ședinței de hipnoză 
figurează în cartea Lindei Howe An Alien Harvest. Această 
femeie, al cărei nume este astăzi cunoscut, Myrna Hansen, și-a 
amintit că a fost dusă împreună cu fiul ei într-un mare complex 
subteran de niște ființe cu ochii mari și negri: „Pot să le văd fata 
— niște ochi enormi, ocupând mai mult de jumătate din față. Ca 
niște găuri goale. E ceva oribil, ceva care mă blochează... Nu 
erau toți la fel. Unii erau mai respingători. Unii au ochii răi, fără 
pupilă, nimic în ochi... ca niște găuri negre”. Cel care îi fine 
braţele este diferit, cu ochi lungi și oblici. Ea vede apoi alte 
ființe, tot diferite, una foarte vioaie, cu degetele foarte lungi, alta 
cu un cap rotund și un ten gălbui, altele cu o alură austeră, 
îmbrăcate în veșminte lungi și albe. Unele poartă o uniformă cu 
cizme, dar alta poartă un fel de straie lungi ca un călugăr, cu un 
guler înalt mototolit, care nu pare prea practic. Myrna este dusă 
într-o sală de operaţii unde este supusă unui examen, cu punerea 
unui implant, la fel ca fiul ei. Prezenţa acestor implanturi meta- 
lice a fost confirmată de examinări ulterioare. După spusele 
Lindei Howe, care a stat de vorbă cu doctorul ei, a fost grav 
amenintanta de o infecție vaginală, pe care o putuse trata cu 

doze masive de gamaglobulină, ca să-i întărească sistemul imu- 
nitar. Să ne oprim la partea cea mai dramatică a mărturiei. 
Myrna își mai amintește că a văzut, în acea bază subterană, un 
fel de cuvă conținând părți de animale plutind într-un lichid. 
Apoi a văzut, în altă cuvă, ceea ce i s-a părut a fi nişte parti de 
corp uman! Dar nu este sigură: la sfârșitul ședinței de hipnoză, 
ea a crezut că a văzut bucăţi de extraterestru si a spus: „Cu sigu- 
ranta că nu se mănâncă între ei”. La sfârșit i s-a explicat, prezen- 
tându-i-se scuze, că fusese răpită din greşeală, pentru că se afla 
în acel loc și au avut grijă să-i ducă acasă, pe ea și pe fiul ei, 
împreună cu mașina! I s-a mai explicat că acele mutilări de vite 
sunt regretabile dar necesare... 


Această mărturie îngrijorătoare, culeasă de Sprinkle și 
Bennewitz, a constituit unul dintre punctele de plecare ale 
zvonurilor catastrofale care au tot luat amploare de atunci. A 
apărut mai întâi la începutul anului 1984, în buletinul Stigmata 
a lui Thomas Adams, anchetator din Texas, specializat in 
mutilările de vite. Articolul a atras atenția unui ufolog reputat 
din San Francisco, Jim McCampbell, care a luat legătura cu 
Bennewitz în iulie și a întregistrat o convorbire telefonică lungă, 
căreia Bennewitz i-a validat transpunerea scrisă. Aceasta a fost 
publicată în 1986 în cartea lui William Steinman, UFO Crash at 
Aztec, care a asigurat o difuzare deja puţin mai largă acestei 
povești sumbre. În convorbirea cu McCampbell, Bennewitz 
explică faptul că crede a fi reperat amplasarea geografică a 
acelui laborator misterios (datorită unor mesaje primite pe com- 
puterul său!): foarte aproape de orășelul Dulce, în nordul statu- 
lui New Mexico, sub platoul Archuleta, care aparţine rezervației 
indiene a apașilor Jicarilla. El spune că a vizitat locul cu un 
polițist si a văzut un OZN decolând de pe acel platou. Spune 
chiar că ar fi survolat zona cu elicopterul, împreună cu ofițeri de 
la baza Kirtland $i că reperase fragmente de OZN-uri pe platou. 
Citează numele unor ofițeri cu care era în contact: un maior 

Edwards, însărcinat cu securitatea la Manzano si un colonel 
Carpenter. Mai menţionează și un agent OSI (alias AFOSI), fara 
să-i dea numele: probabil Richard Doty. 

Aceste „dezvăluiri” sunt, evident, foarte suspecte. Nu se 
potrivesc, de altfel, cu realitatea lui Myrna Hansen, care indicase 
în cursul regresiei hipnotice o altă localizare a laboratorului sub- 
teran, undeva între Las Cruces și Roswell, exact în sudul statu- 
lui New Mexico. În afara unui lant de munţi, nu găsești în 
această zonă destul de deșertică, apropiată de Texas și de Mexic, 
decât marea tabără militară Fort Bliss. Avea ea dreptate, iar 
Benewitz fusese indus în eroare de misterioşii săi corespondenţi, 
cărora nu le dă numele? În orice caz, aceștia i-au „dezvăluit” că 
acel complex era ocupat împreună cu niște extratereștri, con- 
form unei înțelegeri făcute cu guvernul american. După un prim 
contact cu ani în urmă, extratereștrii acceptaseră să ne ofere 
unele rezolvări tehnologice avansate în schimbul acelei baze și 
a „cel puţin altora trei”. În plus, extratereștrii primiseră acceptul 
de a proceda la un anumit număr de răpiri de oameni și de 
mutilări de animale, fără intervenţia noastră. Datorită aporturilor 
tehnologice ale extratereștrilor, a contiuat Bennewitz, am putut 
să construim aparate zburătoare cu motor atomic. Cu plutoniu, a 
precizat el. Totul miroase rău de tot a dezinformare! Dar să nu 
râdem prea tare și să ne amintim accidentul foarte grav suferit de 
Betty Cash şi Vicky Landrum, iradiate în decembrie 1980, în 
Texax, de un aparat zburător care părea aflat în dificultate, 
înconjurat de o puzderie de elicoptere. Să fi fost el unul dintre 
acele aparate, folosind o tehnologie împrumutată sau prost 
stăpânită? Asta li s-ar fi și spus! Aceste aparate ar fi construite 
la Kirtland, la Holloman și în alt loc din Texas. După spusele 
unui agent OSI, au fost plătite în mod discret cheltuielile de spi- 
talizare ale lui Cash si Landrum, numai că investigatorii și avo- 
cații acestor două femei spun că nu au obţinut nimic niciodată. 
A fost spitalul plătit în secret? 

În afara aparatelor atomice, care nu merg foarte bine, 
extratereștrii ne-au ajutat să fabricăm și arme „cu fascicul” (nu 
ne spune cu ce ar fi acest fascicul) și poate chiar și „fascicule 
mentale”. Printre numeroasele și stupefiantele dezvăluiri făcute 
lui Bennewitz, i s-a spus că suntem vizitaţi de şase civilizaţii 
diferite. Unii extratereștri provin din sistemul binar Zeta 
Reticuli. Ar exista și trei mari nave pe orbită, la o altitudine de 
50 000 km. OZN-urile pe care le observăm nu zboară decât în 
atmosferă. Şi iată informaţia cea mai șocantă: extratereștrii folo- 
sesc materialul genetic al animalelor ca să fabrice umanoizi, cu 
o aparență mai mult sau mai putin umană. Cresc embrioni care 
au doar o viață efemeră și sunt reciclati, de unde bucăţile de corp 
văzute în cuvele mari! Lucrurile au luat o întorsătură gravă în 
1979. A avut loc un conflict care a provocat moartea a peste o 
sută de persoane (dar mai departe se dă cifra de 66 morti!). 

Să ne oprim aici. Este sigur că Paul Bennewitz a început să 
dea semne de dezechilibru mental în cursul anilor următori, 
crezându-se hăituit de extratereștri și Chiar că se află în pericol 
de moarte. Epuizat, a trebuit să fie îngrijit într-o clinică psihi- 
atrică și a dispărut de pe scena ufologiei. Or, William Moore, 
care îi urmărea îndeaproape cercetările, a mărturisit în 1980, 
după cum am văzut, că a participat la o acţiune de intoxicare a 
lui Bennewitz de către AFOSI, tocmai ca să-l facă să-i piardă 
judecata! Cel mai trist este că unii comentatori nu au vrut să 
rețină decât un singur lucru din această poveste: paranoia lui 
Bennewitz, venind să ilustreze in mod oportun că toate astea, 
intelegeti dumneavoastră, sunt niște povești de oameni nebuni! 


Jim McCampbell fusese foarte mirat de convorbirea sa cu 
Bennewitz, drept pentru care s-a dus la Dulce, unde nu a văzut 
însă nimic suspect. Polițistul Gabe Valdez, unul dintre cei mai 
buni investigatori asupra mutilării vitelor, cunoscând bine acea 
regiune, unde fuseseră constatate multe cazuri, a spus că, în 
ciuda multor căutări, nu găsise niciodată în jurul localităţii 

Dulce nimic care să semene cu intrarea unei baze subterane, în 
acea zonă muntoasă unde nu există decât poteci. Dar s-a declarat 
totuși intrigat, pentru că s-a observat multă activitate militară pe 
acel platou, ca zborul a numeroase elicoptere grele Chinook. Si 
a mai spus că a văzut el însuși OZN-uri în acele locuri și că are 
cunoștință de alti martori care au dezvăluit informaţii asemănă- 
toare sub hipnoză. Pentru el, problema unei baze subterane 
lângă Dulce rămâne deschisă. 

O altă mărturie este cea a jurnalistului Ed Conroy, care a 
vizitat Dulce şi a întâlnit mulţi locuitori, îndeosebi indieni. 
Aceştia i-au confirmat, în 1989, observarea unor OZN-uri și 
manejul elicopterelor, dar nu știau nimic despre o astfel de bază, 
despre care vorbeau atunci oamenii care nu puseseră niciodată 
piciorul la Dulce. În schimb, bătrânii satului vorbesc de prezenţa 
„Zeilor răi” și de o zonă aflată la marginea unui lac unde 
numeroase persoane au avut halucinaţii vizuale, fiind de câteva 
ori pe punctul de a cădea în apă! Jata-ne, încă o dată, confruntati 
cu aspecte de o mare stranietate. În ufologie trebuie să te 
obișnuiești cu ideea că am putea să fim confruntati cu ființe 
având — ca să dăm o cifră — o vechime de milioane de ani față de 
omenire. De ce sunt în stare și de când sunt aici? 

Aici intervine o altă mărturie de mare calibru, în care e 
vorba de Dulce: cea făcută de Christa Tilton, publicată în 1989. 


Christa Tilton, o nouă mărturie îngrijorătoare 

În 1989, Christa Tilton și-a publicat mărturia, mai impresio- 
nanta și mai detaliată decât precedentele, care dezvăluia indeo- 
sebi cum fusese răpită în 1987 și dusă într-un laborator subteran. 
Relatarea ei comportă un nou aspect important: supravegherea ei 
de către un agent secret, care pare că știe totul despre ea și despre 
răpirea ei! Relatarea începe în 1984, când a devenit conștientă că 
era tulburată când auzea de experienţe legate de OZN-uri. Ea și-a 
amintit, sub hipnoză, despre o primă răpire în copilărie, când 
avea zece ani, la care a participat un „mic cenușiu” şi o ființă 

umană. Aceasta i-a spus că va trebui să-și amintească de ea ca 
fiind „Doctorul”. Şi-a amintit mai târziu, în 1987, de alte răpiri, 
în 1971 și 1975, cu scenariul „clasic” al unor sarcini ciudate și 
avortate. A fost susținută de Wendelle Stevens şi apoi de Budd 
Hopkins cărora le-a adus un omagiu pentru ajutorul lor în acea 
perioadă, când era foarte tulburată de amintiri. În același an, în 
iulie 1987, are loc experienţa de răpire cea mai importantă, de 
către doi extratereștri iesiti dintr-un OZN, pe cand se deplasa cu 
mașina în regiunea deșertică Tucson din Arizona. Răpirea ei 
prezintă un gol de memorie de trei ore. Sub hipnoză, ea avea 
să-și aducă aminte că pătrunsese într-o bază subterană din coasta 
muntelui, însoțită de un om în uniformă. A traversat, împreună cu 
ghidul ei, un adevărat oraș subteran, cu ajutorul unui vehicul ciu- 
dat și a văzut oameni în uniformă sau în bluză de medic; a trecut 
prin fata unui OZN si a unor serii de „rezervoare”, prea înalte ca 
să vadă ce era înăuntru. Apoi, ghidul ei a dus-o într-o sală de 
operaţii. Medicul a chemat un asistent și a văzut intrând un 
extraterestru! A fost adormită, apoi s-a trezit fiindu-i foarte rău și 
i s-a spus să uite totul. În alt loc a văzut lucrul cel mai ciudat din- 
tre toate: o serie de persoane de toate rasele, conservate în recipi- 
ente de sticlă de-a lungul unui perete, ca niște „figuri de ceară”. 
A atins un recipient: era rece ca gheaţa... 

Dar unde se afla acest laborator subteran? La sfârșitul anu- 
lui 1987, spune Christa Tilton, niște prieteni au dus-o să viziteze 
Dulce și a avut un moment de panică și impresia puternică că 
acolo fusese dusă, lângă acel lac unde se văd lucruri ciudate! În 
august 1987, la o lună după această răpire înspăimântătoare, a 
fost contactată telefonic de un necunoscut, pe când era găzduită 
la Wendelle Stevens, la Tucson. Acel bărbat, căruia îi spune 
John Wallis (pseudonim), a vizitat-o şi ceea ce i-a spus i-a 
dovedit că știa totul despre ea $i despre experienţele ei de răpire, 
îndeosebi cea din 1987 de lângă Tucson. Wallis a făcut-o să 
înțeleagă că făcea parte dintr-un serviciu secret și că avea misi- 
unea să o protejeze. I-a spus că au văzut răpirea ei si chiar au fil- 

mat-o. Ea l-a întrebat de ce nu i-au venit în ajutor, iar e] i-a expli- 
cat că știau unde avea să fie dusă și că nu era expusă nici unui 
pericol! Acest John Wallis, va scrie Christa doi ani mai târziu, a 
rămas în contact cu ea, cerându-i să-l informeze și oferindu-i și 
el câteva frânturi de informaţie, destul ca să o convingă de exis- 
tenta unui fel de program din cadrul relațiilor cu extratereștrii. 

Să fie vorba de niște fantasme delirante, așa cum sunt con- 
vinsi nu numai marii sceptici, ci și marea majoritate a ufologilor 
care se doresc „raționali”? Indiferent de semnificația lor, reali- 
tatea acestor mărturii nu poate să fie pusă la îndoială. În schimb, 
există toate motivele să credem că — după cum vom vedea — in 
aceste mărturii sincere şi autentice s-au amestecat informaţii 
false, într-un demers clasic de dezinformare, constând în 
„înecarea peștelui”. Astfel se vor răspândi, spre sfârșitul deceniului, 
zvonurile cele mai smintite despre niște acorduri secrete 
încheiate cu niște extratereștri îngrozitori mâncători de oameni! 
O altă sursă aflată la originea acestor speculații a fost mărturia, 
din 1981, a unui ofițer american despre misteriosul „Raport 
Grudge 13”, al comisiei de anchetă a Air Force, în care ar fi 
descris un caz îngrozitor de mutilare umană. 


Raportul „Grudge 13”: un caz de mutilare umană? 

Trebuie subliniat aici faptul că acest episod se bazează pe o 
mărturie mai fragilă decât precedentele. Sau ar trebui să spunem 
și mai fragilă? Mărturia pare neverosimilă dar, pe de altă parte, 
pare să prezinte aspecte credibile. Conform mai multor surse care 
concordă bine între ele, un ofiţer american repartizat in Marea 
Britanie într-un post informativ avusese cunoștință, în 1977, de 
un dosar gros care nu era altul decât miticul „Raport Grudge 13”, 
a cărui existență era negată de Air Force. Se bănuia că acest 
raport conţine toate informaţiile secrete ale Air Force. Comisia 
de anchetă, înainte de a se numi „Cartea albastră” începând din 
1952, purtase un timp numele ciudat de Grudge, adică 
„Ranchiună”, cu care fusese botezată la puţin timp după acci- 

dentul mortal al pilotului Thomas Mantell, la începutul anului 
1948. Erau cunoscute celelalte rapoarte ale comisiei, care fuseseră 
publicate până la numărul 12, apoi raportul 14, care fusese 
dezvăluit în 1976. Acesta conţinea studiile statistice ale 
Institutului Batelle, care dovedeau, în treacăt fie zis, realitatea 
OZN-urilor într-un mod foarte științific. Dar nici urmă de rapor- 
tul numărul 13! Singura explicație dată vreodată pentru această 
absenţă a fost că nu fusese agreată cifra 13, dar asta îi face să râdă 
în hohote pe cei care cunosc cum merg treburile în armată. Este 
mai curând un frumos exemplu de stângăcie militară: dacă se 
dorea ascunderea existenței acestui raport, trebuia să nu i se dea 
deloc număr! 

În 1978, acest martor a venit să depună mărturie la APRO, 
în Tucson, Arizona. Mai înainte luptase în Vietnam, între 1969 
si 1972, într-o unitate de Berete Verzi, ca specialist în „arme 
speciale”. Foarte zguduit de această experiență, fusese după 
aceea repartizat la un serviciu de supraveghere radio în Marea 
Britanie ca „analist informaţii”, într-o zonă de înaltă securitate, 
unde erau analizate rapoartele ultrasecrete despre țările din Est. 
Or, într-o zi a trebuit să studieze raportul Top Secret numărul 13 
al „proiectului Grudge”, după care nu se putea face nici o copie. 
Prin urmare, acest ofiter avea să reconstituie din memorie 
sumarul si conținutul acestui dosar gros de 624 de pagini, pe 
care îl studiase timp de patru zile. Trebuie precizat că, la putin 
timp după această lectură, i s-a mulțumit brusc și a fost expulzat 
din Marea Britanie ca element „indezirabil”. Reîntors în viața 
civilă în Statele Unite, avea să-i reîntâlnească după aceea pe 
colonelul Black, care îl dăduse afară şi pe sergentul Horne, care 
îi dăduse dosarul: și ei avuseseră aceeași soartă, ceea ce ne face 
să credem că ambii comiseseră o foarte mare greșeală trans- 
mițând acel dosar. Dar — parcă poţi să ştii? — e posibil ca acea 
„greşeală” să fi fost voită de cineva? 

În prima fază, întâmplarea lui a fost dezvăluită sub 
pseudonimul „Toulinet”, dar numele său adevărat, William 

Bill” English a fost dezvăluit nu după mult timp. Acest martor 
era un impostor, aşa cum au crezut multi? E posibil, căci nu a 
oferit nici o dovadă materială a afirmațiilor sale, dar s-a putut 
verifica realitatea carierei sale militare. După spusele lui Bill 
English, acest raport 13 cuprinde o primă parte - „Activitatea 
OZN” — care cuprindea nu numai observaţii de OZN-uri clasifi- 
cate secrete, dar și accidentele unor OZN-uri, studiul tehnic al 
vechiculelor și un dosar despre răpiri. Urma o parte fotografică, 
apoi o parte despre extratereștri: „specii umanoide”, autopsie, 
primele legături cu un extraterestru trăind în captivitate. Partea 
cea mai „fierbinte” era secțiunea fotografică, cu fotografii de 
extratereștri, dintre care trei vii si fotografii a două cazuri de 
mutilări umane! Una dintre ele ar fi avut loc în 1958 pe terenul 
de încercări de la White Sands. După spusele lui Bill English, 
maiorul William Cunningham îl văzuse pe sergentul Jonathan 
Lovette (sau Louette, în funcţie de sursă) fiind răpit de un OZN, 
apoi i se găsise cadavrul trei zile mai târziu, cumplit mutilat, la 
fel ca animalele! Tentativele de a da de urma lui Cunningham au 
eșuat, ceea ce face să planeze îndoiala asupra acestei povești. 
Oricum, English a reconstituit sumarul raportului împreună cu 
Wendelle Stevens, care l-a dezvăluit difuzând un „memoran- 
dum” câtorva investigatori, printre care și Tom Adams, specia- 
lizat în mutilări de animale. Acesta a publicat acest document în 
1981, fără să citeze sursa. Apoi Wendelle Stevens și William 
Steinman l-au publicat în 1986, în cartea lor UFO Chrash at 
Aztec, cu informații suplimentare, și mai înspăimântătoare, pri- 
mite de la English. Revenit în Statele Unite, acesta pretindea că 
investigase el însuși şi că avusese cunoștință de alte cazuri de 
mutilări umane. 

Apoi, după spusele lui Steinman și Stevens, lucrurile luaseră 
o întorsătură dramatică pentru Bill English. În urma unor infor- 
matii confidentiale, întreprinsese o expediţie nocturnă pe terenul 
de la White Sands împreună cu colonelul Black și sergentul 
Horne, dar aceştia fuseseră uciși imediat după sosirea la fata 

locului, în urma exploziei unei rachete care {intise mașina. 
English, care se depărtase, a rămas în viata și a reușit să revină 
cu mare greutate la Tucson, unde a fost găzduit de Stevens. 
Mai târziu, simțindu-se ameninţat (casa i-a fost incendiată), a 
dispărut complet! După unii, ar fi reapărut mai târziu și ar fi 
continuat să-și dezvolte povestea. Ultima dezvăluire a acestui 
martor foarte controversat: a povestit că, în timpul serviciului 
său în Vietnam, echipa sa găsise în pădure un bombardier B-52, 
aterizat aproape intact pe copaci. În interior au descoperit, 
îngroziți, întreg echipajul mutilat, asa cum sunt mutilate ani- 
malele! Astfel, din 1986 erau cunoscute deja elementele 
majore ale celor mai înspăimântătoare scenarii, care apoi 
aveau să circule, semnate îndeosebi de John Lear, John Grace 
și William Cooper. 


Sfârşitul anului 1987: 
1987-1989: „Dulce Papers” 


valul de „dezvăluiri” Primul document de acest 


i Sn ES gen, de origine necunoscută dar 
inspaimantatoare al carui autor ar fi John Grace 


(vezi mai jos), a fost pus in circu- 
latie fiind transmis unui anumit număr de ufologi la sfârșitul 
anului 1987. Intitulat „The Dulce Papers”, el era un fel de 
dosar de informaţii tehnice disparate despre misterioasa bază 
subterană de la Dulce, cuprinzând douăzeci și cinci de 
fotografii alb-negru, o bandă video fără sunet și un set de 
documente tehnice despre aliajele diferitelor metale, cât se 
poate de indescifrabile pentru ufologii care le-au primit. 
Fotografiile și banda video ar fi arătat interiorul bazei. 
Dezvăluirile făcute lui Bennewitz erau reluate într-un mod 
putin mai elaborat. Fabricarea de ființe artificiale ar produce 
în primul rând „creaturi de tip 1”, care ar fi pur și simplu ani- 
male de laborator. Apoi s-ar fabrica ființe cu o aparență 

aproape umană, „puţin cam stângace”, dar putând fi ameliorate cu 
ADN-ul uman. S-ar fi ajuns astfel la o ființă de „tip 2”, care însă 
ar avea o speranţă de viaţă doar de un an! Pe scurt, o „bucătărie” 
de laborator terifiantă, un adevărat coșmar SF. Acest document va 
circula totuși multi ani și va fi integrat în multe pseudorevelatii. 


1988: John Grace, alias O.H. Krill, alias Val Valerian 

În ianuarie 1988 regăsim Dulce Papers si documentul lui 
John Lear în Situation Report, semnat de un enigmatic O. H. 
Krill, apoi, în septembrie, într-un volum mai copios, o adevărată 
„adunătură” a tuturor zvonurilor care circulau atunci, intitulată 
The Matrix, semnat de un anume ,,Valdamar Valerian”. Valerian 
si Krill sunt unul și același. Ele sunt pseudonimele unui ofiţer de 
informații militare (încă unul) care tine mult să-și protejeze 
identitatea, depoarece este încă activ în acest moment. Dar 
numele său este acum cunoscut: John Grace, prieten apropiat al 
lui John Lear. 

The Matrix integrează o altă sursă de „dezvăluiri”, complet 
diferită, cea a „canalelor” care pretind că intră în comunicare 
mentală cu tot felul de entități, „ghizi spirituali” de cele mai 
multe ori, dar şi extratereștri. Aflăm, de exemplu, că există trei 
feluri de „cenușii”. Mai întâi cenușiii de tip 1 (să nu se confunde 
cu avortonii din Dulce Papers!), care sunt fizici și totodată 
nefizici, aflându-se la originea religiilor noastre. Cenușiii de tip 
2, numiţi și „reticulieni”, sunt „micii cenușii” clasici, cu ochi 
mari și negri, al căror portret ne este acum familiar. Aici apare o 
terminologie provenită din fondul esoteric: pot să existe în al 
treilea, al patrulea sau al cincilea nivel de „densitate”. Să încer- 
căm o decodificare. A treia densitate este densitatea noastră, 
greoaie fizic; în a patra ești telepat, în a cincea iti părăsești corpul 
fizic, dar încă mai poți apărea fizic „locuind”, de exemplu, în 
corpul unui „android bionic”. În sfârșit, urmează cenusiii de 
tipul 3, numiţi și „rigelieni”, cu pielea cenușie dacă sunt bolnavi 
sau gălbuie dacă sunt sănătoși: ei sunt vinovați pentru toate tul- 

burările, cei cu care guvernul a încheiat o înțelegere prin care a 
fost păcălit, cei care caută animale ca să facă rost de material 
genetic! Se mai presupune că se hrănesc cu sângele lor, punân- 
du-și brațele în el... Apare aici o nouă versiune a conflictului de 
la Dulce: s-ar fi produs atunci când militarii și-ar fi dat seama că 
cenușiii nu respectau înțelegerea, răpind și mutilând un număr 
mult mai mare decât fusese prevăzut. A crescut și numărul civi- 
lizatiilor care ne vizitează: acum sunt șaptezeci, dintre care cinci 
sau șase în mod predominant. Din întâmplare, acest număr de 
şaptezeci de rase extraterestre figurează și în prima carte despre 
celebra Betty Andreasson, The Andreasson Affair, apărută cu 
zece ani în urmă, în 1979. 


Bomba lui John Lear, „Oribilul adevăr” 

John Lear, prietenul lui John Grace, este fiul excelentului 
constructor de avioane pentru oamenii de afaceri Lear Jet. Fiul 
este un aviator foarte bun, deținător a numeroase recorduri si a 
lucrat mult timp pentru CIA în Vietnam si în America centrală. 
Ce a transportat? Asta e o întrebare care nu se pune! Deci acest 
fost agent CIA, care a participat pe teren la operaţiuni foarte 
clandestine, a aruncat în 1987 bomba cea mai zgomotoasă 
despre „urâtele” secrete despre OZN-uri ale guvernului ameri- 
can. Asta ne face imediat să ne întrebăm dacă a făcut propriul 
său joc sau a fost din nou un pion într-un joc complex, 
amestecând informaţia cu dezinformarea? Efectul cel mai evi- 
dent al acestui gen de dezvăluiri a fost acela de destabilizare 
gravă a ufologiei. 

Într-o ,,Declaratie” datată din 29 decembrie pe care o va 
scoate la iveală în martie 1988, John Lear pretindea că dezvăluie . 
totul despre ceea ce numește „oribilul adevăr”: guvernul „ne-a 
vândut extratereștrilor”! El face aluzie, bineînțeles, la acordul 
secret încheiat cu cenusiii spre sfârșitul anilor șaizeci, un acord 
prin care am fost inselati si care ar fi luat o întorsătură proastă. 
Lear spune că a început să se intereseze de OZN-uri în urmă cu 

numai treisprezece luni, după ce a întâlnit un militar din Air 
Force care spunea că asistase la aterizarea unui OZN lângă baza 
Bentwaters din Marea Britanie, la sfârșitul anului 1980, unde 
văzuse trei extratereștri mici de statură intrând în contact cu 
colonelul care comanda baza. Să facem o mică paranteză ca să 
recunoaștem că Lear face aici aluzie la un caz solid — cel puţin 
în ceea ce priveşte aterizarea unui OZN în pădurea Rendlesham 
din vecinătatea bazei — având în vedere calitatea martorilor. Este 
vorba îndeosebi de colonelul Halt, comandantul-adjunct al 
bazei, care a dat o declaraţie scrisă în care confirma observarea 
unui OZN la sol, dar contestă pretinsul contact cu extratereștrii. 
Numai un martor afirmă acest lucru, tânărul Larry Warren, care 
făcea atunci parte din poliția militară a bazei. După spusele lui, 
nişte fiinţe mici ar fi ieșit din aparatul lor de formă conică, în 
plină pădure, într-o scenă foarte ciudată, suprarealistă. Warren 
și-a expus povestea într-o carte excelentă, scrisă împreună cu 
Peter Robbins, dar există îndoieli asupra mărturiei sale, după 
cum a subliniat investigatoarea britanică Georgina Bruni, care a 
reluat întreaga investigaţie și a scris si ea o carte, apărută în 
2000, You can’t Tell the People. 

Ca să revenim la John Lear si la „oribilul adevăr” invocat 
de el, trebuie să spunem că treisprezece luni este un timp cam 
scurt pentru dezlegarea secretelor OZN-urilor, în timp ce ufologi 
încercaţi bat pasul pe loc de decenii. În realitate, se vede bine că 
s-a folosit de unele lucruri deja cunoscute, îndeosebi „desco- 
peririle” lui Paul Bennewitz, despre care știm că au fost afectate 
de dezinformarea celor de la AFOSI. El a recopiat ,,erorile” 
documentelor Majestic-12, citând false accidente de OZN-uri la 
Aztec, Laredo, Spitzberg în 1952, ba chiar și o prăbușire în 
Germania, în 1939! Totuși, munca lui John Lear nu se reduce 
poate la acest rol de simplu copist. A adăugat câteva note la 
apariție. Trei extratereștri vii, EBE 1, 2 și 3 au stat adapostiti 
succesiv la Los Alamos, într-o clădire numită YY-II. O altă 
clădire de acest tip, numită „sigură din punct de vedere electro- 

magnetic”, există numai la Edwards, în California. Mai aflăm că 
programul „Războiul stelelor” este doar o fațadă. Ar fi vorba în 
realitate de a construi un sistem de apărare împotriva 
extratereştrilor, temă Care va fi reluată mai târziu de colonelul 
Corso. Lear ne zugrăvește aici portretul doctorului Edward 
Teller, părintele bombei H și conducătorul programului SDI, 
lucrând „ca un om posedat” pentru accelerarea programului! 
De unde avea aceste ,,informatii”? Poate că William Moore 
ne-a oferit o dezlegare când şi-a prezentat părerea despre 
„declaraţia” lui John Lear, părere care merită să fie citată: „Unul 
dintre punctele esențiale ale acestui dezastru, cel putin după 
părerea mea, este că am putut să verific că există o legătură 
directă între una dintre sursele ,,confidentiale” ale lui Lear și 
însuși biroul care era răspunzător la Washington de acțiunile 
împotriva lvi Bennewitz. Acesta se adaugă faptului că o mare 
parte dintre documentele lui Lear sunt esențialmente o regur- 
gitare infrumusetata a aceluiași aluat cu care a fost hrănit Paul, 
ceea ce mi-a spus tot ce aveam nevoie să știu despre Lear”. 
Care era deci acest birou misterios de la Washington, 
despre care avea cunoștință William Moore? Nu ne-a spus mai 
multe. Alt punct interesant. Moore spune în discursul său din 
1989, ținut la Mufon, că există o bază cu numele Dulce, dar care 
nu se află la Dulce! O explicaţie a acestei informații în formă de 
calambur va fi oferită mai târziu. Să anticipăm un moment, ca să 
propunem cititorului vizitarea sitului web actual al lui... Robert 
Collins, fostul șef al lui Doty, supranumit de el Condor. Ciudat 
personaj! Acest fost ofițer dezvăluie acum informaţii pe 
Internet, după ce a fost în centrul unor manevre de dezinformare 
în cadrul AFOSI de la baza Kirtland! Pe situl său găsim, de 
exemplu, pe lângă „O scurtă istorie a sanctuarului Păsărilor” 
(este vorba, bineînțeles, de faimoasa colivie, The Aviary), un 
plan al instalațiilor subterane de la Los Alamos. Chiar așa! 
Zonele A, B și C, explică Robert Collins, sunt trei amenajări 
subterane mari consacrate studierii OZN-urilor. Zona A, cea mai 

veche, dateaza de la inceputul anilor cincizeci si se numeste 
Dulce Complex! Dupa toate aparentele, William Morre era 
destul de bine informat ca să știe asta în 1989, doar dacă nu e 
vorba, încă o dată, de pură dezinformare. 

John Lear l-a atacat în ,,declaratia” lui pe William Moore, 
atac care nu este lipsit de interes. După spusele lui Lear, Moore 
ar fi acuzat-o pe Linda Howe că a inventat poveștile cu mutilări 
de vite ca să-și facă publicitate! Să nu fim surprinși: stim că 
mutilările și răpirile sunt două subiecte care îi enervează în mod 
deosebit pe militari. Moore ar mai fi spus că are o bandă video 
cu convorbirea cu doi ofițeri având legătură cu MJ-12, care fac 
dezvăluiri, bandă ce avea să fie prezentată la începutul anului 
1988 sau poate în octombrie 1987: aceasta fiind data unei emi- 
siuni de televiziune foarte controversate, în cursul căreia doi 
ofițeri de informaţii, mascaţi, au facut dezvăluiri ciudate. 


Octombrie 1988: uimitoarea emisiune 

„UFO Cover Up? Live!” 

În ziua de 14 octombrie 1988 a fost fixată o emisiune de două 
ore despre OZN-uri, intitulată în mod ciudat UFO Cover-Up? Live! 
— titlu pe care l-am putea traduce prin „În direct despre disimu- 
larea OZN-urilor!” Era o emisiune importantă, făcută în direct 
de la Washington și difuzată pe întreg teritoriul nord-american. 
În ea apăreau multi invitați de marcă: de exemplu, doi oameni 
de ştiinţă ruși în duplex, Serghei Balantev si Leonard Nikisin. 
Era organizat și un sondaj pentru apelurile martorilor, mobi- 
lizând cinci linii telefonice. Partea cea mai tare a emisiunii 
moderată de un profesionist reputat, Mike Farrell, era partici- 
parea a doi agenți de informaţii, mascaţi si cu vocea deformată, 
supranumiti Falcon si Condor (reluând astfel numele inventate 
de Moore și Shandera, care participaseră în mod activ la 
pregătirea emisiunii). Convorbirea fusese înregistrată în preala- 
bil ca să li se păstreze anonimatul. Despre Condor știm acum că 
era căpitanul Robert Collins, șeful direct al lui Richard Doty, 

dar nu cunoaștem nici astăzi adevărata identitate a lui Falcon, 
omul important care îl angajase pe Bill Moore în 1981 și care, 
după spusele lui, conducea operaţiunile. În privința acestui 
punct, un responsabil CBS din Los Angeles, Peter Leon, ne-a 
adus la cunoștință că fi știa identitatea și că îl verificase după ce 
îl întâlnise în 1983: era într-adevăr cel care susținea că este: un 
membru activ al serviciilor de informaţii militare. Emisiunea 
începea în mod clasic, cu martori cu greutate, îndeosebi căpi- 
tanul Daniels de la United Airlines și doi foști responsabili din 
comisia „Cartea Albastră”, coloneii în retragere Robert Friend 
şi William Coleman. Coleman a spus că văzuse el însuși un 
OZN în formă de disc, cu diametrul de aproximativ 25 m, exe- 
cutând manevre stupefiante, pe când zbura la bordul unui bom- 
bardier B-25. Făcuse un raport, dar după ce devenise membru 
al comisiei Blue Book, nu l-a mai găsit în arhive! Friend a con- 
firmat si el realitatea OZN-urilor și existența unei politici a 
secretului. Betty Cash și Vicky Landrum, cele două victime ale 
unei iradieri de către un OZN, erau și ele prezente în emisiune. 
Mike Farrell i-a dat cuvântul lui Falcon, care a dezvăluit că era 
vorba de o navă de origine extraterestră, oferită de extratereștri, 
căreia i se pierduse controlul în cursul unor încercări! Era clar 
că asta nu o făcea deloc să râdă pe Betty Cash, care își retinea 
cu greu furia. Problema răpirilor a fost abordată într-un mod cât 
se poate de serios, având invitați în platou pe doctorul Rima 
Laibow și Budd Hopkins (care a povestit că fusese nevoit să 
facă o repetiţie). William Moore a fost și el acolo o bună parte 
din emisiune, împreună cu partenerul său Jaime Shandera, pre- 
cum și Stanton Friedman, care a prezentat cazul Roswell. 
După care a venit rândul a doi invitaţi foarte interesanti, 
Robert Emenegger si Paul Shartle. Să ne amintim: Paul Shartle 
era un responsabil al securității și arhivelor cinematografice ale 
Air Force, la baza Norton, care îi propusese în 1973 lui Robert 
Emenegger un film cu primul contact cu extratereștrii la baza 
Holloman, lângă White Sands. Or, Shartle a confirmat în seara 

aceea, în fata camerelor de luat vederi, că văzuse el însuși acest 
film arătând trei OZN-uri, dintre care unul aterizat, din care au 
ieşit trei extratereștri. Desenul acestor ființe, care apare în cartea 
lui Emenegger, ne arată niște ființe cu nas lung: nu e vorba de 
clasicii „cenuşii”! Shartle a respins explicația formulată de unii, 
conform căreia ar fi vorba de o regie de ficțiune (theatrical) de 
natură pedagogică: răspundea de arhive și știa că filmul era 
autentic. 

Nu era deloc rău pentru o seară de televiziune cu public mare, 
dar era doar un preludiu la dezvăluirile celor doi agenți mascaţi, 
care au confirmat în bună parte, am putea zice, zvonurile aflate 
deja în circulație. Da, a existat un acord secret de cooperare cu 
extratereștrii „cenușii” veniți din Zeta Reticuli. Ba chiar era 
sugerat că avuseseră loc contacte și cu alte rase. Condor, adică 
căpitanul Collins, a oferit câteva precizări. După primul 
extraterestru viu, găsit în 1948 în urma accidentării unui OZN, 
care supravietuise timp de trei ani în laboratoarele de la Los 
Alamos, alti doi extratereștri vietuisera ca ,,oaspeti”, în virtutea 
acordului încheiat. Al doilea adusese o „Carte Galbenă” care 
descria lumea acestor extratereștri. Aceștia ar trăi 350-400 de ani. 
Fiziologia lor ar fi foarte diferită de a noastră, îndeosebi creierul, 
care ar avea șapte lobi. IQ-ul lor ar fi mai mare de 200. Ar adera 
la un fel de „religie universală”, cosmică. Ei mai aduseseră și un 
obiect ciudat, un fel de cristal octogonal care proiecta scene, nu 
numai din civilizaţia lor, ci și din istoria noastră! Al treilea rezi- 
dent, sosit în 1982, încă se mai afla acolo în 1988. Collins a pre- 
cizat natura acordului încheiat: militarii vor dezvălui prezența 
lor cu condiţia să nu interfereze în activităţile umane. Dar nu a 
spus nici o vorbă despre concesiile acordate de a mutila vite și a 
răpi oameni! În schimb, a recunoscut că le fusese cedată o bază 
subterană în „zona 51” din Nevada. El a mai semnalat și rolul 
important al Marinei în toate aceste operațiuni. 

Astfel, cel puţin o parte dintre zvonurile care circulau și-au 
găsit în acea seară confirmarea din partea unor agenți ai serviciilor 


OZN :: Dezvăluirea secretului 288 


secrete. Falcon și Condor au mai dat și alte amănunte despre 
extratereștri, dar lucrurile s-au stricat când a fost vorba de gus- 
turile lor: le-ar plăcea muzica tibetană, ar mânca multe legume 
și le-ar plăcea inghetata, mai ales cu căpșuni! Acest detaliu a 
făcut toată lumea să izbucnească in râs și aproape toţi au ajuns 
la concluzia că acea emisiune era doar o dezinformare vulgară. 
Emisiunea a avut puţin succes la public iar aceste dezvăluiri au 
fost repede uitate, deoarece erau prea incredibile. Am revăzut de 
două ori această emisiune, iar pentru mine este evident că a fost 
pregătită cu grijă, contrar părerii exprimate de Jacques Vallée, 
care a considerat că „se dăduse rasol”. S-a răspândit apoi zvonul 
că această emisiune fusese subventionata de serviciile secrete, 
dar fără dovezi. În schimb, prezența acelor agenți pe platou 
indică cu claritate mâna serviciilor secrete. O ipoteză deseori 
formulată este că avea drept obiectiv — obiectiv ce fusese atins — 
ridiculizarea tuturor zvonurilor despre OZN. Atunci, pentru ce 
le alimentaseră iniţial chiar ei spunându-i minciuni lui Paul 
Bennewitz? Poate că, după ce provocaseră aceste zvonuri 
înspăimântătoare despre extratereștri băutori de sânge din bazele 
lor subterane, își dăduseră seama că venise timpul să le pună 
capăt! O altă ipoteză este că avuseseră loc disensiuni interne în 
privința atitudinii ce trebuia adoptată. Oricum, rezultatul global 
al acestei manevre a fost efectiv ridiculizarea lor. 


1989: Bill Cooper, omul care a adus scandalul 

Un alt personaj zgomotos, pe nume Milton William „Bill” 
Cooper, a apărut pe scena ufologiei exact după această emisi- 
une. Ufologul Don Ecker de la revista UFO Masazine a 
povestit că acest necunoscut îi spusese, cu o mare siguranţă, că 
totul fusese fals în emisiunea UFO Cover-Up? Live!, la numai 
câteva zile după difuzarea ei. În realitate, acest Bill Cooper nu 
a întârziat să dea pe faţă ceea ce era, un agitator lăudăros care 
voia să-și facă publicitate. Cariera sa ufologică a fost scurtă, dar 
destul de lungă ca să contribuie în mod eficace la naufragiul 

tuturor acelor zvonuri înspăimântătoare, la sfârșitul anilor 
optzeci. El a spus că poate să confirme ,,150%” ipoteza lui John 
Lear despre „oribilul adevăr” în privința unui acord de nemăr- 
turisit cu extratereștrii. Ştia asta pentru că văzuse niște docu- 
mente foarte secrete pe când era militar în serviciul de infor- 
mafii al Marinei, în 1972. El a publicat în 1989 propriul său 
document, intitulat Operation Majority, o expresie științifică 
însemnând după părerea lui „operaţiunea răspunzătoare de toate 
aspectele, proiectele și consecințele prezenţei extraterestre pe 
Pământ”. O vreme, Cooper s-a bucurat de o anumită credibili- 
tate — Linda Howe a publicat o convorbire cu el, în același an, 
în prima sa carte, An Alien Harvest — dar asta nu a durat. În 
realitate, chiar John Lear l-a prins în flagrant delict de fabulatie 
totală, când au fost invitați amândoi la o emisiune de radio a lui 
Bill Goodman la Las Vegas, în mai 1989. Lear a menționat 
raportul lui O. H. Krill apărut în 1988, iar Cooper a spus ime- 
diat că îl văzuse între documentele secrete ale Marinei în 1972. 
Or, Lear îl cunoștea pe autorul raportului, prietenul său John 
Grace, pe care îl ajutase să-l scrie! Mai târziu, Cooper și-a agra- 
vat cazul pretinzând că președintele Kennedy fusese omorât de 
șoferul său, afirmaţie făcută pe baza unui film pe care i-l împru- 
mutase confidential si imprudent jurnalistul Lars Hansson, 
film, care s-a dovedit fals si chiar fraudulos, după cum acesta a 
recunoscut. Scandalizat, Hansson a povestit totul într-o broșură 
groasă, în 1991. În anii nouăzeci, Cooper, complet respins de 
ufologia „serioasă”, a trecut în rândurile militantilor de extremă 
dreaptă. Mai trebuie semnalat faptul că afirmaţiile categorice 
ale lui Lear și Cooper au inspirat o întreagă literatură 
,conspirationista”, care se împacă foarte bine cu această 
extremă-dreaptă americană si care denunţă un complot pentru 
aservirea omenirii, în care ar fi amestecate și ONU, comisia tri- 
laterală, grupul ,,Bilderberg” și nu mai știu cine! După unul 
dintre autori, Phil Schneider, ar fi fost construite sute de baze 
subterane legate între ele de o rețea de trenuri de mare viteză cu 

levitatie magnetică, iar baze secrete ar exista si pe Lună si pla- 
neta Marte! Guvernul american ar avea o armada de 64 000 de 
elicoptere, care vor servi unor trupe de elită ca să instaureze 
curând o dictatură de fier: „Noua Ordine Mondială!” Acestea 
fiind zise, se pare că Phil Schneider a murit în împrejurări ciu- 
date, care miros rău de tot a sinucidere „organizată”. 
Unul dintre autorii cei mai prolifici în această direcţie a fost 
Jim Keith, care a publicat câteva cărți de scandal, unele în cola- 
„borare sub numele colectiv de „Commander X”: o echipă organi- 
zată de Bill Beckley. El a murit în 1997: Dumnezeu să-l odih- 
nească! Tot într-o direcție asemănătoare se înscriu și dezvăluirile 
lui David Icke, conform cărora bancherii internaţionali de pe 
Wall Street au intrat în colaborare cu o rasă de „reptilieni” ce 
provin de pe planeta ,,Typhon”, care se rotește în jurul stelei 
„Alpha Draconis”, de unde și numele lor de „draconieni”. Încă 
un complot care să ducă în sclavie omenirea. Invazia este prevă- 
zută în 2003-2004! 


Aprilie 1989: Bob Lazar, 

martor îndoielnic al Zonei 51 

Etapa următoare pe acest drum presărat cu capcanele 
dezvăluirilor zgomotoase despre secretele americane este cunos- 
cută și de aceea o pot numi pe scurt: este etapa revelatiilor — 
citate de mii de ori — ale lui Robert „Bob” Lazar despre Zona 51, 
un nume devenit la fel de celebru ca si Roswell. John Lear l-a 
adus în atenție în 1989 pe Bob Lazar, până atunci necunoscut, 
prezentându-l unui jurnalist de televiziune din Las Vegas, 
George Knapp. Acesta l-a prezentat pentru prima dată — în mai 
1989 — la televiziunea Klass TV, mai întâi mascat. Dar pentru că 
Lazar se credea amenințat, nu va întârzia să apară cu fata desco- 
perită: ar fi fost astfel mai greu de suprimat! Să-i rezumăm 
mesajul. Spunea că e fizician, că a lucrat la Los Alamos, după 
care fusese angajat să lucreze pentru scurt timp la o bază subterană 
ultrasecretă numită S-4, lângă Papoose Lake, nu departe de 

Groom Lake, in Zona 51. Aceasta era partea vestică a unei mari 
zone militare din Nevada, situată la nord de Las Vegas, care 
cuprindea în mare baza aeriană Nellis la vest și o veche zonă de 
teste nucleare la nord. La S-4, Lazar ar fi văzut, în niște hangare 
mari, câteva modele de vehicule extraterestre și ar fi participat la 
studierea lor. Ba chiar — dar nu e sigur de asta — ar fi zărit din 
spate un extraterestru, printr-o ușă de sticlă, în timp ce vorbea cu 
un inginer! 

Ce să credem despre această mărturie? Pe de o parte, exis- 
tența bazei de la Groom Lake, după numele lacului secat, nu mai 
este un mister. A fost instalată din anii cincizeci ca să fie puse la 
punct avioanele-spion ultrasecrete U-2 si SR-71, iar existenţa ei a 
fost în cele din urmă recunoscută in mod public. Ea este încă 
folosită și servește, se pare, la testarea unor noi modele dintre 
care unele, în formă de triunghi, ar putea să fie luate drept niște 
OZN-uri. În schimb, nu există nici o confirmare în ceea ce pri- 
vește existenţa acelei S-4, după cum subliniază chiar George 
Knapp, care a investigat îndelung acest caz. Ceea ce nu dovedește 
că n-ar exista! Bob Lazar spune că a observat el însuși un OZN pe 
cerul nocturn al Zonei 51, și mai sunt si alti martori. Partea cea 
mai interesantă a relatării lui Bob Lazar este, poate, că fusese pus 
să studieze niște documente foarte ciudate, descriind îndeosebi 
civilizația extratereștrilor. Și regăsim aici elemente care ne sunt 
deja familiare. Cunosc Pământul de mii de ani. Există mai multe 
rase de extratereștri. Una dintre ele, de talie mică, numită aici The 
Kids (alias „micii cenușii”), vine din Zeta Reticuli și ei sunt cei 
care ne-au oferit spre studiu câteva OZN-uri. Ne-au manipulat 
genomul de nu mai puțin de şaizeci și cinci de ori! Într-un docu- 
ment despre religii se spune că corpul nostru este doar un ,,con- 
tainer” și că sufletul sau spiritul îi poate supraviețui (o idee pe care 
o vom regăsi în mărturiile unor persoane răpite). În mod ciudat, 
puțini ufologi au comentat aceste „dezvăluiri” extraordinare. În 
schimb, viata lui Bob Lazar a fost studiată cu mare atenţie, 
expunându-se fără milă punctele slabe, făcându-l să apară ca un 

tip căruia îi place să fabuleze, ba chiar ca un mic escroc. 
Adevărata problemă, pe care trebuie să ne-o punem, este, încă o 
dată, cea a dezinformării care își arată nasul în spatele acestei 
povești. Unele aspecte ale mărturiei sale sunt rizibile pentru 
oamenii de știință. De exemplu, când povestește că i s-au dat 
câteva scule rudimentare ca să „studieze” un OZN. Sau că a avut 
în mână (ba chiar a dus și acasă o dată!) o bucată din „com- 
bustibilul” OZN-urilor, elementul super greu 115, care ar fi stabil. 
De culoare portocalie, precizează el. Teoretic, elementele foarte 
grele sunt deosebit de instabile, adică se dezintegrează imediat ce 
se formează. Dar s-a întâmplat ca unii cercetători să reușească să 
izoleze recent un izotop relativ stabil al elementului 114, care ar 
prezenta o anumită plajă de stabilitate. Vor fi confirmate într-o zi 
spusele lui Bob Lazar? Confirmarea unui element 115 stabil, de 
culoare portocalie ar fi acel smoking gun care încă ne lipseşte! O 
examinare atentă a relatării sale te face să crezi că a fost supus 
unui tratament de manipulare mentală cu ajutorul unor droguri și, 
de altfel, mărturisește că nu-și amintește în întregime șederea sa la 
baza S-4. Bob Lazar era oare omul ideal, ales pentru slăbiciunile 
sale, al cărui rol ar fi fost să discrediteze încă o dată mărturiile 
serioase? Există multe motive să credem acest lucru. 

Să rezumăm bilanţul tuturor acestor „dezvăluiri” din anii 
optzeci. La sfârșitul acestui deceniu agitat, ufologii serioși nu 
au mai vrut să audă de toate aceste provocări, care contribui- 
seră atât de puternic, după părerea lor, la discreditarea propriei 
lor munci. Asta nu vă amintește nimic? În anii cincizeci, după 
„scandalul” cărții lui Scully despre accidentele unor OZN-uri 
si mărturiile extravagante ale „contactaților”, ufologii serioşi 
nu au vrut să mai audă de astfel de povești. Totuși, ca în cazul 
accidentelor de OZN-uri, în anii nouăzeci vor apărea noi măr- 
turii despre aceste operaţiuni secrete, și cu siguranţă că lucru- 
rile nu se vor opri aici. 

Multe dezvăluiri si zvonuri, y , 
de valoare foarte inegală, s-au Anii nouăzeci: 
adunat de vreo zece ani despre tot „dezvăluirile” 
felul de operaţiuni secrete. Multe PANE 
sunt îndoielnice, când nu sunt continuă 
farse dovedite. Dar există și măr- 
turii — nu prea numeroase — care par mai solide. În ansamblu, 
volumul lor este considerabil, îndeosebi pe Internet, devenit 
cea mai mare cafenea comercială mondială a ufologiei. 
Există sute de site-uri web despre OZN-uri si numeroase liste 
de discuții, cele mai multe in engleză, astfel încât nu putem 
propune decât o spicuire, încercând să extragem câteva 
cazuri interesante. 


Două mărturii despre Werner von Braun 


În 1999, un fost inginer de la NASA, Clark McClelland 
a dezvăluit faptul că într-o zi a avut o scurtă convorbire despre 
OZN-uri cu Werner von Braun, pe care il cunoștea bine. Von 
Braun i-a confirmat prăbuşirea de la Roswell: participase la 
examinarea fragmentelor și cadavrelor în acea zonă! Pereţii 
aparatului nu erau ,,metalici” în sensul în care îl înțelegem 
noi. Ei semănau mai curând cu un fel de „piele”, din material 
biologic. Descrierea făcută de el cadavrelor — instalate provi- 
zoriu într-un cort medical — este conformă cu celelalte 
mărturii: mici, fragili, cap mare, ochi mari, piele cenușie și cu 
textură „reptiliană”. În schimb, acest detaliu al corpului nu 
corespunde cu alte mărturii despre Roswell, conform cărora 
cadavrele ar fi fost rapid evacuate, dar ele sunt fragile. Care 
este adevărul? Bineînţeles, această mărturie a fost imediat 
bombardată de critici pe Internet (căci scepticii sunt cel putin 
la fel de zgomotoși ca susținătorii), dar unii au apărat-o, pre- 
cum jurnalistul Don Ecker, de obicei foarte circumspect, care 
l-a întâlnit pe von Braun și i-a verificat CV-ul. 

Harta statului Nevada, arătând amplasamentul „Zonei 51”, 
în Nellis Air Force Range, la nord de Las Vegas (Gildas Bourdais). 

Maiorul George Filer, editorul excelentului buletin de infor- 
mare pe Internet Filer’s Files, a publicat în martie 2000 mărturia 
indirectă a lui Bruce Jessop, care spune că a cules în noiembrie 
1998 mărturiile unui medic german reputat, emigrant în Statele 
Unite, doctorul Hans Nieper, azi decedat. Nieper studiase si el 
astrofizica și discutau despre propulsia prin antigravitatie, 
despre care scrisese o carte. Nieper avea în biroul său fotografii 
în care apărea alături de oameni cunoscuţi, printre care și 
președinți americani. Deodată a abordat subiectul OZN-urilor si 
i-a spus că erau problema cea mai secretă cu putință în Statele 
Unite: guvernul american, l-a asigurat el, a intrat în contact cu 
patru rase extraterestre: două specii de cenușii (înalți și mici de 
statură), „reptilieni” și ființe înalte cu tenul deschis, cu aparență 
umană. Jessop l-a întrebat de unde avea aceste informații, iar 
Nieper a arătat spre o fotografie unde apărea alături de von 
Braun. Lucrase cu el în perioada de început a agenției NASA și 
erau prieteni apropiați. În aceeași scrisoare de informare, George 
Filer relatează tot o mărturie personală. În timp ce isi revenea, la 
spital, după o operație gravă la inimă, o infirmieră i-a mărturisit că 
un prieten apropiat lucrase cu extratereștrii, într-o bază din vest! 
Era angajatul companiei General Electric și nu-i putea da numele. 


Aterizare confirmată la Holloman? 

Povestea senzațională a aterizării unui OZN la baza 
Holloman, lângă White Sands, urmată de un prim contact cu 
extratereștrii, a primit o scurtă confirmare în 1998, venind de 
data aceasta din partea responsabilului listei de discuţii „UFO 
Updates”, canadianul Errol Bruce-Knapp. Acesta, de obicei 
putin vorbaret, a relatat despre o convorbire pe care o avusese cu 
unul dintre ufologii cei mai reputați din anii șaizeci-șaptezeci, 
James McCampbell. Acesta aflase că, cu ocazia acestei întâlniri, 
trei colonei din Air Force, pe care îi botezase Bird Colonels — 
făcând astfel aluzie la faimoasa „colivie” a lui William Moore — 

plecaseră cu extratereștrii. După reîntoarcerea lor pe Pământ unul 
dintre ei înnebunise, altul murise, dar McCampbell nu știa ce se 
întâmplase cu al treilea! Scurtă, dar extraordinară dezvăluire, 
provenind din partea unui autor reputat pentru seriozitatea sa! 


Robert Collins: convorbire cu „un oaspete de pe o altă planeta” 

Dintre următoarele mărturii, cea a lui Robert Collins, pe 
care îl reîntâlnim întors la viata civilă după o carieră în cadrul 
serviciului secret al Air Force, este destul de interesantă: el 
pretinde că a asistat, în 1983, la o convorbire cu un extrateres- 
tru, la Los Alamos! Iată relatarea sa rezumată, publicată pe 
Internet. 

În ziua de 5 martie, Collins se afla în laboratorul de la Los 
Alamos pentru un proiect de constraspionaj. În timpul vizitei, o 
„Sursă”, pe care o numește LANL-1, i-a cerut să asiste la o con- 
vorbire specială (LANL este sigla pentru Los Alamos National 
Laboratories). LANL-1 l-a dus într-un local subteran situat în 
partea de vest a terenului: situl 31, acces prin zona 49, intrarea 
în amenajarea subterană prin clădirea nr. 49-2091! (se cuvine să 
precizăm că această clădire nu figurează pe planul oficial al cen- 
trului). După ce au străbătut subsolurile, au ajuns într-o încăpere 
mare. După zece minute au intrat trei persoane, printre care un 
colonel Air Force, care l-a pus să semneze un document de secu- 
ritate: „TS/SCI/ Group-MJ-B-3/clearance”. I-a spus doar să 
asculte și să nu facă zgomot în timpul convorbiri „cu un oaspete 
de pe o altă planetă”! După cinci minute a intrat o ființă neu- 
mană, fără păr, înaltă de aproximativ 1,50 m, îmbrăcată cu haine 
de culoare crem, foarte lipite pe corp. Era un EBE 2, al doilea 
oaspete extraterestru de la Los Alamos! A luat loc la o masă și 
trei persoane i-au pus întrebări despre planeta de origine, 
îndeosebi despre climă și anotimpuri. EBE 2 a răspuns într-o 
engleză perfectă, care părea că provine de la o mașină. 
Descrierea climei, a anotimpurilor și a ciclului diurn, așa cum le 
povestește Collins, pune o mare problemă de credibilitate prin 

ea însăși. El spune că erau 35 de ore de zi $i 3 ore de noapte, ceea 
ce pare greu de explicat, din punct de vedere astronomic. Poate 
că planeta era luminată de o stea dublă, care prelungea durata 
zilei? Collins nu spune nimic și asta a fost de ajuns pentru unii 
ca să arunce la coș această mărturie. Convorbirea a durat în jur 
de o oră, apoi EBE 2 s-a retras. În momentul plecării a aruncat 
spre Collins o privire care i s-a părut amicală și i-a provocat un 
sentiment de liniște sufletească... Ce să credeam despre o astfel 
de mărturie? Collins este ofițer în retragere. Dacă se distrează să 
întrețină o farsă, cum se face că este lăsat s-o facă, că nu este 
sancționat? Dar dacă povestea lui este adevărată, armata nu îl 
poate acuza de minciună. Nu îl poate acuza că a divulgat secre- 
tul, se va feri să facă asta. Rămâne ipoteza unei continuări a dez- 
informării made in AFOSI. Dar de ce să faci, atunci, ca mărturii 
de acest gen să fie complet discreditate? 


„Informații” de la Collins despre „Cartea Galbenă” 

Pe situl web al lui Robert Collins (adus la zi la 19 mai 2000) 
găsim o pagină ciudată despre misterioasa „Carte Galbenă” 
(Yellow Book), care ar fi fost adusă de „ebeni” la Holloman în 
1964. După spusele lui Collins, ebenii nu au nici o legătură cu 
cenușiii. Există trei exemplare ale Cărţii Galbene. Una este sau 
era păstrată de „EBE 2”, o alta într-o cameră blindată situată 
lângă esplanada din Washington și ultima într-o cameră specială 
de la Los Alamos. Se spune că această Carte este un fel de disc 
compact holografic, care poate să proiecteze în imagini infor- 
matiile pe care le conţine, combinând texte și holograme. Se 
citește pe un fel de tăbliță transparentă, care trece automat la 
pagina următoare când ochii ajung la baza unei pagini. După 
spusele celor care au putut să o citească, ar fi nevoie de o viata 
întreagă ca să o citești în întregime. Cartea Galbenă este o isto- 
rie a universului şi a prezenţei ebenilor de 10000 de ani. 
Pământul este o „staţie” putin mai depărtată de unul dintre dru- 
murile lor comerciale. Există alte cinci „grupuri” — sau mai 

multe — de extratereștri care vizitează Pământul. Acești „ebeni” 
nu ar fi ființele cu nas lung văzute la Holloman, ci acei „EBE” 
de tip 1 descriși în documentul SOM 1-01. 


Filmul îndoielnic al unei convorbiri 

cu un extraterestru 

În august 1997, emisiunea de televiziune americană Strange 
Universe a prezentat, într-un episod despre Zona 51, o secvenţă 
misterioasă de trei minute care voia să arate o convorbire cu un 
extraterestru cu ochii mari și negri. Am văzut acest film $i mi 
s-a părut foarte putin convingător. Se vede capul în penumbra, 
cu un medic în spate, pe o înregistrare video de proastă calitate. 
De unde provine această bandă video? Ar fi fost furată, de pe un 
computer, de către un angajat din Zona 51, cu pseudonimul de 
Victor. El ar fi reușit să o vândă societății de producție Rocket 
Pictures Home Video din Los Angeles. Revista Factor X 
povestește că a renunțat la contactarea lui Victor, pentru că cerea 
o sumă foarte mare pentru o discuţie! Toate acestea sunt, evi- 
dent, foarte exagerate: fie farsa mercantilă, fie operațiunea bine 
urzită de dezinformare. 


Robert Dean şi documentul „An Assessment” 

Să amintim pe scurt această mărturie care a făcut să curgă 
multă cerneală, dar care este „afectată” de o mare incertitudine. 
În 1991, un fost militar american, Robert ,,Bob” Dean a dezvăluit 
că, pe când se afla la post ca sergent-major, începând din 1963, 
la cartierul general al forțelor NATO din Europa (SHAPE, care 
încă mai era în Franţa în acea perioadă), putuse să citească un 
document lung, ultrasecret, despre OZN-uri, intitulat „O 
evoluţie” . Cum putuse acest sergent-major să pună mâna pe un 
astfel de document? Pentru că, explică el, fusese repartizat la un 
seviciu de informaţii. Acest dosar era rezultatul unui studiu care 
fusese făcut în urma unor observații spectaculoase în 1961 și 

fusese încheiat in 1964. Dean ar fi putut să citească liniștit docu- 
mentul, în timpul orelor neocupate! După spusele lui, fuseseră 
difuzate doar cincisprezece exemplare, dintre care unul pentru 
Franța, care „hotărâse după câteva luni” să înființeze GEPAN. 
Această afirmație aruncă o îndoială serioasă asupra spuselor sale, 
GEPAN fiind înființat zece ani mai târziu, în 1977. Ufologul bri- 
tanic Timothy Good, la început foarte interesat, a pornit o inves- 
tigatie foarte aprofundată datorită cunoștințelor pe care le avea, 
în special amiralul lord Hill Norton. Această investigație — in 
Franța a stat de vorbă cu un fost angajat al SHAPE, colonelul 
d’ Arcier — nu a dat nici un rezultat, în ciuda unor nume oferite de 
Dean. S-a stabilit că Dean nu făcuse parte dintr-un serviciu de 
informaţii, ci doar de traducere, iar documentul furnizat de el în 
această privință era probabil fals. 


Povestea ciudată a sergentului Stone 


Clifford Stone, fost sergent american locuind la Roswell, 
este un bărbat foarte simpatic și curajos, care s-a luptat ani de zile 
cu aparatul militar ca să-i smulgă informaţii despre OZN-uri. El 
a publicat două broșuri pline de documente, preţioase pentru toți 
aescetătorii. Dar activitatea sa ufologică a luat o nouă întorsătură 
în 1998, când a dezvăluit că a jucat un rol ultrasecret în privința 
OZN-urilor, pe când se afla la post în Vietnam. O poveste, tre- 
buie să recunoaștem, greu de crezut. Clifford Stone începe prin a 
dezvălui că în timpul celor douăzeci și doi de ani ai carierei sale 
militare a jucat totdeauna un rol de expert neoficial în privința 
OZN-urilor, asta incluzând și cei patru ani petrecuți în Vietnam, 
începând din ianuarie 1970. 1 se repartizase un birou, dar făcea 
escapade seara, trecând pe sub sârma ghimpată a taberei. Să 
spunem imediat că acest punct este puternic criticat de jurnalistul 
Don Ecker, care i-a publicat totuși povestea în UFO Magazine. 
Don Ecker, care a fost și el doi ani în Vietnam, servind într-o uni- 
tate de „operaţiuni speciale” a Agenţiei de Securitate, spune că 

nici nu putea fi vorba să te duci la plimbare în zona din jurul 
taberelor întărite, unde era voie să tragi fără somaţie! 

Clifford Stone istoriseşte totuși cum i s-a întâmplat o poveste 
ciudată pe când făcea o astfel de escapadă. O echipă militară îl 
aștepta acolo, ba chiar îi spusese că întârziase! Au urcat la bordul 
unor elicoptere mari Chinook si s-au îndreptat spre munți. Acolo 
au inspectat o rețea de galerii subterane făcute probabil de viet- 
namezi. Dar povestea lui capătă aici o dimensiune de „mare 
stranietate”. Au ajuns într-o grotă mare, puternic luminată, parcă 
electrificată, iar cei douăzeci-douăzeci si cinci de soldaţi prezenți 
erau foarte nelinistiti. Atunci a apărut o lumină verde, lată de 
aproximativ un metru, arătând un fel de tablou de bord, ca o holo- 
gramă. Colonelul care conducea operaţiunea i-a spus să atingă 
imaginea, ceea ce Stone a și făcut, învingându-și frica. Grota s-a 
luminat complet și au văzut atunci un fel de vehicul în formă de 
trabuc. În această relatare, care devine foarte confuză, grota se 
dovedește a fi un fel de laborator biologic unde se găsesc organe 
umane, cadavre de americani şi de vietnamezi! Apoi pereții au 
devenit transparenti și au putut să vadă cerul înstelat. 

Dacă povestea este inventată, este cel putin o superba poves- 
tire SF, demnă de un Lovecraft. Să o scurtăm totuși. Clifford Stone 
s-a jucat un moment cu panoul de control, dar a fost rănit foarte 
dureros la ochi de un fascicul de lumină roșie intensă. A avut 
impresia că i-a luat foc spatele și că leșină. S-a pomenit la intrarea 
grotei, împreună cu ceilalți soldați și a fost dus la spitalul militar. 
La puţin timp după aceea, colonelul i-a pus întrebări despre ce se 
întâmplase. Voia să afle dacă avusese un contact oarecare cu 
extratereștrii si astfel aflase că nu leșinase, ci dispăruse timp de 
patruzeci și cinci de minute! Un medic care participa la discuţie 
i-a făcut o injecție și atunci şi-a amintit că văzuse apărând niște 
ființe semănând cu niște lăcuste, pe care își amintise că le 
cunoscuse în copilărie, ființe care i-au îngrijit medical ochii. 
Discutia s-a terminat cu avertismentul de a nu vorbi niciodată de 
cele întâmplate. Cu ocazia altei discuţii, colonelul i-a explicat că 
acele cadavre erau cele ale unor oameni uciși în luptă. Dar erau 


301 Gildas Bourdais 


acolo si corpuri „sintetice”! Putem, fireşte, să nu luăm deloc în 
seamă povestea sergentului Stone. Si mai putem să ne întrebăm 
cum a apărut ea în mintea lui. A inventat Stone toate astea, există 
vreo părticică de adevăr în spusele lui? A fost supus vreunei expe- 
nente militare sofisticate de Mind Control? Sau de manipulare de 
către extratereștri? ÎI las pe cititor să aleagă. 


Confruntare cu extratereştrii în Cambodgia? 

O altă mărturie militară foarte ciudată este cea a unui fost 
ofițer din „Trupele Speciale”, care a servit în Cambodgia în timpul 
războiului din Vietnam. Linda Howe a publicat-o în cartea sa 
Glimpses of Other Realites — volumul II, apărut în 1998. Să 
rezumăm în câteva cuvinte punctul forte al acestei mărturii 
impresionante (la fel de imposibil de verificat). Acest ofițer cu 
pseudonimul Joe fusese confruntat în 1971, împreună cu patrula 
sa, în mijlocul pădurii, cu... extratereștri care se agitau într-un 
luminiș în jurul unui OZN cu diferite instrumente și nu-i 
văzuseră venind. OZN-ul era un aparat mare de formă rotundă, 
lat de aproximativ 15-20 m. Fiintele erau de statură mică, sub 
1,50 m, dar bine proportionate. Moment dramatic: deși acei 
extratereștri nu erau înarmaţi, după toate aparențele, unul dintre 
soldați, cuprins de panică, a tras, făcând să cadă la pământ unul 
dintre extratereștri. Joe a vrut să împiedice un măcel, făcând ges- 
tul de a ridica țeava puștii omului care trăsese. Atunci, cel care 
părea să fie șeful lor s-a întors spre Joe, a ridicat o mână într-un 
gest de pace, s-a apropiat de soldatul care trăsese și l-a lovit 
peste obraz, fără brutalitate. Soldatul a căzut ca în urma unui șoc 
electric, dar s-a ridicat rapid, ca și extraterestrul care fusese 
împușcat. Apoi toți extratereștrii și-au strâns instrumentele în 
fata soldaţilor inmarmuriti și au urcat în aparatul care a decolat 
imediat, aproape fără zgomot, provocând doar un mic curent de 
aer. La întoarcerea la bază, oamenii, foarte tulburati, au fost 
interogati timp de câteva ore de agenți în civil, care s-au identifi- 
cat doar ca fiind reprezentanți „MAJIC”. 

„Above Black”, cartea ciudată 

a sergentului Dan Sherman 

Deloc banală, această poveste a modestului „sergent tehni- 
cian” Dan Sherman prezintă amănunțit cum a devenit „comuni- 
cator intuitiv”, o activitate foarte secretă care consta în a primi 
prin telepatie, dar afișându-se pe o consolă informatică, mesaje 
extraterestre a căror origine exactă nu este, de altfel, deloc pre- 
cizată. Sherman, care a servit doisprezece ani în Air Force, 
povestește cum a fost selectat, după care a fost supus unui 
antrenament laborios destinat dezvoltării calităților sale men- 
tale paranormale. Titlul complet al cărţii sale, apărută în 1998, 
este enigmatic: Above Black. Project Preserve Destiny. Insider 
Account of Alien Contact and Government Cover-up (Dincolo 
de negru. Proiect Protecţie a destinului. Relatare din interior 
despre un contact extraterestru și despre disimularea guverna- 
mentală). În cursul antrenamentului — foarte sever $i solitar — a 
trebuit să înveţe să influenţeze mental o curbă, apoi niște modele 
mai complexe afişate pe un ecran. Obiectivul era stăpânirea 
unui mod de comunicare mentală, telepatic sau ,,paranormal”, 
dacă vrem. Si a reușit, pentru că a fost selectat pentru calitățile 
sale în materie. Devenit agent operațional, el a intrat în contact 
cu un extraterestru cu numele de Bones, de la care ne transmite 
câteva destăinuiri, cu zgârcenie, e adevărat. Ele se referă mai 
ales la natura timpului: „extratereștrii sunt în stare să călăto- 
rească prin timp, dar nu în jurul timpului”. Sherman mărturisește 
că nu înțelege nimic, dar amatorii de călătorii temporale vor fi 
dezamagiti: nici vorbă de deplasare în trecut! Lucrurile nu sunt 
clare nici în privinţa religiei. Sherman a întrebat entitatea dacă 
avem un suflet, la care aceasta a răspuns că „orice entitate care 
este conștientă că există are un intelect și un suflet”. Sherman a 
aflat că aceste ființe cunosc Pământul de foarte mult timp, că ni 
S-au arătat în multe ocazii şi că ne-au ajutat cu aporturi tehnolo- 
gice. Despre eventualitatea încrucișării genetice cu extrate- 

restrii, bascii sunt candidați buni! După spusele lui Bones, există 
un număr considerabil de alte ,,inteligente” in univers. Bones e 
reticent când e vorba să explice sensul expresiei „Project Preserve 
Destiny”. În cele din urmă i-a spus că „Pământul se află in 
perioada copilăriei sale geologice și că trebuie să ne așteptăm la 
schimbări importante”. Asta nu e deloc liniștitor! La fel și ceea ce 
află până la urmă Sherman de la superiorul său ierarhic, singurul 
lui om de contact: are calități speciale pentru că mama sa a fost 
manipulată genetic! După ce a aflat asta, Sherman s-a revoltat, a 
demisionat si în cele din urmă s-a hotărât să vorbească... 

Inutil să mai spunem că această mărturie a fost ținta celor mai 
virulente critici pe Internet, după cum era și cazul, dar lectura 
acestei cărți lasă o impresie de tulburare și totodată de sinceritate. 


Misteriosul „Doctor Michael Wolf” 

Dezvăluirile extraordinare făcute de Michael Wolf (pe 
adevăratul nume Wolf Kruvant) în 1996, într-o carte ciudată, 
The Catchers of Heaven, au provocat o polemică violentă. 
Relatarea lui este romanțată — după propria sa mărturisire — și 
e greu să deosebesti realul de fals, Wolf încetând din viata la 
16 septembrie 2000, în urma unei lungi maladii. Totuși, chiar 
dacă punem la îndoială unele aspecte ale acestei cărți, rămâne 
o poveste stupefiantă care ar putea să conţină o parte de ade- 
văr. Parcă poţi să știi! 

Michael Wolf istoriseste în carte viaţa sa de om de știință de 
înalt nivel — pretinde că este medic, fizician și informatician! — 
în cursul căreia spune că a participat, din 1972 până în 1977, la 
cercetări ultrasecrete în legătură cu extratereștrii. Unde? În acele 
laboratoare subterane, îndeosebi S-4 și Dulce! 

Wolf dezvăluie totodată participarea sa la experienţe bio- 
logice în colaborare cu extratereștrii „cenușii” veniți din Zeta 
Reticuli, care erau, ne spune el, prietenii lui! Wolf lasă să se 
înţeleagă că este el însuși un „hibrid” și că pentru asta fusese 
selectat pentru această carieră de studii secrete. Spune că a veri- 

ficat el însuși prezenţa în genomul său a unor secvențe genetice 
ne-umane, care făceau din el un „intermediar”. Din 1979, Wolf 
spune că a fost consultant ştiinţific al președinților americani, al 
Consiliului American de Securitate și al miticului grup MJ-12, 
unde conducea echipa ,,Alphacom”, grup de reflecţie asupra 
relaţiilor cu extratereștrii. 

Aceste dezvăluiri au provocat un scandal ușor de imaginat 
în sânul unei ufologii americane fragilizate de polemicile din 
anii optzeci. Ca şi în cazul lui Bob Lazar, a fost imposibil să i se 
verifice diplomele. Fizicianul Bruce Maccabee, care este doctor 
în fizică, spune că este imposibil să colectionezi două sau trei 
doctorate, cum pretindea Wolf, fiind și așa destul de dificil să 
obţii unul! Asta înseamnă că acest Michael Wolf este un impos- 
tor? Excelentul investigator Jim Courant (pilot si intructor de 
avioane de linie), cu care am discutat acest subiect, a putut totusi 
să verifice o parte din studiile sale si mai ales — după spusele 
unor informatori bine plasați — că a lucrat într-adevăr la baza 
S-4 (a cărei existenţă rămâne totuși nedovedită). Wolf avea si 
relații de înalt nivel în lumea științifică, precum fizicianul 
Harold Puthoff care a participat el însuși la cercetări ultrase- 
crete, precum „vederea la distanță”, despre care vom vorbi mai 
departe. 

Relatarea lui Michael Wolf devine pe alocuri confuză, pen- 
tru că mărturisește că a luat parte la cercetări biologice pentru 
care îi este rușine precum tentativele de fabricare a unor ființe 
hibride oameni-extratereștri... Wolf mai explică faptul că prele- 
varea de țesuturi animale de la vitele mutilate are drept scop 
prepararea de „organite”, putând să se adapteze corpului uman 
şi servind la filtrarea particulelor care ne ucid pe măsură ce 
poluăm planeta. Wolf denunță cu virulență uneltirile unei 
„cabale” anti-alieni în cadrul serviciilor secrete, care ar fi condusă 
de ofiţeri extremiști, mai ales de la Marină. Aceştia ar duce un 
război secret împotriva prezenţei extraterestre si a înțelegerilor 
încheiate. Acești oameni, spune el, le-au încălcat maltratând 

extraterestrii si încercând să doboare OZN-uri! 

Se vede că această carte a lui Wolf este plină de „dezvăluiri” 
stupefiante. La urma urmelor, Michael Wolf era un bărbat plin de 
căldură (am putut constata acest lucru vorbind cu el la telefon) şi 
un avocat al păcii, care a creat o fundaţie pentru ajutorarea copiilor. 
Mai pot cita aici și mărturia personală a doi investigatori 
cunoscuți de mine care, fiecare, mi-au spus — separat și în scris — 
aceeași poveste. ÎL vizitaseră împreună timp de două zile pe 
Michael Wolf. Noaptea, în camera lor de la hotel, au fost treziti 
de o sferă de lumină albastră, care le-a apărut în dormitor. Unul 
dintre martori s-a simțit complet paralizat, celălalt a tipat de 
groază, dar sfera a dispărut. A doua zi de dimineaţă au primit un 
telefon de la Wolf: „Ce vi s-a întâmplat noaptea trecută?” I-au 
povestit incidentul iar el le-a explicat că le ceruse „prietenilor 
lui” să le facă o demonstrație a prezenţei lor! 


Alte „dezvăluiri”, din ce în ce mai problematice 

Mai există și alte nume pe lista lungă a „dezvăluirilor” care 
s-au adunat în cursul anilor nouăzeci, la fel de spectaculoase și 
imposibil de verificat. De exemplu, relatarea unui anume 
colonel Steven Wilson, mort în 1997, care a făcut dezvăluiri 
extraordinare despre cele mai secrete activități, la care partici- 
pase chiar el. Wilson formase un grup ufologic foarte „avan- 
gardist” — Sky Watch International — ale cărui idei erau publicate 
pe un site Internet cu același nume. El a povestit cum a fost sal- 
vat de la un accident de către extratereștri, pe când era aviator 
militar, apoi fusese angajat în activitatea ultrasecretă a așa-numi- 
tului „Project Pounce”, care avea sarcina să recupereze OZN-urile 
accidentate. Povestea lui este plină de cei mai periculoși spe- 
cialisti în operaţiuni negre, numiții black ops: Delta Force, 
Black Berets şi... Men in Black, lucrând, fireşte, pentru MJ-12 si 
șefii lui, „MAJI”. Ba chiar spune că a asistat, în baza subterană 
S-4, la o ședință care l-a uluit: în fata unui grup de astfel de spe- 
cialiști, o blondă înaltă şi slabă, cu ochi albaştri, vădit extrateres- 

tră, a mânuit un cristal din care ieșeau holograme care ilustrau 
istoria Pământului si a intervențiilor extraterestre! O ședință care 
amintește foarte mult de serialul Stargate. 


Să menţionăm în același sens cartea lui Edgar Rothschild 
Fouché și Brad Steiger, Alien Rapture. The Chosen, apărută în 
1998. Steiger este un veteran al asa-zisei Lunatic fringe, care 
povestește de decenii mărturii extraordinare ale unor contactati 
(îndeosebi cu Semjase, frumoasa extraterestră venită din 
Pleiade!) şi ale unor „canale” care intră în contact mental cu tot 
felul de entități. Fouché, care spune că este — oricât ar putea să 
pară de incredibil — un descendent autentic al ministrului 
poliției lui Napoleon, își istoriseste propria poveste romantata 
de agent secret și militar din cadrul forțelor speciale, asemănă- 
toare cu relatarea colonelului Wilson. Dar ce să credem despre 
toate astea? Spune el însuși că această carte e un roman. 

Linda Howe a prezentat câteva mărturii din ultima sa carte 
la postul de radio cu mare audienţă Art Bell și pe Internet, măr- 
turii care lasă să se întrezărească că a fost o ţintă ideală a spe- 
cialistilor în dezinformare, pentru a fi discreditată, căci toți au 
puncte slabe. Virulenta criticilor la adresa ei pe Internet, unde 
toate loviturile sunt permise, nu face decât să întărească aceste 
temeri. În ultima sa carte, Glimpses of Other Realities (volumul 
II), ea reproduce o scrisoare lungă care îi fusese trimisă, în urma 
apariției precedentei sale cărţi, de doi agenți anonimi. Aceștia îl 
contactaseră mai întâi pe colegul ei, Ray Boeche, căruia îi ară- 
taseră legitimatiile de la Ministerul Apărării din Washington. 
Or, scrisoarea lor, care începe prin a o felicita pe Linda Howe 
pentru excelenta ei carte, este foarte ciudată. Referindu-se la 
fizicianul britanic David Boehm (autorul unei teorii foarte 
avansate despre natura „nelocală” a universului) şi la ideile lui 
Jacques Vallée, ei sugerează că ipoteza prezenței unor 
extratereștri ar putea să fie o manevră amplă de dezinformare 
guvernamentală, pentru a ne ascunde adevărata natură a 

„entităților neumane”, sau NHE: acestea ar fi niște călători ima- 
teriali care se deplasează în timp și în alte dimensiuni, care 
inseala și manipulează omenirea de la origini! 

Ne putem întreba, încă o dată, dacă aceste revelații contin o 
parte de adevăr. Linda Howe, pe care am întâlnit-o în iunie 2000 
la conferinţa de la San Marino, poate să fie convinsă de asta. 
Regăsim aici abordarea foarte esoterică a lui Jacques Vallée, 
John Keel și multi alții, asupra cărora voi reveni. Totuși, Linda 
Howe, contrar lui Vallée și Keel, nu exclude prezența extrateres- 
tră, dimpotrivă. 

Oare aceste idei esoterice nu au drept scop să ne ascundă 
prezenţa extraterestră? Acesta ar putea să fie obiectivul principal 
al dezinformării guvernamentale. Ar exista astfel în acțiune, în 
lumea serviciilor secrete, pe de o parte oameni care fac eforturi 
pentru dezvăluirea secretelor legate de extratereștri (,,colivia” 
martorilor din interior) si, pe de altă parte, cei care vor cu orice 
preţ menţinerea secretului despre extratereștri. Acestea fiind zise, 
tehnica utilizată curent pentru a semăna îndoiala şi confuzia 
despre prezența acestor extratereștri rămâne cea a mărturiilor 
necredibile, denuntate repede cu virulență de numeroșii sceptici. 
Câteva relatări culese de Linda Howe intră poate în această cate- 
gorie. Acestea sunt, de exemplu, mărturiile lui „Kewper” (anonim) 
din 1998 si ale lui Glen Pace din 1999, foarte îndoielnice, despre 
Zona 51. Kewper spune că a văzut prototipul avionului-spion 
SR-71 ia Groom Lake în 1958, desi aparatul a făcut primul său 
zbor în 1962: cu patru ani mai târziu! 


Trebuie să știm că o cantitate incredibilă de „dezvăluiri” şi 
de documente îndoielnice au circulat în ultimii ani nu numai 
provenind din Statele Unite, ci si din Rusia. Sunt — ca să 
amintim doar două — pretinse semnale extraterestre care ar fi fost 
captate în octombrie 1998, provenind din sistemul stelar EQ 
Pegasi, care anunțau o debarcare extraterestră la 7 decembrie in 
Arizona. Această ştire senzationala, propagată imediat cu aju- 

torul Internetului și radioului, îndeosebi de Richard Hoagland și 
Peter Gerstern (avocat valoros al Just Cause în anii şaptezeci, 
devenit un guru New Age la Sedona în anii nouăzeci), s-a 
prăbușit în ridicol, Arizona fiind în acea zi cuprinsă de o furtună 
de zăpadă. În schimb, dramatică a fost sinuciderea colectivă, în 
împrejurări care rămân stranii, a sectei „Heaven's Gate” în 1997. 

Un alt exemplu, care pare să fie doar o farsă cu scop comer- 
cial — să nu uităm că există şi așa ceva — a fost emisiunea tele- 
viziunii americane TNT, care pretindea că dezvăluie, în decem- 
brie 1998, documente secrete despre OZN-uri din fosta Uniune 
Sovietică. Partea cea mai tare a filmului — repede comercializată 
pe casete video în lumea întreagă — era recuperarea unui OZN și 
o şedinţă de autopsie. Totul era fals, după cum a putut să constate 
după verificări ufologul rus Boris Șurinov, căruia i-am trimis 
versiunea franceză spre examinare. Turnarea filmului fusese 
făcută de o echipă americană, la Moscova şi în regiune, echipă 
care pretinsese că face un film SF! Să fi fost o farsă comercială 
sută la sută? Nu este foarte sigur, deoarece există motive să 
bănuim o manevră de dezinformare. O indicație în acest sens 
este faptul că ufologului ultrasceptic Kal Korff i-a fost încre- 
dințată o așa-zisă bucată din OZN-ul expertizat. Dacă singurul 
obiectiv era doar obţinerea de bani, ultima mișcare nu era deloc 
o idee bună! Manevra era atât de insolită încât, după câteva 
declarații gălăgioase ale acestui „investigator”, prin care ne 
asigura că va merge până la capăt, nu s-a mai auzit nimic despre 
asta. În schimb, un investigator adevărat, rus de origine, care 
trăieşte la New York și care începuse să pună public la îndoială 
caseta cu argumente solide, a fost nevoit să nu mai spună nimic 
după ce canalul respectiv de televiziune l-a ameninţat că îi va 
intenta un proces. 


VIII 
Cine sunt? 
Ce vor? 


Adevăratele întrebări încep din momentul în care ai devenit 
conștient de realitatea OZN-urilor, ca fiind manifestări „inte- 
ligente” de origine ne-umană. Care este natura acestor „vizita- 
tori” care pilotează sau manipulează aceste OZN-uri? Sunt ființe 
de origine extraterestră sau „entități” de natură și mai misterioasă? 
Se află aici de mult timp? În caz afirmativ, dețin baze fizice pe 
Pământ sau în sistemul solar? Există sau călătoresc în „altă 
dimensiune”, de unde pot să se ivească prin „porți interdimen- 
sionale”? Ce vor? Sunt binevoitori, neutri sau ostili? Au intervenit 
în istoria noastră? Se află — așa cum avem multe motive să cre- 
dem -— la originea multor mituri și religii? Sunt manifestări 
„Supranaturale” angelice sau diabolice? Sau — întrebare dintre 
cele mai deranjante, de ajuns ca să explice inversunarea menti- 
nerii secretului — au manipulat genomul uman în cursul istoriei 
noastre? Au avut loc contacte secrete? Au fost încheiate 
înțelegeri secrete? Întrebări numeroase la care mulți au încercat 
de zeci de ani să găsească răspunsuri. 

În privința întrebării cheie, anume aceea de a şti dacă sunt 
ostili, neutri sau binevoitori (indiferent de adevărata lor natură) 
am făcut o recenzare a opiniilor, de la începutul anilor cincizeci 
si până astăzi. Diversitatea era destul de mare de la început, dar 
ea s-a radicalizat în anii optzeci și nouăzeci. Fie în mod negativ, 
o dată cu creșterea îngrijorării din anii opizeci, fie printr-o 
întărire a opiniilor „pozitive”, prin mișcarea culturală New Age 
din America. Dar alte opinii care s-au conturat treptat şi care con- 


OZN : Dezvăluirea secretului 310 


tinuă să fie discutate se îndreaptă spre ipoteze mai complexe, 
unde nimeni nu este complet negru sau alb. Viața noastră 
omenească este complexă. De ce n-ar fi așa și „cerul”"? Poate că 
suntem cunoscuţi, vizitaţi episodic sau în mod mai susţinut, de 
zeci de civilizații, cum sugerează multe mărturii! Ele ar putea 
să fie independente sau să coopereze între ele, sau ar putea să 
fie rivale, și asta de mult timp. Poate că ne aflăm sub suprave- 
gherea permanentă a două-trei dintre ele: unele mărturii ne 
îndreptățesc să credem asta. Poate că unii „extratereștri” sunt 
bine voitori, alţii neutri, iar alții sunt mult mai putin simpatici! 
Cuvântul ,,Alien” a căpătat o conotație destul de negativă, mai 
ales după fimul cu același nume. Unii par să aibă un foarte 
dezvoltat simţ al umorului: asta ar fi în tradiția acelor 
Tricksters, „zei răutăcioși” care joacă feste urâte, prezenţi in 
toate credințele primitive. 


Extraterestrii farsori, August 1998: un OZN 
canta in Ardeni 


Vara anului 1998 a fost, 
cu înșelăciuni fără ca marea majoritate a fran- 
cezilor să bănuiască, o vară 

„fierbinte” pentru OZN-uri. Un episod interesant al acestui 
val de observații ne oferă ocazia să reflectăm la o dimensiune 
deja veche a fenomenului OZN, pe care am putea-o numi 
„raionul de farse și păcăleli ET”. Regiunea Ardenilor a 
cunoscut cea mai mare concentrare de observaţii, foarte bine 
investigate de Jean-Luc Lemaire de la Charleville-Méziéres, 
împreună cu o echipă de investigatori care au recenzat peste 
două sute de mărturii, descriind cu o convergență remar- 
cabilă evoluţiile nocturne ale unui OZN de formă triunghiu- 
lara. În fond, un dosar clasic, lăsând ușa deschisă ipotezei 
unui avion secret. Or, în mijlocul acestui val, un grup de 
tineri cât se poate de credibili au relatat un caz mai mult decât 


„aliens” care umblă 

insolit, În seara zilei de 10 august, pe la orele 23:00, Frank Perrin 
şi şase prieteni de-ai săi au observat o sferă rosie, spre Vrigne- 
aux-Bois. Au luat hotărârea să se țină după ea și s-au înghesuit 
într-o mașină. La capătul a ceea ce lor li s-a părut o lungă par- 
tidă de-a v-ati-ascunselea, au descoperit OZN-ul, în zbor 
staționar deasupra unui câmp, dinspre care se auzea o muzică 
foarte violentă! Au recunoscut o melodie a lui Mike Brant, „Așa 
te iubesc”, foarte deformată. 

Dacă așa ne iubesc, suntem siguri de cel putin un lucru: isi 
bat joc de noi. O tentativă de explicare ar fi, poate, prin analogie 
cu acele false-adevărate documente militare, totdeauna anulate 
de vreo prostie, care ar constitui bomboana cu piper din frumoasa 
prăjitură a acestui val de OZN-uri. Incident ideal pentru a ridi- 
culiza, ceea ce a și făcut canalul FR-3. Este vorba de canalul 
național, căci FR-3 Nancy a făcut o anchetă de calitate, cu inter- 
vievarea lui Frank Perrin. Dar aceeași secvenţă, preluată pe pos- 
tul national, a fost ridiculizată, fiind prezentată cu un decor de 
marionete și pe fondul râsetelor persoanelor prezente, jurnalista 
Marie-Laure Augris si astronautul nostru national, generalul 
Jean-Loup Chrâtien. Pentru cei câțiva spectatori care au văzut 
această emisiune prezentată la o oră matinală, a fost, încă o dată, 
o poveste ridicolă a „celor care cred în OZN-uri”. Nimeni nu s-a 
întrebat ce interes avea acel băiat, care se vedea bine că avea 
capul întreg pe umeri, să inventeze o poveste atât de ridicolă? 
Aimé Michel, marele pionier al ufologiei franceze, a inventat 
expresia „festival de absurditati” referitor la acest gen de povești. 
Iată câteva exemple. 


Florile doamnei Lotti 

Scena s-a petrecut la Cennina, în Toscana, în ziua de | noiem- 
brie 1954. Doamna Rosa Lotti, care se plimba cu un buchet de 
flori, a întâlnit două personaje mici de statură, cu aparență 
umană, dar îmbrăcate în mod comic cu capă si o cască, aflându-se 

alături de un aparat ciudat: două conuri lipite şi așezate pe 
pământ vertical, pe un trepied. Cele două ființe s-au apropiat de 
ea zâmbind și i-au smuls florile, precum și ciorapul pe care îl 
scosese ca să le lege! În fata protestelor ei, i-au înapoiat ciorapul 
si femeia a fugit înspăimântată. Toate astea sunt de ajuns ca să 
ridiculizezi martorul și OZN-urile o dată cu el. 


1973: Un ET escaladează zidul unei grădini 


Acum ne aflăm în Belgia, la jumătatea lunii decembrie a 
anului 1973, în orașul Vilvorde, la 12 km nord-est de Bruxelles, 
unde se va derula o mică scenă ciudată și ridicolă totodată, dar a 
cărei realitate a fost confirmată de o investigație aprofundată 
făcută de SOBEPS (Societatea Belgiană de Studiere a Fenome- 
nelor Spațiale). Martorului, domnul V.M., care a preferat să-și 
păstreze anonimatul, i-a fost atrasă atenţia, pe la orele două 
dimineaţa, de o lumină ciudată din mica sa grădină, înconjurată 
de ziduri înalte și, în mod normal, cufundată într-un întuneric 
total. În spatele zidului din fund se afla o altă grădină aparținând 
mănăstirii. Martorul nostru s-a uitat pe fereastră și a descoperit, 
cu stupoare, o ființă înaltă cam de 1,10 m, purtând haine care 
luceau, o cască sferică transparentă si degajând o luminozitate 
verzuie. Un tub lega casca de un fel de rucsac, ca un aparat respi- 
rator. Acest „ufonaut” ținea în mâini un aparat care semăna cu un 
aspirator, pe care îl plimba deasupra unei mici stive de cărămizi. 
Domnul M, care vedea fiinţa din spate, a avut ideea să-i transmită 
semnale cu o lanternă. Acesta s-a întors cu o mișcare stângace, de 
parcă ar fi avut capul intepenit pe umeri. Martorul a descoperit 
atunci o fata incredibilă, cu ochi mari si galbeni lucind, ce păreau 
că luminează întreaga fata. În schimb, nu se vedea nici nas și nici 
gură. Ufonautul a răspuns la semnalele lanternei făcând semnul 
„V” cu două degete. Apoi s-a îndreptat spre zidul din fund si a 
început să-l escaladeze rămânând tot timpul perpendicular pe zid, 
ca într-o glumă de desene animate. La puţin timp după aceea, 
martorul, năucit, a văzut apărând în spatele zidului un halo de 

lumină albă, a auzit un zgomot ușor, apoi a văzut ivindu-se lent 
un obiect rotund şi luminos, lat de vreo 5 m, care a rămas un 
moment în zbor staționar. Partea de sus a OZN-ului bătea în por- 
tocaliu fosforescent, având deasupra o cupolă transparentă, sub 
care martorul l-a putut zări pe umanoid, scăldat într-o lumină 
verde. OZN-ul s-a mai ridicat încă vreo douăzeci de metri, s-a 
legdnat ușor, emițând în jur jeturi de scântei și un fel de șuierat, 
apoi a dispărut în mare viteză. În câteva secunde, nu mai era 
decât un punct luminos printre stele. 


cui 


„Spiridușul” de la Kelly- 


Hopkinsville. Copie a unui desen Micul „diavol” văzut în Italia, 
de Pauline Bowen, realizat după în 1978. 
ancheta USAF. 


1974: Roboții de la Warneton 


Iată alt caz de mare stranietate, dar bine studiat și a cărui 
realitate nu poate fi pusă la îndoială. În ziua de 7 ianuarie 1974, 
domnul X, care si el a vrut să-și păstreze anonimatul (e lesne de 
înțeles), se deplasa cu mașina pe la 20:40 pe drumul spre 
Warneton, lângă frontiera franco-belgiană, când farurile, apoi 
motorul a încetat să mai funcționeze, obligându-l să se oprească. 
Martorul a văzut în dreapta sa, la 150 m, pe un câmp, un obiect 

ciudat sprijinit pe trei picioare, semănând cu „casca unui soldat 
englez din primul război mondial”. Apoi a văzut venind spre 
mașina sa două ființe ciudate, care s-au apropiat până la patru 
metri de vehicul. Prima, înaltă de 1,20-1,30 m, semăna vag cu un 
,omulet Michelin”, cu o cască mare și rotundă, având în mână un 
fel de riglă mică, cu un vârf în formă de piramidă, îndreptat spre 
. mașină. Al doilea era mai înalt, cu o cască de formă cubică si un 
fel de uniformă destul de ridicolă, cu două rânduri de nasturi, o 
centură și un toc de piele pentru armă. Amândoi aveau aceeași 
faţă în formă de pară, având aspectul îngrijorător al unui cap de 
mort, dar cu ochi mici și rotunzi. Domnul X a simţit brusc un șoc 
slab în partea din spate a capului și a auzit un sunet modulat. 
Experienţa a fost întreruptă de sosirea unei mașini. Cele două 
entităţi au întors capul cu o mișcare perfect sincronizată — ca niște 
roboţi — şi au ajuns la aparatul lor, dar martorul nu-și amintește 
cum. Celălalt automobilist, care văzuse scena, s-a oprit ca să-l 
întrebe dacă fusese agresat, găsindu-l aplecat peste volan, într-o 
stare de năuceală. Dar lucrul cel mai incredibil poate a fost fap- 
tul că incidentul s-a repetat, după cinci luni, în același loc. De 
data asta, cele două ființe se aflau pe marginea drumului, ca niște 
autostopiști! Martorul a simțit același șoc, a auzit același sunet, 
apoi a văzut entitățile dispărând brusc, ca și cum s-ar fi dezinte- 
grat. Astfel a fost publicată întâmplarea dar, după Joél Mesnard, 
directorul revistei Lumiéres dans la nuit, martorul precizase inves- 
tigatorului Jean-Marie Bigorne că primise un mesaj telepatic 
aiuritor, debitat de o voce mecanică: „Du-te... și spune... că... 
vom... invada... Pământul!” Altă glumă? 


Apariţii monstruoase şi fantastice 


Istoria OZN-urilor este presărată cu apariții monstruoase, teri- 
fiante sau fantastice, amintind de legendele antice și medievale: 
pitici, spiridusi, giganți, ciclopi și, bineînțeles, „demoni” care 
miros a pucioasă. Unii fac parte din folclorul bine cunoscut al 
ufologiei mondiale și nu voi face decât să-i amintesc. E vorba, de 

exemplu, de „monstrul” care a speriat un grup pașnic de cetățeni 
americani în orășelul Flatwoods, în vârful unei coline, in 1952: 
„Un monstru care scuipa foc, înalt de trei metri, cu un corp verde- 
strălucitor si capul roşu ca sângele, plutind deasupra solului si 
degajând un miros groaznic care îi îmbolnăvise”! Mai sunt si 
spiridusii verzi, cu ochi și urechi mari, de la Keely-Hopkinsville, 
care au terorizat o noapte întreagă niște țărani la ferma lor din 
Kentucky, în 1955. Un caz solid, bine investigat de un ofiţer din 
Air Force, dar o povestre delirantă, bine făcută ca să ridiculizeze 
OZN-urile. În 1966, o altă poveste de adormit copiii a fost cea a 
„omului-molie” din Virginia. Timp de peste un an, o ființă zbu- 
rând cu niște aripi de liliac și cu ochii roșii a bântuit regiunea 
Point-Pleasant, o regiune fertilă în apariţii de OZN-uri. 


Europa a avut și ea parte de apariţiile ei. Să cităm un caz 
italian. În 1978, un drăcușor ridicol cu urechi mari a apărut lângă 
un OZN aterizat, la Angelo di Ambros, în regiunea Gallio. 

Acestui bestiar incredibil îi putem adăuga pe pseudoextra- 
terestrii prinși la Varginha, în Brazilia, în 1996. Si aici avem de-a 
face cu un caz foarte solid, bine investigat și cu descrierea unor 
ființe de coşmar, goale şi mirosind cumplit a amoniac! Perfect 
pentru ridiculizarea poveştilor cu OZN-uri prăbușite. Și totuși 
ştim, de exemplu, că unul dintre soldații însărcinați cu cap- 
turarea, tânăr si sănătos, a murit peste trei zile de o așa-zisă 
bronșită, în plină vară, fiind îngropat fără ca familia să-i poată 
vedea corpul. Putem aminti aici și apariția unor animale mon- 
struoase, care ucid si beau sângele animalelor de ogradă in Porto 
Rico, numite din această pricină „ciupacabras”, „băutorii de 
sânge”. În ultima vreme le vedem în alte țări din America 
Latină, în Mexic, în Brazilia și în Chile. Psihoză colectivă sau o 
vastă operațiune de înscenări înșelătoare, demne de „vampirii” 
din secolele trecute? Se dorește întreținerea credinței în fiinţe 
demonice, creaturi ale lui Satan? 

Ataşate dosarului OZN au 


Mister 1994 existat totdeauna povești miste- 
„oameni rioase despre „oameni în negru” 
în negru” (în engleză: Men in Black sau 


MIB), care ar veni să intimideze 
martorii și să le interzică să vorbească. În filmul Men in 
Black, care a avut un mare succes în 1997, aceste personaje 
îngrijorătoare, îmbrăcate în întregime în negru, erau prezen- 
tate ca fiind niște agenţi secreti având misiunea să demaste 
extratereștrii clandestini periculoși, capabili să ia o aparență 
umană. Acest scenariu extravagant a fost inspirat dintr-o 
poveste de benzi desenate de succes, publicată începând din 
1990 în Statele Unite. Dar la originea mitului există povești 
„adevărate” cu oameni în negru. Ce înseamnă ele? Sigur e 
faptul că intervenţia acestor personaje misterioase este tot- 
deauna legată de observarea unui OZN. 


Prima poveste cu „oameni în negru” 

Prima poveste cu „oameni în negru” datează din iunie 
1947, în Statele Unite. Ea a fost investigată de Kenneth 
Arnold, omul care a făcut prima observație celebră a unor 
„farfurii zburătoare” cu câteva zile mai înainte, lângă 
muntele Rainier. A povestit chiar el această întâmplare 
stranie în cartea sa, The Coming of the Saucers. Un mic edi- 
tor de SF, Ray Palmer, i-a propus lui Arnold printr-o scrisoare 
datată 20 iulie să investigheze pentru el, cu achitarea cheltu- 
ielilor, o observaţie spectaculoasă a unor OZN-uri care fuseseră 
semnalate în regiunea sa. Doi paznici din portul Tacoma, la 
sud de Seattle, în statul Washington, spuneau că au văzut de 
aproape șase OZN-uri mari survolând golful, lângă Maury 
Island. Unul dintre aceste aparate, care părea aflat în dificul- 
tate, ar fi dat drumul unei adevărate ploi de bucăți metalice, 
dintre care unele loviseră ambarcatiunea unde se aflau cei 


„Ciupacabra”, care ar fi fost văzut la Porto Rico si in 
alte tari din America Latina. 


Creatura de la Varginha, Brazilia. 

doi. În timp ce Arnold încă mai ezita să înceapă această investi- 
gatie — propria sa mărturie luându-i destul timp —, a fost în mod 
ciudat încurajat, cu ocazia unei conferințe ţinute în orașul său 
natal, Boise (Idaho), de un necunoscut care cunoștea pe unul 
dintre paznicii din port, Harold Dahl. Atunci s-a hotărât să se 
ducă, dar când a ajuns la Tacoma, toate hotelurile erau pline. 
Atunci și-a încercat norocul la marele hotel din oraș, Wintrop, 
unde a descoperit cu stupefactie că cineva — nu a ştiut niciodată 
cine — îi rezervase o cameră! Nici măcar nu avea adresa lui Dahl, 
dar l-a găsit în cartea de telefon. La telefon, Dhal s-a arătat la 
început foarte reticent, sfătuindu-l chiar să se întoarcă acasă. 
„Cazul ăsta de farfurii zburătoare este lucrul cel mai complicat 
pe care îl vei întâlni vreodată” i-a spus el, după care s-a răzgân- 
dit și au fixat o întâlnire. 

Harold Dahl i-a povestit lui Kenneth Arnold aventura sa, 
care avusese loc în realitate la 21 iunie, cu trei zile înainte de 
observaţia istorică a acesteia. Fragmentele metalice aruncate de 
OZN păreau de două feluri: unele erau ca niște foi de aluminiu, 
altele semănând cu niște bucăţi de rocă vulcanică. Acestea erau 
probabil foarte calde, căci scoteau fum după ce cădeau în apă. 
Văzând asta, Dahl si echipajul s-au depărtat cât mai repede, dar 
fragmentele loviseră ambarcatiunea, rănindu-i fiul și omorându-i 
câinele! La întoarcere, Dahl şi-a informat imediat șeful, Fred 
Crisman. Acesta nu l-a crezut, dar a luat fragmentele metalice 
căzute pe punte, precum si filmul cu fotografiile pe care avusese 
timp să le facă. Mai târziu, nici un investigator nu a putut să 
vadă acest film, care fusese „pierdut” câteva zile mai târziu. S-a 
știut doar că era pătat, ca și cum ar fi fost expus la raze X. 
Crisman s-a dus să inspecteze malul unde, după spusele lui Dahl 
și ale oamenilor săi, căzuseră multe bucăți metalice. Atunci a 
apărut primul „om în negru”. 

A doua zi, 22 iunie, la orele șapte dimineaţa, un om s-a 
prezentat la casa lui Dahl şi i-a cerut să meargă să ia micul dejun 
cu el. Dahl a acceptat, sperând că va cumpăra din fragmentele pe 

care le avea. Bărbatul avea vreo patruzeci de ani și era îmbrăcat 
în negru. El l-a dus pe Dahl, cu o mașină de culoare închisă, la 
o cafenea depărtată de port și a început să-i spună întreaga 
poveste din ajun cu o precizie incredibilă. „Cunosc mult mai 
mute lucruri despre experienţa ta, a zis el, pe care n-ai să le crezi 
niciodată.” El a explicat în termeni misterioși că acea observaţie 
n-ar fi trebuit să aibă loc și că, dacă Dahl tinea la viata lui și isi 
iubea familia, ar face bine să nu sufle o vorbă despre cele întâm- 
plate. Dar Dahl nu a ținut cont de avertisment şi a povestit 
întâmplarea altor muncitori din port. 

Dahl i-a arătat lui Arnold câteva fragmente păstrate de el, 
dar în această privință Arnold a fost foarte dezamăgit 
recunoscând imediat bucăți de rocă vulcanică foarte banale. 
Atunci a început să bănuiască că era vorba de o farsă. Dahl i-a 
propus atunci să meargă să-i arate celelalte fragmente, de metal 
„alb”, pe care şeful său Crisman le găsise pe insula Maury 
Island, dar și acestea i s-au părut foarte obișnuite. Or, Crisman a 
venit la hotelul său împreună cu Dahl a doua zi dimineaţă și i-a 
povestit că nu avea nici o îndoială asupra relatării lui Dahl căci, 
când se dusese să adune acele obiecte, văzuse și el trecând OZN-uri 
deasupra malului! Arnold a chemat în ajutor un aviator — căpi- 
tanul E.J. Smith — care văzuse și el recent un OZN, aflându-se la 
bordul avionului său aparținând companiei United Airlines. 
Smith a acceptat și a sosit la 30 iulie la Tacoma. Acum misterul 
devine si mai mare, căci șeful agenţiei United Press de la 
Tacoma a început să primească tot felul de telefoane anonime 
care povesteau în amănunt convorbirile lui Arnold și Smith cu 
Dahl si Crisman, din camera de hotel de la Wintrop, ca $i cum 
ar fi fost ascultate. Dahl și Crisman nu puteau să fie suspectaţi, 
căci unele dintre apeluri avuseseră loc pe când se aflau la hotel. 
Cei doi investigatori au decis atunci să cheme doi ofiţeri 
cunoscuţi de ei — Brown si Davidson — specialiști în informaţii, 
de la baza Hamilton din California. Spre marea surpriză a lui 
Arnold si Smith, aceștia au sosit chiar în aceeași seară cu 

avionul, după un zbor de două ore. Povestea ia o întorsătură 
tragică, deoarece amândoi au vrut să plece în aceeași seară, după 
miezul nopţii, cu o încărcătură de fragmente. Or, avionul lor, un 
bombardier B-25, a luat foc în zbor. Echipajul a sărit cu parașuta, 
cu excepţia celor doi ofițeri, care au refuzat $i au pierit în scurt 
timp în accident. Această poveste mai are şi alte aspecte ciudate, 
dar ne-ar lua prea mult timp să le prezentăm aici. Arnold a rămas 
convins că era adevărat, dar Air Force a tras concluzia că era o 
înşelătorie vulgară care luase o întorsătură proastă, provocând 
moartea a doi ofițeri. Oricum, nimeni nu i-a mai revăzut pe Dahl 
si Crisman. S-a aflat de la un informator anonim că Crisman 
fusese mutat în Alaska. La rândul său, Arnold a scăpat ca prin 
minune dintr-un accident, avionul său având pană la decolare, în 
ciuda grijii deosebite cu care fusese verificat. Ancheta a stabilit 
că cineva închisese valva de alimentare! Dacă era vorba de o 
farsă, atunci era foarte elaborată și foarte periculoasă! În ultimii 
ani, Fred Crisman a făcut să se vorbească iar despre el, într-un 
mod nu mai puţin suspect. În 1968, judecătorul de instrucție Jim 
Garrison, care anchetase asasinarea preşedintelui Kennedy, l-a 
identificat pe Crisman ca unul dintre personajele văzute la locul 
impuscaturilor, bănuindu-l că fusese amestecat în complot... Dar 
o altă poveste ciudată, din 1952, a dus cu adevărat la nașterea 
legendei „oamenilor în negru”. 


1952: Bender şi cei trei oameni în negru 

Anul 1952 a fost foarte fertil în observaţii de OZN-uri. În 
aprilie, americanul Albert Bender, un tânăr investigator entuzi- 
ast, a creat o asociaţie — „Biroul internaţional al farfuriilor 
zburătoare” — care a cunoscut rapid un mare succes, probabil 
pentru că preconiza o atitudine primitoare pentru misterioşii 
vizitatori sosiți la bordul OZN-urilor. Acest grup a avut o durată 
de viaţă foarte scurtă căci, în septembrie 1953, Bender a anunţat 
brusc, în buletinul său Space Review, că înceta orice activitate, 
cu această declaraţie ciudată: „Misterul farfuriilor zburătoare nu 

mai este un mister. Originea este cunoscută, dar orice informatie 
despre acest subiect este suprimată din ordinul unei autorități 
superioare”. Bender recomanda cea mai mare prudență investi- 
gatorilor ufologi. 

La începutul anului 1953, Bender îl numise responsabil 
de investigaţii pe Grey Barker, un alt pasionat al OZN-urilor, 
care avea să depună mărturie mai târziu despre acest episod 
ciudat într-o carte publicată în 1956: ,,Stiau prea multe despre 
farfuriile zburătoare”. Bender îi povestise lui Barker, precum 
și altor câtorva colaboratori de încredere, că primise în august 
vizita a trei „oameni în negru” care îl înspăimântaseră și îl 
convinseseră să înceteze orice activitate legată de OZN-uri! 
Or, tocmai scrisese unui corespondent o scrisoare, în care dez- 
văluia secrete despre OZN-uri, pe care le aflase de la oamenii 
guvernului. Câteva zile mai târziu, aceşti trei oameni l-au vizitat 
acasă. Erau de vârstă mijlocie, îmbrăcaţi în negru, cu pălării, 
veniseră cu o mașină neagră și se aflau în posesia scrisorii sale! 
Bender a crezut că e vorba de agenți guvernamentali, pentru că 
l-au amenințat cu închisoarea dacă vorbea. A fost atât de speriat de 
această vizită încât a fost bolnav timp de trei zile. Unul dintre cei 
trei a revenit să-l vadă, de data asta într-un mod mai amical, ca 
să-l ajute să-și revină de pe urma traumatismului. 

Cazul lui Bender a devenit și mai misterios după ce a scris o 
carte în 1962 — „Farfuriile zburătoare și cei trei oament” —, carte 
în care pretindea că dezvăluie acel faimos secret al OZN-urilor. 
Or, relatarea lui era atât de neverosimilă — o poveste cu niște ființe 
malefice si periculoase, dero, care trăiau sub pământ în grote 
imense — încât nimeni nu l-a crezut, iar Barker însuși le-a reco- 
mandat ultimilor susținători să nu creadă în ce era scris în carte. 


În ciuda tuturor dezmintirilor oficiale, poveștile cu oamenii 
în negru au continuat să apară în legătură cu OZN-urile si nu 
numai în Statele Unite. Ce sunt aceste personaje ciudate? Agenti 
secreti, ca în film, cu misiunea să supravegheze mișcările ,,vizita- 

torilor” extratereștri, să ne protejeze și mai ales să mențină 
secretul despre aceste povești? Aceasta este ipoteza care ne 
vine imediat în minte, având în vedere mărturiile. Totuși, 
lucrurile poate că nu sunt chiar atât de simple, căci unii mar- 
tori descriu „oamenii în negru” cu o alură mai ciudată, 
ajungând să ne întrebăm dacă unii n-ar fi chiar ei niște... 
extratereștri! Toate aceste povești — care s-au adunat de 
decenii — cu pitici ridicoli, cu monștri grotesti și personaje 
care stânesc teama i-au condus treptat pe multi investigatori 
din anii șaptezeci fie la analize de tip „psiho-sociologice”, fie 
la ipoteze mai mult sau mai putin esoterice, chiar religioase. 
Înainte de a merge mai departe, să facem o rapidă trecere în 
revistă a acestor diferite tentative de interpretare. 


A d Pe la sfârșitul anilor șaptezeci, 
Câteva tentative un număr crescând de observatori 
de explicaţie până atunci deschiși spre ipoteza 

extraterestră s-a retras în tabăra 
scepticilor, văzând în dosarul OZN doar fenomene de tip psiho- 
logic și sociologic, precum fabulatii, zvonuri si halucinații 
colective, având sursa în poveștile SF. Bertand Méheust era 
autorul cel mai cunoscut în Franța pe această temă, cu cele două 
cărți ale sale: Science fiction si farfurii zburătoare (1978) si 

Farfuriile zburătoare si folclorul (1985). Există cu siguranță 

trăsături comune — am văzut deja asta — între poveștile cu 

OZN-uri (întâlniri de gradul H, răpiri) și legendele folclorice sau 

miturile și mai vechi! Dacă extratereștrii sunt prezenți pe 

planeta noastră dintotdeauna — indiferent de adevărata lor natură 

— atunci au suscitat neapărat numeroase mituri. În plus, inter- 

pretările pur socio-psihologice sunt obligate să ia în considerare 

toate observațiile comportând manifestări fizice: efecte asupra 
martorilor, urme pe sol, înregistrări radar etc. Și ce să mai zicem 
de întreg dosarul secretului militar în privința OZN-urilor! 

Interpretarile de tip esoteric 

Putem lega unele ipoteze despre OZN-uri de lunga traditie a 
ideilor esoterice, care s-au dezvoltat din Antichitate mai mult sau 
mai putin clandestin pe lângă religiile oficiale şi care s-au bucurat 
de o revenire a interesului în epoca noastră, ca reacție la excesele 
raționalismului iriumfalist. De exemplu, unii — călcând pe urmele 
lui Jacques Vallée și John Keel în Statele Unite — au vrut să inter- 
preteze ceea ce au numit global „fenomenul OZN” ca fiind o mani- 
festare multiformă a unei singure și aceeași ,,Inteligente”, miste- 
rioasă și manipulatoare, prezentă în spaţiul terestru din cele mai 
vechi timpuri, dar ale cărei obiective rămân foarte obscure, poate 
Chiar răuvoitoare. Această teorie, care aminteşte de unele idei 
gnostice din primele secole de după Hristos, a fost susținută în 
Franţa îndeosebi de Jean Sider, autor al mai multor lucrări pe 
această temă si care are destul de multi susținători. În aceasta 
ordine de idei, Sider a făcut o descoperire foarte tulburătoare pe 
care se cuvine să o semnalăm: multe din numele de extratereștri 
citate de contactaţi seamănă foarte mult sau chiar sunt identice cu 
cele ale unor demoni (în sens larg) din religii și mituri. Studiul său 
a fost onorat de revista americană Mufon în iulie 2000, fiind deci 
o temă de reflecţie cât se poate de actuală. Asta să însemne totuși 
că suntem confruntati cu niște entități demonice, în sensul religios 
al termenului? Jean Sider nu spune asta, dar este ideea pe care o 
apără alti autori, și asta de mulți ani. 


interpretările religioase 

Religiile oferă o grilă de lectură mai clasică, dacă vrem. În 
acest spirit, OZN-urile sunt văzute deseori ca niște semne reli- 
gioase, poate anunțătoare ale sfârșitului lumii. Pentru unii, de 
tendință fundamentalistă, sunt demoni care trebuie alungați: tre- 
buie să recunoaștem, de altfel, că modelul „standard” de „mici 
cenușii” are un cap destul de demonic! În Franţa, câțiva autori 
sunt deja susținători declaraţi ai naturii satanice a OZN-urilor și 

ai „entităţilor” care le sunt asociate. Este cazul lui Jean Robin, 
cu a sa carte Obiectele zburătoare neidentificate sau Marea 
Parodie (1979) și a lui Jean-Michel Lesage, cu cărțile sale 
Manipularea ocultă (1989) şi Secretul diabolic al OZN-urilor 
(1995). Jean Robin, în cartea sa cea mai recentă — intitulată în 
mod ciudat Veghetorule, cum stăm cu noaptea? -, îi critică pe 
nefericitii ufologi care nu au înțeles nimic, incapabili să isi dea 
seama cu ce forte obscure au de-a face. Problema este că acest 
gen de analiză este reversibilă, ca și în cazul argumentelor de tip 
folcloric. Ce ne dovedește că nu niște extratereștri cât se poate 
de fizici se joacă cu noi, de la începutul timpurilor, făcându-ne 
să credem ce vor ei, de exemplu că sunt niște demoni? Ar fi o 
găselniță bună pentru a-i impresiona pe oameni. În fond, cu 
această demonologie „OZN-istică”, avem aici de-a face cu o 
viziune foarte tradițională, cvasimedievală, a problemei OZN. 
Dar, din fericire, nu toată lumea susţine o viziune atât de 
pesimistă. Pentru alți autori, precum pastorul american Barry 
Downing, „piloții” OZN-urilor sunt mai curând de natură 
angelică dar se pare că, mai recent, a evoluat spre ideea de 
extratereștri, agravandu-si astfel cazul în ochii traditionalistilor! 
La fel, un demonolog reputat al Vaticanului, monseniorul 
Corrado Balducci, își dă osteneala să ne liniștească în privința 
naturii și intentiilor extraterestrilor, după cum vom vedea mai 
departe. Dar poate că acești doi teologi sunt prea optimişti... 


Prezența extraterestră 

Rămâne — în ciuda a numeroase critici — prima ipoteză, cea 
a vizitatorilor extratereștri, care nu a putut fi respinsă cu probe 
până în momentul de față, contrar a ceea ce unii au crezut că pot 
să afirme. Desigur, ideea foarte simplă de OZN-uri din „tablă și 
buloane” trebuie să fie depășită ca să fie îmbogăţită cu ipoteze 
mai îndrăznețe, precum capacitatea de manipulare a spaţiului și 
timpului, de deplasare într-o „altă dimensiune”. O ipoteză și mai 
deschisă este aceea de a lua în calcul prezența atât a extrate- 

reștrilor cât si a unor ființe nefiind cu adevărat prezente fizic, 
a căror natură ar rămâne de elucidat. Pe de altă parte, ne 
putem teme că aparițiile de monștri si mesajele incoerente 
primite de contactaţi sau de răpiți ar putea să fie deseori acti- 
uni de camuflare, perdele de fum. Atunci, se arată sau se 
ascund? Poate că si una și alta. Aceşti misteriosi „vizitatori” 
ar vrea să se facă cunoscuți treptat, obișnuindu-ne cu 
prezenţa lor, ascunzandu-si în același timp adevăratele 
intenții. 

O problemă centrală în toate dezbaterile despre OZN-uri 
şi ocupanții lor este cea a intentiilor lor. Sunt binevoitori? 
Sunt observatori neutri sau constituie o amenințare pentru 
omenire? Avem deja destule motive să fim circumspecti și să 
ne temem de prezenţa unor „vizitatori” nu prea simpatici. 
Totuși, pentru unii, îndeosebi în mediul New Age american, 
nu există nici o îndoială: sunt ființe binevoitoare, „fraţi veniţi 
din spaţiu”, angelici, care ne vor numai binele. Si există măr- 
turii credibile in acest sens, în care „extratereștrii” au deseori 
o aparență umană. Ar fi absurd să nu le semnalăm. 


Răpite şi îngrijite la bordul 

unui OZN! „Vizitatori” 

Iată o întâmplare extraordinară de : og e A 
răpire la bordul unui OZN, care ar fi avut binevoitori? 
loc la Porto Rico. Conform relatării 
culese de excelentul investigator Jorge Martin, o femeie tânără 
și mama ei au fost răpite pe când mergeau cu mașina. 
Amândouă au fost îngrijite de extratereștri, care le-au vindecat 
de boli grave, apoi le-au făcut dezvăluiri despre o mutație 
apropiată a omenirii. Incidentul ar fi avut loc în cursul verii 
anului 1979 sau 1980, dar nu a fost dezvăluit decât în 1994, cu 
ajutorul unor ședințe de hipnoză, ceea ce explică incertitudinea 
asupra datei exacte. Trebuie precizat că cele două femei au fost 

chestionate separat și fără să fie informate — până la sfârșitul 
şedinţelor de hipnoză — de relatarea celeilalte. Or, cele două relatări 
concordă prefect. Sedintele au fost făcute de un specialist reputat, 
Manuel Mendez del Toro, asistat de investigatorul Jorge Martin. 
Această întâmplare, dacă este adevărată, ne deschide perspective 
complexe în privința prezenței și rolului pe care l-ar putea juca nu 
una, ci mai multe civilizații extraterestre fata de noi. 

Cele două femei, Miriam si mama ei Sonia (pseudonime), 
se deplasau la bordul mașinii lor Chevrolet Montecarlo pe dru- 
mul naţional nr. 2 din insula Porto Rico, în regiunea Bayamon. 
Se duceau să viziteze un unchi care să se ocupe de mamă, foarte 
afectată si bolnavă după moartea recentă a tatălui. Pe la șapte 
seara, ele au remarcat că cerul s-a întunecat brusc: peisajul a 
devenit întunecat şi părea că le dispărea din ochi. Conform măr- 
turiei lui Miriam, confirmată de cea a mamei sale, au auzit un 
huruit ciudat și s-au simțit bizar. Mașina părea să fi părăsit dru- 
mul. Miriam s-a întors spre mama ei, dar a văzut că era parcă 
înmărmurită într-o transă. Iar mama ei, Sonia, a povestit același 
lucru: şi-a văzut fiica în aceeași stare! O lumină intensă, alb-albăs- 
truie a pătruns în mașină, apoi a urmat un gol de memorie. 
Primul lucru de care femeile și-au adus aminte după aceea a fost 
că se aflau mult mai departe pe drum, lângă Arecibo. Era nouă 
$i jumătate seara și au înțeles că trecuseră două ore si jumătate 
în care nu-și aminteau ce au făcut. 

Miriam, care se afla la volan, a văzut raza învăluind-o pe 
mama ei si aceasta a dispărut. Înspăimântată, s-a uitat afară și a 
văzut un enorm obiect rotund, de un cenușiu metalic, care părea 
că plutește deasupra mașinii. În acel moment, o altă rază de 
lumină a învăluit-o si pe ea. S-a simțit atrasă în sus şi a avut 
impresia că trece prin tavanul mașinii, ca și cum n-ar fi existat! 
Privind în urmă, a văzut mașina care plutea în aer şi a zărit, mult 
mai jos, departe, luminile străzilor și caselor. Privind iar spre 
obiect, a văzut o ușă deschisă într-o parte, unde stătea o fiinţă 
ciudată, cu o aparenţă umanoidă și înaltă — aproape 1,90 m -, 

care a primit-o. Avea un ten gri-palid, capul mare, cu un nas 
mic, O gură mică si ochi negri, dar aceștia nu erau foarte mari: 
nu era deci clasicul „cenușiu” cu ochii mari și negri, popularizat 
în multe povești de răpiri la bordul unui OZN, îndeosebi în 
Statele Unite. Fiinţa i s-a adresat mental, i-a spus să nu-i fie frică 
$i a tras-o cu blândeţe în interiorul OZN-ului, continuând s-o 
liniștească, spunându-i că mama ei era si ea acolo. Interiorul 
aparatului i s-a părut foarte frumos, în nuanțe de un cenușiu 
argintiu. După ce au străbătut un culoar arcuit, au ajuns într-o 
încăpere rotundă unde se aflau ființe cu aceeași înfățișare dar de 
talie mai mică — în jur de un metru — deci mai conformi cu modelul 
„micului cenușiu”. Miriam și mama ei au fost primite atât de cei 
mici cât și de cel mare — care părea că îi conduce — cu multă 
amabilitate și, amândouă, au avut o impresie de pace interioară 
și de iubire în mijlocul acelor ființe misterioase. 

Fiintele le-au dat îngrijiri medicale în acea încăpere care era, 
în mod vădit, o sală de operaţii, cu instrumente și console care 
semănau cu niște computere cu multe luminite. Miriam suferea 
din copilărie de dureri la oasele gambelor și picioarelor. A fost 
instalată pe o masă și i-au fixat pe picioare niște aparate ciudate, 
care i-au provocat imediat o senzaţie de energie puternică, care 
urca de-a lungul corpului ei. Cenușiul înalt i-a explicat că suferea 
de un cancer al oaselor și că fusese decisă vindecarea ei deoarece 
era destinată să îndeplinească o misiune importantă pentru care 
trebuia să fie perfect sănătoasă: „Vei întâlni o persoană care ' 
îndeplinește o sarcină foarte importantă pentru viitorul omenirii, 
care iti va face dezvăluiri despre relaţiile noastre cu oamenii si va 
trebui să o ajuţi, pentru a-i permite să-și ducă sarcina la bun 
sfârșit. Voi două va trebui să-i informaţi pe oameni despre reali- 
tatea existenţei noaste, despre schimbările care se vor produce și 
care sunt legate de evoluţia voastră”. Miriam a întrebat de mama 
ei $i ființa i-a răspuns: „E grav bolnavă, dar o vindecăm, căci si 
starea ei de sănătate este importantă pentru misiunea ta. Dacă i 
s-ar întâmpla ceva, te-ar afecta atât de mult încât n-ai mai fi în 

stare să-ți indeplinesti misiunea importantă”. După îngrijirile 
medicale, ființele i-au așezat pe frunte un instrument ciudat în 
formă de compas, care emitea flash-uri luminoase, ca să-i ampli- 
fice capacităţile psihice si „intuiția”. 

Atunci s-a ivit o fiinţă cu înfățișare perfect umană, înaltă, 
îmbrăcată cu o tunică albă, frumoasă ca un înger! Cenusiul înalt 
i-a explicat lui Miriam că lucrau împreună pentru o mare misi- 
une. Trebuie spus că aici, în relatarea lui Miriam avem impresia 
că apare o incertitudine, ca și în cea a mamei sale Sonia. Aceasta 
își amintește și ea de câteva fiinţe omenești, foarte înalte și fru- 
moase, dar a avut senzaţia ciudată a unui fel de substituire: 
aceștia au apărut exact în momentul în care „micii cenușii” dis- 
păreau, astfel încât se întrebase dacă nu cumva își schimbaseră 
înfățișarea ca să o înșele! 

Fiinţa i-a explicat lui Miriam că specia lui era foarte veche 
şi că atinsese un foarte înalt grad de evoluţie, trăind într-un „plan 
cvasispiritual, apropiat Creaţiei și transcendând universul nostru 
fizic”. Misiunea lor era să vegheze la continuitatea evoluţiei 
lumilor și speciilor care le locuiau. Apoi a continuat astfel: 
„Avem multe probleme cu lumea voastră (Pământul)... Aţi intrat 
într-un cerc vicios de materialism excesiv care nu vă permite să 
transcendeţi, să intraţi în procesul de evoluţie. Dar de data asta, 
procesul este ireversibil, trebuie să meargă... Globul însuși și voi 
ca specie veți intra într-o altă dimensiune vibratoare”. Urmarea 
discursului său devine mai îngrijorătoare: dacă nu suntem în 
stare să ne ridicăm nivelul spiritual, nu vom putea rezista la 
„Șocul vibrator” și multi dintre noi vor muri! 

Au existat deja intervenții, în trecut, în privința evoluţiei 
umane, a explicat apoi marele „cenușiu”. S-au făcut încrucișări 
cu alte specii. „Autorităţile” noastre știu acest lucru, dar ne 
ascund aceste lucruri ca să-și menţină puterea și controlul 
asupra treburilor lumii. Un aspect preocupant al situaţiei noas- 
tre, a continuat el, este faptul că guvernele noastre au încheiat 
un acord secret cu o altă specie de extratereștri, care le seamănă 

(de data asta e vorba cu siguranţă de acei răi „mici cenușii”!), 
dar care sunt mai putin evoluati și suferă de o problemă gravă. 
Recunoastem aici zvonurile sumbre care circulă în Statele 
Unite, referitor la un schimb secret de informaţii științifice pen- 
tru cedarea unor baze și „permisiunea” de a răpi oameni pentru 
experienţele lor biologice... Operaţiuni condamnabil, i-a expli- 
cat fiinţa lui Miriam, și nefaste pentru noi. În schimb, fiinţele cu 
aparență umană, la fel de mult evoluate ca și marii ,,cenusii”, au 
o legătură de rudenie cu noi. Se află aici ca să ne ajute, au o 
bază pe planeta Marte și câteva pe Pământ, printre care una la 
Porto Rico, cu o intrare pe sub mare, iar alta în Elveţia, cu 
intrarea într-o scobitură a munților! În împrejurarea de fata, 
Miriam si mama ei își amintesc că au fost duse lângă intrarea 
acestei baze în timpul răpirii.... 

Este greu, firește, să crezi în întregime această poveste, care 
miroase puternic a manipulare. Ideea unei baze în Elveţia pare 
deosebit de fragilă! Și totuși, vom vedea reapărând mai departe 
această idee de baze subterane, dar să nu se confunde cu 
zvonurile, deja amintite mai sus, ale unor baze subterane pe care 
americanii le-ar fi „cedat” pe teritoriul lor, la Dulce și în alte 
părți. Acum ar fi vorba de baze pur exiraterestre, asupra cărora 
nu am avea nici un control. Una dintre ele s-ar afla, nu în 
Elveţia, ci sub muntele Pierdut din Pirinei! 


„Vindecări celeste”? 

Cartea Celestial Healing („Vindecarea cerească”) a ameri- 
cancei Virginia Aronson, apărută in 1999, întărește in mod indu- 
bitabil tabăra optimistilor, care avea chiar nevoie de întărire, în 
faţa altor analize destul de alarmante. Ea se înserie în viziunea 
New Age și a „vizitatorilor” celesti sau „fraților din spațiu” 
binevoitori. Virginia Aronson povestește o serie de cazuri — și al 
său — de vindecare nesperată, obținută datorită intervenţiei acestor 
vizitatori cosmici misterioși. Mai întâi îi aduce un omagiu lui 
Preston Dennet, a cărui carte UFO Healings: True Accounts of 

People Healed by Extraterrestrials (,,Vindecari prin OZN-uri: 
întâmplări adevărate cu persoane vindecate de extratereștri”), 
apărută în 1996, prezentase și ea cazuri de vindecări săvârşite de 
extratereștri. Trebuie subliniat că Virginia Aronson a fost luată în 
serios de multi ufologi, care nu fac toți parte din tabăra 
,optimistilor” si care au ajutat-o în cercetările ei. Este vorba, 
îndeosebi de Dan Wright, director al „Abduction Transcription 
Project” de la Mufon, Budd Hopkins, John Mack și Karen 
Wesolowski (director executiv al PEER), care au îndreptat spre ea 
pe unii dintre clienţii lor; Leo Sprinkle care a încurajat-o; doctor 
Helen Burstin care a verificat cazurile pe plan medical și o 
întreagă serie de ufologi si terapeuti care au ajutat-o $i ei, precum 
Philip Imbrogno, Edith Fiore, Joe Lewels, Aphrodite Clamar, Bob 
Pratt etc. Mai putem remarca opinia lui Richard Hall, fost 
președinte al Fufor, care își punea întrebări despre natura acestor 
vindecări: „ET sau acțiunea minții asupra materiei? — aceste 
cazuri de vindecare sunt oricum interesante și importante prin ele 
însele. Înțelegerea lor ar putea să revolutioneze medicina”. 
Virginia Aronson se credea foarte sănătoasă şi, de altfel, se 
ferea ca de ciumă de medicina clasică plină de instrumente și de 
medicamente capabile să „ucidă si un taur”. Lucrase la școala de 
sănătate publică de la Harvard și era autoarea câtorva cărți de 
nutriție $i de sănătate familială. Pentru ea a constituit un soc teri- 
bil când, cu ocazia unui control medical de rutină, în timpul unei 
sarcini, a aflat că avea un „mic cancer la tiroidă”. Virginia a aflat 
că trebuia să i se scoată tiroida, că după aceea va trebui să facă 
un tratament hormonal de înlocuire pe toată durata vieţii, că tre- 
buia să înghită substanțe radioactive ca să distrugă celulele 
maligne care circulau în corpul ei etc. Ea a întors complet 
spatele acestei medicine „grele” după ce a întâlnit-o pe Nancy, 
o vindecătoare convinsă că este în contact cu ființe ,,extratere- 
stre” sau cu o altă „dimensiune”, adică convinsă că se află în 
legătură cu acea „altă lume”, că era o starseed, adică o ființă 
venită din stele sau care trăise vieți anterioare în acele alte 

lumi. Astfel Virginia s-a lăsat convinsă că a fost complet vin- 
decată datorită ajutorului unor ființe binevoitoare venite din 
acele alte dimensiuni, pe scurt, că beneficiase de o „vindecare 
celestă”! 

Chiar a fost o intervenţie „extraterestră” sau trebuie să-i 
privim experienţa ca ținând de domeniul paranormalului — la 
urma urmelor la fel de misterios — sau ca fiind un succes remarca- 
bil al medicinei „paralele” și al voinţei sale de a se vindeca? Pare 
foarte greu de hotărât în cazul Virginiei Aronson. În schimb, de la 
primul caz pe care îl relatează în carte, cel al lui Lynne Plaskett, 
relatarea prezintă un eveniment insolit care ne face să ne gândim 
la o intervenţie extraterestră. Lynne, artistă și scriitoare, era și o 
militantă activă și respectată pentru apărarea naturii și a acțiunii 
sociale în comunitatea sa de la New Smyrna Beach, pe coasta 
Floridei. În mai 1975, la vârsta de douăzeci și patru de ani, Lynne 
a aflat, în urma unui control medical, că are cancer la colul uterin, 
cancer ce trebuia operat urgent. Apoi a urmat catastrofa: la spital, 
medicii au descoperit că era mult mai grav bolnavă, suferind de o 
formă rară de cancer în tot sistemul limfatic, care îi mai lăsa de 
trăit doar trei lumi, poate ceva mai mult cu un tratament puternic. 
Foarte tulburată, Lynne a obținut permisiunea să părăsească spi- 
talul pentru o singură noapte, cât să-și revadă fiul și sora. S-a 
pomenit singură la ea acasă, s-a întins pe pat și a trecut, timp de 
câteva ore, printr-o criză profundă de plâns și disperare. Pe când 
începea să se facă seară, Lynne a devenit conștientă de un zumzăit 
ciudat, ca cel al unui aparat electric. Camera sa a început să se 
umple de o ceață ciudată, albă si rece. A vrut să se ducă la fereas- 
tra, dar era paralizată. Apoi s-a simţit levitand cam la treizeci de 
centimetri deasupra patului. Deodată, un obiect în formă de disc, 
lat de vreo 25 cm, a trecut prin fereastră. Pe margini, niște mici 
deschizături dreptunghiulare emiteau lumini de diferite culori: 
galben, roșu, albastru si verde. Discul se rotea lent în sensul con- 
trar acelor de ceasornic și a venit să planeze deasupra capului ei. 
Apoi, în timp ce se uita la el fără să-i fie frică, acesta s-a deplasat 

lent deasupra întregului său corp, repetând manevra de câteva ori, 
ca un scanner. La sfârșitul acestei ciudate operațiuni, discul a dis- 
părut așa cum venise, pe fereastră, ceața s-a risipit și zumzăitul a 
încetat. Mai târziu, sora ei îi va spune că s-a întors din drum în 
momentul în care voia să intre în casă cu fiul ei căci, când 
ajunsese pe palier, a auzit zumzăitul si parcă ceva îi spusese: „Nu 
intra!”. Atunci a luat hotărârea să se ducă mai bine la mama lor, 
care locuia în apropiere. A doua zi, Lynne s-a simțit foarte bine. 
S-a întors la spital așa cum promisese, dar nu a avut curajul să-și 
povestească experiența ciudată. I-a spus însă medicului că e con- 
vinsă că nu va muri. A acceptat tratamentele chimice grele 
împotriva cancerului, care o fac, cum era prevăzut, foarte bolnavă 
timp de patru luni, după care a urmat o vindecare totală, foarte 
rapidă, care i-a stupefiat pe medici. Specialistul în chimioterapie 
îi va spune: „Lynne, trebuie să fiu cinstit cu tine. Părerea mea este 
că vindecarea ta se datorează 99,9% atitudinii tale fata de boală. 
Pentru că ai spus de la început că n-ai să mori”. 


James Gilliland, un contactat New Age 

După modelul celor mai vechi tradiții esoterice, mișcarea 
New Age numără numeroși contactaţi, mediumi și channels care 
spun că primesc mesaje și că dialoghează cu entități, acestea 
nefiind totdeauna de natură clar definită. Poate să fie vorba, în 
mod traditional, de suflete ale defunctilor sau de ființe suprana- 
turale, îngeri sau arhangheli etc. Mai rar, intră în scenă și 
extratereștrii. Aceştia pot să apară și să comunice cu un medium 
într-un mod nefizic, fiind astfel percepuți ca niște entități spiri- 
tuale. Se vorbește și de ghizi spirituali. 

Se întâmplă ca aceste contacte să fie însoţite de observaţii 
de OZN-uri, ca în cazul americanului James Gilliland, care 
spune că a fotografiat unul în regiunea în care locuiește, la 
Muntele Adams, în nord-vestul Statelor Unite. Trebuie evident 
să fim foarte circumspecti față de acest tip de mărturii, având în 
vedere numărul mare de „magi” și alti „guru” care exploatează 

fără rușine susținătorii prea creduli. Dar se întâmplă să întâlnim 
şi persoane sincere, a căror mărturie este tulburătoare, şi acesta 
este cazul lui James Gilliland, care era conferenţiar la reuniunea 
internaţională de la Laughlin, Nevada, în martie 2000, unde l-am 
putut întâlni. Ufologii știu că această regiune splendidă este fer- 
tilă în observații de OZN-uri, începând cu cea a lui Kenneth 
Arnold în 1947, putin mai la nord, în fata Muntelui Rainier. 
Indienii din regiune, yakima, sunt obișnuiți cu astfel de viziuni, 
care sunt integrate în credințele lor în existența unor entități neu- 
mane sau ghizi spirituali. Ai crede că acolo se află o „poartă”, o 
zonă propice contactului cu alte „dimensiuni”. Gilliland, care 
conduce acolo un institut — Self-Mastery Earth Institute — , este 
impregnat de spiritualitate amestecând creștinismul și tradițiile 
orientale. Dar relatează experienţe foarte ufologice! El spune că 
se află în contact telepatic de doisprezece ani cu entități extrate- 
restre, în urma unei experiențe de moarte apropiată (NDE). El a 
inclus în cele două cărți ale sale învățăturile unei entități căreia 
îi zice „Cazekiel”. Spune că este convins că avem „frați și 
surori” în spațiu și că omenirea nu va întârzia să intre în contact 
cu-acesti extratereștri! 

Recent, contactele spirituale ale lui James Gilliland au luat 
o întorsătură mai concretă, când a fost atins de trei sfere de 
lumină, după care i-a apărut o femeie, care purta pe cap ceva 
ciudat, care folosea la facilitarea comunicaţiei la un „nivel” mai 
ridicat de conștiință. A văzut atunci sosind o navă învăluită într-o 
lumină aurie, care a început să planeze la altitudine mică. 
Stupefiat, Gilliland a cerut o dovadă materială a ceea ce vedea. 
A doua zi, s-a trezit cu un semn roșu pe piept — care, din fericire, 
nu-i provoca dureri — exact în dreptul inimii! 

Acești vizitatori din spațiu l-au împins să mărturisească 
public aceste contacte. A început să participe la conferințe și 
organizează ședințe colective de contact telepatic la institutul 
său. Acestea fiind zise, se pare că „activitățile” sale nu plac 
tuturor. Gilliland spune că locuinţa sa este deseori survolată de 

elicoptere negre neidentificate, sugerând o supraveghere, mili- 
tară atentă a sectorului. Mai spune că a fost victima mai mul- 
tor forme de agresiune: amenințări telefonice, sabotarea 
mașinii, a computerului! 

Gilliland nu este însă singurul care a încercat acest gen 
de contact telepatic cu OZN-urile și ocupanţii lor. Doctorul 
Steven Greer şi doctorul Bruce Cornet spun că au reușit si ei 
astfel de contacte. Doctorul Richard Haines a propus chiar să 
fie numite „întâlniri de gradul V” si a făcut cu ele un adevărat 
catalog într-o carte groasă cu același nume. 


Zeil egipteni 
Viziuni de medium şi „Poarta stelară” 
si, channel”. Toată lumea a văzut sau a 


pai auzit de filmul și de serialul 
„Conspir afia Stargate televizat de SF numit Stargate, 
„Poarta stelară”. Militarii 

americani au pus mâna pe o mașină ciudată, având aspectul 
înșelător al unui cerc de piatră, care se dovedeşte a fi o 
„poartă” permițând contactul rapid cu stelele printr-un canal 
deschis în hiperspatiu! Aflăm că ea fusese instalată în Egipt, 
pe timpul piramidelor, de extratereștrii pe care oamenii îi 
luaseră drept zei. Dar, în realitate, erau niște extratereștri dia- 
bolici, dotați cu puteri mari supraumane, cu ajutorul cărora îi 
aserviseră pe oameni. Subiectul este cunoscut, dar puţini 
oameni îi cunosc originea. Or, ea provine din străfundul 
vechi esoteric, care a fost complet reînnoit începând din anii 
şaptezeci de o serie de autori, pe baza dezvăluirilor „canalelor” 
şi a acelor guru care cred că sunt în contact cu „zeii 
extratereștri”! Dar în spatele acestor personaje folclorice se 
profilează niște oameni de știință, legaţi de serviciile secrete 
cărora investigatorii Lynn Picknett si Clive Prince le-au făcut 
un portret cam îngrijorător, într-o carte remarcabil de docu- 


335 Gildas Bourdais 


mentată - The Stargate Conspiracy. Aceşti autori înclină, la 
sfârșitul cărţii, pentru ipoteza unei forme subtile de dezinfor- 
mare, condusă de serviciile secrete americane, dar al cărei obiec- 
tiv nu este clar. Putem să fim de acord cu ei, dar nu putem să nu 
luăm în seamă această fafeta obscură a ufologiei, dacă vrem să 
ne facem o idee de ansamblu despre problema OZN. Și dacă ar 
fi vorba mai curând de dezinformare... extraterestră? Trebuie să 
recunoaștem că aceste poveşti nu au contribuit cu nimic la a face 
mai credibilă cercetarea ufologică. 


Ideea că extratereștrii au putut să ne viziteze în zorii istoriei 
omenirii și să favorizeze în mod discret primii noștri paşi nu este 
nouă și, indiferent ce crede astronomul Andr€ Brahic în cartea 
sa Copiii Soarelui pentru care toate astea sunt doar impostură, ea 
este sugerată de texte foarte vechi. Îi găsim rădăcinile și în isto- 
ria ideilor esoterice, la marginea religiilor consacrate și nu este 
deloc uimitor că a fost reluată și dezvoltată de mulți autori în 
secolul XX. O variantă a acestei ipoteze este cea a unor civiliza- 
tii foarte vechi precum Atlantida, care ar fi fost distrusă în urma 
unor cataclisme. Mediumii și alte „canale” au jucat un rol 
important în dezvoltarea unor astfel de idei. Este îndeosebi cazul 
celebrului medium Edgar Cayce, care a inspirat autori precum 
Robert Bauval și Graham Hancock. Cayce a primit, în cursul 
unei ședințe de transă, în 1935, revelaţia că civilizația atlanta a 
existat în urmă cu 200 000 de ani şi a pierit la 10 500 î.Ch. 
Câţiva supraviețuitori au ajuns în Egipt, unde au construit 
piramidele în cursul următoarelor două secole. O teză complet 
respinsă, bineînțeles, de egiptologii profesioniști. Totuși mulți 
autori se cramponează încă de această dată: 10500 î.Ch. 
Peripetiile acestei „noi egiptologii”, povestite de Picknett si 
Prince, sunt prea lungi ca să fie expuse aici și ne-ar duce prea 
departe. Să menționăm doar aspectele care ne duc la extratereștri 
si la OZN-uri. 

Trebuie să se ştie că mai multe ipoteze, sau mituri dacă 
preferați, prezintă vizitatori stelari din antichitate, care ar fi inspi- 
rat îndeosebi mitologia egipteană. În 1976, cartea lui Robert 
Temple, The Sirius Mystery, spunea că au venit din steaua dublă 
Sirius, sprijinindu-se pe cunoștințele astronomice uimitoare ale 
dogonilor, pe care le-ar fi moștenit de la acești misterioși vizita- 
tori cosmici. Se ştie că steaua Sirius juca un rol important în 
mitologia egipteană, dar egiptologii cred că asta se datora pur și 
simplu faptului că apariţia ei pe cer era prevecstitoare de inun- 
datii. Explicatie plauzibilă. O altă „pistă stelară” a fost apoi 
susținută de Robert Bauval și Adrien Gilbert în cartea lor The 
Orion Mystery, apărută în 1994. Ei au crezut că văd în cele trei 
mari piramide de la Gizeh simbolul terestru a trei stele din con- 
stelatia Orion. Din păcate, ne explică Picknett și Prince, pro- 
ducând schema, geometria celor două figuri nu se potrivește per- 
fect, chiar dacă replasăm stelele în poziția pe care au avut-o în 
10 500 î.Ch. O altă speculație este cea a existenței presupuse a 
unor camere secrete sub Sfinxul Marii Piramide, unde ar fi fost 
ascunse dovezile acestor vizite extraterestre. Tot Edgar Cayce 
profetizase redescoperirea acestei camere, numită „Hall of 
Records” și faptul că această descoperire ar fi legată de o serie de 
evenimente care vor preceda reîntoarcerea lui Hristos pe Pământ! 


Într-adevăr, există două șantiere arheologice în zona Sfinxului, 
care sunt active și astăzi. Cercetările au fost conduse în anii 
șaptezeci de un fizician de la Stanford Research Institute (SRI), 
doctorul Lambert Dolphin Jr., un creștin fudamentalist foarte 
înclinat spre speculaţiile apocaliptice. Acest SRI este un institut 
ciudat. Înființat în 1946 de prestigioasa universitate Stanford din 
California ca să execute contracte de cercetare lucrative, el s-a 
specializt repede în contracte cu Ministerul Apărării, astfel încât 
a trebuit să fie separat complet de universitate la sfârșitul anilor 
șaizeci, în fata protestului studenţilor, la vremea aceea foarte 
radicaliști. ÎI vom regăsi mai departe, ocupându-se de cercetări 

secrete legate de domeniul OZN. Descoperirea unei camere sub- 
terane sub sfinx a fost anunțată la începutul anilor nouăzeci, apoi 
guvernul egiptean, care controlează sever toate săpăturile arhe- 
ologice, a acordat în 1996 un nou permis unui milionar ameri- 
can, doctorul Joseph Schorr și Fundaţiei care îi poartă numele. 
Doctorul Schorr, se spune, este apropiat unei asociaţii care pro- 
movează învățăturile lui Edgar Cayce (Association for Research 
and Enlightment). Recent, au apărut zvonuri despre 
descoperirea în mare secret a acelui mitic Hall of Records. După 
părerea lui Picknett și Prince, acest zvon ar avea drept origine 
„culoarele” guvernului egiptean! 

Un alt personaj care a participat la aceste săpături este doctorul 
James Hurtak, profesor de studii orientale, filozof mistic și 
director al unei „Academii pentru științele viitorului”, şi el 
foarte înclinat spre speculaţiile cosmice și spre contactele cu 
extratereștrii. Hurtak a dezvăluit în 1999, la congresul de la 
Laughlin, Nevada, că într-adevăr au fost descoperite câteva 
camere sub sfinx, dar că nu putea să dea detalii. Nu ne mai 
rămâne decât să aşteptăm anunțarea confirmării profetiilor lui 
Edgar Cayce! 

O altă pistă „cosmică” legată de situl marilor piramide este 
cea a planetei Marte, ai cărei principali promotori au fost, inde- 
pendent unul de celălalt, James Hurtak şi Richard Hoagland. 
Acesta din urmă este cel mai cunoscut, dar Hurtak a lansat 
primul, în 1972, ideea că pe planeta Marte ar exista vestigiile 
unei vechi civilizaţii, sub forma unor structuri piramidale, într-o 
analogie evidentă cu piramidele egiptene. Ar fi vorba de un 
popor venit de foarte mult timp — unu-două milioane de ani — din 
alt sistem solar unde viaţa ar fi devenit imposibilă, dar care ar fi 
avut ghinion, planeta Marte devenind și ea nelocuibilă. În mod 
ciudat, Hurtak a prezis în 1975 descoperirea unui fel de cap de 
sfinx pe Marte. Or, un an mai târziu, sonda Viking fotografia 
faimoasa „Faţă de pe Marte” din situl „Cydonia”! Dezbaterea 
despre fața de pe Marte a durat până când o altă sondă, Mars 

Glogal Surveyor, a trimis în aprilie 1998 o imagine de zece ori 
mai precisă a acelui sit. Și s-a constatat că nu era vorba decât de 
o grămadă de stânci foarte erodate. Hoagland a denunţat o 
„cabală” pusă la cale de NASA, ca să ascundă adevărul, dar 
mitul a căzut. Un film apărut în 2000, Mission to Mars, care 
exploata această poveste a fost un eșec comercial, în ciuda unor 
calități evidente. În schimb, ideile de „poartă a stelelor” și de 
„Zei extratereștri” continuă să înfierbânte imaginatiile. Dar tre- 
buie să se știe că sunt bazate pe alte surse speculative, cele ale 
„revelațiilor” unor mediumni și a unor channels care pretind că 
se află în contact psihic cu niște entităţi extraterestre misterioase, 
a căror natură nu este totdeauna clară: poate că sunt fiinţe fizice, 
poate că sunt entități fără corp! Sursa cea mai cunoscută este un 
fel de ,,consiliu” al înțelepților cosmici: „Consiliul celor Nouă”. 


Mesajele ciudate ale „Consiliului celor Nouă” 

Povestea a început în 1952, cu dezvăluirile unui indian mis- 
tic și „channel!”, doctorul D.G. Vinod, culese de doctorul Andrija 
Puharich. Acesta, medic de origine iugoslavă (mort în 1995), este 
cunoscut ca fiind unul care s-a ocupat de cercetări militare de 
„control mintal”, faimosul mind control de care s-a vorbit foarte 
mult de vreo douăzeci de ani. Cercetările sale au urmărit nu numai 
efectele drogurilor precum LSD-ul, ci și efecte mult mai ciudate, 
paranormale. Din 1948 până în 1958, Puharich a condus un cen- 
tru de cercetări privat care se ocupa de paranormal, „Round Table 
Foundation”, unde au avut loc experienţe cu mediumni cunoscuți 
precum Eileen Garret și Peter Hurkos. Aici, în 1952, în cursul 
unei ședințe de „transă”, doctorul Vinod, a pronunțat primele 
cuvinte misterioase: „Suntem cei Nouă Principi si Forțe”. Timp 
de ani de zile, Puharich si un întreg grup de observatori pasionați 
— dintre care unii, foarte bogaţi, au finanţat cercetările — au ,,uti- 
lizat” mai multe channels. Treptat se va contura un ansamblu de 
dezvăluiri despre misteriosul „Consiliu al celor Nouă”, o schemă 


339 Gildas Bourdais 


care se inspiră in mod vădit din cei nouă mari zei ai Egiptului 
antic. Iată ce spune Ion Culianu în Dicționarul religiilor: 

„O cosmogonie a Regatului Vechi ne vorbeşte despre 
Re/Atum care le-a creat pe Shu (Aerul) si pe Tefnout 
(Umiditatea), care i-au produs pe Geb (Pământul) și pe Nut 
(Cerul). La rândul lor, acestea au dat naştere lui Osiris si Seth, 
Isis și Nephthys.” Iată-i deci pe cei nouă zei, care se luptă ime- 
diat între ei: „Regele drept al Pământului, Osiris, a fost ucis de 
fratele său Seth. Isis a reușit să rămână însărcinată prin moartea 
lui Osiris si i-a născut pe Horus, fiul care îl va răzbuna pe Osiris 
şi cu care se va identifica faraonul”. Identificarea celor „Nouă” 
cu zeii egipteni (care erau, deci, extratereștri) s-a împlinit cu 
claritate atunci când purtătorul lor de cuvânt (entitatea care 
dialoghează cu respectivul channel), a afirmat că este vechiul 
zeu Atum. „Consiliul celor Nouă” a făcut câteva profeţii, dar nu 
s-au realizat. A anunţat, de exemplu, apropiata aterizare pe 
Pământ a extratereștrilor, devenită indispensabilă pentru a pune 
ordine în treburile oamenilor. Deoarece aterizarea nu a avut loc 
la data prevăzută — sfârșitul anului 1978 — purtătorul de cuvânt 
al celor Nouă a explicat că, la urma urmelor, nu era ceva chiar 
atât de urgent. Nu am terminat însă cu aceste profeţii, deoarece 
o alta se profilează pentru anul 2003. Programarea noastră 
genetică a luat-o razna și există un ciclu în curs, de treizeci de 
ani, care va lua sfârșit la această dată. Inteligentele care conduc 
universul „vor trebui să intervină la această dată ca să sporească 
inteligența umană”. Cine sunt aceste inteligente? Sunt șefii celor 
Nouă, numiţi „Frăția Albă”! 

Puharich s-a dus în 1970 în Israel după Uri Geller, devenit 
mentorul său timp de câţiva ani. Geller era convins că puterea îi 
venea de la un fel de computer conștient, instalat la bordul unei 
nave spatiale numită „Spectra”, venind de pe planeta „Hoova”. 
Dar Puharich tinea la „Consiliul celor Nouă”, iar Geller a 
devenit un timp „receptorul” lor. Spectra s-a dovedit atunci a fi 
o emanatie a Consiliului celor Nouă! Dar Geller a părăsit curând 

această acțiune care nu-i plăcea. Părerea lui este interesantă: 
avea impresia că e manipulat de forte obscure care făceau din el 
un măscărici. Totuși, calităţile sale psihice au fost testate cu succes 
de mai multe laboratoare, printre care si faimosul Stanford 
Research Institute. După plecarea lui Uri Geller, un alt channel, 
Bobby Horne — care era un bucătar modest la Daytona Beach, 
dar avea calitati paranormale — a fost foarte tulburat de acest rol 
prea greu pe care trebuia să-l joace, retrăgându-se și el. 
Succesiunea a fost apoi asigurată de Phyllis Schlemmer. 
Americancă cu ascendență irlandeză și italiană, ea avea calități 
paranormale din copilărie. S-a format un nou grup — tot sub 
conducerea lui Puharich — botezat „Lab Nine”, la Ossining, în 
statul New York, căruia i s-a asociat James Hurtak, devenind 
practic „numărul doi” al grupului. După spusele lui Picknett și 
Prince, care au investigat temeinic această poveste, Puharich era 
un mare manipulator, care influența toate acele channels în cursul 
şedinţelor de hipnoză și le implanta chiar sugestii post-hipno- 
tice. Dar recunosc că Puharich și Hurtak erau convinși că aveau 
contacte autentice cu entităţi extraterestre. Hurtak a spus că a 
fost el însuşi contactat direct, dar relatarea sa pare să se fi schim- 
bat cu timpul. Oricum, câteva cărți vor populariza „învăţăturile” 
celor Nouă, cea mai cunoscută fiind cartea lui Phyllis 
Schlemmer, The Only Planet of Choice. Un succes mondial, 
care s-ar fi vândut în 50 000 de exemplare numai în Marea 
Britanie. Acest titlu ciudat reflectă una dintre învățăturile celor 
Nouă: planeta noastră este specială, excepțională prin bogăția 
vieţii care a evoluat aici. De aici decurge, firește, imperativul de 
a o proteja și de a pune capăt poluării grave care o ameninţă. 
James Hurtak a scris și el cartea The Keys of Enoch, o carte 
profetică, în care se încearcă un fel de sinteză parareligioasă 
între aceste învățături și religiile tradiționale, îndeosebi fondul 
de literatură biblică. Putem vedea aici o tentativă de creare a 
unei noi religii, un fenomen care ar putea să concureze religiile 
existente. Unii, precum Jacques Vallée, fac valuri în privința 

pericolului sectelor, dar la drept vorbind nu prea vedem cum ar 
putea un om ca Hurtak să realizeze asa ceva, cu alura sa de eru- 
dit puțin cam excentric, purtând totdeauna o beretă! 

Acestea fiind zise, nu trebuie să subestimăm influenta acestor 
idei. Iniţiatorul faimosului serial Star Trek, Gene Roddenderry, era 
apropiat acestui grup şi chiar a asistat la şedinţe de channeling. 
Când vă uitaţi la un episod din Star Trek si ale seriilor care au 
urmat — Deep Space Nine şi Voyager, suportati influența 
Consiliului celor Nouă! 

Cum să interpretăm povestea asta? Mesaje extraterestre ade- 
vărate? Manipulări? Dar cine manipulează? Există două opțiuni: 
un fel de îndoctrinare sau manipulare extraterestră sau, cum pre- 
supun autorii lucrării The Stargate Conspiracy, un vast experi- 
ment de manipulare a opiniei publice, practicat de serviciile 
secrete, mai exact de creaţie experimentală a unor credințe popu- 
lare. În sprijinul acestei teze, stim acum că mai multi membri din 
grupul Puharich — Geller și chiar Hurtak, cât și unii apropiaţi ai 
acestui grup, precum fizicienii Jack Sarfatti, Harold Putoff si 
Russell Targ de la SRI — au colaborat, într-un moment sau altul, 
cu serviciile secrete: serviciul de informaţii militare, CIA, NSA. 


Înmulțirea mesajelor transmise de „channels” 

Teza unei vaste experienţe de manipulare a mintilor de nu 
ştiu care serviciu secret devine foarte fragilă dacă luăm în calcul 
faptul că există un număr considerabil de mediumni și de chan- 
nels care operează în mod autonom, contrar echipei lui Puharich 
şi că există în întreaga lume. Se spune că în Statele Unite există 
două mii numai în regiunea Los Angeles, existând o mare con- 
centrare în regiunea Sedona din Arizona, devenită un fel de 
Mecca a New Age-ului. Au scris o întreagă literatură, în care 
subiectul OZN este foarte prezent, unele titluri fiind foarte 
cunoscute. De exemplu: Shining the Light de Tom Dongo, 
Arthur Fanning și Robert Shapiro, UFOs and the Psychic Factor 
de Ida Kannenberg, Bringers of the Dawn de Barbara 


OZN i Dezvăluirea secretului 342 


Marciniak. Această ultimă carte, apărută in 1998, ilustrează bine 
ideile prezente, in grade diferite, la toți acești autori. Barbara 
Marciniak spune că a primit aceste învățături de la „familia 
noastră de lumină din Pleiade”, începând din 1988: înregistrase 
deja vreo trei sute de casete doi ani mai târziu! O temă centrală 
este că, la origine, „am fost creaţi de niște energii extraterestre 
purtătoare de Lumină” care au acționat ca nişte prelungiri ale 
unui îndepărtat „Creator originar”. Acești creatori, care au fost 
luaţi drept „zei”, sunt în stare să ia o formă fizică dar de cele mai 
multe ori trăiesc în alte dimensiuni. Ei ne-au dotat cu capaci- 
tatile „de a fi multidimensionali”, dar a avut loc o catastrofă. 
„Unii zei au făcut un raid asupra acestei realități” și am devenit 
proprietatea lor. Ca să ne controleze mai bine, ne-au modificat 
genetic și ne-au micșorat capacitățile! 

„Cine sunt aceste ființe? Sunt niște reptile”, explică 
„pleiadeienii” (Marii Blonzi) Barbarei Marciniak. Sunt „ființe 
jumătate umane și jumătate reptile”, care au preluat controlul 
Pământului în urmă cu aproximativ 300 000 de ani! Or, lucrurile 
sunt pe cale să se schimbe: o reorganizare a ADN-ului nostru se 
află în curs de realizare, sub influenţa razelor cosmice „care vin 
asupra planetei noastre ca să stimuleze schimbarea si reorgani- 
zarea în interiorul corpului”. Vor „schimba frecvența” planetei 
noastre, o temă pe care o regăsim si la alţi channels. Ne vom 
schimba frecvența vibratoare și trebuie neapărat să ne pregătim 
pentru asta, căci cei care nu vor reuşi, riscă să fie eliminaţi! 

În aceste idei diverse decelăm diferite împrumuturi: din marile 
religii, firește, dar și din ideile gnostice din primele secole ale erei 
noastre, care fuseseră combătute și eliminate de creștini. Aceste 
„Comunicări” sunt pure invenții sau mediumul chiar primeşte 
mesaje? Dacă așa stau lucrurile, sunt ele credibile sau sunt dis- 
cursuri înșelătoare? Studierea dosarului OZN ne-a învăţat să fim 
circumspecti, dar să ne păstrăm spiritul deschis. 

Există în mod indubitabil o latură amenințătoare, apocaliptică 
în toate aceste comunicări mediumnice. O nouă carte — Zeta Talk, 

de Nancy Lieder, pretinde că prezintă dezvăluirile unor 
extratereștri din Zeta Reticuli si nu sunt deloc amuzante: tre- 
buie să ne aşteptăm la cataclisme îngrijorătoare în 2003, în 
urma trecerii unei a douăsprezecea planete. Un alt autor de 
succes, Zacharia Sitchin, a făcut speculații asupra existenței 
acestei planete, după părerea lui foarte excentrică și care ar 
trece pe lângă Pământ la intervale foarte mari... Desigur, toate 
acestea enervează foarte tare ufologia „serioasă”. Dar mai 
există un domeniu de cercetări paranormale care interesează 
ufologia și care merită atenţia noastră: „vederea la distanță”. 


În septembrie 1995, CIA a Cercetări secrete 
dezvăluit faptul dă a făcut în legate de „vederea 
mare secret — împreună cu 
armata — cercetări asupra „ve- la distanţă” 
derii la distanţă”, ca să afle dacă 
acest fenomen fizic controversat ar putea să servească drept 
instument spionajului şi informaţiilor. 

Vederea la distanţă este, în două vorbe, o tehnică mentală 
prin care subiectul, intrat într-o stare de relaxare profundă, lasă 
să pătrundă în spiritul său conștient imagini care îi vin eventu- 
al în minte după ce un monitor i-a dat o „țintă” de explorat. 
Pentru a avea o sansa de reuşită trebuie să i se spună cât mai 
putin posibil, ca să nu fie influenţat. După spusele purtătorilor 
de cuvânt ai CIA şi Pentagonului, aceste cercetări s-au dovedit 
de o eficacitate îndoielnică și fuseseră abandonate. Asemenea 
explicatiilor despre Roswell, mass-media a acceptat aceste 
declaraţii fără nici o dificultate. Time magazine și-a subtitrat 
astfel articolul: „După zece ani şi douăzeci de milioane de 
dolari, Pentagonul descoperă că paranormalii sunt spioni nefi- 
abili”. Un studiu, comandat de American Institute for 
Research, a ajuns la concluzia că subiecţii nu nimereau exact 
decât în 25% din cazuri! Militarii au tras concluzia că nu era 

rentabil! În realitate, stim că autorii acestui studiu erau sceptici de 
la început față de acest gen de fenomen. În schimb, un anumit 
număr de foşti membri ai acestor echipe militare, care s-au succe- 
dat în timpul anilor șaptezeci si optzeci, au vorbit, iar mărturiile 
lor spun cu totul altceva. În plus, o parte din relatările lor au legă- 
tură cu OZN-urile. 


Adevărata poveste a „vederii la distanță” 

în Statele Unite 

Istoria acestor cercetări în Statele Unite este astăzi destul de 
bine cunoscută, datorită mai ales a doi jurnaliști excelenți — Jim 
Marrs și Jim Schnabel —, care și-au publicat investigaţiile, dar si 
datorită cărților scrise direct de mai mulți participanţi la aceste 
experiențe. Primele studii asupra acestui fenomen ciudat de 
„Vedere la distanță” au început în Statele Unite în 1971, avându-l 
ca subiect pe Ingo Swann, un artist newyorkez cunoscut pentru 
capacităţile sale paranormale. Efectuate mai întâi la American 
Society for Psychical Research, ele au fost continuate în 1972 de 
doctorul Harold Puthoff la Stanford Research Institute (SRI), la 
Palo Alto, in California. Puthoff — doctor în fizică la Stanford — 
era un fost ofițer al serviciului de informaţii al Marinei, care 
lucrase și pentru NSA (National Security Agency). Era specializat 
în electronică cuantică, autor al unei cărți de referință asupra 
acestui subiect — Fundamentals of Quantum Electronics — şi era 
interesat de fenomenele psihice paranormale ca manifestări 
posibile ale unei științe ce rămânea de defrișat, „biologia cuan- 
tică”. De la primele experienţe, Swann a fost în stare să perturbe 
un magnetometru totuși protejat si să-i deseneze schema. 
Puthoff, foarte impresionat, a scris un articol despre această 
experiență și rezultatul nu s-a lăsat așteptat: în săptămânile 
următoare a primit vizita a doi agenţi CIA. Oamenii de știință de 
la CIA erau îngrijoraţi, în acea perioadă, de progresele realizate 
de Uniunea Sovietică în domeniul fenomenelor paranormale si 
se temeau că tara lor va rămâne în urmă. 

Aici apar OZN-urile, in cursul unei experiente cu Swann, 
căruia îi dăduseră drept ,,finta” un submarin sovietic. Swann a 
„văzut” nu numai submarinul, ci și un OZN care părea că îl 
supraveghează! Hal Puthoff si SRI-ul au primit la putin timp după 
aceea un prim contract de 50 000 de dolari ca să continue 
cercetările asupra acestei remote viewing. Lui Puthoff i s-a alăturat 
un coleg fizician, Russel Targ, specialist în plasme și au început să 
pună la punct o metodă împreună cu Swann, botezată „CVR”, 
adică ,,Coordinate Remote Viewing”. În realitate, abrevierea a 
căpătat sensul general de vedere la distanță „controlată”. Un al 
doilea subiect foarte dotat — Pat Price — a fost și el testat de echipă 
în 1973. El a reuşit să „vadă” o amenajare subterană ultrasecretă a 
celor de la NSA, situată la Sugar Grove, în Virginia. Această expe- 
riență a convins serviciile secrete de eficacitatea metodei. Armata 
a intrat în scenă în 1977 si a creat o primă unitate militară, instalată 
la Fort Meade, in Maryland. Targ și Puthoff au publicat în 1977 o 
carte despre experiențele lor în cadrul SRI-ului, precum și despre 
Uri Geller, pe care îl testaseră, dar nu au putut să vorbească, evi- 
dent, de exploatarea militară care a fost pusă atunci în aplicare și 
continuată, sub mai multe nume de cod, până la începutul anilor 
nouăzeci: Gondola Wish, Grill Flame, Stargate și Sun Streak, sub 
impulsul unor generali influenţi din aparatul militar: generalul Ed 
Thompson si mai ales generalul Albert Stubblebine, care. con- 
ducea INSCOM (Intelligence and Security Command), grupare a 
serviciilor de informaţii şi securitate militare. 

Generalul Stubblebine era un student convins de aceste 
fenomene paranormale si se interesa si de experiențele de „părăsire 
a corpului”, făcute la Monroe Institute. El a organizat împreună cu 
adjunctul său de la INSCOM, colonelul John Alexander, o echipă 
condusă de căpitanul Frederick Atwater și ai cărei principali mem- 
bri — toţi militari — sunt astăzi bine cunoscuți, căci au făcut mărturii 
publice: Joe MacMoneagle, Mel Riley, Lynn Buchanan, David 
Morehouse şi Ed Dames. Punct interesant de subliniat: mai multi 
dintre acești membri aveau capacități paranormale, chiar dacă nu 

acesta fusese criteriul principal de selectare. Sergentul Buchanan, 
de exemplu, fusese recrutat direct de generalul Stubblebine după 
un incident extraordinar petrecut la o bază din Germania: a provo- 
cat pana tuturor computerelor! În ceea ce privește echipa civilă a 
SRI-ului, Pat Price a murit brusc de criză cardiacă, în schimb Ingo 
Swann a primit sarcina să pună la punct o metodă de formare 
sistematică. Astfel remote viewer-ii militari aveau să se formeze 
la SRI sub conducerea lui Swann. 

Acest program militar a cunoscut succese remarcabile, dar 
a trebuit să facă față unei ostilitati crescânde și unor rivalități: 
cauză mai probabilă a sistării sale, decât pretinsa lipsă de efi- 
cienta. În realitate, dacă e să dăm crezare celor mai buni partici- 
panti, precum Buchanan, ea ar fi fost mai curând de ordinul a 
40% şi putea să fie sporită folosind mai multi subiecţi cărora li 
se puteau corobora informaţiile. Unii bănuiesc că aceste opera- 
tiuni sunt continuate și astăzi, dar la un nivel si mai secret. În 
ultimii ani s-ar fi format un nou grup de cercetare, cu agenți de 
informații, fizicieni de înaltă clasă și foști participanți la progra- 
mul remote viewing, sub numele de „Advanced Theoretical 
Physics Working Group”, având drept obiectiv avansarea pe 
terenul fizicii teoretice. Printre presupușii participanți s-ar 
număra Puthoff (Targ s-a depărtat de aceste cercetări), colonelul 
Alexander și Ed Dames. Se mai știe că Alexander, după ce s-a 
retras din armată, a condus o echipă de cercetare asupra con- 
trolului mintal la Laboratorul naţional de la Los Alamos. Ed 
Dames este un personaj criticat, deoarece a fost amestecat, 
împreună cu Courtney Brown, pe care l-a format, în dezvăluirile 
faimoase despre cometa Hale Bopp, cărora le cunoaștem con- 
secinţele funeste: sinuciderea colectivă a sectei Heaven's Gate. 


„Vederea” unor baze secrete extraterestre 

Echipa de remote viewers a militarilor s-a interesat mult de 
OZN-uri (fără directive precise ale șefilor lor), aflându-se câte 
ceva de la membrii ei, îndeosebi de la Skip Atwater si Lynn 

Buchanan, care au pomenit de „vederea” unor OZN-uri dar si a 
unor baze subterane extraterestre! Amândoi au dat aceleași infor- 
matii despre patru baze, cu ocazia unor conferințe ţinute la 
Lauglin (Nevada) în 1998 și 2000. Pentru că și eu am participat 
la a doua, pot să redau precizările făcute de Lynn Buchanan, cât 
mai serios cu putință. Ce credibilitate poate să fie acordată unor 
astfel de dezvăluiri? Eu personal — după ce am avut o convorbire 
cu Buchanan si am citit câteva cărți cu mărturiile acestei echipe 
— iau foarte în serios aceste mărturii. Factorul de credibilitate al 
acestor „viziuni” de baze extraterestre constă în aceea că au fost 
raportate de mai mulți remote viewers şi că sunt concordante: Pat 
Price şi Ingo Swann, Mel Riley, Joe McMoneagle și Lynn 
Buchanan. De altfel, tuturor le era frică să „viziteze” aceste baze, 
deoarece se temeau că vor fi reperafi psihic de acei extratereștri! 
lată, în rezumat, descrierea lor după Atwater și Buchanan. 


Monte Perdido, Pirinei, partea spaniolă 

Baza protejată de sisteme de alarmă. „Unităţi locale” (?) cu 
sisteme „em” artificiale. După Skip Atwater, e vorba de o bază 
principală de unde pornesc OZN-uri în diferite operaţiuni. 

Mont Inyangani, Zimbabwe 

Bază de întreţinere și reparaţii. Multe etaje subterane cu 
multe echipamente. Price si Buchanan le-au desenat la fel. 
Buchanan a văzut niște „ființe mici ciudate”, dar nu multe. 

Mount Hayes, Alaska 

Centru de studii climatice și geologice. Văzut de Price: plin 
de echipamente de genul computerelor. Pe munte, mici antene 
turnante pentru detectare și observaţie. 

McMoneagle a văzut acolo amenajări de genul „Războiul 
stelelor” cu „energie atomică”. Mel Riley a văzut câteva perso- 
naje: „două în interior și două în exterior”. 

Mount Ziel, nordul Australiei 

Au văzut acolo multi extratereștri dar si oameni. Lui Pat 
Price i-a fost foarte frică. 

Buchanan a văzut o sală mare subterană. Acolo s-ar fi aflat 
mai ales un OZN mare de formă clasică, cu dom deasupra si 
partea de dedesubt bombată, având un diametru de aproximativ 
40 m. A mai văzut și fiinţe acolo, care păreau foarte active. Erau 
chiar și copii. Acele fiinţe l-au făcut să simtă că fl reperaseră, că 
era „OK”, dar că îl supravegheau! 


Alte zvonuri despre bazele extraterestre 

De mult timp circulă zvonuri despre existența unor baze 
extraterestre, subterane sau submarine. În realitate, până la aceste 
surprinzătoare „viziuni la distanță”, mai curând se făceau specu- 
latii despre bazele submarine, în urma observaţiilor unor OZN-uri 
ieșind din mare. În cursul anilor 1972 si 1973, de exemplu, o serie 
de observații au avut loc în Marea Caraibelor, în Porto Rico și 
într-o regiune de coastă a Venezuelei, numită El Litoral Central. 
La 22 martie 1973, la La Guaira, mai bine de trei mii de persoane 
au văzut două obiecte zburătoare venind dinspre mare cu mare 
viteză. În cursul zilelor următoare mai multi martori au văzut, se- 
parat, OZN-uri ieșind din apă, astfel încât unii au presupus exis- 
tența unei baze submarine în largul apelor Venezuelei. 

Mai recent, în 1995, observaţii foarte impresionante au. fost 
făcute la Porto Rico. Doi piloţi, dintre care un polițist, care sur- 
volau coasta insulei au zărit un OZN imens care se afla sub apă 
la mică adâncime. Aparatul, cu o formă circulară, părea să aibă 
trei etaje suprapuse, ultimul în formă de cupolă. L-au survolat ca 
să-i facă turul, ceea ce le-a luat șapte minute cu avioanele lor 
mici, estimând că aparatul avea un diametru de cel puţin o milă! 
Principalele zone de observaţie sunt Sierra Luquillo și pădurea 
El Yunque în est Sierra Bermeja în sud-vest şi coasta nord-ves- 
tică, unde se află celebrul radiotelescop gigantic de la Arecibo. 

Excelentul investigator Jorge Martin relatează despre obser- 
varea a două mașini enorme în formă de con care au fost văzute 
cufundându-se in mare în regiunea Luquillo, în noiembrie 1996. 
Această coastă a făcut obiectul unei supravegheri militare ameri- 

Harta insulei Porto Rico, unde au fost observate mai multe OZN-uri 


cane, navale si aeriene. Baza aeronavală Roosevelt Roads este, de 
altfel, în apropiere. Conform mărturiei unui ofiţer, culeasă de 
Jorge Martin, un anumit număr de avioane ar fi dispărut în această 
regiune. Supravegherea radar ar fi stabilit că „ceva enorm iese în 
mod regulat din mare în zona San Juan Trench şi se duce spre cer 
cu o viteză foarte mare”. Tot după spusele acestui investigator, un 
informator al Marinei arnericane i-ar fi dezvăluit că există o enor- 
mă bază subterană și submarină în vestul insulei, care s-ar întinde 
până la mica insulă Mona, la jumătatea distanţei între Porto Rico 
şi Hawaii! Problema contactelor ultrasecrete s-a pus și ea în cazul 
observaţiei unui polițist, observaţie culeasă de Martin. Polițistul ar 
fi văzut în 1994, din casa lui situată la Hato Viejo, un mare aparat 
luminos de formă cilindrică, plasându-se în zbor staționar, vertical 
deasupra radiotelescopului de la Arecibo, după ce au fost schim- 
bate semnale luminoase! Un alt martor pe nume Guillermo 
Acevedo spune că a văzut împreună cu familia, tot în 1994, un 
OZN circular aterizat în aceeași regiune. După decolare, au văzut 
o camionetă albă cu geamuri fumurii părăsind acel loc... 


Observaţii si mai recente în Peru (citate în primul capitol) fac 
şi ele să se creadă în existenţa unei baze în această regiune. Au 

circulat zvonuri despre existența unor astfel de baze și în 
Argentina, oceanul Pacific, insulele Marshall și Hawaii. Timothy 
Good face aluzie la asta mai ales în noua sa carte Unearthly 
Disclosure, iar investigatorul britanic Tony Dodd evocă si el 
Islanda in cartea sa Alien Investigator. Tony Dodd, fost ofiter de 
poliție, este un investigator de calitate care spune că a fost ținta 
unor intimidări din partea unor agenți americani, care voiau să-l 
convingă să nu vorbească. În estul Islandei au avut loc multe 
observaţii de OZN-uri — pescarii le-au văzut ieșind din apă — și au 
avut loc manevre aeronavale în mod foarte neobișnuit, chiar în 
perioada Crăciunului în 1992, pretextându-se oficial că este căutat 
un submarin. După o sursă a lui Tony Dodd, ar fi fost reperate mai 
multe OZN-uri submarine și o navă americană ar fi dispărut! 
Manevrele au durat timp de luni întregi, cărora li s-au alăturat nave 
ruseşti în aprilie: primele manevre făcute împreună de la sfârșitul 
războiului rece... 


Dezvăluiriie ciudate ale lui Ingo Swann 

Ingo Swann, care astăzi trăiește liniștit la New York, a ieșit 
dintr-o lungă tăcere la care era obligat, cu o carte ciudată, publi- 
cata chiar de el în 1999: Penetrarea. Problema telepatiei umane 
și extraterestre. El a povestit, firește, participarea sa la 
cercetările militare asupra vederii la distanță, dar amintește în 
plus câteva episoade uimitoare, care pun la încercare bunăvoința 
cititorului. În 1975, Swann a fost sunat acasă, la New York, de 
un înalt funcţionar de la Washington pe care îl cunoștea. Acesta 
i-a cerut să accepte o misiune urgentă pentru care trebuia să se 
deplaseze chiar de a doua zi la Washington. Swann s-a dus la 
întâlnire, la Muzeul de Istorie Naturală, unde a fost abordat de 
doi agenţi enigmatici, cu o alură militară și care semănau ca doi 
gemeni! Aceștia l-au dus cu mașina — legându-l la ochi spre 
sfârșitul traseului — într-o amenajare subterană. Acolo, un ofiţer, 
cu pseudonimul de Axelrod i-a propus o experiență de remote 
viewing în schimbul unei sume de o mie de dolari, cu direcţia... 

Luna! Axelrod i-a dat „coordonate” conform uzantei, iar Swann 
a ajuns până la un sit cu niște construcții ciudate, aflate într-un 
crater. Ofiţerul l-a făcut atunci să înțeleagă că acele construcţii 
nu erau făcute de oameni. Apoi Swann a văzut o entitate care nu 
părea să aibă probleme cu respiratul (entitate ne-fizică?). 
Aceasta a părut că și-a dat seama de ,,prezenta” lui, la care 
Axelrod i-a cerut să se retragă imediat: nu trebuia în nici un fel 
ca baza lor să fie reperată, căci asta ar fi fost foarte periculos! 


Un alt episod mai tare decât X Files s-a derulat la Los 
Angeles, în septembrie 1976, unde Swann vizita niște prieteni ver- 
sati în cercetarea paranormală. Pe când se afla într-un supermarket, 
Swann a avut impresia foarte clară că o clientă, o femeie foarte 
frumoasă, nu era ființă umană. În timp ce o observa discret, i-a 
zărit... pe cei doi gemeni de la Washington supraveghind-o pe 
această femeie! Stingherit, a părăsit imediat locul acela, dar ei 
l-au văzut și nu au întârziat să-l contacteze și să-i pună întrebări 
despre prezenţa sa acolo. Acea femeie era foarte periculoasă, 
i-au precizat ei și se întrebau dacă nu cumva se afla în relaţii cu 
ea! În alt episod și mai fantastic, Axelrod a venit după Swann la 
SRI şi l-a dus în secret la bordul unui avion cu reacție privat — 
pilotat de gemeni! — într-o regiune care pare să fie foarte la nord, 
poate în Alaska. După ce au aterizat în cursul nopții pe un mic 
aerodrom din mijlocul unei păduri, au mers cu mașina, apoi pe 
jos, plasându-se în observaţie pe malul unui lac, fără nici un fel 
de explicaţie. La capătul unei lungi așteptări, deasupra lacului a 
apărut un fel de nor luminos, care a luat forma unui OZN! 
Acesta a început atunci să-i bombardeze cu niște raze pericu- 
loase şi abia au avut timp să se ascundă în spatele unor stânci, 
apoi totul a dispărut. Axelrod i-a explicat atunci că îl adusese 
acolo în speranţa că ar putea să „vadă” interiorul OZN-ului! 
Swann, care este un personaj cel putin original, s-a amuzat oare 
inventând povestiri SF şi dându-le drept întâmplări adevărate? 
N-ar trebui să ne mai mire nimic. Inventată sau nu, mărturia lui 

ne duce totuși la o altă problemă, cea a eventualei ostilitati a 
extratereștrilor sau cei puțin a unora dintre ei și la existența 
posibilă a unui adevărat război secret cu ei. 


Ţărani urmăriți 
Suntem ameninţaţi în Brazilia 

de extraterestri? Pe la sfârșitul anilor 
i șaptezeci, numeroase incidente 
au fost raportate în nord-estul 
Braziliei, îndeosebi la vărsarea Amazonului. Pescari și țărani 
au fost urmăriți noaptea și terorizati de OZN-uri mici, care îi 
vânau ca pe niște iepuri, îi ridicau de la pământ și îi ardeau cu 
raze luminoase puternice. Jacques Vallée a prezentat aceste 
evenimente incredibile — pe care s-a dus să le investigheze la 
fata locului — în cartea sa Confruntări. Dar jurnalistul Bob 
Pratt, asistat de Cynthia Luce, a făcut raportul cel mai com- 
plet in această privință în cartea UFO Danger Zone, prefațată 
chiar de Vallée. Realitatea incidentelor nu poate fi pusă la 
îndoială și aduce în prim plan problema unui comportament 
ostil, s-ar putea spune chiar plin de cruzime, al unor OZN-uri. 
A avut loc o anchetă militară în regiunea Colares, unde au 
fost constatate cazuri mortale. Un dosar a rămas mult timp 
secret, dar cel care l-a întocmit, căpitanul Hollanda, a vorbit 
în iulie 1997, ajuns în retragere cu grad de colonel. A confir- 
mat mai ales faptul că echipa sa a făcut numeroase fotografii 
de OZN-uri și a înregistrat câteva ore de bandă video. Numai 
că Hollanda a fost găsit în mod misterios „sinucis” la puțină 
vreme după aceea, la propriul său domiciliu. A fost eliminat 
pentru că vorbise prea mult? Ufologul A.G. Gevaerd, pe care 
l-am chestionat în această privință, m-a asigurat că Hollanda, 
pe care îl cunoştea bine deoarece îl intervievase îndelung, era 
depresiv și chiar se sinucisese. Oricum, această poveste nu 
face decât să confirme faptul că autorităţile braziliene dețin 

dovezi mai mult decat abundente despre realitatea OZN-urilor. 
La ceremonia de închidere a marelui congers international din 
Brazilia din decembrie 1997, doi colonei de aviaţie în activitate 
au venit pe scenă ça să aducă ,,incurajari” cercetării ufologice... 


Care ar putea să fie semnificația acestor agresiuni — îngri- 
jorătoare și insolite — care lasă impresia unei înscenări pline de 
cruzime? Martorii au avut impresia că OZN-urile îi pescuiau 
cu o plasă! Un episod relatat de Bob Pratt pare deosebit de ciu- 
dat și de absurd. Una dintre victime, Januncio, survolat de un 
OZN de formă tubulară, a văzut deschizându-se fundul apara- 
tului. În interior se aflau două fiinţe cu o aparență umană — un 
bărbat si o femeie — , care îl observau cu răceală, nemiscati, ca 
si cum ar fi fost niște roboti! În fata unei astfel de relatări, nu 
poţi să nu te gândești la întâlnirile absurde din vechiul reperto- 
riu OZN, dar de data asta într-un mod foarte neliniștitor. În 
această regiune a vărsării Amazonului au fost văzute si OZN-uri 
ieșind și intrând în apă. 


„Ameninţarea” văzută de profesorul David Jacobs 

„Ameninţarea” (The Threat) este titlul celei de a doua cărţi 
a lui David Jacobs despre fenomenul răpirilor, apărută în 1998, 
care a provocat o polemică violentă. Editorul a ales acest titlu 
provocator, în timp ce autorul ar fi preferat un titlu mai putin 
agresiv, ca în cazul primei sale cărți: Secret Life. Teza centrală 
a „Ameninţării” este simplă: întreaga omenire este ameninţată 
de o rasă de extratereștri care fabrică în secret fiinţe hibride des- 
tinate să ne înlocuiască, urmând să ia în curând puterea pe 
Pământ! Atunci va avea loc „marea schimbare”, acest lucru 
făcându-se peste câţiva ani sau poate pe durata a una sau două 
generații. 

Cum a descoperit asta Jacobs? Aplicând o metodă de ches- 
tionare sistematică a subiecţilor sub hipnoză. Trebuie, explică el, 
să le pui întrebări „corecte”, eliminând pistele greșite urmate de 

unii dintre confrații sai, orbiti de o convingere optimistă. E vorba 
de grupul „Pozitivilor”, pe care îl critică fără menajamente si din 
care consideră că face parte îndeosebi doctorul John Mack. 
Jacobs fi reproşează lui Mack că s-a rătăcit în concepte ,,mistice” 
despre alte dimensiuni, în mituri metafizice precum reîncarnarea. 
fl consideră neprofesionist în metoda sa, ceea ce nu e lipsit de 
pitoresc, căci Jacobs însuși este profesor de istorie, în timp ce 
Mack e profesor de psihiatrie. Dar să lăsăm această ceartă și să 
admitem că investigatori precum John Mack, Leo Sprinkle, Edith 
Foire, Richard Boylan, Raymond Fowler şi alții sunt probabil 
excesiv de optimiști. Problema este atunci simplă: Jacobs are 
dreptate? Să spunem imediat că în realitate este foarte izolat: n-am 
citit nici măcar o singură susținere a tezei sale în întreaga ufolo- 
gie americană. În schimb criticile au venit din toate părțile, nu 
numai din partea scepticilor pentru care Jacobs e o ţintă ușoară, 
ci și din partea autorilor și cercetătorilor angajaţi ei înșiși în 
studierea răpirilor: John Mack, care i-a dat replica; Joe Lewels, 
autor al unei cărți interesante, Greg Sandow și Michael Miley. 
Chiar și prietenul său Budd Hopkins, intervievat de Dwight 
Connelly, directorul publicaţiei Mufon UFO Journal, a mărturisit 
că „nu ar fi putut să scrie o astfel de carte” căci nu îi stă în fire 
„să sporească numărul norilor negri care planează asupra noas- 
tră”. Să amintim faptul că Hopkins este unul dintre „decanii” 
cercetării asupra răpirilor, autor a trei cărți despre acest subiect și 
el i-a iniţiat pe Jacobs şi Mack în această cercetare. 

Critica principală care poate să fie adusă acestei teze radi- 
cale a lui David Jacobs este tocmai ideea preconcepută siste- 
matică, prin care elimină tot ce nu intră în schema stabilită. Dacă 
luăm, de exemplu problema dezbătută mai sus, a mărturiilor în 
care pare că intervin militarii, pentru Jacobs aceștia nu pot să fie 
decât niște hibrizi în serviciul extratereștrilor. În ceea ce privește 
amenajările cu aspect militar, acestea sunt niște cazarme aban- 
donate de care se folosesc extratereștrii! 

Trebuie să explicăm ceva mai mult teza lui Jacobs. „Micii 
cenușii” si chiar si cei mai înalți care par să-i comande sunt în 
realitate niște executanti, la ordinele unei rase superioare, rareori 
văzută de persoanele răpite. Aceste ființe sunt înalte si au o alură de 
„reptilieni” sau de „călugărițe” (insecta). Fabricarea de hibrizi se 
derulează cel putin de la sfârșitul secolului al XIX-lea și există deja 
câteva generaţii, dintre care ultimele generaţii seamănă din ce în ce 
mai mult cu noi prin creșteri succesive! Acești hibrizi sunt destinati 
să ia pârghiile conducerii, datorită puterilor lor mentale superioare, 
îndeosebi telepatice. În urma „Schimbării”, ierarhia puterilor va fi: 
în vârf reptilele, apoi cenușiii, mari și mici, apoi hibrizii, apoi rapitii, 
care vor rămâne auxiliari utili, apoi subalternii care vom fi noi, 
poate chiar decimati în cataclisme! Toate astea amintesc in mod 
neplăcut de serialul V si de invadatorii lui reptilieni. 

Chiar lăsând deoparte obiectia imposibilității încrucișării 
oamenilor cu extratereștrii, care constituia un argument favorit 
al astronomului Carl Sagan (dar ce ştim noi despre istoria noas- 
tră și despre prezența extratereștrilor pe Pământ?), acest scenariu 
al lui Jacobs prezintă, din fericire pentru noi, mari dificultăți. 
Una dintre contradicții este că secretul invaziei este prost păs- 
trat. Jacobs spune că a descoperit acest scenariu sumbru pentru 
că unii hibrizi, participanţi la răpiri, au vorbit. Din lipsă de dis- 
ciplină: sunt prost controlati de stăpânii lor, se plictisesc la'bor- 
dul navelor, se revoltă împotriva condiției lor și au veleitati de 
independență! Au experiențe amoroase cu răpitele și unii se 
îndrăgostesc de partenera lor. Poate că mai avem câțiva ași in 
mânecă înainte de a fi eliminați? Se mai poate remarca și faptul 
că extratereștrii ar face bine să se grăbească, deoarece populaţia 
umană continuă să crească: va fi greu de condus. O altă obiectie 
este că nu prea vedem care ar fi interesul acestor „reptile” să fabrice 
hibrizi între oameni $i „cenușii”, servitorii lor. 


Acest scenariu al ,,Amenintarii” pare extrem de speculativ, 
totuși David Jacobs, Budd Hopkins si practic toți investigatorni 

care s-au ocupat de fenomenul răpirilor au descoperit aspecte 
deosebit de îngrijorătoare ale răpirilor. În primul rând fabricarea 
de hibrizi, deși nici o dovadă concretă nu poate încă să fie prezen- 
tată. În această privință, i-am sugerat lui Budd Hopkins că ar tre- 
bui poate să propună o analiză cromozomică părinţilor ai căror 
copii îi bănuiește că sunt hibrizi (mi-a citat în mod confidential 
câteva cazuri), dar nu vrea să abordeze o astfel de cercetare din 
motive de simplă deontologie si de legalitate. De altfel, te infiori 
la gândul că aceste perspective îngrijorătoare şi-ar putea găsi 
într-o zi confirmarea în mod public. Nu riscăm o nouă vânătoare 
de vrăjitoare: o „vânătoare de hibrizi”? Linda Cortile — un caz 
extraordinar, îndelung studiat de Hopkins în cartea sa Witnessed 
— fusese deja hăituită de doi polițiști care erau convinşi că era o 
hibridă. Când vedem avertismentele împotriva manipulărilor 
genetice, selecţiei și clonării umane, cum vor reacționa oare 
nobilii noștri gânditori dacă toate acestea se vor adeveri vreodată? 
Acestea fiind zise, fără a merge până la scenariul extrem al lui 
David Jacobs, rămâne totuşi o problemă reală: ce rost au acești 
hibrizi, la ce folosesc ei, care este obiectivul extraterestrilor care 
fac astfel de experienţe? 

Un alt aspect îngrijorător care a apărut în acești ultimi ani în 
toate aceste relatări este caracterul de experimentare sexuală și 
erotică aparent aflat în centrul multor cazuri. Am văzut că 
numeroși sceptici au acuzat victimele că suferă de diferite 
dezechilibre sexuale, care ar constitui cauza principală a diva- 
gatiilor lor. Dar pentru cei care sunt convinși de realitatea răpi- 
rilor, asta constituie încă o enigmă ce trebuie dezlegată. Unii 
autori au propus deja explicații care nu au nimic plăcut. 


„Prădători psihici”? 

Investigatorii au descoperit treptat un anumit număr de 
relatări comportând aspecte sexuale și erotice, pe care ipoteza 
fabricării unor hibrizi nu este suficentă ca să le explice. Dacă e 
vorba „doar de asta”, procedurile medicale descrise de 

nenumărate ori — prelevarea de ovule și de sperma, implantarea 
de embrioane și prelevarea fetusului — ar satisface complet acest 
obiectiv. În plus, după cum a remarcat Jacques Vallée — foarte 
sceptic în privința acestor relatări —, extratereștrii ar avea intere- 
sul să șteargă complet memoria acestor răpiri, ceea ce nu se 
întâmplă. Ce se petrece în realitate? Într-un anumit număr de 
cazuri, extratereștrii sau, mai curând „unii extratereștri”, par că se 
dedau unui fel de jocuri erotice, forțând, de exemplu, un bărbat și 
o femeie să se acupleze. Sau trecând chiar ei la fapte! Autorii care 
s-au pronunțat în această privință, de exemplu Katharina Wilson, 
Karla Turner, Mia Adams, toate trei victime ale unor răpiri, pre- 
cum și cercetători ca Budd Hopkins, Barbara Bartholic, Linda 
Howe, Joe Lewels și, mai recent, Eve Frances Lorgen, nu au o 
părere unanimă asupra interpretării ce ar trebui dată. O idee deseori 
formulată este cea a experimentului, a studierii sentimentelor 
omenești. Extraterestrii ar fi foarte interesaţi de emoţiile noastre, 
deoarece ei sunt lipsiţi de așa ceva! Din păcate, există motive să 
presupunem că problema este mai gravă. 

Ultima carte scrisă de Karla Turner, Masquerade of Angels, 
apărută în 1994, cu putin timp înainte de moartea ei, introduce idei 
mult mai îngrijorătoare. Unii extratereștri — „reptilienii” — ar fi 
prădători psihici, un fel de „vampiri psihici” care s-ar hrăni cu 
emoţiile noastre! Cartea sa istoriseste povestea unui bărbat, Ted 
Rice, dotat cu capacități „paranormale” si victimă a unor răpiri 
încă din copilărie. „Victimă” este cuvântul potrivit, pentru că 
povestea lui are aspecte înspăimântătoare și chiar revoltătoare. El 
își va aminti, în cursul unei ședințe de hipnoză cu psihoterapeuta 
Barbara Bartholic despre o răpire îngrozitoare la vârsta de opt ani, 
victimă alături de el fiind și bunica sa. Aceasta fusese violată în 
fata lui de către una dintre acele ființe demonice, care folosise o 
Stratagemă: îi apăruse ca fiind soțul ei decedat! Bunica nu se 
lăsase păcălită și încercase să-l respingă. Convinsă că se lupta cu 
niște demoni, provocase enervarea lor când invocase numele lui 
lisus. I-au spus că va muri si într-adevăr, a doua zi după această 

experiență dramatică, bunica lui Ted Rice a murit brusc în urma 
unei crize cardiace. Mai târziu, chiar mai înainte de a ajunge la 
adolescenţă, Ted a fost supus unei experienţe plină de cruzime, 
constând în a-l face să se întâlnească cu o fată, și ea răpită, si a-l 
face să se îndrăgostească de ea, asta fiind numai în sens unic, ea 
nefiind îndrăgostită de el! În cele din urmă a reușit să trăiască cu 
ea un anumit număr de ani, ajungând până la urmă la un eșec 
dureros. 

Trebuie spus că acest punct de vedere susținut de Karla 
Turner este departe de a întruni unanimitatea. Am stat de vorbă, 
de exemplu, cu Linda Howe: are rezerve serioase față de această 
abordare, care i se pare excesivă. În mod ciudat, ea este totuși 
convinsă că forte negative acționează asupra noastră, dar este de 
acord mai cu seamă cu opinia unor autori precum Jacques Vallée 
și John Keel, care văd în asta manifestări nefizice, provenind din 
alte „dimensiuni”. Trebuie să mărturisim că termenul „suprana- 
tural” vine de la spirit: regăsim aici conceptele religioase clasice 

Viziunea unui răpit care își aminteşte de fiinţe „repitliene” apărute printr-o 
„poartă interdimensională” ca să-i manipuleze mintea. 

sau esoterice. Acestea fiind zise, Linda Howe rămâne convinsă 
de prezența extratereștrilor în carne și oase, contrar lui Vallée, 
Keel si multor altor autori, care o înlătură mai mult sau mai puţin. 


Manipularea pasiunilor 

Eve Frances Lorgen, care a studiat aceste aspecte sumbre 
împreună cu Barbara Bartholic, a prezentat la începutul anului 
2000 o analiză îngrijorătoare a problemei, probabil cea mai 
aprofundată până în momentul de fafa și asupra căreia trebuie să 
ne oprim. Cartea sa, The Love Bite, se ocupă de tema 
extraterestrilor prădători psihici și sexuali introdusă de Karla 
Turner. Eve Lorgen este convinsă că povestea plină de cruzime a 
lui Ted Rice, transformat în îndrăgostit obsesional fără speranța 
unei adevărate reciprocitati, nu este un caz unic. Ea a studiat și 
alte cazuri analoge care au drept punct comun manipularea celor 
mai profunde sentimente ale victimelor lor. După părerea Evei 
Lorgen şi a altor autori, ei se hrănesc nu numai cu plăcerile și 
pasiunile noastre, ci și cu suferințele noastre: ce importanţă are 
băutura, dacă provoacă beție! O altă temă nu mai putin îngrijoră- 
toare, dezvoltată de Eve Lorgen, este manipularea din sânul 
grupurilor ufologice prin acei răpiți, ei înşişi sub control, care nu 
vor să vadă în toate astea decât manifestări ale binevoitorilor 
„frați din spaţiu” și a altor „ghizi spirituali”. 

Acest vampirism diabolic este, de fapt, o idee veche, prezentă 
în întreaga istorie a religiilor și a miturilor. E vorba de „incubii” 
si de „sucubii” din Evul Mediu! Iar zeii greci sau indieni nu se 

distrau acuplându-se cu oameni, ascunzându-și adevărata identi- 

tate? Până la urmă, nu ne aflăm în domeniul demonologiei, al 
„posedării” de către demoni? Ar fi posibil să fim confruntati cu un 
avatar modern al unei foarte lungi istorii de imixtiune psihică a 
unor ființe răufăcătoare, venite, după cum dorim, dintr-o lume 
„Supranaturală” sau din alte „dimensiuni”? 

Putem să ne impotrivim lor? 

Câţiva cercetători americani susțin, după ce au studiat 
numeroase cazuri de răpiri, că este posibil să te împotriveşti 
acestor imixtiuni. În cartea sa Cum să te aperi singur împotriva 
răpirilor extraterestre, apărută în 1998, Ann Druffel propune, 
pe baza a optzeci de cazuri de răpiri studiate de ea, în care rapitii 
rezistaseră răpitorilor, câteva metode de împotrivire, pornind de 
la ideea că aceste fenomene nu sunt fizice în sens propriu. Ele 
sunt, crede ea, mai ales fenomene mentale, de aceiași fel ca acele 
călătorii „în afara corpului” sau posedarea demonică, ceea ce ne 
permite să ne împotrivim. Extratereștrii pun stăpânire pe spiritul 
nostru și trebuie să rupem această dominație prin afirmarea pro- 
priei noaste voințe, printr-o „mânie indreptatita”, care îi obligă 
să se retragă! Se hrănesc cu teama noastră, cu angoasele noastre, 
înșelându-ne continuu cu înscenări care ne fac să vedem ceea ce 
așteptăm. Poate chiar extratereștrii la bordul OZN-urilor lor! Nu 
suntem departe de viziunea religioasă tradițională — practicând 
exorcismul — sau de ideile esoterice adaptate de John Keel și de 
Jacques Vallée. 


Un alt psihoterapeut american, William Baldwin, doctor în 
psihologie (după ce a fost pompier, apoi dentist), a ajuns la 
această problemă după ce a studiat-o pe cea a posedării de către 
defunctii care nu reușesc să părăsească planul terestru. El explică 
că a fost confruntat, în practica sa de psihoterapeut, cu cazuri de 
posedare de către spirite extraterestre. De unde și titlul cărții sale, 
care creează o nouă categorie de întâlniri apropiate: CE-VI. Close 
Encounters of the Possession Kind. Baldwin pretinde că reuşeşte 
să alunge aceste spirite printr-o terapie cvasireligioasă. El crede că 
acești extratereștri au .căzut ei înşişi sub dominarea unor forte 
întunecate, a unor ființe demonice, care pot să fie respinse printr-un 
fel de exorcism! Este iar o interpretare religioasă sau esoterică a 
problemei răpirilor, cu care nu suntem obligaţi să fim de acord, 
chiar dacă există analogii frapante. Acestei abordări religioase i se 

poate face aceeași obiectie ca și etnologilor care nu vor să vadă 
în aceasta decât folclor. Poate că, dimpotrivă, pe vremuri au 
fost interpretate în termeni religioși adevărate imixtiuni 
extraterestre! Când vezi apărând într-o cameră o ființă în cen- 
trul unei sfere de lumină, acest lucru nu poate să fie înțeles 
decât ca o apariție din lumea de dincolo, Iar istoricii admit fap- 
tul că una dintre cele mai sumbre pagini din istoria omenirii, 
„vânătoarea de vrăjitoare” din Renaștere, rămâne foarte enig- 
matică. 


Trebuie să subliniem stranietatea acestor experienţe care 
par să se deruleze pe două planuri: când avem impresia unor 
fenomene pur psihice, când există aspecte foarte fizice: 
răpire la bordul unor nave, urme pe corp, implanturi etc. Ted 
Rice și-a amintit sub hipnoză că a fost răpit, în copilărie, de 
la ferma părinţilor săi și dus într-un OZN. Ba chiar l-a văzut 
pe o „fereastră” îndepărtându-se de casă cu toată viteza. Dar 
aceste aspecte fizice par ele însele ivindu-se dintr-un alt 
spațiu. Fiinţele par că trec prin „porți interdimensionale” pe 
unde intră în spațiul nostru... Am putea să dezvoltăm mult 
timp această temă pe baza repertoriului existent. Este tentant, 
încă o dată, să trecem aceste poveşti în categoria legendelor 
și fantasmelor dintr-un alt veac. Dar martorii există acum, 
multi sunt credibili, teribil de traumatizati iar mărturiile lor 
sunt convergente, susținând realitatea relatărilor lor. 


De la începutul capitolului am Păreri mai putin 
întâlnit păreri total opuse despre radic al e 


intenţiile acestor misterioși extrate- 
reștri: pentru unii sunt niște fiinţe 
binevoitoare, pentru alții sunt niște 
prădători periculoși. Ce să credem? Ca să încheiem acest tur 
rapid al opiniilor, să prezentăm acum câteva interpretări care 
se depărtează mai mult sau mai putin de aceste viziuni radi- 


mai complexe 

cale, teribil de pesimiste, fără să fie totuși de un optimism tâmp. 
Părerea mea este că acest gen de abordare are cele mai mari 
șanse să se apropie de adevăr. 


Să nu cedăm pesimismului: 

Joe Lewels şi John Mack 

Dacă i-am trece pe John Mack și pe Joe Lewels in tabăra 
,optimistilor’, ar însemna să simplificăm prea mult analiza lor. 
Sunt optimisti dar fără să mascheze dificultăţile şi suferințele 
victimelor răpitorilor, contrar altor autori precum Leo Sprinkle 
sau Richard Boylan, ca și numeroșilor mediumni purtători ai 
mesajelor de pace ale „fraților din spațiu”. 

Cartea lui Joe Lewels, profesor de comunicaţie la universi- 
tatea din El Paso, la frontiera Texasului cu Mexicul, face parte 
dintre cărțile a căror lectură este recomandată celor care doresc o 
analiză raţională a problemei, dar deschisă spre aspectele ei cele 
mai derutante. Titlul lucrării, The God Hipothesis, pare să o 
situeze într-o perspectivă religioasă tradițională, dar vom vedea 
imediat că nu este cazul! Regăsim în cazurile de răpiri studiate de 
Lewels multe din elementele amintite mai sus: poveşti mascate la 
început, cu goluri de timp, dezvăluite treptat cu ajutorul hipnozei, 
prelevări de spermă și fabricarea de hibrizi, precum si apariția 
unor extratereștri înspăimântători. Nu e vorba numai de „cenușii” 
clasici, ci și de „reptilieni” si de ,,insectoizi”, care sunt pe cale să 
devină și ei clasici. În sfârșit, există fiinţe cu aparență umană, 
„Nordicii” și aici povestea prezenței extraterestre, foarte veche, se 
complică. Ar fi existat în paralel mai multe civilizaţii, cu alianțe 
sau conflicte. Din păcate, se pare că balanţa a înclinat de partea 
reptilienilor, ajutați de cenușii, dar situaţia ar putea să se schimbe! 

Există multă speculație — e bine să subliniem acest lucru — 
într-o astfel de analiză, dar ea se sprijină, ne place sau nu, pe 
numeroase texte. Pentru a ilustra această idee, iată un fragment 
foarte ciudat din manuscrisele de la Marea Moartă, pe care îl 

citează Joe Lewels: ,,Viziunile lui Amran”. În vis, Amran vede 
doi îngeri care se ceartă în privința lui: 

„l-am întrebat: De când aveţi putere asupra mea în acest 
fel? Iar ei mi-au răspuns și mi-au zis: Am primit putere si avem 
putere asupra tuturor oamenilor. Și mi-au spus: Pe care dintre 
noi îl alegi? Mi-am ridicat ochii și am privit: unul dintre ei avea 
o înfățișare înspăimântătoare, ca un șarpe, și straiele sale erau 
colorate...” 

Aceste haine colorate constituie un amănunt interesant. În 
relatările unor persoane răpite apar mai ales fiinţe înalte, cu ochi 
reptilieni, îmbrăcaţi în haine lungi sau cape cu guler ridicat, viu 
colorate. Istoria pare să se repete... 

La sfârșitul cărții, Lewels ne prezintă părerea lui: suntem 
creaţiile lui Dumnezeu, la fel și extratereștrii. Noi suntem niște 
ființe în evoluție (autonome sau asistate), iar specia umană nu și-a 
încheiat evoluţia: „Într-un fel sau altul, rasa umană se va schimba. 
Trebuie să devenim conştienţi de faptul dezamăgitor că evoluția nu 
s-a oprit cu crearea noastră, așa cum ne fac să credem religiile și 
instituţiile noastre științifice. Trebuie să învăţăm să acceptăm că nu 
suntem deloc încoronarea glorioasă a creației divine, ci suntem în 
realitate un prototip experimental, cu defecte, în vederea unui 
model mai avansat care urmează să se realizeze”. 

Și dacă pur și simplu are dreptate? Este interesant de 
menționat aici că par să apară tot mai multe cazuri de copii 
supradotați, cu capacități paranormale. Doctorul Puharich i-a stu- 
diat în anii șaptezeci. El îi numea Space Kids, copiii din spațiu, 
încercând să descopere de unde le veneau aceste capacități 
excepționale. Ideea că copiii supradotaţi constituie semnul unei 
mutații în curs a omenirii, evoluție „ajutată” sau nu de 
extratereștri, s-a răspândit astăzi și se vorbeşte acum de star seeds 
sau de star children... 

Un punct de vedere comparabil, care merită să fie semnalat, 
este cel al lui Beberly Trout, o americancă care a trăit ea însăşi o 
poveste lungă de răpiri, din copilăria ei de dinainte de război. La 

congresul Mufon din 1999, ea a înlăturat cu fermitate atât viziunea 
„fraților din spațiu” cât și pe cea a „demonilor din spațiu” (veniţi 
din spaţiu sau din altă dimensiune). Esența mesajului său este că 
trebuie să devenim conștienți de prezenţa lor și să învăţăm, într-un 
fel, să coexistăm cu ei! Ea le-a subliniat limitele: sunt manipulatori, 
fac greșeli si, dacă este evident faptul că sunt mai avansați decât 
noi din punct de vedere ştiinţific, asta nu înseamnă că ne sunt supe- 
riori spiritual (indiferent ce s-ar crede despre nivelul actual al 
omenirii!). Ea are amintiri conștiente și amintiri recuperate cu aju- 
torul hipnozei. Își mai amintește că a primit îngrijiri medicale, încă 
din copilărie, îndeosebi pentru o problemă de scleroză a pielii. La 
vârsta de unsprezece ani a suferit un implant la ochiul drept. Ea a 
văzut, cu această ocazie, o ființă înaltă, cu o înfățișare „reptiliană”, 
care părea că conduce operaţiunile... 


În noua sa carte Passport to the Cosmos, apărută în 1999, 
John Mack dezvoltă și accentuează tematica primei sale cărți, 
Abduction, apărută în 1994. Scandalul provocat în presa americană 
la acea vreme nu s-a repetat $i în legătură cu a doua carte: scandalul 
se face o singură dată și apoi, tentativa de a fi destituit din postul 
de profesor la Harvard eșuase! Dar să uităm aceste fapte josnice ca 
să vedem ce spune. Ideea centrală a lui Mack este că persoanele 
răpite, sau experiencers, cum preferă el să le numească, cunosc o 
transformare profundă, o experiență spirituală de lărgire a 
conștiinței lor și că acesta ar fi faptul major, dincolo de suferințele 
pe care le-au îndurat. În 1999, John Mack a venit la conferința 
anuală de la San Marino împreună cu Karin, care este unul din 
cazurile prezentate în carte. Mi s-a părut, în cursul dezbaterii la 
care au participat amândoi, că acea tânără femeie insista mult mai 
mult decât el pe latura înspăimântătoare, traumatizantă a expe- 
rientei sale, în timp ce Mack punea accentul pe „transformarea 
spirituală”! Persoanele răpite, explică Mack în capitolul final, 
dobândesc o nouă viziune, nu numai a Pământului — devin preocu- 
pati de protecția mediului înconjurător — ci descoperă și „dimensi- 

uni mai profunde ale realității”. Descoperă faptul că „realități cos- 
mice există dicolo de universul nostru cu trei dimensiuni, care a 
limitat existența noastră terestră”: „Cosmosul, care este relevat prin 
această deschidere a conștiinței, departe de a fi un loc gol, format 
din materie și energie fără viaţă, se dovedeşte plin de fiinţe, de 
creaturi, de spirite, de inteligente, de zei — numele variază in 
funcţie de concepţiile observatorului sau de rolul și comportamen- 
tul entității pe care o întâlnește — care au fost de milenii în relații 
strânse cu existenţa umană”. Pe culmea acestei viziuni lărgite a 
cosmosului se află „Sursa, Dumnezeu, Creatorul — indiferent care 
este numele folosit pentru a descrie un principiu creator ultim”. 

O originalitate a cărții lui John Mack este aceea că face o 
apropiere între răpiri și „călătoriile samanice”, pentru a sublinia 
caracterul simbolic și arhetipal al acestor experiențe. Trei șamani 
care au în comun o dublă formație, tribală și totodată occidentală 
— asta facilitează transferurile — ne oferă mărturii care seamănă 
foarte mult cu nişte experiențe de răpiri. Este vorba de Bernardo 
Peixoto, provenit dintr-un trib indian din nord-estul brazilian 
(regiune foarte activă, după cum am văzut: numele tribului, Uru-e 
Wau-Wau, înseamnă „Poporul din stele”!), Sequoyah Trueblood, 
vindecător indian nord-american $i Credo Mutwa, un vindecator 
zuluș din Africa de Sud. Credo Mutwa este un personaj contro- 
versat, unii punându-i la îndoială credibilitatea. Oricum, ne 
povestește o experiență de răpire îngrozitoare, care a durat trei zile 
şi l-a lăsat foarte bolnav, în mijlocul pădurii. Și-a amintit treptat 
că a fost supus unor examene dureroase într-un mare laborator 
subteran. Or, regiunea unde se petrecea acest lucru am întâlnit-o 
deja mai sus: muntele Inyangani, în Zimbabwe, unde s-ar afla una 
dintre cele patru baze subterane extraterestre „văzute de la dis- 
tanta” de militarii americani! 


Linda Mowe: alte realități de „mare stranietate” 


Punctul de vedere al Lindei Moulton Howe este complex, 
am mai spus asta, deoarece admite prezența unor ființe extrate- 

restre — în carne și oase, chiar dacă se deplasează trecând prin 
alte „dimensiuni” — dar și acțiunea unor forte sau entități „nema- 
teriale”, a căror adevărată natură rămâne pentru noi enigmatică. 

Cea de a treia carte a Lindei Howe, Glimpses of Other 
Realities. Volumul II: High Strangeness, este o lectură indispen- 
sabilă pentru cine vrea cu adevărat să reflecteze la semnificația 
răpirilor și prin asta a OZN-urilor. Linda Howe a fost foarte ata- 
cată de sceptici, care o consideră excesiv de credulă. Este sigur 
că nu i-a fost frică să riște pe acest teren minat de dezinformare. 
Nu se ard decât cei care încearcă să scoată castanele din foc, în 
timp ce ceilalți privesc de la distanță! În schimb, nu există motive 
ca să suspectăm din capul locului onestitatea martorilor răpirilor, 
cu totul remarcabili, care ne sunt prezentaţi în cartea ei. 

Una dintre relatările cele mai interesante este cea a lui Jim 
Sparks, cu care Linda Howe s-a întâlnit în 1995. Sparks, agent 
imobiliar în Florida, se defineşte singur ca un om obișnuit, dar 
mărturia lui nu este deloc așa! Spune că are amintiri conștiente 
ale unor răpiri de către niște fiinţe care încep să ne fie familiare: 
micii cenușii, care sunt, după spusele lui, „droni”, androizi fabri- 
cati în laborator (nu este singurul care crede asta). Ei sunt în ser- 
viciul unor ființe mult mai înalte, șefii lor, „reptoizii” sau rep- 
tilienii, a căror piele este ca aceea a reptilelor. Sparks crede că 
are unele noțiuni despre „agenda” acestor extratereștri, dar 
rămân „mii de întrebări fără răspuns”. Ca si alte persoane răpite, 
a trăit experiențe transcendând fizicul nostru, pe care îl înțelege 
în felul său ca fiind rezultatul creării unui „câmp” artificial. 
Acest câmp „le permite să fie invizibili, să fie activi într-o 
dimensiune rămânând parțial în alta, să treacă și să ne facă și pe 
noi să trecem prin materia solidă”. Un detaliu foarte fizic merită 
să fie menționat: Sparks descrie o senzaţie de puternică acce- 
lerare, ca si celelalte persoane răpite — Karin, unul dintre 
cazurile doctorului Mack și francezul „D”, despre care am vor- 
bit în capitolul șase. 


Răpitul american Jim Sparks învățând cu forța 
un „alfabet” extraterestru. 

Sparks a fost supus unei ucenicii ciudate, o adevărată formație 
şcolară aplicată de extratereștri începând din 1988, constând mai 
ales în învăţarea alfabetului lor. În realitate, este vorba de o invata- 
tură destul de complexă la sfârșitul căreia devenea capabil să 
„Citească” ideograme concentrate, echivalentul a câtorva pagini de 
carte! Sparks a desenat câteva dintre aceste litere, care sunt repro- 
duse în cartea scrisă de Linda Howe. Subliniez și acest punct, căci 
am vorbit deja de planșele deținute de Budd Hopkins, pe care 
acesta le-a arătat lui John Velez, alt răpit care își amintea de un 
alfabet (vezi capitolul VI). Velez avusese un șoc descoperind că 
ale sale semănau cu cele ale lui Hopkins. Or, cel al lui Sparks, 
mi-a spus el, seamănă cu ele. O altă învățătură a acestor 
extratereștri a constat în a-i arăta întreaga istorie a omenirii, 
mergând până la origini și la primele manipulări genetice făcute de 
ei asupra noastră. 

Atunci, aceşti extratereștri sunt niște demiurgi bine voitori? 
Nu chiar, previne Jim Sparks, care îi vede pe acești reptilieni 
mai curând ca pe niște „exploatatori” ai speciei noastre. Se folo- 
sesc de genomul nostru și de organele prelevate de la animale ca 
să fabrice diferiţi „droni”, androizi și hibrizi, precum micii 
cenușii. Aceștia sunt doar o marfă care se vinde bine în acest 
colţ de galaxie! Și hibrizii umani? Ar putea folosi la repopularea 
Pământului dacă ne distrugem mediul înconjurător... 


Sparks descrie o scenă extraordinară unde se află înconjurat 
de fiinţe care i se par la început umane, dar care apoi lasă să se 
vadă adevărata lor natură reptiliană. Atunci i-a dezvăluit că au 
avut contacte cu guvernul american ca să-l avertizeze de gravele 
amenințări care planează asupra mediului, din vina noastră. 
Fusese stabilit un calendar pentru aducerea la cunoștință a 
prezenţei lor și ca să se ia măsurile de corectare ce se impun, dar 
aceste angajamente nu au fost respectate! Acum își concentrează 
eforturile asupra unor oameni obișnuiți ca el, ca să se facă 
cunoscuţi treptat. În ceea ce privește responsabilii guvernamen- 

tali, i-au-explicat ei, trebuie să li se acorde o amnistie completa 
ca să renunțe la această politică a secretului. Acești extratereștri 
nu sunt nici bine-voitori, nici ostili, Se află aici de mii de ani. Au 
„investit” în această planetă si vor să-şi salveze investiția! Ei l-au 
prevenit pe Jim Sparks că nu mai avem la dispoziție decât un 
deceniu ca să îndreptăm situaţia. Asta se întâmpla în 1995: ne 
reîntâlnim deci în 2005. Dacă nu vom fi capabili, vor acţiona ei! 


Mărturia Lindei Porter, răpită californiană studiată de Linda 
Howe, este deosebit de bogată și impresionantă, cu multe 
episoade. Nu aduce dovezi solide și imposibil de combătut ale 
experienţelor sale, dar acestea se potrivesc foarte bine cu alte 
mărturii, îndeosebi în ceea ce privește descrierea entităților. 
Regăsim fără suprindere „micii cenușii”, dar apar și — ca la alți 
martori — ființe înalte, unele de tip „călugăriță”, care par că îi 
conduc pe micii cenușii. Dacă e să dăm crezare investigaţiei 
Lindei Howe, este putin probabil ca Linda Porter să fi avut 
cunoștință de mărturii comparabile. O altă ființă descrisă de ea 
era de talie înaltă, cu o aparență umană și părea că și ea conduce 
operaţiunile. Extraterestrul era chel, avea un nas mare şi doi ochi 
impresionanti cu pupile verticale. Corpul subțire era îmbrăcat cu 
o capă violetă, care avea un guler mare ridicat. Fantasme deli- 
rante? Poate, dar nici asta nu se poate dovedi. 


Pot să amintesc aici cazul „Domnului D”, care si el își 
amintește că a văzut ființe de talie mare, foarte impresionante. 
Acestea aveau și ele un nas mare, dând mai ales impresia unui 
cap de vultur, cu ochii mari având pupile verticale. După ce mi-a 
făcut un desen, i l-am arătat pe cel al Lindei Porter: după spusele 
sale, nu este vorba de aceeași entitate. I-am arătat și desenul din 
cartea lui Robert Emenegger, care ar fi inspirat dintr-un contact 
extraterestru la baza Holloman (vezi cap. V): de data asta 
„Domnul D” a fost puţin ezitant. Pare totuşi mai atras de ideea de 
a compara viziunea sa cu cea zeilor din Egiptul antic (cu capete 
de animale), ceea ce ne duce la numeroasele speculaţii despre 


Desen al răpitei 
americane Linda 
Porter, care arată 
apariţia în camera sa 
a două ființe 
„interdimensionale” 


Un extraterestru înalt 
cu „cap de vultur”, 
văzut de răpitul francez 
„Domnul D”. 

vizitele din vechime ale „zeilor extratereștri”. Este influențat de 
aceste idei? Acesta este argumentul pe care îl vor invoca toți 
scepticii, dar sunt convins de sinceritatea lui, deoarece nu era 
deloc interesat de OZN-uri înaintea experienței prin care a trecut 
si nu cunoaste nici astăzi literatura americana despre răpiri. În 
aceeași ordine de idei, Linda Howe recunoaște că Emenegger o 
sfătuise să studieze mitologia veche, Sumerul și Mesopotamia... 

Un aspect foarte interesant al mărturiei Lindei Porter este 
amintirea pătrunderii a două ființe în camera sa, care păreau că 
se ivesc dintr-o „gaură” înconjurată de lumină. Avem și aici 
descrierea unui „pasaj interdimensional”? Alt element impor- 
tant: ea crede că a fost dusă la o bază submarină din largul coastei 
californiene, în regiunea Santa Barbara. Cu ocazia uneia dintre 
răpirile sale, niște extratereștri i-au dezvăluit că unii dintre ei 
sunt deţinuţi de militari într-o bază subterană, în stare de „viață 
suspendată”. Ea crede că e vorba de o bază submarină, situată la 
nord-est de San Diego, în zona Sycamore. În acel sector se află 
clădirile unor firme aerospatiale — General Dynamics, Hughues, 
Lockheed Martin Astronautics —, dar mai la sud se află și stația 
aeronavală de la Miramar. Ajungem astfel iar la zvonurile unor 
operaţiuni militare ultrasecrete! 

Scena cea mai ciudată, cea mai incredibilă și deranjantă pe 
care spune că a văzut-o Linda Porter este... transferul unui spirit, 
sau suflet, dintr-un corp în altul. Desenul făcut de Porter arată 
sufletul ieșind din plexul solar al unui om muribund, sub forma 
unei coloane luminoase, foarte frumoase, înaltă de aproximativ 
75 cm, care se deplasează spre corpul neînsufleţit, clonat, al 
muribundului! Fiintele cu un alt aspect care o fac să asiste la 
această operațiune îi mărturisesc că „nu au dreptul să facă asta”, 
dar că autoritățile superioare care interzic asta sunt prea departe 
$i nu pot să înțeleagă întreaga situaţie! În treacăt fie spus, Ted 
Rice, eroul nefericit al cărții Karlei Turner, Masquerade of 
Angels, a descris aceeași operațiune, dar în cazul său ea era prac- 
ticată asupra sa, în copilărie și a păstrat o amintire de agonie. 

S-au citat unul pe altul? Cartea Karlei Turner a apărut in 1994, 
dar Linda Howe spune că a cules relatarea Lindei Porter în 1991, 
iar cartea sa a apărut în 1998. Eu cred în sinceritatea acestor măr- 
turii extraordinare, indiferent care este adevărata lor semnificație. 


Lyn Buchanan: „remote viewer” şi... răpit 

Cu surprindere și interes descoperim mărturia răpirii lui 
Leonard Buchanan, unul dintre remote viewer-ii militari ameri- 
cani cei mai cunoscuţi. Mărturia sa a fost culeasă de Michael 
Lindemann, care a publicat-o în buletinul său electronic de infor- 
mare CNI News din 16 noiembrie 1998. Experienţa sa avusese 
loc cu treizeci de ani în urmă (avea atunci douăzeci și opt de ani), 
la Evans Chapel, în Texas. În timp ce se odihnea, un OZN a ateri- 
zat în grădina lui. A fost paralizat și şi-a pierdut cunoștința, apoi 
s-a trezit la bordul OZN-ului, în mijlocul altor oameni, toți foarte 
speriaţi, sub paza unei ființe înalte. Aceasta avea o formă umană, 
foarte musculoasă, dar fața nu era umană. Semăna mai curând cu 
un „Klingon” din serialul Star Trek! Apoi a venit un ,,cenusiu” care 
a comunicat cu el telepatic, după toate aparențele ca să-l facă să 
adoarmă din nou. Nereușind, l-a dus cu el în partea din față a 
OZN-ului și chiar l-a lăsat să se joace puţin cu un panou de con- 
trol. OZN-ul făcea alte manevre de aterizare și de răpire. În total, i 
s-a părut că au fost cam cincisprezece persoane! La sfârșitul călă- 
toriei, Buchanan l-a întrebat pe pilot ce însemnau toate astea. 
Aceasta i-a „dezvăluit? că era o operaţiune medicală: acei 
extratereștri călătoresc mult și sunt contaminafi de numeroși ger- 
meni de care le vine greu să se debaraseze. Or, corpul omenesc este 
foarte bine echipat pentru fabricarea de anticorpi. Ne inoculează 
deci germeni grefându-ne țesuturi bolnave, după care vin apoi să 
„recolteze” anticorpii! Buchanan spune că practic a uitat aproape 
totul timp de vreo douăzeci de ani. Dar a început să-și amintească 
pe când făcea parte din echipa militară de remote viewing si s-a 
ajutat de această tehnică, care poate să servească la „vederea” tre- 
cutului. A comis greșeala să vorbească despre asta unui coleg, 

Ed Dames, care a spus mai departe sefilor. Buchanan a fost atunci 
supus unui interogatoriu de către două personaje care au vrut să 
ştie totul despre acel faimos panou de control. În timp ce descria 
manevrele pilotului, unul dintre ei a exclamat brusc: „Uite, ăsta e!” 
Buchanan a înţeles că se aflau în posesia unui astfel de panou și 
încercau să găsească modul de funcționare! 

Această poveste a lui Buchanan ne oferă o ipoteză în plus, 
- aduce în scenă un tip nou de extraterestru, dar pune și problema 
credibilității. Este un martor cinstit? După ce l-am întâlnit, totul 
mă face să cred că da. A fost el oare victima unei înscenări min- 
cinoase? Posibil, dar poate că ne oferă o parte de adevăr. 
Buchanan se declară convins că aceste ființe sunt absolut reale, 
existând materialicește: „Nu cunosc nici un remote viewer care să 
nu râdă când oamenii spun că e vorba de ființe din alte dimensiuni, 
de existența energiilor și tot felul de astfel de lucruri. Cei pe care 
i-am întâlnit erau din carne si oase”. După spusele lui, suntem 
vizitaţi de mai multe rase, care sunt ,,vecinii” nostri cei mai 
apropiaţi. Fiecare are propriile intenții. Unii sunt amicali iar alții 
nu sunt. Mulţi nici măcar nu ne acordă atenție: suntem doar niște 
băștinași. Unii au puteri telepatice, dar e probabil că cei mai mulţi 
nu au această capacitate. Cei care sunt telepati și nu sunt 
binevoitori par că se feresc de remote viewers ca de o potențială 
amenințare și nu ne plac deloc. Din fericire, extratereștrii prie- 
tenoși sunt mai numeroși, iar Pământul nu e în pericol. Se pare că 
există unele contacte și schimburi de tehnologii, conduse în SUA 
de către DARPA (Defense Advanced Research Projects Agency). 
Mai devreme sau mai târziu, e de părere Buchanan, aceste con- 
tacte vor fi dezvăluite în mod ineluctabil. 

Două puncte Ce cred reprezentanții Bisericii, 
de vedere teologii despre extratereștri și despre 
we OZN-uri? La prima vedere, s-ar părea 
religioase că au aceeași atitudine ca marea 
majoritate a lumii intelectuale și 
științifice. Extraterestri? Poate (cu excepţia integristilor). Dar 
să nu le vorbești despre acele OZN-uri imposibile! Există 
totuși câteva voci rare care au exprimat public o opinie pozi- 
tivă despre existența OZN-urilor. Este vorba îndeosebi de un 
teolog protestant, pastorul Barry Downing și, mai recent, un 
teolog catolic, monseniorul Corrado Balducci, membru al 
curiei romane ia Vatican și demonolog reputat. 

Monseniorul Balducci s-a exprimat public de mai multe 
ori în ultimii ani, în mass-media italiană, ca să susţină că 
extratereștrii există și că un bun creștin trebuie să se bucure, 
pentru că asta este voia Domnului! În același timp a intervenit 
la conferința anuală de la San Marino despre OZN-uri, din 
1999. Deoarece am asistat la această conferință, am putut să 
mă conving de interesul său evident în privinţa acestui subiect. 
Tema principală a discursului său a fost credibilitatea mărtu- 
riilor, pe care se bazează credința creștină. Nu putem respinge 
global mărturiile foarte numeroase, nu numai ale unor obser- 
vatii de OZN-uri, nici pe cele ale unor răpiri. Asupra proble- 
mei esenţiale a intentiilor acestor vizitatori extratereștri, 
Balducci a spus un lucru care a așternut tăcere în sala plină cu 
peste cinci sute de persoane: „Nu se poate ca extratereștrii să 
fie mai răi decât noi și nu se poate să fie mai proști decât noi!” 

Mai recent, a mai prezentat un punct de vedere intere- 
sant despre natura comparată a îngerilor si extraterestrilor. 
Îngerii sunt ființe pur spirituale, fără corp fizic. Oamenii au 
un suflet, părticică de spirit nefizic, dar natura noastră este 

esențialmente fizică. Este posibil, speculează părintele Balducci, 
să existe ființe care să fie mai apropiate de îngeri decât de noi, 
mai elevate spiritual. 


Pastorul Barry Downing s-a exprimat asupra acestui subiect 
multi ani, într-o carte a cărei primă ediție a apărut in 1986, The 
Bible and Flying Saucers. El dezvoltă în această lucrare analiza 
textelor biblice, devenite acum clasice, interpretând unele scene 
ca fiind de natură ,,extraterestra”: Abraham si îngerii (care aveau 
o bună poftă de mâncare), „Slava lui Yahve” conducându-i pe 
evrei în deșert, răpirea lui Ilie într-un vârtej, viziunea lui 
Ezechiel etc. Mai trebuie să amintim de faimosul „dans al soa- 
relui” de la Fatima? Ciudat soare, văzut de la distanţă, de pe 
colinele învecinate, ca un glob luminos care a coborât deasupra 
mulțimii și a survolat-o timp de o oră! 

Downing își punea atunci întrebări despre natura piloților 
OZN-urilor: erau „îngeri” sau extratereștri cu corp fizic? Mai 
recent pare să fi renunțat la această întrebare, acceptând ideea 
unor entități complet fizice. Adevărata problematică, ne spune 
Downing astăzi, este cea a intentiilor lor. În două articole remar- 
cabile, Downing s-a folosit de ocazia pe care i-o oferea reflectia 
asupra raportului francez COMETA despre rolul istoric al 
extraterestrilor. În realitate, el consideră raportul francez prea 
timid, căci nu imaginează ce ar putea să fie o prăpastie culturală 
nu de câteva mii de ani, ci de câteva milioane de ani. Dacă sunt 
pe Pământ, de exemplu, de un milion de ani, acesta este terenul 
lor de experienţe, „grădina” lor, și suntem ,,creatia” lor! În al 
doilea articol, Barry Downing își pune întrebări despre ceea ce 
ar putea să fie intenţiile extratereștrilor. N-au de ce să ne atace, 
pentru că sunt deja la ei acasă! Dacă guvernul american (sau 
unele dintre agenţiile sale) cunoaște această prezență, nu trebuie 
să ne mirăm de tăcerea lui. Partida a fost jucată de extratereștri 

şi situația este aceea pe care au dorit-o ei. De aici încolo putem 
formula mai multe ipoteze. Prima ar fi că ei vor ca lucrurile să 
rămână așa cum sunt. Dar, continuă Downing, este posibil ca 
„realitatea OZN” să se fi arătat suficient pentru ca, putin câte 
putin, istoria OZN-urilor să pătrundă in cultura noastră. Se mai 
poate ca această „civilizație OZN” să vrea să facă un mare pas 
în timp ca să ne forţeze la o conștientizare și să provoace curând 
un soc. Vom afla peste câțiva ani? 


CONCLUZIE 


Constientizarea unei prezențe extraterestre implică o ade- 
vărată mutație culturală, de o amploare comparabilă cu șocul 
revoluţiei coperniciene din secolul al XVI-lea și al XVII-lea, pe 
care l-a analizat istoricul în științe Alexandre Koyré în cartea sa, 
De la lumea închisă la universul infinit. În relativ putin timp, 
viziunea tradițională a universului fusese complet răsturnată. 
Pământul nu mai era decât un mic satelit al Soarelui și „sfera 
stelelor fixe” explodase, deschizându-ne spații vertiginoase. 
Ideea prezenţei unor civilizaţii extraterestre, mai mult sau mai 
putin oculte si în apropierea noastră, nu este și mai tulburătoare? 
Și îngrijorătoare, deoarece implică posibilitatea unor potenţiale 
amenințări. Acest singur motiv ar fi de ajuns ca să explice de ce 
autoritățile păstrează tăcerea asupra acestei prezenţe, la fel cum 
autoritățile din epocă au condamnat descoperirile lui Galilei. Un 
profesor universitar eminent, Cesare Cremonini, a refuzat să se 
uite în luneta lui Galilei, pretextând că îl vor durea ochii și că, 
de altfel, nu era nimic de văzut. Această reacție de respingere 
este specifică tuturor epocilor. Exploratorii au remarcat că abori- 
genii australieni, când primele nave europene au abordat coas- 
tele lor, fugeau ca să nu le vadă. 

Scepticii mai pot să argumenteze că dovezile de netăgăduit 
ale acestei prezenţe extraterestre rămân de stabilit (cel puţin în 
domeniul public). Dar la fel stăteau lucrurile în perioada respec- 
tivă si cu teoriile lui Copernic, Kepler și Galilei. Ca să încerce 
demonstrarea heliocentrismului, Galilei a crezut că se poate 

sprijini pe fenomenul mareelor, dar astăzi ştim că ele sunt 
provocate de Lună, nu de Soare. Prima „dovadă” științifică a 
heliocentrismului a fost furnizată abia în secolul al XVIII-lea, o 
dată cu descoperirea paralaxei stelelor apropiate, putând să se 
explice prin rotația Pământului în jurul Soarelui. O dovadă încă 
minoră! Totuși, lumea intelectuală nu a asteptat-o ca să adopte 
heliocentrismul și ca să integreze ideea imensitatii universului. 
De ce asta? Pentru că, din ce în ce mai mult, se impunea ca vizi- 
unea rațională a universului. Chiar și ideea de pluralitate a 
lumilor locuite devenise populară în toată Europa datorită cărții 
lui Fontenelle, Convorbiri despre pluralitatea lumilor, apărută 
în 1686. Ce accelerare a istoriei, dacă ne gândim că trecuse mai 
putin de un secol de la arderea pe rug a lui Giordano Bruno la 
Roma, în anul 1600, tocmai pentru că sustinuse că există o 
infinitate de lumi locuite! 

Cum se face că, la mai bine de trei secole după Fontenelle, 
ideea de „vizitatori” extratereștri este atât de prost văzută? 
Pentru că există o diferenţă enormă între ideea că pot să existe 
alte civilizaţii în spaţiu, în jurul unor stele îndepărtate — o idee 
din ce în ce mai admisă de oamenii de știință de astăzi — și ideea 
că „ei” sunt aici, într-un mod mai mult sau mai putin clandestin. 
E foarte bine când civilizațiile extraterestre sunt foarte departe 
de noi si suntem protejaţi de distanțele enorme — despre care se 
spune că sunt imposibil de străbătut — dintre stele. În schimb, cel 
putin pentru unii, este insuportabilă ideea că suntem spionati, 
supravegheați, poate chiar manipulati fără știrea noastră de către 
ființe necunoscute, mai avansate decât noi. Măcar dacă ar fi 
venit să ne viziteze așa cum se cuvine! Jacques Vallée a ironizat 
această idee, pe care o credea ca fiind a astrofizicianului Carl 
Sagan. Scenariul convenabil, imaginat de Sagan în romanul său 
Contact, trebuia să înceapă cu mesaje ciudate, recepționate de 
puternicele noastre radiotelescoape și descifrate de savanții 
noştri. Numai după aceea ar fi încercat un contact fizic, cu prețul 
unor mari dificultăţi. Din păcate, acest scenariu romantic nu mai 

face doi bani datorită mulțimii de observații apropiate de OZN-uri 
si de entităţi, care ne lasă cu gura căscată și ne înspăimântă. 


Dacă această prezenţă „extraterestră” ne va fi confirmată de 
mărturii de netăgăduit, se poate pune prinsoare că atunci va 
începe o mare dezbatere în lumea întreagă, o dezbatere despre 
natura acestor „vizitatori? și despre intențiile lor. Este foarte 
probabil că, chiar confruntati cu extratereștri destul de 
binevoitori (ceea ce nu este deloc sigur!), vom suporta totuși un 
mare șoc cultural. De unde teama profundă pe care unii o măr- 
turisesc uneori. De exemplu, punctul de vedere exprimat de 
geneticianul Albert Jacquard la sfârșitul emisiunii Viva despre 
civilizațiile extraterestre, prezentată în mai 1999 de televiziunea 
elveţiană. Un jurnalist l-a întrebat ce mesaj ar vrea să trimită 
unor îndepărtați extratereștri cu care am fi intrat în contact cu 
ajutorul radiotelescoapelor. Jacquard a răspus: „Le-aș spune să 
aștepte cincizeci de mii de an: înainte să ne viziteze, pentru că 
nu sunt pregătit!” 

Această reacție ne arată foarte bine de ce dezvăluirea unei 
prezenţe extraterestre nu se poate face decât foarte progresiv. 
Totuși, unii şi-au pierdut răbdarea. În Statele Unite, avocatul 
Daniel Sheehan, militant de stânga ca Jacquard în Franţa, a luat 
poziţie în mod public, dar în sens invers. Sheehan este cunoscut 
prin modul în care a apărat-o, în 1979, pe Karen Silkwood, o 
angajată care a fost iradiată într-o uzină nucleară. A participat la 
anchetele legate de Watergate, Iran-Contra și „documentele 
Pentagonului”. El s-a ocupat și de OZN-uri, asigurând 
apărarea doctorului Mack când acesta a fost pus sub procedură 
de examinare de universitatea Harvard. El a dezvăluit public o 
informaţie foarte interesantă în primăvara anului 2000, cu ocazia 
unei conferințe despre OZN-uri. Făcuse parte, în 1979, dintr-o 
comisie de anchetă asupra OZN-urilor solicitată de președintele 
Carter. În această calitate avusese acces la documentele secrete 
ale Air Force, păstrate într-un local special al bibliotecii 

Congresului. Şi acolo, a spus Sheehan, putuse să vadă — fără să 
poată face vreo copie — un raport despre recuperarea unui OZN 
accidentat, la care erau anexate si fotografii! Este remarcabil că 
acest avocat cunoscut a îndrăznit să spună toate astea public. 
Poate că a început să bată un vânt favorabil dezvăluirii secre- 
tului! Sheehan și-a terminat discursul cu o pledoarie călduroasă 
— pe care cei peste cinci sute de participanți au aplaudat-o în 
picioare — în favoarea unei grupări a mișcărilor ufologice și a 
forțelor care susțin progresul, îndeosebi cu militantii ecologisti, ca 
să se pună capăt secretului. Viitorul ne va spune dacă un astfel de 
vis poate să devină realitate. 


Câteva dintre personajele 
amintite în text 
şi...câteva schițe 

după descrierile martorilor 


Colonelul Aldo Oliviero din Aviatia 
Militară italiană, după prezentarea 
studiilor despre OZN-uri, la conferința 
de la San Marino, iunie 2000. 


Schița OZN-ului gigant observat de 
câțiva martori in Yukon, la 11 decem- 
brie 1996. 


Astronautul american Edgar 
Mitchell. 


Generalul de aviatie Denis 
Letty, care a condus lucrările 
asociaţiei COMETA. 

Bombardier Mirage IV urmărit de un OZN. :9 


Fotografia unei ţinte radar standard pentru 
baloane meteorologice. 


Paul Shartle, la emisiunea 
UFO Cover Up? Live! 


Doctorul brazilian Olavo Fontes. 

LEONARD H. STRINGFIELD 
1920-1994 


Leonard Stringfield pe 
coperta de la 
International UFO 
Report, 

fotografie apărută dupa 
moartea sa în 1994. 

Locotenent-colonelul Philip Corso la conferinta de la San Marino, 
putin timp înainte de moartea sa, survenită în 1998. 


Robert Emenegger, la emisiunea UFO Cover Up? Live! 


Desen al cadavrului 
care ar fi fost autopsiat 
la Roswell, după măr- 
turia lui Glenn Dennis. 


Schita dupa diferite 
mărturii, de Tom 
Deuley. 


5 
Radiografia unui implant operat de doctorul Roger Leir, la piciorul 
subiectului Patricia. 


»Contactatul” american 
James Gilliland. 


J 


Monseniorul Corrado 
Balducci, teolog la 
Vatican, stând de vorbă 
cu doctorul John Mack 
cu ocazia conferintei de 
la San Marino în 1999. 


I 
Karla Turner, investiga- 
toare specializată în 
răpiri, la conferința 
MUFON din 1994. 


a 


Doctorul Roger Leir la 
conferinţa de la 
Laughlin, Nevada, mar- 
tie 2000. 

